
În loc de prefață: statutul epistemologic al ideii de 
responsabilitate socială corporativă 


După cum se ştie, în țările dezvoltate se manifestă un curent pe 
care l-am putea numi critica etică a capitalismului contemporan, 
acuzat că sufocă democraţia, că îi transformă pe cetățeni în consu- 
matori şi că este incapabil să stăvilească valul de lăcomie şi egoism 
în favoarea compasiunii şi solidarităţii. În plus, capitalismul nord- 
american este acuzat că pentru a se reproduce ar fi înlocuit republi- 
ca — cea mai valoroasă moștenire politică lăsată de părinţii națiunii 
- cu o democraţie trivială (şi, oricum, nefunctionala), a cărei „lege 
de aur’, dictatura majorităţii, face ca manipularea opiniei publice să 
devină un instrument necesar pentru conducerea societății. 

În cele două decenii care s-au scurs de la prăbuşirea comunis- 
mului a devenit tot mai evident că globalizarea este în principal 
opera corporațiilor multinaționale, că însăşi prăbuşirea comunis- 
mului a fost o consecinţă a preeminentei capitalului international 
asupra statului naţional. Concomitent cu această înțelegere s-a dez- 
voltat şi o literatură anticorporatistă, care merge de la exigenţele 
etice impuse capitalismului, până la negarea sistemului corporativ 
sau chiar a capitalismului în ansamblu, cel puţin în varianta cano- 
nică pe care i-a croit-o Scoala de la Chicago în frunte cu ilustrul său 
reprezentant, Milton Friedman’. 

Camelia Crişan a ştiut să evite o capcană teoretică destul de 
perfidă, în care au căzut mulți analiști: abordarea „oarbă” a teorii- 
lor din câmpul RSC, care lasă impresia că autorul îşi asumă necritic 
premisa conform căreia ideea de „responsabilitate socială corpora- 


1 A se vedea: Naomi Klein, No Logo, Flamingo, London, 2000; Archie B. Carroll, 


Ann K. Buchholtz, Business and Society: Ethics and Stakeholder Management, Mason: 
South Western, 2006; A. Crane, D. Matten, Business Ethics, Oxford University Press, 
Oxford, 2007, Olivier Assouly, Le Capitalisme esthétique. Essai sur l’industrialisation du 
gotit, CERF, Paris, 2007; Naomi Klein, The Shock Doctrine: The Rise of Disaster Capita- 
lism, Metropolitan Books, NY, 2007; Jonas Ridderstrale, Kjell Nordstrém, Karaoke Ca- 
pitalism, Publica, Bucuresti, 2007; Stephen B. Young, Capitalismul moral. Reconcilierea 
interesului privat cu binele public, Curtea Veche, Bucuresti, 2009. 

tivă” este legitimă, iar teoriile respective ar fi şi adevărate; mai mult, 
această abordare induce prematur o concluzie (conținută, de fapt, 
în premisele demersului teoretic): concluzia cum că ar exista o teo- 
rie a RSC, iar aceasta ar fi „o teorie adevărată”. O astfel de abordare 
provoacă multora un „disconfort academic” — si pe bună dreptate, 
fiindcă nu respectă principiul elementar al întemeierii; lipseşte o 
meta-analiză critică şi un orizont epistemologic. S-au constituit, 
astfel, două tabere care nu se prea ascultă: una care consideră că 
RSC este o nouă filosofie de business, singura valabilă pentru ca- 
pitalismul postindustrial, si alta care vede in RSC doar o strategie 
de marketing — e drept, una mai subtilă, dar la urma urmei, tot o 
politică de brand. 

Camelia Crişan a schimbat, însă, planul de analiză. În abor- 
darea ei, teoriile discutate se plasează în afara oricărei discuţii cu 
privire la valoarea de adevăr: Camelia Crişan foloseşte noțiunea 
kuhniană de „paradigmă disciplinară”, care nu se raportează la cu- 
noasterea obiectivă, ca teoriile studiate de Popper, ci la rezolvarea 
de probleme. Într-o astfel de abordare, nu putem să nu vedem în 
apariția RSC un „semn al timpului”, dar nu în sensul de „modă 
intelectuală” (deşi nu exclud ideea ca s-ar putea să fie şi o modă), ci 
ca semn care anunţă o altă epocă si care ne vorbeşte despre o noua 
lume care tocmai se naște în jurul nostru. Cartea Cameliei Crişan 
tratează această veritabilă mișcare a RSC nu ca pe o „teorie adevăra- 
ta’, ci ca pe o paradigmă care oferă soluţii - mai precis, soluţii noi la 
probleme noi -, de fapt, la probleme de o noutate absolută. 

Cred că raportul dintre teorii şi paradigme se poate vizualiza în 
mai multe feluri. De pildă, ca un raport între insulele de pe supra- 
fata unui ocean si munții submarini ale căror vârfuri sunt. Cine a 
survolat un ocean ştie la ce mă refer. Privite din avion, insulele par 
că plutesc pe suprafaţa apei, iar faptul că rămân tintuite la locul lor 
ne apare ca o ciudatenie datorată unor forte misterioase. Văzută de 
la înălțimea de 10.000 de metri, această fidelitate a insulelor fata de 
locul în care au apărut este de-a dreptul fascinantă, fiindcă intră 
într-un contrast dramatic cu agitația oceanului: în ciuda faptului ca 
par a pluti, ele dau dovadă de un „fixism” inexplicabil. Dar vedem 
asa fiindcă nu totul se vede cu ochiul liber!... 

În cazul teoriilor care apar în perimetrul unei discipline (în cazul 
discutat de noi, Ştiinţele economice), „fixismul” acestora ne apare la 
fel de inexplicabil, chiar dacă este mai puţin fascinant (el ne apare, 
mai degrabă, irațional). De data asta, ceea ce nu se vede cu ochiul 
liber nu mai sunt munții subacvatici, ci „paradigmele disciplinare” 
(Kuhn). Asa cum insulele sunt, în realitate, vârfurile unor munți, te- 
oriile sunt părțile vizibile ale paradigmelor: manifestări ale acestora 
care pot fi verbalizate, care pot fi puse pe hârtie (sau pe tablă în sălile 
de clasă şi în amfiteatrele universitare), în sfârşit, care pot fi sustinu- 
te şi combătute cu argumente si contra-argumente. 

După cum stim, pozitiviştii, şi chiar K. Popper (adversar al emi- 
pirismului logic), considerau că știința se deosebeşte de speculație 
prin testarea teoriei — fie ca o confirmare a teoriei (ca la Carnap), fie 
ca o infirmare (ca „falsifiere” a acesteia, cum spune Popper). Pentru 
ei, în caracterizarea naturii şi dinamicii ştiinţei conceptul central 
teoria ştiinţifică, iar criteriul de departajare stiinta/nonstiinta este 
testabilitatea. Pentru Kuhn, conceptul central este cel de paradig- 
mă, iar criteriul este rezolvarea de probleme. 

Spre deosebire de cunoaşterea cuprinsă in enunturile explicite 
ale teoriei şi în regulile metodologice generale, cunoaşterea cuprin- 
să în paradigme este o cunoaștere tacită. Paradigmele ghidează pe 
membrii unui grup ştiinţific fără ca ei să conştientizeze paradigma 
pas cu pas. Din caracterul quasi-constientizat al paradigmelor re- 
zulta caracterul colectiv al acestora. Desi constituirea unei paradig- 
me este legata de obicei de numele unui mare ganditor (Ptolomeu, 
Newton, Franklin sau Einstein), ea nu este niciodata opera unui 
singur om. O teorie — da! - poate avea un singur autor, dar o para- 
digma - nu! 

Şi ar mai fi un aspect, care mi se pare decisiv pentru statutul 
epistemologic al ideii de responsabilitate socială corporativă: teo- 
riile pot fi comparate între ele si chiar ierarhizate - dacă nu după 
„cantitatea de obiectivitate” pe care o conţin, măcar într-un sens 
slab, ca la Popper (oamenii de știință consideră că dintre două te- 
orii, este superioară cea care poate explica succesele şi eşecurile 
celeilalte); în schimb, paradigmele sunt incomensurabile (nu pot fi 
comparate după criteriul obiectivitatii, deoarece nu există o unitate 

de măsură comună). Compararea a două paradigme rivale si eva- 
luarea obiectivitatii lor pe baza unor criterii logice sau a unui stoc 
de date observationale invariante nu este posibilă. Kuhn respinge 
presupunerea că ar exista criterii de apreciere a paradigmelor in- 
dependente de adoptarea unei paradigme (presupunere specifică 
pozitivismului, dar si altor variante de filosofie a ştiinţei). 

În viziunea lui Kuhn, incomensurabilitatea paradigmelor are 
trei cauze: i) ele implică presupozitii incompatibile cu privire la enti- 
tatile de bază ale domeniului studiat si la comportarea acestora; ii) 
ele presupun criterii diferite de delimitare a problemelor “reale” şi a 
soluţiilor “legitime”; iii) observaţiile pe care cercetătorii le efectuea- 
ză asupra aceleiași realități sunt şi ele incomensurabile. 

Întrebările la care care ar trebui să răspundă lucrarea Cameliei 
(în ultima variantă) sunt: 1) Ce anume împărtășesc cei care vorbesc 
despre RSC ca despre o filosofie de business - o teorie sau o para- 
digmă? 2) Dar ceilalți, care le râd în nas si nu mai contenesc să-l 
citeze pe Milton Friedman - ei ce reprezintă, o teorie anume sau o 
paradigmă? 

Răspunsul pe care îl dă Camelia Crișan este următorul: cele 
două poziții exprimă două paradigme concurente, adică, în ter- 
menii lui Kuhn, două modele de practică ştiinţifică, modele care, 
pentru o perioadă, „oferă probleme şi solutii-model unei comu- 
nitati de practicieni” (Kuhn, lucr. cit., p. 14). Fiindcă autoarea le 
abordează ca paradigme şi nu ca teorii, înțelegem mai corect lupta 
de idei care se duce în jurul RSC şi adevărata miză a acestei lupte: 
transformarea de plano a capitalismului sau reformarea lui gradua- 
la, ca strategie adaptativa. 

Astfel, îi putem înţelege şi pe unii şi pe ceilalți: şi pe UNII, care 
consideră că singura obligaţie a corporației este obținerea profitu- 
lui şi creşterea ratei profitului, şi pe CEILALŢI, care spun că o cor- 
poratie are mari datorii morale fata de comunitatea locală în care 


2 Cu privire la acest aspect al teoriei lui Kuhn, vezi Mircea Flonta, “Natura şi 


dinamica științei în concepţia lui Th. S. Kuhn’, studiu introductiv la prima ediție româ- 
neasca a Structurii revoluțiilor stiintifice (Editura Stiinţifică si Enciclopedică, 1976, pp. 
5-35, în special p. 30-31). Se poate vedea o analiză mai recentă, care aparţine lui Valentin 
Mureşan și care poate fi găsită în Evoluție si progres în știință, Alternative, 1996, paragra- 
ful 2.7., intitulat „Este incomensurabilitatea o iluzie?” (pp. 70-74). 

este amplasată, fata de societate în general, precum si fata de pla- 
netă; îi putem înţelege şi pe UNII, care consideră că singura sursă 
de obligaţii morale o constuituie proprietarii şi acționarii, dar şi pe 
CEILALŢI, care cred că o corporație trebuie să se arate preocupată 
de consecinţele deciziilor sale asupra... generaţiilor viitoare - adică 
asupra unor oameni care încă nu s-au născut! 

Când spun „îi putem înţelege şi pe unii si pe ceilalți”, vreau să 
spun că nici unii nici alții nu ne mai apar ca irationali (sau „mai 
putin rationali” decât ceilalți). Ei sunt la fel de rationali, numai că 
pleacă de la două presupozitii diferite şi chiar incompatibile: ,, Act- 
vitatea economică este autonomă în raport cu restul societăţii” şi, 
respectiv, „Activitatea economică este o parte integrantă a sistemului 
social, de care depinde atât prin resurse, cât si prin consecințe”. 

Iată de ce consider că schimbarea abordării realizată de cartea 
Cameliei Crișan echivalează cu „tăierea nodului gordian”: autoarea 
nu se mai învârteşte la nesfârşit în jurul adevărului sau neadevăru- 
lui unor teorii (în cazul RSC, imposibil de decelat)’, ci vorbeşte de 
două percepții asupra realității, percepții pe care nu le putem ie- 
rarhiza după criteriul obiectivitatii, dar pe care le putem confrunta 
cu problematica actuală a acestei realităţi (în speţă, a societăţii ca- 
pitaliste contemporane). Practic, este vorba de două forma mentis, 
două forme în care sunt „turnate” informaţiile, de două moduri de 
a gândi realitatea (fatalmente) socială; până la urmă, este vorba de 
două percepții diferite, care ne apropie destul de mult de desenul lui 
Jastrow, ,,rata-iepure” (figura alăturată), desen invocat de Wittgen- 
stein pentru a ne convinge că „a percepe un complex înseamnă 
a percepe că părţile sale componente se raportează unele la altele 
în mod determinat”. La urma urmei, paradigmele stau pe astfel de 
„imagini-ghid” (Chombart de Lawe), pe care nu le putem combate 
cu argumente“. 


3 În viziunea lui Karl Marx, o astfel de abordare era o marcă a gândirii specu- 


lative şi sterile: „Controversa în jurul realităţii sau nerealitatii unei gândiri care se rupe 
de practică este o chestiune pur scolastică” („Teze despre Feuerbach’, în Karl Marx, Frie- 
drich Engels, Opere alese în două volume, vol. 2, ed. a III-a, Editura Politică, București, 
1967, p. 373). 

Această situaţie este similară cu diferența dintre două teze incompatibile care 


au fost formulate, de-a lungul veacurilor, cu privire la proprietatea privată asupra mij- 

Desenul lui Jastrow 


În concepţia lui Edgar Morin, paradigmele diferă ca extensiu- 
ne şi comprehensiune, deci după criteriile nivelului de generalitate 
. . . . « » Li 
şi, respectiv, de profunzime. Desi sunt “globale, paradigmele nu 
sunt cu necesitate şi universale; astfel, într-o societate pot exista 
în același timp mai multe paradigme globale (de pildă, iudaismul, 
creştinismul şi islamul într-o tara occidentală). De altfel, între pa- 
radigmele care coexistă în sânul aceleiași culturi pot exista mai 
multe genuri de relaţii: ignorare mutuală, indiferență mutuală, jux- 
tapunere, implicatie cooperanta, complementaritate, concurență, 
antagonism, intoleranta. Morin vorbeşte de paradigme ,,mari” si 

. 9) . » . » $ . o . 
„mici”, de paradigme „adverse, „intolerante” etc. În viziunea lui, 
o “mare paradigmă” controlează atât teoriile şi rationamentele, cât 
şi câmpul cognitiv in care se formează teoriile şi rationamentele. 
Ea controlează însăşi epistemologia care controlează teoria, chiar 
şi practica la care trimite teoria. Indivizii unei comunități cunosc, 
gândesc şi acționează potrivit paradigmei pe care cultura lor a în- 
scris-o în ei. 

Dar de ce crede Edgar Morin că o paradigmă este aproape in- 
vincibilă? În volumul 4 al monumentalei sale lucrări, La Méthode 
loacelor de producţie: „Proprietatea e sfântă!” şi „Proprietatea e furt!” Cele două teze au 
funcţionat mult timp ca presupozitii tacite care au fundamentat două atitudini diferite 
fata de proprietate si de prorprietari; ele au devenit explicite abia in epoca modernă, 
când Pierre-Joseph Proudhon (1809-1865) a spus-o pe fata, iar tabăra adversă s-a văzut 
nevoită să-l combată... Este evident că din cele două afirmaţii despre proprietate s-au 
născut nu două teorii, ci două mari paradigme ale ştiinţelor sociale. În cadrul celor două 
paradigme au apărut zeci şi sute de teorii (economice, sociologice sau politice), între 
care au existat cele mai diverse relaţii (ignorare, indiferență, juxtapunere, implicatie, 
complementaritate, concurenţă, antagonism, intoleranta), comandate, în ultimă instan- 


ta, de relaţiile dintre cele două „mari paradigme” (Morin), precum şi de relaţiile dintre 
acestea si „micile paradigme, subsidiare si subsecvente celor dintâi. 

(Les Idees. Leur habitat, leur vie, leur moeurs, leur organization, 
Editions du Seuil, 1991), Morin atribuie paradigmei următoarele 
10 trăsături": 1) este nefalsificabilă din punct de vedere empiric; 2) 
funcţionează după principiul autorității axiomatice (se legitimea- 
ză retroactiv prin axioma pe care a generat-o), precum si după 
principiul de excluziune (exclude datele, enunturile si ideile din 
alte paradigme, precum şi problemele pe care nu le recunoaște); 
3) este invizibilă (fiind virtuală, ea există doar prin manifestările 
sale); 4) deşi se autoocultează, produce evidență (generează ma- 
nifestări observabile); 5) este co-generatoare a sentimentului de 
realitate; 6) este invulnerabilă (pe termen scurt şi mediu); 7) este 
intraductibilă şi incomunicabilă pentru alte paradigme; 8) este re- 
cursivă (este legată recursiv de discursurile pe care le generează); 
9) este globală (generează o viziune asupra lumii, iar schimbarea 
ei antrenează o schimbare de univers, trecerea într-o altă “lume”); 
10) este inatacabilă direct (fiind invizibilă şi invulnerabilă, nu poa- 
te fi atacată decât indirect: pot fi atacate doar concepțiile şi teoriile 
pe care le subintinde si care, fiind verbalizate, pot deveni “obiect 
al atacului”). 

Aşadar, o discuţie cu sens în jurul RSC nu poate fi o dispută 
frontală între adepţii RSC ca filosofie de business şi cei care con- 
sideră RSC o strategie de marketing, după cum nu poate fi nici o 
confruntare de plano între cele două tabere. Poziţiile enumerate 
mai sus (miltonienii şi anti-miltonienii) nu pot fi susținute pas cu 
pas până la capăt, sub constrângerea argumentelor logice sau a do- 
vezilor generate de „o experienţă neutră”, cum ar spune Kuhn [lucr. 
cit., p. 195]. Aceste poziţii fata de RSC sunt puternic paradigmatice, 
iar angajarea lor într-o dispută n-ar face decât să le întărească au- 
toritatea axiomatică, să genereze la adepţii lor un sentiment de rea- 
litate şi mai puternic, să facă aceste poziţii şi mai invulnerabile (pe 
termen scurt şi mediu), tot mai puţin traductibile şi tot mai puţin 
comunicabile către adepţii celorlalte poziţii. 

Ştim deja că adepţii unei paradigme nu-i pot convinge pe adep- 
tii paradigmei concurente de validitatea punctului lor de vedere, 


> Apud Vasile Tonoiu, În căutarea unei paradigme a complexităţii, Editura IRI, 


1997, pp. 34-36. 

şi nici nu vor putea accepta punctul de vedere al celorlalți. Argu- 
mentele celor două părți fiind circulare, o dispută nu face decât să 
adâncească prăpastia dintre paradigme. Vorba lui Jonathan Schee- 
le: „România este o tara pe care cu cât o cunoşti mai bine, cu atât o 
înţelegi mai puțin”®. Scheele era britanic! 

Vestea bună este conținută tot în rândurile de mai sus: o pa- 
radigmă este invulnerabilă doar pe termen scurt si mediu. Aşadar, 
ea este aproape invincibilă, dar poate fi învinsă. De către cine? În 
mod cert, nu de către altă paradigmă! Marele său duşman, dar care 
acţionează lent, pe durate mari, este schimbarea problemelor la care 
paradigma a răspuns la apariţia ei. 

În viziunea Cameliei Crişan, paradigma Şcolii de la Chicago 
este depăşită tocmai datorită evoluţiei societăţii capitaliste, datorită 
apariției unui nou tip de probleme pe care capitalismul trebuie să le 
rezolve. Paradigma RSC răspunde unor probleme sociale absolut 
noi. Ei bine, ca răspuns la aceste noi probleme se încearcă „uma- 
nizarea” şi „flexibilzarea” sistemului din interior, prin intermediul 
politicilor de responsabilitate socială corporativă, care caută să ge- 
nereze un comportament moral al corporațiilor în raporturile cu 
celelalte părți implicate în desfășurarea activităţii lor economice 
(angajaţii, furnizorii, clienţii, comunităţile locale ş.a.), companiile 
multinaționale ajungând, în această epocă a globalizării accelerate, 
să preia o parte din atribuţiile protectioniste ale statelor-natiune. 
Dacă vreţi, putem să luăm tot fenomenul (sau „mişcarea, cum su- 
geram mai sus) ca pe un „răspuns de sistem” (Piaget). Acest feno- 
men, care a luat naștere în sânul sistemului, semnalează o dată în 
plus nevoia de perfecţionare morală a capitalismului. Lui îi cores- 
punde o bibliografie impresionantă, studiată în şcolile de afaceri 
din țările dezvoltate”. 


* Jonathan Scheele a făcut această afirmaţie in 2006, ultimul an al mandatului 


său de şef al Delegației Comisiei Uniunii Europene la Bucuresti, adică după şase ani 
în care a bătut drumurile României în toate direcțiile, s-a întâlnit cu mii de români, a 
cunoscut îndeaproape instituţiile româneşti şi a învăţat limba română. 

7 A se vedea, de pildă, Philip Kotler, Nancy Lee, Corporate Social Responsibility: 
Doing the Most Good for Your Company and Your Cause; C. K. Prahalad, Michael E. Por- 
ter, „Harvard Business Review on Corporate Responsibility” (Harvard Business Review 
Paperback Series) Harvard Business School Press, 2002; Adrian Henriques (Editor), Julie 

În concluzie, iată de ce văd în cartea Cameliei Crişan un eveni- 
ment cu semnificații mai largi în planul teoriei sociale: 1) Cartea nu 
se învârteşte în jurul „adevărului sau neadevărului unei teorii”, ci 
tratează două viziuni asupra societăţii capitaliste - viziuni care nu 
pot fi ierarhizate cognitiv, dar care pot fi evaluate prin confruntarea 
lor cu problematica actuală a societăţii capitaliste în stadiul corpo- 
rativ. 2) În plus, noua abordare este foarte modernă; ce poate fi mai 
modern decât analiza implicitului (în cazul nostru, a presupoztiilor 
tacite care stau la baza teoriilor)?! 3) În plan filosofic, epistemolo- 
giile perspectiviste (cum este si cea care stă la baza acestei cărți) se 
raportează la o lume construită, nu la una dată (eventual, dată o 
dată pentru totdeauna!)*. 

Din acest punct de vedere, Corporatiile si societatea este foarte 
actuală (mult mai actuală decât o serie de cărţi publicate în ultimii 
ani pe aceeaşi temă, care sunt documentate, interesante, dar care 
stau pe o filosofie învechită). Un alt merit al acestei cărţi este toc- 
mai noutatea ei în peisajul teoretic românesc. Deşi este al treilea 
volum despre RSC datorat unui autor roman, după cel al Luminitei 
Oprea’ si cel coordonat de mine, apărut anul acesta", Corporatiile 
si societatea este prima care oferă o analiză a relației morale dintre 
corporație şi societatea postindustriala. 


conf. univ. dr. Dumitru Bortun 


Richardson (Editor), The Triple Bottom Line, Does It All Add Up?: Assessing the Sustaina- 
bility of Business and CSR, 2002; C. V. Baxi, Aijit Pasad, Corporate Social Responsabilities, 


Excel Books, New York, 2006. 


8 A se vedea, in acest sens, Berger si Luckmann, Construirea sociala a realitatii, 


Univers 1999, p. 9-28 


” Luminița Oprea, Responsabilitatea socială corporativă, Editura Tritonic, 


Bucureşti, 2005 - ISBN 973-733-056-0 
10 Dumitru Bortun (coordonator), Responsabilitatea socială corporativă: de la re- 


latii publice la dezvoltare durabilă, Tritonic, 2012 


Introducere 


Corporaţia, mai ales varianta sa globalizata, corporatia multi- 
naţională este în acest moment, în opinia mea, cea mai puternică 
instituţie de pe planetă. Când vorbim despre organizaţii a căror ci- 
fră de afaceri depăşeşte exerciţiul bugetar al unor state de mărime 
medie sau atunci când o ele asigură hrănirea a 25% din populaţia 
globului, înțelegem de ce o corporatia poate să considere că este cea 
mai puternică instituţie a planetei. 

Dar, aşa cum spunea un personaj celebru al filmelor SE, când 
puterea ta se exercită asupra atâtor oameni trebuie să ai şi intelep- 
ciunea de a o folosi cu multă responsabilitate. Episoade și întâm- 
plări nefericite, care au făcut înconjurul mapamondului, ne-au de- 
monstrat că de multe ori corporatiile nu se achită de rolul lor social 
şi, aşa cum voi arăta pe parcursul acestei lucrări, nu se achită de 
multe ori nici de rolul lor economic. 

În fapt, de aici voi porni si dezbaterea noastră: putem vorbi de 
o responsabilitate socială a corporațiilor? Care ar fi aria ei de cu- 
prindere? Este corect, din punct de vedere al societăţii, asumarea 
responsabilitatii corporațiilor ca un act voluntar sau trebuie ea să 
devină o conduită obligatorie? 

În prima parte a acestei cărți voi defini conceptul larg de respon- 
sabilitate socială corporativă (RSC). Voi expune puncte de vedere 
diametral opuse şi legitimările lor, pentru ca în final să propun o 
definiţie proprie a termenului şi plasarea acesteia în interiorul unei 
paradigme. În continuare voi analiza corporatia, tocmai pentru a 
scoate in evidenta faptul ca asteptarile sociale in ceea ce priveste 
responsabilitatile pe care trebuie să si le asume corporatiile - din- 
colo de a face profit - sunt indreptatite. Apoi voi aborda legitimarea 
responsabilitatii sociale corporative din perspectiva dimensiunilor 
filosofică, socială, politică, geopolitică, economică şi psihologică 
scoțând în evidenţă faptul că tema abordată se află la congruenta 
unor domenii mari ale cunoașterii, iar o abordare multidisciplinară 
devine obligatorie. În final, voi analiza relaţia corporaţii - societate 


şi regândirea acesteia ca urmare a crizei financiare prin care am 
trecut, dar care nu s-a încheiat şi voi încerca să cuantific efectele ei 
pe termen scurt şi pe termen lung. 


Ce este responsabilitatea socială a corporațiilor? 


Corporate social responsibility (CSR) sau varianta în limba ro- 
mână: responsabilitatea socială a corporațiilor (RSC) cu echivalen- 
tul „responsabilitate socială corporativă” a intrat în ultimii ani în 
peisajul academic si de afaceri din România si s-a impus ca un su- 
biect al agendei publice din 2006, an in care s-a organizat si prima 
conferință pe această tema - CSR'06. Conferinţa a strâns împreună 
teoreticieni si practicieni români si străini ai domeniului. Cu toate 
acestea, în România, noțiunea de RSC este folosită de multe ori 
impropriu şi acest fapt se datorează în primul rând, lipsei preocu- 
părilor academice, a dezbaterilor teoretice sau a unor cursuri de 
formare profesioniste, care sa incite teoreticienii şi practicienii spre 
agrearea unei terminologii specifice şi unitare acestui domeniu. 

Absența consensului asupra unei definiţii a RSC se manifesta si 
în țările dezvoltate, dar acolo avem de-a face cu o explozie a cerce- 
tărilor în domeniu, cu autori consacraţi, iar neînțelegerile dintre ei 
se explică prin faptul că reprezintă diverse şcoli de gândire sau au 
o formaţie intelectuală ce vine din discipline foarte diferite, ceea ce 
face ca punctele de vedere să fie uneori ireconciliabile. 

În opinia mea, pentru a defini responsabilitatea socială a cor- 
poratiilor (RSC) trebuie să se plece la drum, nu doar cu răbdare, 
ci şi cu un bagaj bogat de cunoştinţe, pentru că, domeniul si aria 
definirii pot trimite spre drept, filosofie, economie, politologie, so- 
ciologie, psihosociologie si geopolitică. Reglementările legislative 
se intersecteaza cu concepte din psihologia organizationala, filo- 
sofia cu sociologia si economia, iar abundenta de informatii este 
coplesitoare. 

Termenul de responsabilitate sociala a corporatiilor are in com- 
punere trei sub-concepte: corporatie, social si responsabilitate. Pentru 
a înțelege întregul, am putea porni de la definirea fiecăruia in parte. 


1 În lucrarea de fata voi folosi ambele acronime pentru responsabilitatea socială 


corporativă - CSR sau RSC, în funcţie de referintele la care ne vom raporta. 

Dicționarul de sociologie Oxford ([1994]2003, 138) defineşte 
corporatia drept „forma legală de organizare, atât a întreprinderilor 
capitaliste cât şi a celor din sectorul public, în care controlul trece 
aparent sau în realitate în mâinile unei elite manageriale, desem- 
nate pe baza unei specializări obținute o dată cu diploma. Marile 
corporaţii din sectorul privat sunt rezultatul detinerii în comun a 
acţiunilor şi a controlului exercitat asupra acestora prin reprezen- 
tanti. În sectorul public ele rezultă din naţionalizarea de către stat 
şi deținerea activelor de către acesta”. Același dicționar defineşte şi 
corporatiile multinaționale: „formă de întreprindere capitalistă în 
care structura financiară, controlul managerial si integrarea activi- 
tatii productive depăşesc limitele granițelor nationale si se orien- 
tează spre pieţele internaționale sau globale” (Dicţionarul de socio- 
logie Oxford, [1994] 2003, 138) 

Există însă o serie de autori care consideră corporatia „o creaţie 
a legii care are o existenţă legală independentă de proprietari, ...are 
viață nelimitată, responsabilitate limitată a proprietarilor, care per- 
mite transferul proprietăţii fără a se perturba structura organizației” 
(Colley Jr. et al, 2003, 10). 

Diferenţa dintre cele două definiţii este determinată de per- 
spectiva din care este privită corporatia. Prima este una sociolo- 
gica, cealalta - una legal-juridica. Punctul de vedere din care este 
privita corporatia va afecta si intelegerea termenului de responsabi- 
litate socială corporativă. 

În ceea ce priveşte responsabilitatea, Crăciun, Morar şi Maco- 
viciuc (2005, 327) consideră că geneza ei trebuie căutată în tradi- 
tia greco-latină si în cea iudeo-crestina, „în admiterea libertăţii 
de acţiune a omului”. Autorii spun că există cel putin trei sensuri 
pentru conceptul de responsabilitate: 1) responsabilitatea morală 
are în vedere considerarea unor persoane ca fiind responsabile 
moral pentru o acţiune din trecut; 2) responsabilitatea cuiva, nu 
pentru ceva din trecut, ci cu referire la grija, bunătatea şi modul 
cum i-a tratat pe alţii în funcție de statutul pe care acea persoa- 
nă îl are; şi 3) capacitatea cuiva de a lua decizii etice şi raţionale 
de unul singur. În acest sens, o afirmaţie de tipul: „X este moral 
responsabil” poate însemna în primul sens că, X este subiectul 

blamului sau laudei pentru o anumita actiune, in al doilea sens 
ca este responsabil etic pentru bunăstarea cuiva si in al treilea 
sens că are capacitatea de a lua decizii morale (Crăciun, Morar şi 
Macoviciuc, 2005, 385-386). 

La Aristotel, responsabilitatea se corelează cu asumarea de către 
cineva a răspunderii pentru ceea ce a ales, la stoici - cu prudenta 
inteleapta, la Kant - cu voinţa liberă. La Kant, responsabilitatea în- 
seamnă că, omul acționează în cunoştinţă de cauză, ştiind bine ce 
face; pentru el, responsabilitatea morală este o noțiune subiectivă — 
înseamnă a face ceea ce e bun în sine, iar responsabilitatea juridică 
este cea care stabileşte dacă actul e drept sau nedrept, conform cu 
ceea ce trebuie să fie, fără nici o referire la libera intenţie a persoanei. 
Pentru Kant, responsabilitatea este legată indisociabil de persoană, 
persoana fiind singurul subiect ale cărei acţiuni îi sunt imputabile 
(Crăciun, Morar şi Macoviciuc, 2005, 329). Din perspectiva kanti- 
ana am putea spune că o corporație nu poate avea responsabilitate, 
iar dacă vom corela perspectiva kantiana cu definirea corporației 
ca „nexus de contracte”, atunci termenul de responsabilitate cor- 
porativă pare un non-sens. Totuşi, alăturarea termenilor corporație 
şi responsabilitate poate avea sens dacă vom considera corporatia 
ca o organizare umană, realizată pentru a atinge scopuri dorite de 
oameni şi producând efecte care-i sunt total imputabile. 

Cel de-al treilea termen al constructului — social poate însemna, 
atât societatea în ansamblul ei, cât şi parti ale acestui întreg: grupuri 
sociale, comunităţi, naţiuni, angajaţii unei companii, rețele sociale, 
societatea civilă etc. În fapt, aşa cum vom vedea mai jos, aria de cu- 
prindere a termenului social face diferenţa în definirea termenului 
de responsabilitate socială a corporațiilor. 

Este interesant de remarcat că, înțelegând sensul fiecăruia din- 
tre termenii care alcătuiesc conceptul de responsabilitate socială a 
corporației, nu reuşim să stabilim care este genul proxim si diferen- 
ta specifică. Aceasta pentru că, în opinia mea, în acest caz, suma 
părţilor este mai mică decât întregul. 

Mai mult, cuvintele întrebuințate, uneori interşanjabil, chiar 
în literatura de specialitate, contribuie mult la crearea de confu- 
zii. De exemplu, există autori care folosesc termenii de companie 

şi corporație ca sinonime. Așadar, am avea de definit termenul de 
responsabilitate socială a companiilor, doar că, şi în România ca şi 
in alte parti, legea companiilor face distincţie între societăţi pe ac- 
tiuni, unde proprietarii sunt diferiți de structura operaţională a fir- 
mei, şi societăți cu răspundere limitată, unde acţionarul poate fi şi 
administrator şi manager. Mai există şi asociaţii non-profit care au, 
conform legii, dreptul să desfăşoare activităţi generatoare de profit, 
activităţi taxabile într-un regim special. 

Pentru a fixa cadrul de referință al demersului nostru precizăm 
ca, sensul în care vom folosi termenul de corporație este următorul: 
companie unde managementul este diferențiat legal de acționari sau 
proprietari. De asemenea, pe parcursul acestei lucrări vom conside- 
ra că, responsabilitatea socială a corporațiilor are ca punct central 
reglementarea relaţiei dintre mediul de afaceri şi societate, a relaţiei 
dintre mediul social şi cel economic, diferența specifică fiind dată 
de cuprinderea termenului de social şi de acceptarea/respingerea 
responsabilitatii mediului de afaceri fata de un anumit grup social, 
fata de mai multe grupuri sau fata de întreaga societate. Aşadar, 
avem cel puţin două entități: mediul de afaceri şi societatea, regle- 
mentarea relaţiilor dintre cele două fiind ceea ce-şi propune să de- 
finească responsabilitatea socială a corporațiilor. 

Pentru a înţelege evoluţia conceptului de RSC am făcut o ana- 
liza a literaturii de specialitate, considerând că trecerea în revistă a 
punctelor de vedere exprimate de autorii consacraţi va contribui la 
clarificarea unui termen care se află, totuși, în plin proces de struc- 
turare. Pornim de la premisa că în prezent, nu există o definiție 
unanim acceptată a termenului de responsabilitate socială a corpo- 
ratiei şi considerăm că, cea mai apropiată de demersul nostru este 
aceea dată de Sir Geoffrey Chandler: „În cea mai bună formă a sa, 
RSC-ul este definit drept responsabilitatea unei companii pentru 
totalitatea impactului pe care aceasta îl are, incluzând în opera- 
tiunile sale fundamentale valorile societăţii, dar şi modul în care 
aceasta acționează asupra mediului social şi natural. Responsabili- 
tatea este acceptată în condiţiile în care include un spectru larg - de 
la a avea o afacere profitabilă, la asigurarea sănătăţii si securităţii 
muncii angajaţilor şi până la impactul asupra comunităţilor sau so- 

cietatii în care compania respectivă operează” (citat în Stohl, Stohl 
şi Townsley, 2007, 30). 

Pentru definirea RSC este fundamental să cunoaștem apariția si 
evoluţia conceptului. Archie Carroll, profesor la Universitatea din 
Georgia si autorul uneia dintre cele mai larg acceptate definiții ale 
RSC (Carroll, 1999), observă într-un articol, că primele referiri la 
responsabilitatea socială apar în anii '30-'40, în lucrările: Funcţiile 
executivului (Chester Barnard, 1938), Controlul social al afacerii (J. 
M. Clark, 1939) şi Măsurarea performanţei sociale a afacerii (Theo- 
dore Krep, 1940). Apoi, în 1946, revista Fortune din SUA realizează 
un chestionar de opinie, întrebând oamenii de afaceri cu privire la 
responsabilitatea lor socială. 

În opinia aceluiaşi autor, perioada anilor '70 este aceea în care 
această temă devine populară în rândurile oamenilor de afaceri şi 
a mediului academic. Anii '80 marchează apariția unor teme alter- 
native, cum ar fi performanța socială corporativă (PSC), precum si 
apariţia a două teorii: cea a stakeholder-ilor (grupuri/parti intere- 
sate) si teoria afacerilor etice, pentru ca în anii '90 să predomine 
cercetarea unor teme cum ar fi PSC, teoria stakeholder-ilor, teoria 
eticii în afaceri şi cetățenia corporativă. 

În opinia lui Carroll (1999), era modernă a responsabilitatii so- 
ciale începe în anii '50 odată cu celebra lucrare a lui Howard R. 
Bowen, Responsabilitatea socială pentru oamenii de afaceri (1953). 
Bowen, supranumit „părintele responsabilitatii sociale corporati- 
ve’, defineşte acest tip de responsabilitate drept „obligație a omului 
de afaceri de a urmări politicile, de a lua deciziile şi de a urma liniile 
de acțiune dezirabile care sunt în concordanţă cu valorile şi obiecti- 
vele societăţii” (citat în Carroll, 1999, 270). În viziunea sa, respon- 
sabilitatea socială nu este un panaceu, ci un adevăr care trebuie să 
ghideze afacerile pe viitor. 

Decada anilor '60 îl are în centrul său pe Keith Davis (1970, 
citat de Carroll, 1999, 271), care defineşte RSC ca reunind „deciziile 
şi acțiunile oamenilor de afaceri care depăşesc motivele şi intere- 
sele economice şi tehnice ale organizaţiei”; astfel, responsabilitatea 
socială este pusă în contextul managerial şi în relaţie cu puterea 
afacerii (pe termen lung, RSC aduce profitabilitate economică). În 

opinia lui Carroll, Davis este cel care lansează faimoasa „lege de 
fier a responsabilitatii’, potrivit căreia ,,responsabilitatile sociale ale 
oamenilor de afaceri trebuie să fie comparabile cu puterea lor so- 
cială” Cu alte cuvinte, în condiţiile în care responsabilitatea socială 
şi puterea sunt relativ egale, atunci evitarea responsabilităţi sociale 
conduce la o erodare graduală a puterii sociale. 


Din acest punct, definițiile conceptului se diversifică atât de 
mult, încât ne-am propus să le grupăm, pentru o mai bună intele- 
gere, în funcţie de două criterii: 

e RSC este temă centrală care caracterizează concepția auto- 

rului despre relaţia dintre mediul de afaceri si societate; 

e gradul de cuprindere al diferenţei specifice în definirea no- 

tiunilor de ,,social” si „responsabilitate”. 


RSC ca indicator al conceptiei despre relatia dintre mediul de 
afaceri si societate 


Perspectiva istorica: RSC apare ca urmare a schimbarilor sociale 
William Frederick 


Pentru Frederick (2006), definitia RSC este tema centrala a mai 
multor lucrari. El pune conceptul de RSC in legatura cu evolutia 
istorică a societăţii americane - cu mişcările sociale care au avut 
loc de-a lungul timpului şi cu modul în care mediul de afaceri s-a 
schimbat ca răspuns la aceste provocări. În același timp, autorul sur- 
prinde evoluţia încrederii pe care publicul american a avut-o în de 
mediului de afaceri în diversele perioade analizate. Această paralelă 
este extrem de interesantă, pentru că demonstrează un fapt remar- 
cabil: cu cât corporatia a evoluat, cu atât a scăzut nivelul încrederii 
populaţiei americane în rezultatele generate de mediul de afaceri. 

Un moment care a marcat faptul ca socialul este luat in conside- 
rare în definirea RSC, îl constituie perioada anilor '50-'60, caracte- 
rizată mai ales in SUA prin creşterea puterii economice si politice 
a corporațiilor, un mare număr de angajaţi organizați în sindicate 

puternice, dorinta de limitare a reglementarii si a interventiei sta- 
tului in economia de piață, exercitarea unui leadership luminat de 
catre conducatorii corporatiilor, cresterea fortei managerilor profe- 
sioniști şi dorința acestora de a obţine o imagine publică favorabilă 
(Frederick, 2006). 

În perioada amintită apare prima formă de responsabilitate so- 
cială corporativă, pe care Frederick o codifică în formula ,,CSR,”. 
Scopul corporațiilor era menţinerea unor profituri constante, a 
unor venituri constante pentru angajaţi şi prevenirea intrării pe 
piață a unor noi jucători, gradul de încredere a publicului în marile 
companii fiind de 66%. Robert Reich (2007) vorbeşte despre aceas- 
tă perioadă prosperă a economiei americane ca despre „anii care 
n-au fost chiar de aur”, în condiţiile în care economia avea la bază 
un sistem de oligopol în marea majoritate a ramurilor industria- 
le (mai ales în industria auto si în cea a oțelului). Statul american 
(prin agenţiile de reglementare), corporatiile şi sindicatele au con- 
lucrat într-un mediu economic protectionist, care a permis ca toate 
părţile implicate să beneficieze în aceeaşi măsură de creştere şi pro- 
fit, ceea ce a asigurat o relativă pace socială. Reich (2007) pune în 
legătură acest sistem cu existența, în aceeaşi perioadă, a economiei 
planificate în Uniunea Sovietică şi în celelalte state comuniste. 

În cazul CSR, companiile au obligaţia de a acționa pentru creş- 
terea bunăstării sociale. „Termenul de obligaţie este implicit şi ac- 
tioneaza ca o funcţie constantă pe parcursul tuturor fazelor - cen- 
trale şi periferice - ale operațiunilor companiei. Obligatia poate fi 
recunoscută şi exercitată de către companie în mod voluntar sau 
poate fi impusă coercitiv de către guvern” (Frederick, 2006, 37). 
CSR, ca viziune nu face altceva decât să consacre principiul pater- 
nalist de relationare cu angajaţii si comunitățile, fiind o prelungire 
a gândirii de tip noblesse oblige. 

Anul 1973 este invocat de Frederik (2006) ca reper al scăderii 
dramatice a încrederii populaţiei americane în corporaţii, ceea ce a 
dus la creşterea presiunilor pentru rezolvarea unor probleme, care 
nu se aflau până atunci în sfera de acțiune directă a corporațiilor. 
Satisfacerea nevoilor de bază în cadrul economiei capitaliste a des- 
chis noi orizonturi de aşteptare ale populaţiei în privința corpora- 

ţiilor. Mişcările ecologiste, pacifiste, antirasiste, feministe, pentru 
drepturile consumatorilor şi etica muncii au determinat apariţia 
CSR; responsivitatea socială a corporațiilor. 

Reich (2007) consideră că începând cu anii '70, statul se retrage 
progresiv din economia americană, piața funcționează tot mai liber 
astfel că efectele dereglementării se fac resimtite mai puternic în 
următoarele decade. Dreptul la libertate trebuie definit ţinându-se 
cont de limitele dincolo de care exercitarea lui ar putea conduce 
la apariţia unor prejudicii. Dereglementările masive au condus la 
colapsuri de tip domino pe multiplele paliere ale economiei, au 
provocat o concurență mai acerbă între companii si apariția unui 
fenomen numit supercapitalism - societatea de cetăţeni s-a trans- 
format în societate de consumatori. Dereglementarea financiară a 
avut ca efect creşterea rolului companiilor de investiţii şi a fonduri- 
lor mutuale în cumpărarea si vinderea de acţiuni, cu impact direct 
asupra modului în care corporatiile au fost guvernate - realizarea 
profitului si nu neapărat bunăstarea fiind dimensiunea care conta 
exclusiv, în condiţiile creşterii exponentiale a tranzacţiilor bursiere. 

În viziunea lui Frederick (2006), responsivitatea socială a corpo- 
ratiilor se referă la capacitatea acestora de a răspunde presiunilor 
sociale. CSR, este doar o reacție a sistemului de afaceri — in contrast 
cu CSR, unde avem de-a face cu o inițiativă venită din interiorul 
sistemului de guvernare corporativă. Este vorba de „mecanisme, 
proceduri, aranjamente şi pattern-uri (modele) comportamenta- 
le care, luate împreună, dau măsura modului în care organizația 
este sau nu este capabilă să răspundă cerinţelor si nevoilor socia- 
le” (Frederick, 2006, 40). Aşadar, CSR, caracterizează mai degrabă 
managementul organizației şi relaţia dintre conducerea companiei 
şi societate, fiind un comportament caracteristic anilor 1970, pen- 
tru că vine, aşa cum am mai subliniat, ca un răspuns, ca o reacţie la 
mişcările sociale: mişcarea pentru drepturi a populaţiei de culoare, 
mişcarea ecologică, mișcările de emancipare ale femeilor, mișcările 
consumatorilor; demonstrațiile anti-război, anti-inarmare; revolta 
împotriva stilului autoritarian de management corporatist. 

CSR, pune accentul pe modul în care corporatia răspunde so- 
cietatii în maniera cea mai productivă, în ordine umană sau în or- 

dine practică. În acest fel, „povara moralității” pe care trebuie să o 
poarte corporatiile se va muta, în viziunea autorului, spre chestiuni 
mai tangibile, mai uşor de cuantificat şi de măsurat. Ca punct slab 
al definiţiei CSR, Frederick (2006, 45) notează că nu s-a putut con- 
tura mai concret ce înseamnă de fapt creşterea bunăstării sociale 
şi nici care este natura relaţiei dintre mediul de afaceri şi societate. 

Faza CSR, - rectitudinea socială a corporațiilor - a apărut în anii 
'80-'90, când încrederea populaţiei americane în corporaţii scăzuse 
la 28% (Frederick, 2006). Astfel, politicile şi planurile corporațiilor 
suferă o transformare. Lipsa reglementării atinge punctul de apo- 
geu. Managerii organizaţiilor aproape că nu-şi mai permit ,,luxul” 
de a nu produce un anumit nivel al profitului pentru acţionari sau 
investitori. Dacă nivelul de amortizare a finanţării nu se situa la 
cerinţele exprimate de managerii „fondurilor mutuale, fondurilor 
de pensii, fondurilor sub-prime, parteneriatelor private de acțiuni”, 
şefii companiilor erau schimbaţi (Reich, 2007, 75). Cazurile Bhopal 
(India), Shell (Nigeria)?, Nike (Vietnam)* pun corporatiile şi prac- 


2 Un accident petrecut in 1984 la fabrica din Bhopal (India) a companiei Uni- 


on Carbide a condus la o scurgere de izocianat de metil, cauzând moartea a 2.000 de 
oameni si afectarea altor 200.000. Tragedia pare sa fi avut loc din vina impartita a com- 
paniei si a guvernului indian. Fabrica nu intrunea standardele de securitate necesare in 
SUA si nu fusese inspectată de 2 ani, iar guvernul indian a permis cetățenilor săi să se 
stabilească în imediata vecinătate a fabricii (Carroll şi Buchholtz, 2006, 307). 

> În anul 1995, activistul pentru drepturile omului Ken Saro-Wiwa a fost spanzu- 
rat împreună cu alte 8 persoane, fiind suspectat că a contribuit la atacurile asupra exploată- 
rilor petroliere ale companiei Shell. Aceasta avea un teritoriu în concesiune în Ogoniland, 
una dintre cele mai mari aglomerări umane ale Nigeriei. Guvernul primea o redeventa 
din exploatarea petrolului, însă doar pentru 1,5% din fonduri exista obligativitatea ca ele 
să se întoarcă în zona de exploatare. Datorită corupției guvernului federal nigerian, aceşti 
bani nu ajungeau la populaţia zonei, care trăia cu aproximativ 300 dolari pe an. În urma 
protestelor populaţiei, cauzate de sărăcie și de distrugerea mediului natural, Shell a cerut 
protecţie poliţiei nigeriene aflate sub comanda generalului Abacha. Poliţia a început rai- 
duri masive pentru a dezintegra mişcarea creată de Saro-Wiwa, a luat cu asalt peste 30 de 
aşezări, făcând victime din rândurile populaţiei civile. În urma executării lui Saro-Wiwa, 
mai multe tari și-au retras ambasadorii din Nigeria, iar organizaţiile pentru apărarea drep- 
turilor omului au organizat acțiuni de boicotare a produselor Shell. Cu toate acestea, la o 
săptămână după tragedie compania şi-a anunţat intenția de a lucra împreună cu guvernul 
nigerian la construirea unei fabrici de gaz petrol lichefiat (Boatright, 2007, 436). 

4 În 1997, o companie subsidiară a lui Ernst and Young întocmeşte un raport 
despre condiţiile de muncă din fabricile ce produc pentru Nike în Vietnam. Documen- 
tul ajunge în posesia unei organizaţii neguvernamentale, care îl dă publicităţii. Raportul 

ticile lor sub lupa din ce în ce mai critică a societăţii civile, a cetate- 
nilor şi organizaţiilor neguvernamentale. Din teama de a face fata 
unui nou val de reglementări venite din partea guvernului federal, 
oricum dificil de realizat în condiţiile delocalizării afacerilor şi ale 
globalizării, dar îngrijorate de acţiunile de boicot ale consumatori- 
lor şi de scăderea reputației, corporatiile au procedat la adoptarea 
unor coduri de conduită si standarde profesionale voluntare, care 
reglementau si sanctionau comportamentele indezirabile sau la li- 
mita legalităţii în diverse domenii de activitate. 

În viziunea lui Frederick (2006, 90-103), CSR, marchează etapa 
în care politicile şi planurile corporațiilor sunt caracterizate de o 
cultură etică, ce include principiile morale fundamentale ale uma- 
nitatii; etica devine parte esenţială în deciziile manageriale. Com- 
pania angajează doar acei manageri care acceptă şi urmăresc prin- 
cipiile etice în luarea deciziilor, stăpânesc metode sofisticate pentru 
a detecta şi a anticipa cu realism problemele etice care apar în exer- 
citarea activităţii şi se pot adapta cu realism la ele. De asemenea, 
actualele si viitoarele politici de afaceri sunt aliniate valorilor fun- 
damentale, parte a unei culturi etice. O reacţie de tip CSR, având 
ca marcă distinctă codurile etice, ofițerii de etică si complianta, s-a 
datorat şi diminuării ponderii liderilor organizationali care aveau 
caracter si virtuţi laudabile (sarlatanii cu gulere albe - Robber Ba- 
rons) şi a consiliilor de administraţie nefunctionale. 

Până în anul 2005, încrederea publicului american în corporaţii 
fluctuează cu mici diferenţe în jurul cifrei de 22%, iar Frederick 
observă conştientizarea pe care încep să o manifeste companiile 
privind distrugerile produse de activităţile lor asupra mediului în- 
conjurător, asa încât, urmând pattern-ul deja enunțat, putem con- 
sidera apariția lui CSR, prin faptul că, multe companii au susţinut 
şi semnat Conferinţa de la Rio şi Protocolul de la Kyoto, marcând 


confirma faptul că în atelierul respectiv concentraţia de toluen era între de 6 si 177 de 
ori mai mare decât standardele acceptate. De asemenea, substanţele chimice care se fo- 
loseau în prelucrarea încălțămintei provocau angajaților intoxicări si arsuri ale pielii. 
Un articol publicat în New York Times despre acest caz si despre alte cazuri ce aveau ca 
subiect tot fabrici ale Nike din Indonezia si Pakistan au condus la o criză de imagine 
pentru companie, iar renumele greu câştigat a suferit o grea lovitură. Multe companii 
şi-au anulat comenzile de frica efectului de domino (Locke si Siteman, 2002). 


CORPORATIILE ŞI SOCIETATEA | 29 


trezirea constiintei ecologice a mediului de afaceri. Prabusirea Enron 
si scandalurile WorldCom, Tyco si HealthSouth il fac pe autor sa 
se intrebe, in ciuda dezvoltarilor academice ale conceptului, daca 
RSC-ul există. Pentru că aceste cazuri n-au fost altceva decât o ilus- 
trare a practicilor corupte ale corporațiilor. Într-o lume unde păr- 
tile sistemului care ar fi trebuit să se supravegheze unele pe altele 
(consiliile de administraţie, companiile de audit şi managerii) au 
lucrat tacit şi subversiv, s-a ajuns la inselatorii de anvergură fata de 
consumatori, acționari şi stat (Frederick, 2006, 181). Despre Enron 
se ştie că şi-a asumat public diverse documente care, dacă ar fi fost 
puse în aplicare în activitatea zilnică, ar fi fost un exemplu de con- 
ducere integră a afacerilor. Din păcate, lipsa totală de responsabi- 
litate, corupția internă şi apatia, atât în relaţia cu consumatorii, cât 
şi în relaţia cu acţionarii, au condus la unul dintre cele mai mari 
scandaluri financiare din istorie (Bansal si Kandola, 2003). 

La o analiză atentă a definiţiilor date RSC de către Frederik, 
reiese că formele responsabilitatii sociale corporative corelează cu 
„spiritul epocii” si nu fac parte dintr-o mișcare mai amplă a re-po- 
zitionarii raportului dintre social şi economic. În opinia mea avem 
de a face cu o viziune behavioristă, aproape pavloviană a relației 
corporaţii-societate, rolul de stimul si cel de reacţie fiind jucat in- 
tersanjabil între cei doi parteneri ai relaţiei. 


RSC apare ca urmare a modificării așteptărilor societăţii fata de 
mediul de afaceri - Carroll si Buchholtz 


În cadrul definiţiilor propuse de Archie Carroll (2006), expu- 
se în lucrarea publicată în co-autorat cu Ann Buchholtz (2006), se 
pleacă de la ideea că mediul de afaceri este inclus mediului social, 
ca urmare RSC este un răspuns aşteptat în mod legitim de societate 
din partea companiilor. De-a lungul timpului, aşteptările sociale 
fata de companii au evoluat (idee pe care o regăsim si la Frederik) şi 
aceasta se datorează în opinia autorilor (Carroll şi Buchholtz, 2006, 
11-16) următorilor factori: bunăstarea și educația - se considera ca 
pe măsură ce o societate devine mai bogată si mai educată, apar, în 

mod natural, aşteptări mai consistente fata de instituţii puternice, 
cum sunt si corporatiile. Bogăția se referă la nivelul de bunăstare, 
veniturile disponibile şi standardul de viata al societăţii; creșterea 
conștientizării prin intermediul televiziunii - prin televiziune, cetă- 
tenii obţin o varietate de informaţii care contribuie la crearea unui 
climat critic la adresa lumii afacerilor. Ştirile de senzaţie, progra- 
mele informative şi în general percepția mass media că ştirile rele 
vând mai bine au dus la nenumărate cazuri în care oameni de afa- 
ceri sunt prezentaţi în roluri negative. S-au facut si filme de succes 
în care lumea afacerilor este descrisă într-o lumină nefavorabilă; 
şi ca să dăm câteva exemple, „Jerry McGuire’, „Ihe Insider’, „Wall 
Street” sunt doar câteva producţii in care se prezintă corupția şi 
practicile murdare de afaceri ale diverselor corporaţii, dar şi ale 
angajaţilor acestora; creșterea nivelului așteptărilor - este o con- 
secinta a agregarii dimensiunilor prezentate mai sus. Fenomenul 
poate fi definit ca o atitudine exprimată de generaţia prezentă de a 
avea obligatoriu un standard de viata mai înalt decât cel al generati- 
ilor anterioare. Noi avem un nivel de aşteptări de la companii mult 
mai înalt si sofisticat decât generaţia părinţilor nostri şi considerăm 
că este legitim să le criticăm dacă nu fac activități care să răspundă 
viziunii pe care noi o avem; mentalitatea de tipul „mi se datorează” 
- aceasta s-a desprins din revoluţia așteptărilor si reprezintă ideea 
generală conform căreia cuiva i se datorează ceva (de exemplu un 
serviciu), doar pentru că el sau ea fac parte din societate. Factorul 
care a declanșat acest tip de mentalitate exacerbată a omului post 
modern american derivă din mișcările sociale legate de revendicarea 
unor drepturi. Printre primele acţiuni au fost acelea prin care s-au 
cerut drepturi civile în anii '50, mișcările feministe, ale minoritati- 
lor sexuale; în SUA, şi recent în Europa, s-au înregistrat și mișcări 
pentru drepturile fumătorilor, ale nefumătorilor, ale persoanelor 
obeze, ale victimelor SIDA. Mediul de afaceri, în calitate de parte 
constituenta a societăţii, a fost lovit de o serie de constrângeri si 
aşteptări referitoare la modul în care oamenii doresc să fie tratați - 
nu numai în calitate de angajați, dar şi ca proprietari, consumatori 
şi membri ai comunităţii. Argumentele prezentate până acum pot 
fi sintetizate în Figura 1. 

Încercând să integreze toate punctele de vedere exprimate până 
în acel moment, Carroll (1979, citat în Carroll şi Buchholtz, 2006) re- 
prezintă responsabilitatea socială pe care o are o corporație oferind, 
după părerea noastră, cea mai larg acceptată definiţie a RSC. Așadar: 

Responsabilitatea economică a corporației + Responsabilitatea 
legală a corporației + Responsabilitatea etică a corporației + Res- 
ponsabilitatea filantropică a corporației = Responsabilitatea Socială 
Corporativă Completă (Figura 2). 

Fig. 1: Evoluția aşteptărilor sociale versus evoluția performantei sociale reale 
a mediului de afaceri (Carroll şi Buchholtz, 2006, 14) 

Fig. 2: Piramida responsabilitatii sociale corporative 
(Carroll, 1979, citat în Carroll şi Buchholtz, 2006, 39) 

Mai explicit, putem vorbi de RSC atunci când o companie „de- 
păşeşte așteptările economice (societatea aşteaptă ca o companie să 
producă bunuri şi servicii pe care să le vândă cu un profit), legale 
(societatea așteaptă ca o companie să respecte legea), etice (tipuri 
de comportamente şi norme etice în legătură cu care societatea 
se aşteaptă să fie respectate) si discretionare (activităţi voluntare 
cum ar fi contribuţiile filantropice) pe care societatea le are de la 
organizaţii într-un anumit moment în timp” (Carroll, 1979, citat 
în Carroll şi Buchholtz, 2006, 39). Avem de a face cu o definiţie 
formată din patru dimensiuni, incluse într-un model conceptual al 
performanţei sociale corporative. 

Cercetările lui Carroll continuă în 1983, când înlocuieşte a pa- 
tra dimensiune a RSC, componenta discreționară, cu voluntariatul/ 
filantropia, astfel încât sub-conceptele care alcătuiesc responsabili- 
tatea socială a corporațiilor devin: economic, legal, etic si voluntar 
sau filantropic. Practic, Carroll îşi reprezintă RSC ca pe o piramidă 
ce are la bază funcţia economică (profitabilitatea) ca fundaţie pen- 
tru restul categoriilor (Carroll, 1999), ceea ce este un adevăr banal 
în măsura în care, dacă o companie nu produce profit, nu putem 
discuta de nici una dintre celelalte dimensiuni conexe. Tocmai în 
aceasta rezidă, la prima vedere, pasivitatea definiţiei lui Carroll, 
cele patru dimensiuni nu se întrepătrund, ele doar se conditionea- 
ză ierarhic, aproape la fel ca în piramida nevoilor a lui Abraham 
Maslow. Tensiunile cele mai importante sunt cele între componen- 
ta economică şi celelalte: legală, etică şi filantropică. Din paradigma 
clasică despre rolul corporației (Friedman, [1970]2007, Hender- 
son, 2001) s-ar putea vedea aici un conflict între grija pentru profit 
şi grija pentru societate. În opinia lui Carroll şi Buchholtz (2006) 
însă, piramida trebuie văzută în ansamblu, ca un tot unitar al mo- 
dului în care compania îşi angajează simultan deciziile, acțiunile, 
politicile şi practicile pentru a răspunde tuturor componentelor - 
mai ales pentru a se asigura sustenabilitatea afacerilor (asa cum se 
va vedea în tipul următor de definiție). Aşadar, procesele de RSC 
din piramidă nu trebuie interpretate secvențial, ci simultan. 

Cred că definiția lui Carroll este cel mai des citată şi acceptată 
pentru că, oferă claritate şi detaliu, dintr-o dată RSC-ul trece din- 

colo de termenii generali ai raportului dintre mediul de afaceri şi 
societate si se concretizează în dimensiunile pe care se poate stabili 
acest raport, dimensiuni ce se pot măsura; de asemenea, măsura- 
rea acestor dimensiuni face posibilă trasarea unei limite dincolo de 
care aceste raporturi intră în sfera responsabilitatii. Ceea ce spune 
Carroll este că nu putem considera o corporație responsabilă social 
dacă aceasta nu produce profit, adică dacă nu este eficientă econo- 
mic, însă profitul trebuie făcut în limitele legii si în conformitate cu 
principiile etice. Până aici nu am avea nici o diferenţă între Carroll 
şi Friedman, totuși, Carroll adaugă responsabilitatile filantropice si 
acestea nu se referă la manageri sau proprietari ca persoane fizice, 
ci la responsabilitatile corporației ca persoană juridică, centrand 
referirea pe cetăţenia corporativă. Corporaţia, ca structură legală 
independentă de cei care au format-o, are propriile ei obligații, ca 
un cetăţean. 


După cel de-al doilea criteriu propus mai sus, acela al acceptării 
responsabilitatii sau rejectării acesteia în funcţie de mărimea gru- 
pului social cu care compania are relaţii, avem definițiile, prezenta- 
te mai jos, precum si o figură ilustrativă (Figura 3): 

Fig. 3: Aria potenţială de acţiune socială a responsabilități corporației 

Diferenţa specifică (socialul) în definirea RSC 


Responsabilitatea corporațiilor îi vizează doar pe acționari (sha- 
reholders) - Milton Friedman, David Henderson 


Milton Friedman ([1970]2007) se întreabă cum poţi argumenta 
că o companie are responsabilităţi. Opiniile sale sunt expuse într-un 
articol publicat în The New York Times, unde Friedman ([1970]2007) 
declară din titlu: „Responsabilitatea socială a unei afaceri este să-şi 
crească profitul”. În opinia autorului, doar indivizii umani pot avea 
responsabilităţi. O corporație este o persoană artificială (un nexus 
de contracte) si, în consecință, ea poate avea doar responsabilități 
artificiale. Despre „mediul de afaceri”, luat ca un tot unitar, nu putem 
afirma că are responsabilitate, nici în cel mai vag sens. Primul pas 
pentru a evalua claritatea doctrinei responsabilitatii sociale a me- 
diului de afaceri este să ne întrebăm, cu precizie, ce implica aceasta 
responsabilitate si din partea cui. Indivizii care ar trebui sa resimta 
responsabilitatea intr-o relatie de afaceri sunt proprietarii individuali 
sau managerii? 

După Friedman ([1970]2007), într-un sistem al economiei 
libere, bazat pe proprietatea privată, un manager este angajatul 
proprietarului/proprietarilor afacerii. El are responsabilități lega- 
le, clare şi stricte fata de cei care l-au angajat. Acestea sunt legate 
de administrarea afacerii în funcţie de dorinţa proprietarilor, iar 
dorinţa lor este in general aceea de a face cât mai multi bani po- 
sibil în condiţiile în care se supun regulilor de bază ale societăţii, 
ambele fiind reprezentate de lege şi principiile etice. În orice caz, 
responsabilitatea managerului este în primul rând fata de propri- 
etari sau acţionari — oricare ar fi domeniul de activitate al corpo- 
ratiei. 

Poate ca in viata privata, managerul e inclinat spre acte carita- 
bile sau voluntariat, şi, atâta vreme cât acestea sunt făcute în timpul 
său liber si cu propriii săi bani, se poate spune că managerul isi 
exercită o responsabilitate socială. Dar este o responsabilitate so- 
cială a individului, nu a companiei. Ce înseamnă însă că mana- 
gerul are o „responsabilitate socială” care decurge din statutul său 
de angajat al companiei? În viziunea lui Friedman ([1970]2007), 

dacă această propoziţie nu este una retorică, ea poate să însemne că 
managerul va acţiona într-o manieră contrară interesului angajato- 
rului. De exemplu, din grija pentru consumatori el se va abtine să 
crească prețul unui produs pentru a contribui la un obiectiv social 
de prevenire a inflației, chiar dacă majorarea de pret ar fi în inte- 
resul corporației. Sau el va cheltui bani pentru a reduce poluarea, 
sume care sunt mai mari decât cele obligatorii, cerute de lege, pen- 
tru contribui la un obiectiv social de protejare a mediului. În altă 
situaţie, ar putea angaja pe buzunarul companiei şomeri care nu au 
avut un loc de muncă de mult timp, în loc să angajeze oameni mai 
bine calificaţi — si toate acestea doar pentru a contribui la obiecti- 
vul social de reducere a şomajului. În fiecare dintre aceste cazuri, 
managerul ar cheltui banii altcuiva pentru un interes social gene- 
ral. Dacă acţiunile sale, în acord cu responsabilitatea socială, reduc 
profitul pe care, în fapt, trebuie să-l primească acționarii, atunci 
managerul cheltuie banii acestora. Atunci când acțiunile sale duc 
la creşterea prețurilor către clienţi, el le cheltuie banii acestora, iar 
atunci când acţiunile sale conduc la scăderea salariilor angajaţilor, 
el le cheltuie banii acestora. 

În viziunea lui Friedman ([1970]2007) indivizii din aceste trei 
categorii - acționarii, angajaţii sau consumatorii - pot ei înșiși 
să cheltuie banii pe orice cauză socială, dacă o doresc. Dar dacă 
managerul le cheltuie banii în acţiuni de responsabilitate socială, 
atunci el nu face altceva decât să le taxeze banii, iar a taxa banii este 
o activitate ce revine exclusiv statului. Managerul ar juca rolul de 
parlament, guvern si sistem judiciar. El ar decide pe cine să taxeze, 
cu cât şi în ce scop. Singura rațiune pentru care managerul este se- 
lectat de către acţionari este că el acţionează ca un agent în servirea 
intereselor angajatorului său. Însă în momentul în care managerul 
impune taxe si cheltuie banii pentru scopuri „sociale”, el devine de 
fapt un funcţionar public, chiar dacă rămâne, cu numele, angajatul 
unei companii private. 

Mai mult, Friedman ([1962]2002, 133) precizase într-o lucrarea 
anterioară, Capitalism si libertate, că ideea responsabilitatii sociale 
a mediului de afaceri ar contraveni naturii economiei libere: 

“Apare o concepție ce câştigă un grad de acceptare din ce în 
ce mai larg, cum că, oficialii corporatisti si liderii de sindicat au 
o responsabilitate socială care trece dincolo de servirea intere- 
selor acţionarilor, respectiv a membrilor lor. Această concepţie 
relevă o greşeală în perceperea caracterului şi naturii economiei 
libere. Într-o astfel de economie există o responsabilitate socială 
a mediului de afaceri si numai una - să utilizeze resursele si să 
se angajeze în activități care să crească profiturile, atâta timp 
cât respectă regulile jocului, adică să se angajeze în competiţia 
deschisă și liberă, fără înșelătorie si escrocherie” 


În viziunea lui Henderson (2001, 6) RSC este, ca și la Friedman, 
o doctrină subversivă la adresa pieţei libere, care promovează un 
fel de salvationism global. După Henderson, cauzele apariţiei aces- 
tei doctrine sunt: dezvoltarea teoriilor stakeholder-ilor, globaliza- 
rea cu efectele ei - uneori reale, alteori doar presupuse, creşterea 
puterii organizaţiilor neguvernamentale si popularizarea cazurilor 
de abuzuri din partea unor companii multinaționale (CMN), ca de 
exemplu Nike în Vietnam şi Shell în Nigeria, care au şocat opinia 
publică. Ca urmare a acestor presiuni, corporatiile au reacționat — 
unele defensiv şi centrate doar pe afaceri, altele pozitiv şi centrate 
pe un context mai larg al afacerii. Totuşi, scopul ultim al acestor 
acţiuni de captatio benevolentiae a fost protejarea afacerii. 

RSC, aşa cum se doreşte ea promovată în zilele noastre (pusă în 
legătură cu dezvoltarea durabilă si cu obligaţii suplimentare pentru 
corporaţii), se concentrează mai degrabă pe bunăstarea societății 
decât pe profitabilitate şi pe interesele proprietarilor companiei; in- 
corporează idei care sunt doar parţial noi, iar modul în care acest 
nou obiectiv poate fi perceput şi interpretat orientează organizația 
către alte scopuri şi îi măsoară performanța fata de alte repere de- 
cât cele care au ca punct central profitabilitatea. Noile obiective de 
afaceri se leagă de proceduri şi de forme de guvernare corporativă 
care au drept consecinţă faptul că, statutul proprietarilor este dimi- 
nuat ca importanță. În plus RSC se poziţionează ca model de ur- 
mat pentru alte companii. Acest gen de comportament urmărește 
să treacă dincolo de modele acceptate de afaceri cum ar fi: scheme 

de beneficii pentru angajaţi, filantropie, sponsorizări centrate pe 
anumite cauze si strategii de relaţii publice. A lua RSC-ul în serios 
poate conduce la schimbări substanţiale pentru companiile impli- 
cate, consecinţele posibile ridicând numeroase îngrijorări pentru 
mediul de afaceri. (Henderson, 2001, 28). 

În termeni practici, continuă Henderson, RSC nu poate fi pusă 
în aplicare pentru că managerii nu au competența de a decide dacă 
şi cât pot contribui acţiunile agenţilor economici dintr-o economie 
de piaţă la realizarea binelui comun; incluzând aici si acţiunile parti- 
culare ale companiilor comerciale ghidate de acumularea profitului. 
În al doilea rând, este dificil de ales modalitatea prin care oamenii, 
companiile sau guvernele, pe cont propriu sau împreună, pot să se 
asigure că interesele private şi publice pot fi delimitate şi identificate 
şi, în special, să se asigure că profitabilitatea companiilor este un in- 
dicator pentru o mai mare bunăstare socială (Henderson, 2001, 3). 

Găsim la Henderson reluarea unui argument prezentat şi de 
Sternberg (1999, 35), care consideră că avem de-a face cu o folosire 
greşită a termenului de responsabilitate socială, mai ales atunci când 
se încearcă acreditarea unor responsabilități nespecificate ale orga- 
nizatiilor fata de societate. Ar exista două erori în utilizarea acestui 
concept: mai întâi nu este clar ce înseamnă „responsabilitatea fata 
de societate”. Dat fiind că, acţiunile au consecințe care afectează alți 
membri ai societăţii, putem spune despre indivizi si organizații că 
au obligația morală de a ţine cont de aceste consecinţe. Dar, nevoia 
de a face acest lucru nu poate fi definită ca responsabilitate socia- 
la, pentru că a lua în seamă consecinţele si a-ţi asuma răspunderea 
pentru ele este o condiţie sine qua non a responsabilitatii în general. 
Apoi, chiar dacă am putea să facem o distincţie între responsabilita- 
tea socială si responsabilitate în general, ea nu ar putea fi asumată în 
mod legitim de către instituţii sau organizații. Pentru că, în opinia 
autoarei, responsabilitatea distinctă a organizaţiilor sau a indivizilor 
care sunt parte a lor este să atingă scopurile pentru care organizaţiile 
respective au fost create: 


„Probabil că ar fi mai bine pentru societate dacă obiectivele 
specifice ale instituţiilor ar fi subordonate unor scopuri sociale 

mai largi. Dar să faci o asemenea judecată sau să urmezi aseme- 
nea scopuri generale nu poate fi parte componentă a respon- 
sabilitatii organizaționale, căci în cadrul unei organizaţii sunt 
obligatorii doar obiectivele ce tin de existenţa ei” (Sternberg, 
1999, 36). 


Se reia ideea că, o corporație nu are suflet si nici valori morale, 
iar persoana care se află la conducerea corporației, desi ia decizii de 
afaceri în funcţie de judecata proprie, nu poate face alegeri decât în 
cadrul normativ al mandatului primit de la acţionari. Însă, în cali- 
tate de persoană particulară, orice persoană poate reflecta valorile 
în care crede, prin acţiunile pe care le întreprinde - ele pot include 
protecţia mediului sau bunăstarea socială. În aceeaşi notă, Fried- 
man ([1962]2002, 216-217), considera în Capitalism si libertate, ca 
în probleme care preocupă societatea in general, asa cum este, de 
exemplu, poluarea, 


»... diavolul blamat este în general mediul de afaceri, între- 
prinderile care produc bunuri şi servicii. De fapt, oamenii res- 
ponsabili de poluare sunt consumatorii si nu producătorii. Ei 
sunt cei care creează o cerere, care duce, în final, la poluare. 
Oamenii care folosesc electricitatea sunt responsabili pentru 
fumul care iese din termocentrale ca urmare a producerii cu- 
rentului electric. Dacă vrem electricitate care să nu producă po- 
luare, vom avea de plătit, direct sau indirect, un cost mai mare 
pentru a acoperi alte costuri. În cele din urmă, costul pentru 
a avea un aer mai curat, o apa mai curată si toate celelalte tre- 
buie suportat de către consumator. Nu există altcineva care să 
plătească pentru aceasta. Mediul de afaceri este doar un inter- 
mediar, un mijloc de coordonare al activităţilor oamenilor în 
calitatea lor de consumatori si producători”. 


Acest citat este emblematic pentru relaţia dintre societate şi 
mediul de afaceri pe care o consideră legitimă Milton Friedman şi 
alti autori care-i susțin teoria. Cu alte cuvinte, autorul ne spune că 
singurii vinovaţi pentru "relele” pe care le produc companiile sunt 

consumatorii, la ale căror nevoi, nu-i aşa, răspund ele, ca simpli in- 
termediari în marele angrenaj economic al satisfacerii trebuintelor. 
Drept urmare, orice costuri care înseamnă mai mult decât marja de 
profit acceptabilă pentru ele, trebuie transferate de companii către 
utilizatorul final, "în limita regulilor jocului”. Autorul nu ne spune 
însă, cine stabileşte regulile jocului - eventual o mână invizibilă 
- pentru cine trebuie să fie corecte aceste reguli si ce se întâmplă 
dacă cineva le încalcă? De asemenea, în viziunea lui Friedman este, 
nu doar legitim, ci şi dezirabil ca orice costuri suplimentare nece- 
sare realizării unui produs/serviciu să fie externalizate, aruncate în 
eter - suportate în final de mediul natural, comunitate sau socie- 
tate în ansamblul său, indiferent daca - cel putin cele trei entități 
enumerate până în prezent - sunt beneficiare ale serviciilor/pro- 
duselor corporative?. Costul externalizat şi plătit de către altcineva 
înseamnă că, o companie poate să-şi menţină rata de profitabilitate, 
acesta fiind singurul lucru care contează. Celelalte costuri impuse 
de operarea companiei poate să le plătească altcineva, poate socie- 
tatea. E problema ei. Autorul nu se opreşte pentru a se întreba nici 
un moment: care e, totuși, limita profitabilitatii? Până la ce limita 
e suficient să fii profitabil şi de unde încolo e legitim să-ți suporţi 
cheltuielile pe care altfel le-ai externaliza? Aceasta e problema, în 
opinia mea, pe care o are argumentul prezentat de Milton Fried- 


>. Crăciun, Morar şi Macoviciuc (2005) oferă o serie de argumente pentru ca o 


corporație şă suporte costurile de externalizare: în exercitarea activităţii lor, companiile 
dau naștere unor probleme sociale si, prin urmare, au responsabilitatea de a le soluti- 
ona. Inovarea si progresul tehnologic duc la dispariția unor ocupaţii, la depopularea 
unor zone sau suprapopularea altora, companiile exploatează resurse neregenerabile 
şi poluează mediul. Nu este corect din punct de vedere moral ca doar alții să suporte 
consecințele pe termen lung ale acestor fenomene. Un alt argument este acela că, din 
nou, corporatiile ar trebui să acţioneze socialmente responsabil pentru că sunt actori 
puternici, cu acces la resurse importante, mai importante uneori decât cele ale statelor 
nationale. Toate activităţile companiilor au impact în cascadă, fie prin serviciile sau pro- 
dusele oferite, fie prin locurile de muncă ce apar direct sau indirect la nivelul reţelelor 
de subcontractori sau furnizori, așa încât ,,corporatiile nu pot să eludeze răspunderea 
pe care o incumbă acest impact, indiferent dacă e unul pozitiv, negativ sau neutru”. Nu 
în ultimul rând, corporatiile sunt datoare societăţii pentru că multe dintre condiţiile 
care fac posibilă activitatea lor nu au nicio legătură cu acționarii: „departe de a depinde 
exclusiv de ceea ce fac acționarii lor, activitatea corporațiilor se bazează pe contribuţia 
mai largă a unor largi şi variate grupuri şi comunităţi locale, având ca urmare datoria de 
a ţine cont de interesele acestor grupuri” (Crăciun, Morar şi Macoviciuc, 2005, 304). 

man. Mai ales într-o lume în care profitul nu mai este altceva decât 
o goană nebună pentru satisfacerea lăcomiei, a avaritiei, a lipsei de 
măsură şi de echitate socială. În lumea capitalului speculativ, nu 
mai contează ce produse sau servicii oferă o companie, ce nevoie 
socială satisface. Conteaza ca valoarea dividendelor sau cotatia lor 
la bursă să crească exponential, aceasta fiind singura măsură dupa 
care este judecată performanţa unui manager sau activitatea unei 
companii. 

Ostilitatea lui Friedman fata de RSC a fost depăşită de însăşi 
practica de afaceri, în ultimă instanţă de evoluţia societății. Astăzi, 
firmele cheltuie fonduri semnificative din bugetele proprii pentru 
a-şi menține reputaţia în comunități şi pentru a asigura pe termen 
lung, dacă nu o creştere a profitului, cel puţin o menţinere a aces- 
tuia. În altă ordine de idei, Friedman limitează responsabilitatea 
socială la filantropia corporativă. Crede, de asemenea, că virulenta 
cu care Friedman condamnă cheltuirea banilor de către manageri 
este şi o reacție la un curent al epocii în care managementul, aşa 
cum se va vedea în capitolul 2 al prezentei lucrări, începe să impu- 
nă folosirea profitului pentru dezvoltarea sustenabilă a companiei, 
contribuind în acest fel la întărirea propriei poziţii organizaționale 
şi la slăbirea poziţiei proprietarilor şi acţionarilor. 


Teza conform căreia responsabilitatea mediului de afaceri fata 
de societate este una limitată la a satisface nevoi economice şi a 
produce profit a fost susținută si de alti autori, dar mai nuantat, de 
exemplu, Zenisek (1979) şi Fitch (1976). Acesta din urmă crede 
că pentru a atinge un nivel minim de responsabilitate socială, o 
corporație va accepta principiul utilitarist pentru a judeca diferen- 
tele dintre condiţiile de afaceri actuale şi cele ideale si va examina 
responsabilitatea socială asumată în legătură cu anumite proble- 
me definite astfel. Principiul utilitarist vizează suferința umană şi 
durerea, doar în măsura în care acestea au un impact în societate 
în general. Asta înseamnă că acele costuri necesare prevenirii sau 
eliberării de suferință şi durere sunt suportate de membrii sănătoşi 
ai societăţii prin taxe mai mari sau contribuţii voluntare. Suferinta 
umană/individuală este considerată o problemă socială, nu datori- 

tă vreunui rău intrinsec, ci pentru că victima impune în mod ine- 
vitabil costuri persoanelor non-victime. Sub imperiul acestui prin- 
cipiu corporatia are responsabilitatea de a evita costurile impuse de 
vecinătate, fie că e vorba de organizaţii, fie că e vorba de indivizi. În 
acelaşi timp, corporatiile pot să-şi exercite responsabilitatea socială 
încercând să rezolve problemele sociale în care sunt angrenate în 
mod intim, atunci când există şi posibilitatea de a face profit, ca un 
stimulent al activităţii lor. În opinia lui Fitch (1976) corporatiile 
sunt probabil cele mai eficiente organizaţii capabile să rezolve pro- 
bleme în societatea modernă, iar dacă societatea le permite să su- 
pravietuiasca, atunci pare că ele vor fi nevoite să preia această pova- 
ră suplimentară şi să-şi aplice abilităţile la rezolvarea problemelor 
mai largi ale societăţii în care isi desfăşoară activitatea. Experiente- 
le recente sugerează că, atunci când această responsabilitate nu este 
acceptată voluntar, este posibil să fie impusă forțat organizaţiilor, 
prin reglementări guvernamentale. Cu alte cuvinte, e de preferat ca 
organizaţiile să-şi asume singure o serie de responsabilităţi, chiar si 
ca urmare a presiunii sociale, pentru a evita orice reglementare care 
ar putea veni din partea statelor sau guvernelor naţionale. 


Pe linia teoretică a ceea ce se va numi în literatura de speciali- 
tate din zilele noastre shareholder prima facie, adică primatul acti- 
onariatului şi al proprietarilor în ceea ce priveşte responsabilitatea 
pe care o are o corporație, se înscrie si Mitchell (1986, 200). Citand 
studiile lui Holmes (1976) şi Parket (1975), acesta sugerează că 
procesul pe care trebuie să-l parcurgă o corporație este următo- 
rul: compania încearcă să facă profit, apoi încearcă să obţină mai 
multă putere pentru a-şi menţine profitul; puterea are nevoie de 
legitimare, aşa încât compania se va prezenta ca urmărind binele 
comunităţii ca întreg, negând deseori, cel puţin verbal, rolul său 
de a obţine profit. Prin urmare, politica socială a corporației este 
rezultatul unei ideologii a puterii afacerilor, care propune asuma- 
rea unei responsabilități sociale ca răspuns la amenințările adresate 
legitimitatii corporative. Profitul rămâne scopul dominant al cor- 
poratiei si al oficialilor ei şi tot el, profitul este criteriul fundamental 
pentru exercitarea puterii corporative. Motivele sunt următoarele: 

managerii sunt recompensati dacă fac profit; profitul este o garantie 
împotriva preluării sau a falimentului; profitul conduce la creşterea 
financiară. Politicile sociale sunt secundare şi dependente de obiec- 
tivele legate de profit. Cu alte cuvinte, Mitchell (1986) crede că res- 
ponsabilitatea socială trebuie mimată atunci când ajută la întărirea 
brandului companiei (concept cunoscut astăzi drept greenwashing 
- spălare verde), însă orice acțiune de acest tip trebuie să fie făcută 
avându-se în vedere asigurarea profiturilor viitoare. 


Aşa cum se poate observa, autorii citați mai sus, militează 
pentru reducerea la minimum a relaţiei dintre mediul de afaceri 
şi societate sau pentru asumarea doar a acelor probleme care, în 
schimb, conduc la creşterea profitului. Rezolvarea problemelor so- 
ciale, a costurilor externalizate nu ar intra în sfera de responsabili- 
tate a corporației, singura responsabilitate legitimă a managemen- 
tului fiind aceea de a mări profitul acţionarilor. 

Putem concluziona că presupozitiile pe care stă paradigma 
Friedman şi a celorlati autori citați sunt: 

e relația dintre mediul de afaceri şi societate e atât de slabă în- 
cât este nesemnificativă din punct de vedere moral (nu poa- 
te fi o sursă de obligații morale pentru niciuna dintre parti); 

e singura responsabilitate a managerilor este să asigure spori- 
rea profitului acţionarilor; 

e pentru că o companie este doar un intermediar între cerere şi 
ofertă, costurile asociate problemelor externalizate către so- 
cietate trebuie suportate exclusiv de către aceasta din urmă; 

e marja profitului este un subiect tabu pentru că tine de drep- 
tul de proprietate. 


Dar există şi altă paradigmă! 
RSC înseamnă includerea stakeholder-ilor — Freeman, Harrison, 
Wicks, Philips, Preston 


Pornim la acest set de autori, de la premisa că scopul unei com- 
panii este acela de a crea bunăstare. Indivizii sau grupurile care par- 
ticipă, intenționat sau nu, în procesul de creare a bunăstării sunt 

stakeholder-ii companiei. Contributiile stakeholderilor pot varia, 
de la inputuri - munca fizică sau creaţie - la suportarea unor cos- 
turi suplimentare, a unor pericole sau prejudicii. Ceea ce înseamnă 
ca au ceva de riscat în procesul realizării de profit - fie că beneficiile 
vor fi mai mici sau costurile pe care le plătesc vor fi mai mari, fie 
că vor suferi consecințele unor pericole neanticipate sau mai mari 
decât cele asumate (Preston, 2001, http://www.rotman.utoronto. 
ca/~stake/Consensus.htm). 

Aşadar, considerăm un stakeholder (parte interesată) orice 
grup sau individ care poate afecta sau poate fi afectat de atingerea 
scopului corporației (Freeman, Harrison si Wicks, 2007, 6). Vom 
folosi în continuare sintagma engleză stakeholder întrucât termenii 
româneşti echivalenți - „părți interesate”, „actori interesaţi” - nu 
sunt suficient de concreti; ei sugerează că stakeholderii ar putea fi 
doar aceia care au un interes direct în activitatea corporației, nu si 
aceia pe care corporatia îi afectează - ceea ce restrânge mult aria de 
acoperire a termenului. 

Philips (2003) consideră că stakeholderii sunt acele grupuri de 
la care organizaţia a acceptat în mod voluntar beneficii si fata de 
care are, prin urmare, obligaţii morale. Argumentarea lui Philips 
(2003) porneşte, ca și la Preston, de la principiul asumării comune 
a riscurilor şi, drept urmare, de la necesitatea împărțirii beneficii- 
lor produse de corporație. Acţionarii au drept de proprietate doar 
asupra finanţelor reziduale (residual cash flow) produse de corpo- 
ratie. Ei nu posedă implicit mobilierul sau flota de transport a unei 
companii. Proprietatea asupra acțiunilor nu implică proprietatea 
asupra corporației mai mult decât îl implică proprietatea asupra 
oricărui alt instrument financiar legat de corporație. Corporaţia 
este o entitate independentă, al cărei proprietar nu e nimeni. Simi- 
lar, nimeni nu discută despre dreptul de proprietate a unei biserici, 
universități sau națiuni. Anumiți indivizi sunt responsabili pentru 
administrarea acestor entități, dar nimeni nu se simte obligat să 
ajungă la cei care le deţin. De ce ar trebui corporatiile să fie o ex- 
ceptie? Fără absolutizarea conceptului de proprietate, maximizarea 
beneficiilor acţionarilor devine, de asemenea, o teorie care nu se 
susține, pentru care nu există argumente. 

Aşadar, teoriile stakeholderilor rămân în paradigma clasică fi- 
indcă ele ar fi imposibil de susținut fără credinţa că „proprietatea e 
sfântă”. Ele aduc însă o lărgire a ariei de responsabilitate, însoțită de 
o ierarhizare a obligațiilor morale. 

Daca o corporație sau o altă organizaţie este considerată capabi- 
la să deţină obligaţii legale, atunci trebuie considerată la fel de capa- 
bilă să deţină si obligaţii morale. O obligație morală de acest tip este 
cea de corectitudine - acceptând beneficiile unei scheme reciproc 
avantajoase de cooperare; organizaţiile au obligaţii fata de cei care 
contribuie la activitatea lor. O parte dintre obligaţii sunt stipulate 
în lege, însă multe dintre ele nu sunt specificate. Din această per- 
spectivă acționarii sunt contribuitori semnificativi, deci obligaţiile 
fata de ei sunt semnificative. De obicei aceste obligaţii iau forma 
dividendelor si a creşterii valorii de piaţă a acţiunilor (în cazul or- 
ganizatiilor bine conduse). Totuşi, obligaţiile datorate acţionarilor 
sunt diferite doar ca grad fata de obligaţiile fata de stakeholderii 
corporației. 

Obligatiile corporației fata de toți stakeholderii săi sunt bazate 
pe principiul corectitudinii (fairness based), iar cele fiduciare sunt 
fata de organizaţie ca entitate independentă. Managerii sunt indi- 
vizii responsabili pentru administrarea afacerilor organizaţiei, in- 
clusiv pentru respectarea obligaţiilor morale cuprinse în principiul 
corectitudinii fata de stakeholderi. De aceea, managerii trebuie să 
susțină bunăstarea stakeholderilor ca reprezentanți ai organizației 
(Philips, 2003, 156). 

Argumente similare vom găsi si la alti autori care legitimeaza 
RSC bazându-se pe împărţirea riscurilor şi, ca urmare, pe diluarea 
efectelor ce decurg din dreptul de proprietate şi din drepturile co- 
nexe. Se încearcă acreditarea ideii ca stakeholderii, deşi nu deţin 
acțiuni într-o companie, sau dețin acţiuni infime ca număr (cum 
ar fi cazul angajaţilor care primesc bonusuri în acțiuni la compania 
unde lucrează), sunt indreptatiti să formuleze aşteptări fata de acti- 
vitatea corporației în sensul în care aceasta trebuie condusă pentru 
a le lua în seamă interesele. Din acest punct de vedere, acţionarii 
au un statut de primus inter pares, dar vorbim, totuşi, de un egal. 
Responsabilitatea corporației este circumscrisa în acest caz strict în 

relaţie cu cei care o afectează sau sunt afectați direct, nu fata de în- 
treaga societate. Din acest punct de vedere, Philips (2003) şi Preston 
(2001) consideră că teoria stakeholderilor este una care tine mai de- 
grabă de managementul companiei. În opinia noastră, aceasta este o 
restrângere voită a aplicabilitatii teoriei, pentru că, de fapt, premisa 
pe care stă este destul de periculoasă pentru mediul de afaceri şi 
acționari - se pune sub semnul întrebării sacralitatea conceptului de 
proprietate şi dreptul de uzufruct asociat acesteia. 

Aşadar, includerea stakeholderilor lărgeşte „cercul” dar nu se 
desprinde de fetisismul proprietăţii (resimţită ca orizont de nede- 
păşit al teoriilor economice). Vom vedea însă, că legitimarea prin 
„împărţirea riscurilor” pregăteşte terenul spre o nouă paradigmă 
anunțată de Noam Chomsky. 

Daca la autorii citați anterior găsim o legitimare a RSC fata de 
grupuri care au legătură cu corporatia, la Bakan (2005), care preia 
un argument formulat de Noam Chomsky (2000), găsim ideea că, 
date fiind efectele activităţii corporative, responsabilitatea ei trebu- 
ie gândită în legătură cu societatea ca întreg. Argumentul adus în 
sprijinul acestei teze este acela al externalitatii (prezentat şi de către 
Crăciun, Morar şi Macoviciuc, 2005). Bakan ne îndeamnă să ne 
gândim la o persoană care trece pe lângă o companie producătoare 
şi care poluează mediul extern în limitele permise de lege. Acea 
persoană nu are un interes direct în acea companie, nu-i cumpără 
produsele si nu are cu ea legături de muncă sau alt tip de relatio- 
nare, persoana doar trece prin apropierea respectivei companii şi 
poartă un tricou alb. Datorită poluării, tricoul alb se murdăreşte, 
ceea ce înseamnă că persoana respectivă trebuie să consume deter- 
gent, apă şi timp pentru a remedia efectele activităţii corporației. In 
aceste condiţii, corporatia are în relaţia cu acel membru al societăţii 
un comportament de externalizare - adică, la nivel general, efecte- 
le activităţii ei sunt transferate către membrii societăţii, care pot să 
nu beneficieze direct, nici de produsele ei şi nici de dividende sau 
alte produse financiare ale acesteia. Chomsky (2000 citat în Bakan, 
2005) spune că, atunci când corporatiile iau decizii de afaceri, ele 
ignoră principiul externalitatii, adică pun costuri pe umerii acelor 
persoane ce pot fi afectate din cauza unei decizii ce urmăreşte profi- 

tul exclusiv al acţionarilor. Însă tocmai datorită acestor costuri aso- 
ciate externalizării pe care trebuie în final să le plătească societatea 
este indreptatita să le ceară corporațiilor să fie responsabile social si 
să facă din responsabilitatea socială o obligație. De aceea, în opinia 
mea deși teoria stakeholderilor pune în discuţie un aspect funda- 
mental - proprietatea, ea se circumscrie unui mod de a conduce 
afacerile care să asigure profitabilitatea companiei pe termen lung, 
aşa cum sublinia si Preston (2001) şi nu neapărat cu responsabili- 
tatea corporativă totală: 


„Managementul stakeholderilor încearcă să ajungă la o 
combinaţie eficientă de contribuţii, riscuri şi beneficii, luând în 
considerare rolurile si îngrijorările tuturor stakeholderilor. O 
urmărire neechilibrată a beneficiilor pentru un singur grup de 
stakeholderi şi încercările de a primi contribuţii si de la celelalte 
grupuri fără a le asigura beneficii echivalente este un tip de acti- 
une incompatibilă cu crearea sustenabilă a bunăstării pe termen 
lung Preston (2001, http://www.rotman.utoronto.ca/~stake/ 
Consensus.htm)”. 


Cum stakeholderii unei companii - indiferent de mărimea ei 
-vor fi mai puţini ca număr decât întreaga societate, putem spu- 
ne că definiția RSC, din perspectiva teoriei de mai sus are o arie 
de acoperire medie. Faţă de teoria stakeholder-ilor care presupune 
doar un nou mod de a gândi afacerile, Chomsky propune prin RSC 
o reformă din temelii a sistemului capitalist. Pe bună dreptate, el 
este considerat ca fiind oponentul de drept a lui Milton Friedman, 
cu ale cărui teorii neoliberale polemizează în cartea sa Profit Over 
People. Neoliberalism and Global Order (Profitul mai important 
decât oamenii. Neoliberalismul si noua ordine) (1999). Dacă teoria 
stakeholderilor legitimează RSC prin împărţirea riscurilor, iar aria 
de cuprindere a conceptului rămâne limitată la o parte a societății, 
Chomsky legitimeaza RSC prin intermediul principiului externali- 
tatii şi extinde domeniul de referință al responsabilitatii corporati- 
ilor la întreaga societate. 

RSC în relație cu rețelele sociale - Wayne Visser 


Trecerea de la „paradigma Friedman” la „paradigma Chomsky” 
nu a avut loc brusc, în urma unei convertiri în grup a teoreticie- 
nilor, cum s-a întâmplat, de pildă, la mijlocul secolului al XIX-lea, 
când paradigma fixismului a fost înlocuită cu cea evoluționistă. Sub 
presiunea evoluţiei capitalismului târziu, teoriile despre RSC s-au 
modificat într-o direcţie dată de progresul societăţii, conducând la 
lărgirea ariei sociale a responsabilitatii corporative. Astfel, sectorul 
din societate fata de care e necesară manifestarea responsabilităţi 
corporative cunoaște o redefinire în cazul teoriei CSR 2.0 pe care 
o propune Wayne Visser (2008, http://csrinternational.blogspot. 
com/2008/10/csr-20.html). El defineşte RSC în funcţie de evoluţia 
internetului si transformarea rețelelor sociale, a conţinutului co- 
municării generat de utilizator şi a surselor deschise de informare. 
Visser (2008) crede că prima variantă a internetului, WEB 1.0, a fost 
una plană, în care oamenii abia începuseră să se conecteze, partea 
hardware era standardizată, iar accesele de inovaţie ale unor furni- 
zori de programe ca Netscape (software din surse deschise) au fost 
repede înăbușite de gigantii software ca Microsoft, prin promovarea 
utilizării pe scară largă a propriilor programe si motoare de căutare. 
În mod similar, CSR 1.0 a fost doar un mijloc pentru ca firmele să-şi 
stabilească relaţii cu comunităţile, să-şi administreze contribuţiile 
filantropice pentru a-şi îmbunătăţi imaginea, a avut pionieri sau 
inovatori, însă în cele din urmă demersul a fost confiscat de marile 
companii multinaționale, astfel încât iniţiativele au devenit standar- 
dizate prin coduri de conduită, rapoarte sau linii directoare. 

În ceea ce privește WEB 2.0, Visser (2008) consideră că inter- 
netul s-a transformat în „reţele de colaborare si utilizare centrată 
pe participant”, instrumentele disponibile incluzând media sociale, 
reţelele sociale virtuale, agregarea şi crearea cunoașterii; utilizatorii 
trec dincolo de avansul tehnologic şi adoptă o nouă filosofie, un 
mod nou de a vedea lumea. În concordanță cu această transfor- 
mare a spaţiului virtual, RSC este definită din ce în ce mai mult 
de „scopuri globale comune, parteneriate inovative şi implicarea 
actorilor interesați”. Mecanismele de aplicare ale RSC-ului includ 


48 | CAMELIA CRIŞAN 


diverse paneluri ale actorilor implicaţi, raportări transparente, un 
nou val de antreprenoriat social. În acelaşi timp se constată o des- 
centralizare, o schimbare a unităţilor de măsură - de la câțiva si 
mari (corporaţii) la multi si mici (firme locale, IMM-uri) precum 
şi o schimbare în modul de aplicare al unităţilor de măsură - de 
la unul și exclusiv la mai multi si mai cuprinzător. Acele compa- 
nii, subliniază Visser (2008), care vor practica în continuare CSR 
1.0 vor rămâne în urmă rapid. Rețelele înalt constientizate de ac- 
tori interesaţi îi vor arăta cu degetul pe cei care nu se schimbă şi le 
vor retrage gradual „licenţa socială” de a mai opera pe piaţă. Prin 
contrast, companiile care vor asimila şi pune în practică CSR 2.0 
vor fi acelea care vor putea contribui prin colaborare la rezolvarea 
problemelor globale şi, ca urmare a acestui fapt, piaţa le va răsplăti 
eforturile. Ceea ce oferă în plus această definiţie, ca arie de aco- 
perire socială este recunoaşterea globalizării si internationalizarii 
stakeholderilor. Prin intermediul rețelei, activişti dintr-o parte a 
lumii pot extinde presiunea socială asupra corporațiilor ce-și au 
sediul în alte regiuni şi pot creşte eficiența demersurilor de tragere 
la răspundere a comportamentelor lipsite de etică. 


RSC si sustenabilitatea - Hawken, Lovins si Lovins, Elkington, 
McDonough si Braungart, Porritt 


Internetul si reţelele sociale generate de el (,,publicurile virtu- 
ale”) nu constituie singura consecință a globalizării asupra per- 
ceptiei raportului dintre mediul de afaceri si societate. Chiar mai 
importante decât rețelele sociale sunt mișcările sociale generate de 
globalizare, fiindcă acestea au o ideologie şi afectează mecanisme- 
le de legitimare. Poate că, dintre toate mişcările sociale si pentru 
drepturi nici una nu a fost atât de puternică în legitimarea unui 
nou mod de raportare la mediul de afaceri ca mișcarea ecologistă. 
În acest sens, mișcarea ecologistă s-a erijat în purtătoarea de cuvânt 
a „celor care nu cuvântă sau care nu se pot reprezenta singuri (e.g. 
mediul înconjurător, speciile de animale pe cale de dispariţie)” şi a 
introdus în relația mediu de afaceri - societate (dimensiuni esenti- 


CORPORATIILE ŞI SOCIETATEA | 49 


ale ale definitiilor prezentate) inca una - mediul inconjurator (Fi- 
gura 3). In acest context, lucrari ca: Gaia: A New Look at Life on 
Earth - Gaia: O nouă faţă a vieţii pe pământ scrisă de James Love- 
lock in 1979 sau documentarul An Inconvenient Truth - Un adevăr 
neplăcut al fostului vice-preşedinte SUA, Al Gore au pus, din ce in 
ce mai ferm, pe agenda politica si au constientizat opinia publica 
despre faptul că trăim într-o lume cu resurse finite: „pe un pământ 
finit, creşterile de natură fizică trebuie să înceteze la un moment 
dat... pentru că nici un sistem nu se poate extinde dincolo de capa- 
citatea sistemului total din care face parte” (Porritt, 2007, 55). 


Societatea 
umană 
Economia 


Biosfera 


Fig. 4: Sistemele sustenabile, adaptat după Forum for the Future 
(citat de Porritt, 2007, 57) 


Introdus pentru prima dată de către John Elkington în 1994 
(Elkington, 2007, 1) conceptul de triple bottom line - TBL (trei 
componente fundamentale) se refera la realizarea dezvoltarii suste- 
nabile prin integrarea dimensiunilor sociale si economice, concomi- 
tent cu progresul in domeniul salvgardarii mediului. Termenul de 
dezvoltare sustenabilă, însemnând acel tip de dezvoltare care va asi- 
gura actualele nevoi ale umanităţii fără a periclita capacitatea gene- 
ratiilor viitoare de a-şi satisface nevoile, a fost introdus de către un 
raport al Naţiunilor Unite (World Commission on Environment 
and Development, Raportul Brundland, 1987) şi se referă înainte 
de toate la o dezvoltare responsabilă, având în vedere faptul că am 

ajuns să constientizam că avem resurse limitate, în timp ce nevoile 
cresc și se diversifică. 

Doppelt (2003, 40) spune că sustenabilitatea are de-a face cu 
protejarea opţiunilor noastre: „în acest scop este nevoie de o nouă 
paradigmă economică, care să le permită indivizilor să trăiască şi 
să muncească în modalități care pot fi menținute de-a lungul mai 
multor decenii, fără a deteriora sau a afecta resursele noastre de 
mediu, economice sau sociale” 

Dacă definim dezvoltarea sustenabilă (durabilă) în spiritul Ra- 
portului Brundland, încă şi mai metaforic, am putea să-l cităm pe 
Mads Ovlisen, fost CEO la Novo Nordisk, o companie farmaceuti- 
că daneză, care opina că această dezvoltare reprezintă "modul de a 
trata planeta ca si cum ar fi mai degrabă un împrumut de la copiii 
nostri, decât o moştenire de la părinți". 

Hopkins (2007, 37) defineşte RSC drept „tratarea stakeholderi- 
lor într-o manieră etică si responsabilă, ca în societăţile civilizate. 
Socialul implică, atât responsabilități economice cât şi de mediu. 
Stakeholderii există atât în interiorul unei companii cât şi în exte- 
riorul acesteia. Scopul mai larg al responsabilitatii sociale este să 
creeze standarde mai bune de viaţă, în timp ce păstrează compania 
profitabilă, atât pentru persoanele din interiorul, cât si pentru per- 
soanele din exteriorul corporației”. Autorul se întreabă daca ter- 
menul de RSC nu ar trebui, de fapt, înlocuit cu acela de CSu (adică 
Corporate Sustainability - sustenabilitate corporativă), mai ales 
ca, in opinia sa, exista un mare grad de atractie semantica pentru 
această înlocuire, noţiunea de sustenabilitate fiind intens curtata de 
către directorii de top ai corporațiilor, directori ce încearcă să men- 
tina sau să crească valoarea acţiunilor şi, în același timp, să observe 
şi să monitorizeze multitudinea de probleme sociale. 

La Hopkins, sustenabilitatea are legătură atât cu menţinerea 
profitabilitatii pe termen lung a corporației, cât şi cu prezervarea 
mediului; totuşi, considerăm că el se încadrează doar parțial în 
curentul ecologic. O particularitate a definiţiilor RSC în termeni 
ecologici este aceea că aria de cuprindere a conceptului se larges- 
te. Dacă la McDonough şi Braungart (2002, 150-151) vorbim de 
o reaşezare a relaţiei dintre economie şi ecologie pe principiul că 


CORPORATIILE ŞI SOCIETATEA | 51 


„este obligaţia unei companii să furnizeze acţionarilor valoare si 
să crească profiturile şi bunăstarea - dar nu în dauna structurii 
sociale a lumii naturale”, Hawken, Lovins şi Lovins (1999) vor- 
besc, ca şi Chomsky, despre necesitatea unor schimbări sistemice 
ale capitalismului. 

Pornind de la premisa că orice economie are nevoie pentru a 
funcţiona de patru tipuri de capital: uman (muncă, inteligență, 
cultură şi organizare), financiar (bani, investiţii, instrumente mo- 
netare), manufacturier (infrastructură, masini, unelte) şi natural 
(sisteme vii, ecosisteme, resurse), autorii consideră că „economiile 
nu pot funcţiona ca un ghid de încredere până când capitalul na- 
tural nu va apărea în balantele comerciale ale companiilor si sta- 
telor lumii. Aşa cum arată acum, sistemul capitalist este bazat pe 
principii contabile care ar conduce spre faliment orice companie. 
Atunci când capitalul natural nu va fi considerat liber, nelimitat şi 
neimportant, ci ca parte integrantă şi indispensabilă a procesului 
de producţie, tot sistemul nostru contabil se va schimba. Preţurile, 
costurile si modul în care vom calcula valoarea se va schimba dra- 
matic” (Hawken, Lovins şi Lovins, 1999, 61). 

Perspectiva ecologica si relationarea RSC cu sustenabilitatea 
sau dezvoltarea durabila largesc la maxim aria de cuprindere din 
diferenta specifica a definitiilor date RSC. Argumentul central al 
acestei definitii este unul puternic emotional: supravietuirea noas- 
tra ca specie si totodata profund moral: cu ce drept consuma actu- 
ala generaţie resursele limitate ale planetei, lăsând un mare gol în 
contul generaţiilor viitoare? Cele mai vizate sunt evident resursele 
non-regenerabile pe care actuala generaţie le exploatează cu sălbă- 
ticie, fără nici un respect pentru viitor. 


RSC o formă a cetățeniei corporative — Crane, Matten și Moon‘ 


Pasul decisiv în trecerea de la „paradigma Friedman” la „pa- 
radigma Chomsky” îl fac Crane, Matten și Moon (2008), dar cu 


€ Aceşti autori fac parte din Scoala de RSC a Universităţii din Nottingham. A. 


Crane si D. Matten fiind în acelaşi timp autorii uneia dintre cele mai comprehensive 
cărți de etică afacerilor. 

prețul regândirii corporației şi, poate, a capitalismului. Aceşti 
autori propun o revoluționare a modelelor de până la ei. Crane, 
Matten si Moon (2008) nu-şi mai doresc să măsoare cât de extinsă 
trebuie să fie responsabilitatea corporativă la nivel de societate; ei 
îşi propun o reformă a însuşi termenului de corporație, încercând 
o convergență a modelului anglo-saxon şi a celui renan în defini- 
rea corporațiilor şi introducând un factor nou: statul. În modelul 
elaborat de Crane, Matten si Moon se pleacă de la premisa că res- 
ponsabilitatea socială a companiilor este sine qua non, ceea ce tre- 
buie găsit fiind soluţia prin care responsabilitatile devin obligaţii 
şi metoda pentru transformarea cadrului relational, astfel încât, 
corporatia să fie parte a sistemului social şi nu un element exteri- 
or şi/sau antagonic acestuia. 

Autorii pleacă de la ideea că istoria organizării şi funcţionării 
corporațiilor a evoluat, dinspre dorința de a li se acorda acestora 
libertatea necesară pentru a putea funcționa eficient, înspre teama 
că ele ar putea acumula prea multă putere şi necesitatea de a prote- 
ja, în această eventualitate, interesul public. E drept, corporatiile au 
fost implicate prin diverse acțiuni filantropice în initiative care vi- 
zau comunitatea în care operau, de genul proiectului Cadbury” sau 
altele similare. Dar asta nu înseamnă că, atunci când ne referim la 
cetăţenia corporativă privim corporatiile ca pe nişte cetăţeni sau ca 
ne imaginăm că acestea ar avea, ad literam, cetăţenie. Mai degrabă, 
spun cei trei autori, „ne referim la faptul că identitatea şi acţiunile 
acestora pot fi sau ar trebui să fie înțelese ca semnificativ similar 
cu acelea al cetăţenilor. La fel ca termenul de persoană juridică, cel 
de cetățean corporativ este folosit pentru a se atrage atenţia că o 
corporație este mai mult decât un nexus de contracte, intermediari 
între cerere şi ofertă sau un simplu producător de profit şi pierderi” 
(Crane, Matten și Moon, 2008, 8). 

O corporație este un cetăţean de facto, pentru că beneficiază de 
toate drepturile pe care le oferă legea persoanelor: poate încheia con- 


7 Cadburya fost un important producător de ciocolată din Marea Britanie, care 


în anii 1879 a creat pentru angajaţii săi primul company town (oraş al companiei) ce 
includea locuinţe, serviciu medical, programe educaţionale, cursuri, toate acestea fiind 
considerate primele iniţiative de filantropie corporativă. Motto-ul acestei inițiative a 
fost: „afacere de succes într-o comunitate de succes” (Handy, [2002]2003). 

tracte, are dreptul de proprietate, poate angaja muncitori, poate da în 
judecată şi poate fi dată în judecată, plăteşte taxe. Singurul drept pe 
care o corporație nu îl are este acela de a vota, dar asta nu înseam- 
na că o corporație nu poate să influenţeze legal procesul de luare a 
deciziilor - fie prin lobby (cum se întâmplă adesea în SUA), fie prin 
participarea în organisme consultative la nivel central (cum sunt 
Consiliile Economico-Sociale în UE). Corporaţia este subiect al le- 
gii, indiferent cine sunt proprietarii acesteia. Din nou, indiferent cine 
lucrează pentru ea sau cine sunt proprietarii, corporatia are o fata 
„umanizată”, în sensul că ea poate fi lăudată pentru performanţele ei 
sau pusă la zidul infamiei, are valori pe care le promovează. 

Mai mult, citându-l pe French (1979), Crane, Matten si Moon 
(2008) consideră şi ei că o corporatie are intenţii şi, drept urmare, 
poate să-și asume responsabilități morale. Aceasta decurge din abi- 
litatea de a-şi evalua intențiile si de a lua decizii rationale, precum 
şi din capacitatea de a răspunde evenimentelor si criticilor prin 
modificarea intentiilor sau acțiunilor desfăşurate până în acel mo- 
ment. Admitand, aşadar, corporatiile în rolul de cetăţeni, ajungem 
în situaţia în care acestea își aliniază interesele proprii într-un mod 
responsabil şi controlabil cu interesele societăţii. Un caz posibil este 
acela in care companiile se auto-reglementeaza — ceea ce le permite 
să se alinieze cerinţelor sociale, concomitent cu urmărirea proprii- 
lor scopuri şi interese. 

Pe de altă parte, un argument pentru a exclude corporatiile din 
categoria cetăţenilor ar fi acela că, ele posedă o mare putere econo- 
mică, ce poate fi echivalată cu cea a unor state şi nu cu cea a unor 
cetăţeni. Cu toate acestea, corporatiile nu sunt subiectul unui pro- 
ces democratic de luare a deciziilor, mai ales dacă luăm în consi- 
derare numărul enorm de persoane pe care îl pot afecta. De aceea, 
corporatiile ar putea fi considerate mai degrabă cvasi-cetateni. Cu 
certitudine însă, în opinia lui Crane, Matten si Moon (2008, 48), 
teoriile cetăţeniei sunt noua paradigmă în care vor putea fi solutio- 
nate cu mai multă uşurinţă multe dintre chestiunile divergente care 
privesc rolul corporațiilor în societate. 

În opinia mea, abordarea corporației din perspectiva cetăţeniei 
este un mare pas înainte în dezbaterea teoretică asupra RSC, pen- 

tru că se delimitează un perimetru în cadrul căruia relaţiile cor- 
poratii-societate-mediu și viitorul planetei sunt aşezate pragmatic 
şi pot fi golite de ideologii. Acceptarea termenului de cetățean cor- 
porativ le permite corporațiilor şi reprezentanţilor acestora să-şi 
asume public ceea ce până acum nu puteau face între limitele clar 
definite de teoriile economice. După părerea mea, teoria cetăţeniei 
corporative a lui Crane, Matten şi Moon (2008) este prima teorie 
cu rază mare de generalitate din domeniul responsabilități sociale 
corporative. 


Totodată este prima teorie care aparţine integral noii paradig- 
me. Dar nu si singura! 


In continuare voi trece in revistă o serie de definiții ale RSC, 
marginale sau secundare ca importanta. Punctul lor comun este 
acela ca privesc responsabilitatea corporativa ca pe un tip de acti- 
vitate pe care organizatiile trebuie sa si le asume voluntar in relatia 
cu stakeholderii sau cu societatea. In opinia mea, constientizarea 
necesitatii unei responsabilitati a mediului de afaceri fata de sta- 
keholderi si in relatia cu societatea este o obligatie. Optionala este 
doar masura in care se pune in practica aceasta obligatie, pentru a 
se mentine in acelasi timp profitabilitatea afacerii. 

Intr-un raport din anul 2000 al Consiliului Mondial Corporativ 
pentru Dezvoltare Durabila - World Business Council for Sustaina- 
ble Development (citat de Henderson, 2001, 18) s-a agreat, dupa in- 
delungi consultări, următoarea definiție a RSC: „Responsabilitatea 
socială corporativă este reprezentată de angajamentul companiilor 
de a contribui la dezvoltarea durabilă, de a conlucra cu angajații, 
familiile acestora, comunitatea locală şi societatea în ansamblul ei 
pentru a îmbunătăţi calitatea vieții”. 

Kotler şi Lee (2005, 3) consideră că „responsabilitatea socială 
corporativă este angajamentul de a îmbunătăţi bunăstarea unei 
comunități prin practici de afaceri discretionare şi cu contribuţia 
resurselor corporației”. Discretionar este termenul-cheie în aceas- 
tă definiţie şi se referă la angajamente voluntare pe care si le asu- 
mă o companie pentru a alege si implementa anumite practici sau 

pentru a-şi aduce anumite contribuţii. În opinia autorilor, înain- 
te ca o companie să fie declarată responsabilă social, respectivul 
angajament trebuie demonstrat prin adoptarea unor practici de 
afaceri sau realizarea unor contribuţii, care pot fi şi monetare, şi 
non-monetare. Termenul de bunăstare a comunităţii introduce atât 
dimensiunea umană, cât şi pe cea de mediu. Comisia Europeană 
(Commision of the European Communities, 2002) consideră că 
RSC este un concept prin care companiile integrează voluntar (n.n. 
adică doar dacă doresc) preocupările referitoare la mediu şi pro- 
blemele sociale în operaţiunile de afaceri şi în cele de interacţiune 
cu stakeholderii. 

Consider că aceste definiţii sunt lacunare pentru că, asa cum 
mentionam, în opinia mea, asumarea responsabilităţi e obligato- 
rie. Un alt argument este acela că există o contradicţie logică între 
ideea de responsabilitate şi voluntariatul în asumarea ei. Poti fi 
responsabil sau iresponsabil, or a fi responsabil dar a nu-ţi asu- 
ma responsabilitatea echivalează cu a fi iresponsabil. Nimeni nu 
poate fi în același timp, sub același aspect, şi responsabil, şi ires- 
ponsabil! De altfel, din punct de vedere moral neasumarea res- 
ponsabilitatii nu este o alegere posibilă atunci când avem de a 
face cu supraviețuirea planetei sau cu moştenirea pe care o lăsăm 
generaţiilor viitoare. 


În urma analizei definiţiilor şi a punctelor de vedere exprimate, 
cu privire la responsabilitatea socială corporativă, am decis să ofer 
propriul meu punct de vedere asupra acestui concept. Consider 
că, în accepțiunea largă a termenului RSC se referă la relaţiile 
dintre mediul economic si societate din perspectiva adoptării, cu 
caracter obligatoriu, a principiilor dezvoltării durabile în condu- 
cerea afacerilor, iar în particular se referă la modul de conducere 
a unei companii în cadrul căreia decidentii (atât acționarii cât si 
managerii) se obligă să tind cont în realizarea profitului, echita- 
bil, de interesele tuturor actorilor sociali pe care activitatea ei ii 
afectează. 

Paradigma Friedman versus paradigma Chomsky 
pentru definirea RSC 


Evaluând definițiile de mai sus, cea mai mare dispută teoretică 
se înregistrează între punctul de vedere al paradigmei clasice, ex- 
primat de Milton Friedman, şi ceilalți teoreticieni, ale căror viziuni 
au fost prezentate pe larg, reprezentanţii cei mai semnificativi fiind 
Joel Bakan şi Noam Chomsky. Consider că argumentele aduse de 
fiecare dintre teoreticieni nu sunt suficient de convingătoare pen- 
tru suporterii celeilalte tabere. Cele două puncte de vedere sunt ire- 
conciliabile, avem de a face cu perceperea şi identificarea respon- 
sabilitatii corporative prin prisma a două teorii divergente. Prima 
dintre ele, cea clasică, pune în centrul ei sacralitatea dreptului de 
proprietate al acţionarilor şi exclusivitatea asupra drepturilor co- 
nexe exploatării afacerii; pe când cealaltă, consacrată şi în practica 
juridică dar şi în cea a conducerii moderne a afacerilor consideră 
ca, acționarii impart cu alţii riscurile afacerii, aşadar trebuie să îm- 
parta cu alţii şi drepturile reziduale. Acţionarii isi asumă un risc in 
exercitarea activităților companiei și, prin urmare, sunt indreptatiti 
să primească drepturile băneşti reziduale ce le revin din exploata- 
rea capitalului, atâta timp cât pretenţiile lor nu afectează operarea 
pe termen lung sau sustenabilitatea a companiei. În schimb si alții 
(stakeholderii direcți) sunt indreptatiti, în calitatea lor de purtători 
de riscuri, să fie parte a deciziei şi a cheltuielilor legitime efectua- 
te de companie. O altă distincție importantă ce reiese din analiza 
celor două puncte de vedere este modul în care este definită relaţia 
de raportare, ca urmare a operării unei corporaţii. În cazul teoriei 
clasice vorbim despre o relaţie de responsabilitate îndreptată spre 
interior, managerul este răspunzător în fata proprietarului sau ac- 
tionariatului pentru deciziile sale. Relaţia e una de mandat - acti- 
onarul îl mandatează pe manager ca în exercitarea activităţii să îi 
respecte şi promoveze interesele, iar managerul răspunde in fata sa 
şi în fata legii de eventualele derapaje. În relaţia cu mediul extern si 
în cazul unor derapaje, proprietarul e protejat de legea răspunderii 
limitate a companiilor si, oricum, atâta timp cât profitul se realizea- 
ză legal, nu este de competenţa nimănui să ia în seamă alte variabi- 

le. În cadrul viziunii clasice, proprietarii, managerii si afacerile par 
a lucra într-un vid septic, singurele relaţii care contează sunt cele 
legale şi contractuale. În noua teorie a RSC, responsabilitatea se 
raportează în două direcții - dinspre manager spre proprietari prin 
relația de mandat, dar și dinspre manager spre stakeholderii direcți, 
indirecti si chiar întreaga societate prin „licenţa socială” de operare 
pe care aceştia o oferă companiei. Responsabilitatea managerială 
fata de stakeholderi nu este consacrată legal, însă ea este deja o 
practică incetatenita, a cărei existenţă nu poate fi negată. Acest tip 
de abordare din partea managementului companiilor se datorează 
mişcărilor sociale şi de conştiinţă apărute în societate ce pun pre- 
siune asupra mediului de afaceri pentru ca acesta să aibă un alt tip 
de conduită - alternativa fiind boicotul sau pierderea reputației. În 
această viziune corporatia nu este un actor de sine stătător, în jurul 
căruia gravitează alţii, ci o parte integrantă a unui sistem de furni- 
zori, consumatori, angajaţi; ea există şi funcționează într-un mediu 
natural şi e parte a societăţii, având drepturi si obligaţii. Corpo- 
ratia nu-şi este suficientă siesi, ea interacționează cu mediul, dar 
această interacțiune nu poate fi exclusiv reglementată legal. Cor- 
poratia plăteşte taxe şi impozite, dar în acelaşi timp externalizează 
inerent costuri, costuri pentru care nu poate fi taxată direct, însă 
care afectează societatea. Pentru aceste costuri externalizate spre 
societate trebuie să-şi asume corporatia responsabilitatea obligato- 
riu, mai ales în situația în care, efectele și consecințele acțiunilor 
sale pe termen mediu și lung fac ca taxele şi impozitele plătite legal 
să nu poată fi corect cuantificate la momentul prezent. De aceea 
vorbim de responsabilitate socială a corporațiilor si nu simplu, de 
responsabilitate a corporațiilor. Este vorba de o serie de obligaţii 
pe care societatea le pretinde de la corporaţii ca urmare a externa- 
lizarii unor costuri spre ea. Iar apariţia, dezvoltarea şi legitimitatea 
pretențiilor indivizilor, comunităţilor şi societăţii în ansamblul său 
este un fapt social ale cărui cauze le voi detalia în capitolul trei al 
prezentei lucrări. 

Este evident că între susținătorii celor două puncte de vedere 
se vehiculează argumente care devin circulare, pentru că, adepții 
unei viziuni nu-i pot convinge pe adepţii viziunii concurente de 

superioritatea punctului lor de vedere si nici nu vor putea intele- 
ge si accepta punctul de vedere al celorlalți (Kuhn, [1962]2008). 
Acest lucru se întâmplă pentru că avem de a face, în fapt, cu două 
paradigme distincte, iar paradigmele sunt incomensurabile (nu au 
nici măcar cel mai mic numitor comun); incomensurabilitatea 
lor provine din faptul că ele au la bază presupozitii incompatibile 
referitoare la fundamentul, miezul obiectului de studiu (viziunea 
asupra proprietăţii și drepturilor conexe) şi la modul acestuia de a 
se comporta (egalitatea versus lipsa de egalitate a acţionarilor si a 
celorlalți stakeholderi); presupun criterii diferite pe baza cărora se 
defineşte ceea ce reprezintă o problemă ,,reala’, respectiv, o rezol- 
vare „legitimă” (necesitatea de a plăti sau nu costurile corporative 
externalizate către societate), iar cercetarea pe care teoreticienii şi 
empiriştii o realizează asupra aceleiaşi realități este intraductibilă 
pentru susținătorii celeilalte paradigme. 

Parafrazându-l pe Bortun (2002, 101-103) avem de a face cu 
două paradigme socio-economico-culturale delimitate clar, con- 
stând în constelații de valori, credinţe şi metode (inclusiv „tehnici” 
de problematizare) împărtășite, la un moment dat, de membrii 
unei comunități ştiinţifice referitoare la bazele legitimitatii relației 
dintre mediul de afaceri si societate. 

Fără a relua cauzele care au condus la apariția paradigmei clasi- 
ce şi apoi a noii paradigme a responsabilitatii, putem doar constata 
prin RSC, existenţa unui nou tip de acţiune socială. Cele două pa- 
radigme asupra responsabilitatii au apărut în ordine cronologică, 
iar în acest moment funcţionează concomitent, sunt imbratisate 
de comunităţi largi de cercetători şi practicieni din toată lumea. 
Ce va fi în viitor este greu de precizat; considerăm că este posibi- 
la convergenta - în condiţiile în care unele dintre valorile actuale 
ale sistemului capitalist vor fi reformate. Altă opţiune pentru îm- 
bratisarea celeilalte paradigme ar rămâne doar convertirea (Kuhn, 
[1962]2008, 215). 

Ideile prezentate în continuare în lucrarea de fata reprezintă un 
punct de vedere asumat al autoarei în cadrul paradigmei responsa- 
bilitatii - a diluării dreptului de proprietate a acţionarilor corpora- 
tiilor, prin diminuarea asumării riscurilor asociate investiţiilor de 

capital, a obligativitatii plății de către corporaţii a costurilor exter- 
nalizate spre societate şi a unei dezvoltări a mediului de afaceri ce 
are în centrul său etica răspunderii fata de viitor, fata de supravietu- 
irea planetei şi a creării condiţiilor optime de trai pentru generaţiile 
ce vor veni. 


Apariţia și evoluţia corporației 


„With great power, comes great responsibility.” 
(O dată cu puterea, vine si responsabilitatea) 
Ben Parker (Spiderman) 


De la un tip de organizaţie economică, înființată prin transfer 
de legitimitate direct de la suveran, pentru realizarea unor obiec- 
tive de interes comun, până la companii comerciale ale statului, 
împuternicite să facă comerţul cu coloniile; de la asocierea în par- 
teneriat a mai multor proprietari pentru construirea căilor ferate 
transcontinentale şi conducerea afacerii de către manageri profesi- 
onisti până la “organizatia-psihopata’, corporatia a trecut de-a lun- 
gul istoriei printr-o serie de transformări, atât în ceea ce priveşte 
procedurile de incorporare, cât şi în ceea ce priveşte rolul pe care 
l-a jucat în viata economică şi socială a comunităţii, a țării sau la 
nivel global. 

Responsabilitatea socială corporativă se referă la corporatia 
pe care o ştim în zilele noastre, aşa cum a fost ea definită de către 
Adolf Berle şi Gardiner Means în volumul Corporaţia modernă si 
proprietatea privată apărut în anul 1932 şi reeditat în 1968. Cor- 
poratia moderna este o companie cu responsabilitate limitată (res- 
ponsabilitate limitată înseamnă că proprietarii nu sunt responsabili 
personal/direct de nici o datorie sau vreo altă obligaţie legală a fir- 
mei), în care managementul este separat de proprietarii compani- 
ei, iar conducerea companiei este în mâinile directorilor. Pentru a 
discuta în detaliu dezvoltările teoretice ale corporației moderne, se 
cade să facem un pas înapoi în istorie şi să analizăm apariţia şi res- 
ponsabilitatile primelor corporaţii în viziunea lui Max Weber. Vom 
vedea apoi că noile teorii ale cetățeniei corporative nu fac decât 
să se întoarcă la matcă, punând sub auspicii moderne legitimarea 
activităţii corporative prin acordarea dreptului de incorporare de 
către stat. 

Perspectiva weberiana asupra corporatiei 


Si la Weber ([1958]1978, 706) corporatia consta in separarea 
proprietarilor de operaţiunile companiei: „personalitatea legală a 
organizației constă în separarea completă a sferei legale a mem- 
brilor de sfera constituită legal, separat a organizaţiei; în timp ce 
anumite persoane desemnate în acord cu regulile sunt privite din 
punct de vedere legal ca singurele autorizate să-şi asume obligaţii 
şi să dobândească drepturi pentru organizaţie, relaţiile legale create 
în acest mod nu afectează deloc membrii individuali si proprietatea 
lor şi nu sunt considerate drept contractele lor, ci aparținând unui 
corpus separat şi distinct de bunuri.” Vorbim aşadar de o respon- 
sabilitate limitată a proprietarilor pentru activităţile presupuse de 
activitatea zilnică a corporației: „ceea ce membrii pot cere de la or- 
ganizatie sau îi datorează conform regulilor ei de funcţionare, tine 
de sau afectează bunurile lor private, care sunt, legal vorbind, total 
diferenţiate de cele ale organizaţiei. Un membru individual nu poa- 
te dobândi un drept sau o obligaţie în numele organizaţiei. Acest 
lucru este posibil în cazul agenţilor care acționează în numele orga- 
nizatiei şi numai consiliul alcătuit din membrii calificaţi, acţionând 
împreună în conformitate cu reguli fixe poate, dar nu e neapărat 
necesar, avea autoritatea de a lua decizii care obligă organizaţia. 
(Weber [1958]1978, 707)” Constituită în acest fel, organizaţia are 
drept de proprietate asupra bunurilor economice de pe urma că- 
rora pot avea beneficii o multitudine de persoane. De îndată ce s-a 
stabilit alocarea proprietăţii, se va desemna o persoană, a cărei legi- 
timitate va fi validată prin recunoaşterea venită din partea tuturor 
asociatilor, ea urmând a reprezenta astfel, in mod legitim, interese- 
le lor. „În cazul unei corporaţii, membrii care o formează sunt un 
grup fix de persoane. Schimbarea compoziţiei acestui grup poate fi 
făcută prin succesiune, în acord cu prevederile dreptului privat sau 
printr-o rezoluţie a unei structuri desemnate a corporației. (Weber 
[1958]1978, 707)”. Weber a considerat însă corporatia doar o forma 
a birocraţiei şi încă de la început el face diferenţierea între modul 
în care a apărut si a evoluat corporatia în spaţiul englez si în spaţiul 
german. De aici porneşte, în opinia noastră si diferenţierea între 
responsabilitatea corporativă în cadrul capitalismului renan si cel 

anglo-saxon. „Corporaţia engleză, de îndată ce a început să existe, 
şi-a menţinut caracterul de instituție, mai degrabă decât acela de 
asociație voluntară; niciodată, la nici un nivel, ea nu a devenit o to- 
varasie / fratie de tip german” (Weber, [1958]1978, 721). Diferen- 
tele apar si din sistemul de drept aplicat in cele doua tari, modul de 
gestionare al puterii politice (centralizat in Anglia si delocalizat in 
Germania), dar si din modul in care a fost transmisa proprietatea si 
drepturile conexe acesteia. In plus, in Anglia exista si functioneaza 
in sistemul de drept institutia trustee-ului - persoana de increde- 
re, administrator sau indivizi carora le sunt incredintate anumite 
drepturi ce apartin de drept altei persoane sau publicului larg (e.g. 
administrarea averii unui minor pana ce acesta implineste varsta 
majoratului). In ceea ce priveste corporatiile, acestea erau infiin- 
tate in Regatul Unit prin transferul de legitimitate venit direct de 
la suveran, ca o consecinţă a sistemului de privilegii, existând con- 
comitent cu interdicția de înstrăinare a proprietăţilor imobiliare, 
atât în cazul nobilimii, cât şi în cazul terenului aparținând oraşelor. 
Exceptii de la această regulă privind înstrăinarea terenurilor puteau 
fi obţinute doar direct de la monarh. Așadar, în prima ei fază, le- 
gea corporațiilor rămânea o lege a privilegiilor. De la monarh către 
parlament şi mai jos, toată autoritatea era percepută ca un sistem 
complex de prerogative şi privilegii. Oricine pretindea să exercite 
un drept obţinut altfel decât în urma unui contract privat, trebuia 
să se asigure că acesta este derivat legal dintr-o permisiune valida si 
îl putea avea numai între anumite limite bine definite. „Rezultatul 
a fost că nici o corporație, publica ori privată nu putea fi înființată 
în alt mod decât ca urmare a unei permisiuni speciale; iar această 
permisiune nu putea fi oferită decât pentru un anumit scop limitat 
şi pentru motive ce ţineau de utilitatea publică. Toate corporatiile 
erau politice sau autorizate politic; erau corporaţii care aveau un 
scop limitat, trebuiau să rămână sub un control şi o supervizare 
constantă. (Weber, [1958]1978, 723)”. In Europa continentală si 
mai ales in Germania, principiul a fost invers - corporatiile s-au 

nascut din organizatii comunitare stabilite in urma unor legaturi 
traditionale: bresle, comunitati satesti, biserici, cluburi si alte asoci- 
atii. Pentru a primi legitimitate şi, la rândul lor, pentru a se asigura 
că le este recunoscută puterea politică, „principii emiteau acte, le 
reglementau si le controlau introducând în practica juridică teoria 
conform căreia, nici o structură organizațională nu avea persona- 
litate juridică proprie, altfel decât prin permisiunea acordată de 
principe. (Weber, [1958]1978, 724)” Aşadar legitimarea si autori- 
zarea funcţionării corporației, desi data formal de suveran, se făcea 
de jos în sus, de la grupurile interesate către o instituţie care avea ca 
scop atingerea unui tel comun.! 

Daca până în secolul al XVIII-lea corporatiile au fost consi- 
derate simple trustees pentru membrii individuali, a căror relații 
instituţionale erau reglementate numai prin intermediul dividen- 
delor, la finalul secolului al XVIII-lea legea engleză a permis, cu 
multă rezistență venită dintr-o parte a spectrului politic, suspen- 
darea responsabilitatii directe a acţionarilor pentru datoriile făcute 
de corporație, după ce aceştia şi-au înstrăinat acțiunile. Legea ex- 
cepta, totuși, companiile care deveniseră insolvabile. În 1856 apare 
în legislaţia corporativă conceptul de limited liability (răspundere 
limitată). Această reglementare a fost criticată, din motive morale, 
atât în Marea Britanie cât şi în SUA, dat fiind că se considera că in- 
vestitorii vor putea scăpa basma curată după ce companiile lor vor 
falimenta sau vor produce intenţionat daune altora sau publicului 
larg, ceea ce ar submina responsabilitatea morală personală. Acest 
moment marchează atacarea „celui mai natural principiu al legis- 
latiei comerciale că fiecare este nevoit să plătească datoriile pe care 
le-a contractat, atâta timp cât e capabil să facă acest lucru. (Bakan, 
2005, 13)” 

În viziunea lui Weber, o altă diferență importantă dintre Ger- 
mania si Anglia s-a manifestat în dezvoltarea autonomă a structu- 
rilor de suport, care asigurau dominarea unei anumite clase sociale: 
în Anglia aveam de a face cu o justiţie centralizată şi o dominație 


1 Acest principiu s-a păstrat in Europa până în ziua de azi. Bănci precum Erste 


sau Unicredit au în prezent acționari, fundaţii sau asociaţii ale caselor de economii / 
cooperative de credit din anumite regiuni ale Austriei, respectiv Italiei. 

exercitată de nobilime; în Germania cu absenţa centralizării poli- 
tice si birocratie. Anglia, care în timpurile moderne a fost prima si 
cea mai bine dezvoltată tara capitalistă, a perpetuat o administra- 
re a justiției rațională şi mai puţin birocratică. Capitalismul englez 
s-a împăcat însă bine cu această situație din cauza sistemului de 
justiţie şi a procedurilor de judecată ce au însemnat până în epoca 
modernă, în efect, negarea justiţiei pentru grupurile defavorizate din 
punct de vedere economic. (Weber, [1958]1978, 977). În Germania 
însă, avem de a face cu o prezenţă puternică a structurilor asoci- 
ative, aşadar justiția era una de tip popular, comunitar exercitând 
presiune asupra lordului / stăpânului, atât cel politic cât şi asupra 
proprietarului. Ca urmare, interpretarea legii sau noile impozite 
se face prin consultare cu membrii adunărilor populare sau măcar 
sub influența decisivă a acestora, ceea ce le dădea legitimitatea de 
a fi considerate obligatorii din punct de vedere legal. Un aseme- 
nea sistem a permis ca grupurile afectate să participe la realizarea 
unei anumite legi. Serbi, proprietari sau slujitori erau chemaţi să-şi 
spună părerea atunci când erau implicate drepturi sau obligaţii ce 
se năşteau din relaţiile lor de dependenţă; vasali si orăşeni atunci 
când erau puse în discuţie relaţiile de dependenţă contractuale sau 
politice. (Weber, [1958]1978, 727). Toate aceste particularități vor 
influența modul în care va fi percepută guvernarea corporativă, 
adică modul în care este condusă o companie şi ale cui interese se 
iau în calcul atunci când se ia o decizie, atât în capitalismul de tip 
renan, cât şi în cel anglo-saxon. 


Evoluția corporației în spațiul american 


Williams şi Findlay (1984) consideră că deja în secolul al XVI- 
II-lea înființarea unei corporaţii private a devenit mai ușor de re- 
alizat. În această perioadă ele aveau un caracter monopolist, fiind 
înfiinţate de către indivizi şi sancţionate de către stat în scopul de 
a proteja şi promova anumite procese sau intervenţii sau pentru a 
încuraja exploatarea resurselor naturale în anumite zone. Chiar şi 
în prima parte a secolului al XIX-lea nu era considerat justificabil 
să se creeze corporaţii pentru alt scop decât unul de natură publică; 

fiecare cerere era judecata individual si in cazul in care decizia era 
favorabila, urma emiterea unui act legislativ care reglementa incor- 
porarea. Pana in 1880 cele mai multe state americane adoptasera 
legi care le permiteau acelora care doreau să înființeze corporaţii, 
ca în loc să aibă scopurile definite de către legislatori, să si le defi- 
nească singuri, iar în urmărirea acestora să li se acorde privilegii ce 
să le respecte statusul financiar și fiduciar. 

Cât priveşte evoluţia corporației în Statele Unite, Chandler 
([1997] 2004) face o analiză exhaustivă a acestui fenomen. El con- 
stată că primele întreprinderi moderne au fost create pentru a 
administra proiecte de mare complexitate, cum ar fi căi ferate sau 
transmisii de telegraf. În aceste companii era nevoie de personal 
specializat pentru siguranța pasagerilor, pentru transportul efici- 
ent a mărfurilor pe drumurile naţionale, pentru transmiterea a mii 
de mesaje pe întreg teritoriul SUA. Viteza de circulaţie si volumul 
mărfurilor au condus la apariția marketingului, a organizării siste- 
melor de desfacere şi producţie, a scăderii costurilor. Tranzacţiile 
au devenit nemijlocite, producţia de bunuri a început să se realizeze 
într-o singură locaţie, iar pentru aceasta era nevoie de supervizori 
ai întregului proces. Asa au apărut primii manageri. Pe măsură ce 
numărul de muncitori scădea, datorită progreselor tehnologice, era 
nevoie de un număr tot mai mare de supervizori ai proceselor de 
producţie. În același timp, s-a înțeles importanţa construirii rețele- 
lor de distribuţie, de vânzări şi apoi a producţiei şi distribuţiei de 
masă. Toate aceste procese au necesitat desemnarea unor manageri 
şi constituirea unei structuri de conducere, mai largi în cazul distri- 
butiei si mai mici în cazul altor tipuri de întreprinderi. Dezvoltarea 
reţelelor de transport a permis expansiunea producţiei, a rețelelor 
de magazine şi a cantităţii de mărfuri produse. În acest joc al ex- 
pansiunii au intrat si băncile şi companiile care ofereau servicii. În 
viziunea lui Chandler ([1997]2004) se poate vorbi în dezvoltarea 
capitalismului american despre faza capitalismului familial (antre- 
prenorial), a capitalismului financiar şi a aceluia managerial. 

La începutul secolului al XX-lea sistemul economic american 
includea încă elemente ale capitalismului familial. Capitalismul 
managerial nu devenise încă dominant. Acolo unde costul inițial 

al facilitatilor a fost mare, ca în cazul companiilor de căi ferate, a 
telegrafului sau a altor utilități, bancherii si alti intermediari finan- 
ciari, care au avut un rol important în strângerea de fonduri, au 
continuat să joace un rol în luarea deciziilor şi alocarea resurselor 
pentru viitor. Acolo unde, cum era cazul distribuției de masă, ca- 
pitalul iniţial începerii unei afaceri era mic, iar volumul de încasări 
genera fonduri pentru expansiunea rapidă a afacerii, antreprenorul 
şi familia sa care creaseră firma continuau să aibă un cuvânt im- 
portant în deciziile luate de top management. Însă, până în anul 
1917 reprezentanţii familiei antreprenoare sau bancherii nu mai 
luau parte deja în deciziile care țineau de middle management, de 
preţuri, salarii sau numărul de angajaţi necesari în producţie. Chiar 
şi în decizii care ţineau de top management, referitoare la alocarea 
resurselor, puterile proprietarilor deveniseră esențialmente nesem- 
nificative. Puteau spune nu, doar în cazul în care erau manageri 
licentiati şi cu multă experiență practică, în același tip de industrie 
sau în aceeaşi companie, altfel, nu aveau nici informaţia şi nici ex- 
perienta pentru a propune opţiuni alternative. 

Relaţia dintre management şi proprietari în cadrul companiei, 
care integra procesele de producţie, reflectă un alt tip de evoluţie a 
corporației. Aici, dat fiind că fondurile generate din afacere plăteau 
costurile si finantau continua ei expansiune, fondatorul companiei 
şi familia lui şi-au menţinut controlul. Chiar si atunci când com- 
paniile intrau pe pieţele financiare pentru a obține fonduri supli- 
mentare, familia continua să dețină o largă majoritate şi aproape 
întotdeauna controla ce se întâmpla cu acțiunile pe care le deţinea. 
Totuşi, doar rar membrii familiei antreprenoriale puteau deveni 
activi în top management. Fondatorii îşi administrau veniturile ge- 
nerate de companii, devenind astfel principalii beneficiari ai capi- 
talismului managerial, fără a fi implicaţi nemijlocit în operaţiunile 
economice ale afacerii. 

Același pattern a fost urmat de companiile care au devenit puter- 
nice prin preluări, achiziţii si fuziuni. Finantatorii acestor afaceri ră- 
mâneau doar membrii ai consiliilor de administraţie - directori. Ei 
aveau însă o influenţă redusă în cadrul consiliilor de administraţie 
formate din directori operationali, mai ales că era nevoie de puţini 

bani din afara, in comparatie cu resursele pe care putea sa le pro- 
ducă intern o companie. Capitalismul financiar a fost un fenomen 
punctual si cu o viata scurtă în SUA. Williams şi Findlay (1984) con- 
sideră că relația putea fi rezumată astfel: acționarii erau electoratul, 
directorii puterea legislativă - punând în practică politici generale 
şi dându-le angajaţilor spre a fi puse în practică. Acţionarii şi direc- 
torii aveau funcţii care nu erau interşanjabile. Deciziile managerilor 
au ajuns să fie evaluate doar prin prisma supunerii lor votului în 
consiliile de administraţie (board of directors). Numai în cazurile în 
care se propuneau schimbări ce ţineau de guvernarea corporației 
sau statutul său - amendamente la statut, fuziuni, disolutii — aveau 
un cuvânt de spus si acționarii. O altă situaţie în care acţionarii isi 
puteau exercita puterea era atunci când conduita directorului gene- 
ral (CEO) era motiv de acuzaţii legale - directorul putea fi recuzat 
din funcţie înainte să-şi termine oficial mandatul. „Nu a durat mult 
era capitalismului financiar până când a devenit clar că, corporatia 
modernă nu era un simplu grup de indivizi reuniți de o serie de pre- 
vederi legale, urmărind obiective comune de natură comercială si 
operând sub o formă republicană de guvernare (Williams şi Findlay, 
1984, 24)” 

Analizand situatiile prezentate mai sus, apare evident faptul ca, 
pe măsură ce scădea influența familiei şi a finantatorilor, se marea 
influența managerială şi cea a angajaţilor companiei organizați în 
sindicate. Ei reuşeau, în general, să încline balanţa doar la nivel de 
middle management, iar domeniile în care doreau să fie consultați 
se mărginea la stabilirea salariilor, angajare, concediere si promo- 
vare. Chandler ([1997]2004) constată că există un jucător a cărui 
influenţă a fost trecută cu vederea, dar care şi-a făcut simțită pre- 
zenta — fiind vorba de stat. Astfel, intervenţiile guvernamentale au 
început să aibă, în timp, un mai mare impact si o mai mare influ- 
ență asupra managementului companiilor decât sindicatele, finan- 
tatorii sau proprietarii. Guvernul federal era un client al corporati- 
ilor, şi pe timp de pace, dar şi pe timp de război şi, în același timp, 
instanţa salvatoare în caz de criză sau colaps economic. Această 
ultimă idee a fost acceptată pe scară largă în SUA, mai ales după cel 
de-al doilea război mondial şi o dată cu apariţia New Deal. Totuşi, 

nici guvernul nu avea o influență majoră asupra modului în care 
se desfăşurau afacerile, deciziile erau în continuare dictate de ceea 
ce se întâmpla pe piață’. De aceea, putem considera apariţia capi- 
talismului managerial ca un fenomen eminamente economic. Ca- 
pitalismul managerial a crescut, în ciuda opoziţiei guvernamentale 
sau din partea publicului, pe o piaţa liberă şi din ce în ce mai slab 
reglementată. Concentrarea puterii economice a întreprinderilor 
era susceptibilă de a ameninţa valorile democratice de bază, era o 
barieră pentru oportunitățile antreprenoriale în anumite domenii 
de activitate, mai ales că managerii nu puteau fi trasi la răspundere 
pentru modul în care își utilizau puterea în relație cu comunităţile 
sau alti stakeholderi, inclusiv, în unele cazuri, în relaţia cu actio- 
narii. În Europa situaţia a fost diferită pentru că si corporatia, mai 
ales în Europa continentală a avut o alt fel de origine - aşa cum s-a 
putut constata din teoria lui Weber. Aici a fost permisă asocierea 
micilor firme în carteluri, ceea ce a împiedicat apariția managerilor 
de top cu atâta putere concentrată ca în SUA, afacerile fiind con- 
duse în continuare de către reprezentanții familiilor fondatoare. În 
acest fel se perpetuau diferențele de clasă, iar familiile preferau să 
nu extindă compania, de frica pierderii controlului. Această situa- 
tie a dispărut însă la finalul celui de-al doilea război mondial, iar 
apariția Pieței Comune a contribuit la lărgirea pieţei domestice şi 
la creşterea economică precum, si la apariția managerului profesio- 
nist (Chandler, [1997]2004). 


Teorii privitoare la guvernarea corporativă 


Bratton Jr. (1989) consideră că teoriile economice despre cor- 
poratie pot fi împărţite în două categorii: teoriile clasice economice 
- contractualiste si cele managerialiste. În teoriile contractualiste 


> Desigur, această tendinţă se observă si ca răspuns la situația determinată de 


actuala criză economică. Statul vine în întâmpinarea companiilor, pentru a le salva de 
la insolvenţă şi a preveni intrarea în cercul vicios al falimentului tip domino ce ar putea 
apărea în economiile naţionale ca urmare a de-reglementării progresive şi globalizate 
a pieţelor financiare. Există autori care consideră că în cazul Chinei de exemplu asis- 
tăm la o exacerbare a investiţiilor statului, la poziţionarea firmelor de stat ca jucători 
importanţi pe piaţă ajungându-se chiar la capitalismul de stat și la finalul pieţei libere 
(Bremmer, 2010) 

ar intra cele care pornesc de la premisa că, libertatea individuală 
implică dreptul de a face afaceri fără intervenţia reglementatoare a 
statului, deoarece activităţile corporative tin de sfera privată şi nu 
de cea publică. Se respinge legitimitatea dobândită de corporaţii 
prin concesiune din partea statului. Managerialismul a fost o teorie 
specifică anilor 1930 în SUA şi-i consideră pe manageri punctul 
central, strategic al corporației, pentru că ei determină procesul de 
producţie si distribuţie, domină birocratii enorme si exercită auto- 
ritate asupra vieților si activitățile celor pe care-i conduc. Avem de 
a face cu „o societate în care producţia, guvernată de forte econo- 
mice oarbe, e înlocuită de una în care producţia e realizată sub con- 
trolul unui grup de indivizi. Puterea economică, în mâinile unor 
persoane care controlează o corporație gigantică, reprezintă o forță 
extraordinară, care poate fi în folosul sau poate aduce prejudicii 
multor indivizi, poate schimba modelele de comerț, poate ruina o 
comunitate şi aduce prosperitate în alta. Organizațiile controlate de 
aceşti oameni au trecut de mult pragul întreprinderilor private - au 
devenit, mai degrabă, instituții sociale (Berle si Means, [1932]1968, 
46)”. Într-un articol din 1965, Alfred Berle vorbeşte despre teza 
prezentată în 1932 împreună cu Gardiner C. Means prin care 
prognozau modificările pe care noile structuri economice de tip 
corporativ le produc în teoria economică. El se referă pe larg la 
schimbarea funcţiilor managementului - de la tipul antreprenorial, 
unde proprietarul este și administrator al afacerii, către una în care, 
acționarii sau investitorii alterează diferenţa specifică a termenului 
de proprietar al afacerii. Bratton Jr (1989) completează cu faptul că 
forțele pieţei nu mai controlează nici structura şi nici performanța 
corporațiilor. În cadrul corporației manageriale propuse de Berle 
şi Means ([1932]1968), profitul nu mai este o forță motivatoare. 
Odată cu separarea proprietăţii de funcția de control, ceea ce era 
asumat ca impuls antreprenorial în cadrul teoriilor economice cla- 
sice, s-a împărțit între manageri şi deținătorii de capital. Managerii, 
grupul care controla mijloacele de producţie, nu mai era motivat, 
în primul rând, de obținerea profitului, ci de impulsuri ce ţineau de 
putere, prestigiu şi menţinerea locului de muncă. Se pune astfel în- 
trebarea: dacă a face profit nu mai e singurul obiectiv al afacerii, cu 

ce poate fi acesta înlocuit. Răspunsul este: „creştere” - expansiunea 
afacerii, acesta ar fi putut fi, în condiţiile creşterii puterii manageri- 
ale, noul criteriu al eficienței corporative. 

Aşa cum observă si Williams şi Findlay (1984) rolul acţionarilor 
s-a micşorat atât de mult, ca urmare a adoptării de statele americane 
a unor prevederi legale, net favorabile managementului, încât mul- 
ti dintre ei nici măcar nu mai beneficiau de pe seama dividendelor 
obținute de corporaţii. Board of directors (consiliile de administraţie) 
ale corporațiilor erau formate din rețele de prieteni, deoarece orice 
CEO (chief executive officer — preşedinte al consiliului de administra- 
tie) prefera să aducă în acest organism persoane cunoscute, directori 
din interiorul corporației, care cunoşteau foarte bine operaţiunile si 
care puteau susține uşor politicile sau iniţiativele manageriale. Direc- 
torii care îi reprezentau pe investitori sau pe micii acționari, de obicei 
oameni din afara corporației, nu erau nici la fel de bine informaţi, 
nici la fel de bine pregătiți, ca urmare au pierdut uşor teren in fata 
„capitalismului managerial”. În condiţiile in care profitul corporati- 
ei era reinvestit sau el finanța „creşterea” corporației si expansiunea 
acesteia, acționarii se vedeau nevoiţi să apeleze la Wall Street pentru 
tranzactionarea bunurilor lor mobile. S-ar putea ca această mișcare 
a capitalismului managerial să fii generat şi apoi rezultat, cu câteva 
mici sincope, capitalismul speculativ, experimentat mai întâi în spa- 
tiul american, apoi în cel anglo-saxon si vest european, o practică ce 
este, în opinia mea, catalizatorul uneia dintre cele mai severe crize 
financiare prin care trece acum omenirea. 


Teoria agenției 


În epoca lui Berle însă, teoriile managerialiste ale corporației 
au dat naştere unei reacții concretizată într-o variantă neoclasică 
a teoriilor contractualiste, ce încercau să îi replaseze pe manageri 
la locul lor - ca simpli executanti ai obiectivelor trasate de actio- 
nari. Asa s-a dezvoltat teoria agenţiei, ai cărei autori sunt Jensen şi 
Meckling ([1976]2004). În opinia lor, o relaţie tip agenţie se defi- 
neşte ca un contract, în cadrul căruia una sau mai multe persoane 

(principalul) implică o altă persoană (agentul) să realizeze un anu- 
mit serviciu în numele lor, delegându-i în acest scop autoritatea de 
luare a deciziilor. Dacă ambele parti ale relaţiei au ca scop maximi- 
zarea beneficiilor, atunci avem un motiv întemeiat să considerăm 
Că, agentul nu va acționa mereu pentru cel mai bun interes al prin- 
cipalului. Principalul poate limita divergentele prin stabilirea unor 
recompense sau stimulente pentru agent si prin monitorizarea ac- 
tivitatii sale. În plus, în unele situaţii, îl va plăti pe agent să aloce 
resurse pentru a garanta că acesta nu va pune în aplicare anumite 
acţiuni care îi pot dăuna principalului sau că principalul va primi 
compensaţii, în cazul în care aceste acțiuni ar putea avea loc. (Jen- 
sen şi Meckling, [1976]2004, 59) 

Relatiile contractuale sunt esenta unei companii, nu numai 
cu angajaţii dar si cu furnizorii, consumatorii, creditorii. În acest 
context cele mai multe organizaţii sunt simple ficțiuni legale 
(au o existenţă artificială) cu rol de reţea pentru un set de relaţii 
contractuale între indivizi. Organizațiile pot fi universităţi, fun- 
datii, spitale, bănci, firme de asigurări etc. „Corporaţia privată sau 
firma este pur şi simplu o fabricaţie/ o formă legală ce serveşte 
ca reţea (nexus) pentru relații contractuale fiind caracterizată si 
de existența unor pretenţii reziduale fata de bunurile şi fluxurile 
monetare ale organizaţiei, care, în general, poate să fie vândută 
fără permisiunea altor entităţi contractante (Jensen şi Meckling, 
[1976]2004, 61)” În cadrul acestei viziuni asupra corporației, a 
reţelei de contracte dintre indivizi este clar că, personalizarea 
companiei implicată de întrebarea: „au corporatiile o responsabi- 
litate socială?” este una care induce în eroare. Compania nu este 
un individ. Este o creaţie a legii, există doar pe hârtie. Este locul 
de întâlnire a unor procese complexe în care, interesele şi obiecti- 
vele conflictuale ale indivizilor ating o stare de echilibru datorită 
relaţiilor contractuale. În acest sens, comportamentul companiei 
nu este altceva decât comportamentul pieţei, adică rezultatul unui 
proces complex de echilibru. Acesta este teoria pe care se bazea- 
ză opinia lui Milton Friedman despre responsabilitatea socială a 
corporațiilor. Teoria lui Jensen şi Meckling a dat naştere unor vii 
dispute, mai ales din punct de vedere legal. Vom vedea, totuși, 

dintr-un articol a lui Gerencser (2005) că realitatea contrazice din 
nou teoria si, în timp, tribunalele americane recunosc corporației 
dreptul de a fi tratată ca o persoană, artificial creată, totuşi per- 
soană legală, acordându-i drepturi care, în mod normal, se acordă 
doar persoanelor fizice - cetăţenilor (e.g. exercitarea drepturilor 
ce rezultă din primul amendament al Constituţiei americane). 

În aceeași notă a teoriilor neo-clasice avem o încercare de re- 
unire a concepţiilor managerialiste si a celor ale agenţiei si o re- 
inventare a noţiunii de trustee. Davis, Schoorman şi Donaldson 
([1997]2004) consideră că teoria agenţiei pune problema existenţei 
unei divergențe între manager si principal, însă este nevoie de alte 
dezvoltări teoretice, care să explice în ce condiţii interesele celor 
două parti pot coincide sau pot fi aliniate. 


Teoria stewardshipului 


Această teorie (stewardship - responsabilitate personală de a 
avea grijă de proprietatea altcuiva, steward - intendent, adminis- 
trator, supraveghetor - echivalent în opinia noastră termenului de 
trustee) îşi are rădăcinile în psihologie şi încearcă să determine ace- 
le caracteristici care îi vor face pe agenţi să fie motivaţi în a acționa 
pentru protejarea si promovarea celor mai bune interese ale princi- 
palilor. Punctul central al acestei teorii este reprezentat de steward 
(administrator), care pune în practică un tip de comportament 
pro-organizational, punând pe primul loc interesul colectiv mai 
degrabă decât interese individuale sau care servesc cu predilecție 
interesului său personal. Atunci când există posibilitatea unor con- 
flicte sau când interesele principalului și administratorului nu sunt 
aliniate, administratorul pune o mai mare valoare pe cooperare 
decât pe încălcarea regulilor jocului. Un administrator protejează 
şi maximizează bunăstarea proprietarului prin performanţă susti- 
nută, pentru că, procedând așa, utilitatea, valoarea lui este maximi- 
zată. Îmbunătăţirea performanței organizaționale satisface majori- 
tatea grupurilor care au un interes, pentru că aproape în totalitate 
stakeholderii sunt conectaţi în mod direct la creşterea bunăstării 

organizaţiei. Administratorul consideră că nevoile sale personale 
şi obiectivele organizaționale se compensează reciproc şi crede că, 
prin punerea în aplicare a scopurilor companiei, isi satisface, con- 
comitent, şi propriile nevoi. Întrebarea pe care şi-o pun în conti- 
nuare autorii este de ce, dat fiind că relaţiile de stewardship par, 
evident mai eficiente, nu avem de a face mai des cu această relaţie, 
fata de una tip agenție? Răspunsul rezidă în tipul de riscuri pe care 
sunt dispuși să şi le asume principalii. Cei care nu doresc să-şi asu- 
me riscuri vor prefera o relaţie structurată de tip agenţie, spre de- 
osebire de una în care CEO-ul unei companii este, în același timp, 
şi preşedintele consiliului de administraţie. Dacă în cadrul teoriei 
agenţiei, accentul se pune pe monitorizare si control, în cadrul teo- 
riei stewardship-ului ea se pune pe împuternicire (empowerment). 
Cele mai importante diferențieri se găsesc, în opinia autorilor, la 
nivelul factorilor psihologici şi la nivelul factorilor situationali. 


În opinia mea, teoria stewardship-ului încearcă se reumanizeze 
managerul si să pună în evidență faptul că o situație de win-win 
(câştig-câştig) este cea mai eficientă în proiectarea relaţiei dintre 
agent şi principal. Managerul trebuie împuternicit pentru a pro- 
duce profit şi a-şi asuma riscuri, iar controlul trebuie înlocuit cu 
relaţii de parteneriat. 


Primatul angajaţilor între stakeholderii corporației 


Prin teoriile neo-clasice despre corporație, discuţiile teoretice 
se mută dinspre înființarea și legitimitatea funcţionării acestora, 
independenţa sau dependența fata de proprietari, către modul în 
care acestea sunt conduse si cum se iau deciziile — adică guvernarea 
corporativă. Şi, de asemenea, din ce in ce mai multi autori sublini- 
ază că, o relaţie tip agenţie nu mai este una care să caracterizeze o 
corporație modernă. Contextul în care se face această afirmaţie este 
acela în care valoarea ei începe să fie dată în proporție semnificativă 
de bunurile si valorile intangibile pe care corporatia le posedă sau 
administrează, dar în acelaşi timp si de intensificarea tranzactiona- 
rii pe bursă a acțiunilor, ce determină o structură extrem de dina- 

mică si diversificată a actionariatului. În aceste condiţii, o dată cu 
apariţia teoriei stakeholderilor, din ce în ce mai mulți autori își pun 
problema dacă, definirea relaţiilor corporative în termeni de actio- 
nar-investitor-manager este una ce descrie suficient de acoperitor 
noua realitate social-economică. Margaret Blair ([1995]2004) îşi 
pune întrebarea: „Ale cui interese ar trebui să le servească corpora- 
tiile”. A pretinde că doar interesele acţionarilor sau ale proprietari- 
lor este un răspuns care a ajuns să-şi piardă din legitimitate in fata 
realității. Blair consideră că există trei tipuri de acceptiuni pentru 
interesele pe care trebuie să le servească corporatiile: cea a miopiei 
pieţei, care ia în calcul exclusiv creşterea preţurilor acțiunilor pe 
termen scurt, cu scopul unui return of investment (ROI - recupera- 
rea investiţiei) consistent pentru investitori. A doua viziune este 
una complementară: acţionarii sunt puși pe primul loc, dar premi- 
sa este că o cotatie la bursă a unei acţiuni la un moment dat, nu 
reflectă valoarea reală sau de viitor a companiei respective, aşadar 
în centrul preocupărilor managerilor trebuie să fie maximizarea 
profiturilor si a valorii pe termen lung - asemenea decizie fiind si 
în favoarea investitorilor. În opinia celor din urmă, presiunea exce- 
sivă exercitată de pieţe influențează în mod negativ decizia mana- 
gerială. O a treia acceptiune rezultă din dezbaterile care privesc 
guvernarea corporativă şi pornesc de la premisa că o corporație nu 
există doar pentru a mări profiturile acţionarilor, ci pentru a atinge 
o serie de scopuri, care au o destinaţie socială. O primă formă a 
acestei acceptiuni este că firmele ar trebui să fie instituţii responsa- 
bile social, administrate în interesul public. Acest tip de supozitii, 
reluate din managerialismul lui Berle şi Gardiner ([1932]1968) 
spune Blair ([1995]2004, 174) au fost folosite de activişti din anii 
1960 până în 1980 pentru a limita acțiuni de preluare forțată de 
către companii competitoare şi pentru a le oferi firmelor mijloace 
de apărare împotriva acestor acțiuni. Argumentarea nu se baza pe 
o teorie acceptată în rândul mediului academic sau practicienilor şi 
de aceea a fost abandonată. Totuşi, premisa centrală a acestei argu- 
mentări — faptul că o corporație are şi alte scopuri, sociale, în afară 
de realizarea profitului - a supraviețuit, forma ei s-a modificat pu- 
tin, ajungându-se la concluzia că, rolul unei corporaţii ar putea fi 

acela de a crea bunăstare pentru întreaga societate. Blair 
([1995]2004) trece in revistă concepţiile referitoare la corporație 
oprindu-se la două cazuri, contradictorii de administrare a justiţiei 
în cazul corporațiilor. Unul dintre ele, arată că o corporație este 
percepută ca o simplă extensie a dreptului de proprietate, respectiv, 
cazul procesului judecat la Curtea Supremă a statului Michigan, 
când fraţii Dodge au dat în judecată compania Ford, plângându-se 
că Henry Ford a suspendat plata dividendelor, alegând să foloseas- 
că 58 de milioane de dolari din profit pentru a extinde afacerea si 
pentru a scădea preţul produselor fabricate. În calitate de acționari, 
frații Dodge doreau ca banii să le fie plătiţi ca dividende, pentru că, 
susțineau ei, dat fiind că acţionarii deţin în proprietate compania, 
ei au dreptul să-i oblige pe directori sau manageri să le distribuie 
profitul. Curtea supremă din Michigan a decis în favoarea petenti- 
lor, motivandu-si astfel decizia: „Puterea pe care o au directorii 
poate fi exercitată în ceea ce priveşte mijloacele pentru a atinge un 
scop, dar nu se referă la schimbarea respectivului scop, la reducerea 
profiturilor sau la nedistribuirea profiturilor către acționari cu 
obiectivul de a le dedica altor activităţi” (Allen, 1992 citat de Blair, 
[1995]2004, 176). Avem de a face în acest caz cu o viziune asupra 
corporației ca nexus (rețea) de contracte, în care diverşi partici- 
panti fac tranzacţii unii cu ceilalți, fiind specifică Şcolii de la Chica- 
go. Al doilea caz reflectă concepţia despre corporație ca entitate 
socială. De îndată ce s-a produs o separare accentuată a proprieta- 
rilor de manageri (a proprietăţii de mijloacele de control), o dată cu 
sofisticarea piețelor financiare şi apariţia clasei de manageri profe- 
sioniști (care s-au perceput mai degrabă ca tutori ale unor instituții 
grandioase) a apărut şi o nouă viziune. Ea a fost descrisă incipient 
de teoria managerialistă la Berle şi Means ([1932]1968) dar abia 
începând cu anii 1980 acestui tip de concepţie despre corporație i-a 
fost consacrat statutul în termeni juridici. În parte, acest rezultat 
s-a datorat faptului că multe dintre corporaţii începuseră să-și re- 
cunoască, de facto, un rol mai larg in viata societăţii. Ne referim 
aici la mişcările consumatorilor, la lobby-ul făcut de mișcările eco- 
logice sau pentru drepturi, deşi un argument puternic pentru 
această implicare rămâne faptul că ratiunile acestei implicări au 

fost pur pragmatice — realizarea sau creşterea profitului. În perioa- 
da post război şi până în anii 1970 salariile şi nivelul de trai au 
crescut, producţia s-a diversificat, iar angajaţii au început să pri- 
mească zile libere pentru a se implica în comunităţile în care ope- 
rau corporatiile. Legile s-au modificat şi ele pentru a proteja aseme- 
nea initiative civice ale corporațiilor, chiar dacă multe dintre ele nu 
conduceau în mod vădit la maximizarea profiturilor pentru actio- 
nari. În acest sens, legile stipulau că, desi acest gen de implicare a 
companiilor nu conducea la maximizarea bunăstării acţionarilor 
pe termen scurt, ele aveau un impact benefic pe termen lung pen- 
tru comunităţi și pentru afaceri în general. Aşadar, noile legi men- 
ţineau primatul dreptului de proprietate în administrarea corpora- 
tiei, însă au introdus o serie de nuanţe ce întăreau ideea că mediul 
de afaceri are o responsabilitate socială fata de cei ce sunt afectaţi de 
operaţiunile sale. Concluzia lui Blair ([1995]2004, 183-184) este 
aceea că: „În ciuda slabiciunilor pe care le are prezumția că, actio- 
narii trebuie să primească toate câștigurile reziduale şi să suporte 
toate riscurile reziduale, e mult mai probabil, în fapt, ca firmele să 
fie administrate în modalităţi care conduc la creşterea valorii lor 
sociale, dacă aceia care le monitorizează şi le conduc primesc (cel 
putin o parte) a castigurilor reziduale si suportă, evident tot partial, 
riscurile reziduale, si, reciproca, daca aceia care impart atat riscuri- 
le cat şi câştigurile reziduale primesc acces si autoritate atunci ei 
trebuie să le exercite si să monitorizeze” În condiţiile în care fiecare 
stakeholder ar fi implicat în procesul de monitorizare, atunci fieca- 
re ar avea interesul ca plăcinta bunăstării să crească, iar bunăstarea 
să se maximizeze. Însă pentru aceasta trebuie să fim conștienți că 
modelul primitiv de guvernare a corporației a fost depăşit, că în 
această perioadă, cea mai mare capacitate de generare a veniturilor 
este dată de deprinderile si cunoştinţele angajaţilor si de abilitatea 
corporației ca întreg, de a pune aceste deprinderi în slujba clienţilor 
şi consumatorilor. Blair ([1995]2004) continuă raționamentul con- 
siderând că, pentru din ce în ce mai multe companii, valoarea nu 
constă în bunuri tangibile, ci în acelea intangibile: patente, reputa- 
tia de brand, servicii si capacitatea de inovare pentru a crea o nouă 
generaţie de produse pe piață. Așadar, angajaţii sunt, poate în ace- 


CORPORATIILE ŞI SOCIETATEA | 77 


eaşi măsură, ca si investitorii, purtători de risc, creatori de valoare, 
recipienti ai profitului si pot pretinde legitim dreptul de control si 
monitorizare în noile realități ale mediului de afaceri. În opinia 
mea, argumentele prezentate de Blair sunt extrem de interesante 
pentru a legitima participarea altor stakeholderi în guvernarea cor- 
poratiei. Blair echivalează interesele manageriale cu cele ale actio- 
narilor sau investitorilor spunând că, ceea ce-i face să fie parteneri 
este faptul că se gândesc la bunăstarea corporației, şi în cele din 
urmă la propria bunăstare. Autoarea relativizează apoi interesul ac- 
tionarilor sugerând că interesul unora pentru bunăstarea corpora- 
tiei poate fi doar pe termen scurt şi introduce un nou actor în ecu- 
atie — angajaţii, care la fel ca managerii şi proprietarii, au şi ei un 
interes la fel de mare pentru prosperitatea companiei şi doresc la 
rândul lor propria bunăstare. Introducand si variabila ESOP (em- 
ployee stock ownership plan - planurile de acordare a acțiunilor 
pentru angajaţi) se pare că, angajaţii nu doar creează valoare, dar 
suportă si riscurile afacerii, în aceeaşi măsură sau chiar in mai mare 
măsură decât alti actori interesați. Ca urmare, apare evident faptul 
că, pentru buna funcţionare pe termen lung a corporației, angajaţii 
trebuie cooptați în structurile de guvernare. Clarke ([1998]2004) 
duce mai departe argumentarea lui Blair [1995]2004) considerând 
că atenuarea rolului pe care îl au acţionarii în administrarea afacerii 
şi creşterea puterii managerului profesionist este asociată şi cu o 
recunoaştere mai accentuată a semnificației rolului si contribuţiei 
altor grupuri de stakeholderi. Clarke consideră că tipurile de stake- 
holderi ai unei corporaţii se întind pe un continuum de la legal la 
social, ca în definiția dată de Caroll. În prezent mișcarea fiind una 
de trecere de la influenţa stakeholderilor spre implicarea şi partici- 
parea lor în procese care tin de funcționarea corporației. În termeni 
legali, această schimbare ar fi una de la responsabilitate la răspun- 
dere. Dacă responsabilitatea este asumată voluntar, răspunderea 
trebuie reglementată prin lege. Legea poate să le ceară companiilor 
şi mai precis managerilor acestora să ia în considerare interesele 
comunităților şi a celorlalți stakeholderi atunci când iau o decizie 
care îi priveşte sau afectează. Deja în multe tari legea le cere compa- 
niilor să aibă relaţii cu comunităţile, însă nu le cere să fie răspunză- 

tori fata de acestea. În opinia lui Clarke ([1998]2004) primus inter 
pares în ceea ce priveşte stakeholderii unei corporaţii nu mai pot fi 
acţionarii sau managerii, aceştia trebuie să fie angajaţii, mai ales în 
corporatia acestui secol si anume în organizația bazată pe cunoas- 
tere. În acest tip de organizaţie, unde principala formă de proprie- 
tate este informaţia, inputul angajaților este major, în lipsa acestuia 
compania poate să nu existe pe piață. Ca urmare, pachetele de acti- 
uni primite ca recompensă pentru realizările profesionale ale anga- 
jatilor sunt un argument important în acest sens. 

În mediul de afaceri din Japonia şi Europa, stakeholderii sunt 
incluşi în mod tradițional în activitatea de afaceri, bază a succesu- 
lui şi stabilităţii lor. Totuşi, liberalizarea pieţelor şi listarea publică 
a companiilor a determinat ca fonduri de investiţii, care deţineau 
pachete de acţiuni în acestea, să conducă la o creştere a presiunii 
care se exercită asupra managementului companiilor. În Japonia, 
un studiu a lui Yoshimori (1995, citat de Clarke, [1998]2004) a ară- 
tat că 97% dintre reprezentanţii companiilor au precizat că o firmă 
există pentru a satisface interesele tuturor stakeholderilor. Când 
top managerii au fost întrebaţi dacă ar avea de ales, între a da profi- 
turi mai mari acţionarilor sau a nu concedia muncitorii, 63% dintre 
ei au răspuns că ar păstra muncitorii. Multă vreme în Japonia a fost 
promovat acest model al dividendelor mici către acționari versus 
creştere şi dezvoltare sistematică. În opinia mea, guvernarea cor- 
poratiei printr-un management de tip luminat, a fost împiedicată 
de globalizarea rapidă şi liberalizarea piețelor financiare precum si 
de intensificarea circulaţiei capitalului speculativ. Sunt de acord cu 
Blair care de-legitima exclusivitatea puterii actionariatului, punând 
sub semnul întrebării participarea unor investitori în consiliile de 
administraţie, pentru că, unii dintre ei erau proprietarii unei com- 
panii pentru o zi sau pentru o săptămână, pentru ca apoi să vân- 
dă la bursă participarea lor în companie. În același timp, angajaţii 
corporației îşi petreceau o viata întreagă sau o bună bucată din ea 
muncind, specializându-se în anumite arii de activitate, care le în- 
grădeau ulterior accesul pe piaţa muncii, aşadar, pe lângă munca 
plătită îşi asumau riscuri de supravieţuire, dincolo de plata salari- 
ilor. Dereglementarea pieţelor financiare pune o mare presiune pe 

manageri, iar Useem ([1998]2004) propune o regandire a teoriilor 
managerialiste din aceasta perspectiva. 


Convergenta practicilor corporative si activismul investitorilor 


Useem face o analiza a investitiilor in actiuni, realizate de ca- 
tre cumpărători individuali versus cumpărători institutionali şi 
constată o creştere cu aproape 18% a investiţiilor instituţionale, 
concomitent cu o scădere de aproximativ 17% a investiţiilor indi- 
viduale pentru perioada 1985 - 1997, studiul fiind facut pe cele 
mai mari o mie de companii americane listate la bursă. (Useem, 
[1998]2004, 207). Autorul consideră că, datorită globalizării, ma- 
nagerii americani se confruntă cu o nouă tipologie de probleme. 
Dat fiind că ei pot decide să listeze compania la burse din alte țări 
şi nu mai depind de investitorii din tara de origine, acest fapt re- 
duce restricţiile referitoare la atragerea de capital. Pe de altă parte, 
ei creează o miriadă de investitori globali complet diferiți de cei cu 
care se relationau în trecut. Dacă înainte aveau de a face cu mici 
investitori locali, a căror nemulțumire fata de performanţele com- 
paniei putea fi trecută cu vederea, în prezent ei trebuie să răspundă 
potentialei lipse de satisfacție a unor investitori profesioniști ale ca- 
ror nemulțumiri nu mai pot fi ignorate. Aşadar, managerii trebuie 
să fie pregătiți să răspundă îngrijorării exprimate de manageri ale 
unor fonduri globale de investiţii, care sunt mai pregătiţi profesio- 
nal si care au așteptări enorme fata de performanţa unei companii. 
E ca şi cum proprietarii antreprenoriali au devenit profesioniști 
şi concurează la nivel de expertiză managerii - adică agenții lor. 
Controlul se intensifică şi la fel şi cerințele şi presiunile exercita- 
te asupra corporației. Acest tip de comportament al investitorilor 
este etichetat de Useem ([1998]2004, 212) drept „activismul inter- 
naţional al investitorilor” a căror pionier au fost fondurile publi- 
ce americane de pensii. Proprietarii acestora, dezamagiti, ofereau 
„sfaturi” companiilor unde investiseră, atunci când situaţia lor fi- 
nanciară nu le era pe plac. Acest activism investiţional a schimbat 
chiar si regulile de pe Wall-Street, unde acţiunile se vindeau si se 
cumpărau fără discuţii suplimentare sau sfaturi oferite manageri- 


80 | CAMELIA CRIŞAN 


lor. Globalizarea pieţelor înseamnă că, managerii companiilor vor 
fi supuşi presiunilor din ce în ce mai mari din partea activiştilor în 
investiţii din tara sau din străinătate, activişti care vor învăţa să-şi 
flexeze muşchii politici şi să impună măsuri determinate de averea 
şi, respectiv, puterea acumulată. E posibil ca aceste noi presiuni să 
conducă la o reacție de apărare din partea managerilor, prin infor- 
mări lacunare sau chiar greşite, alegerea unor susținători în con- 
siliile de administraţie, informări prea laborioase sau structuri de 
guvernare mai puternice. Ceea ce va fi valorizat în cele din urmă, 
constituie acel tip de leadership care va uşura și facilita dezvoltarea 
relaţiilor profesionale, înainte ca o seamă de investitori furioși să 
ceară acest lucru (Useem, [1998]2004, 214). Toate aceste schimbări 
în practica relaţiilor dintre investitori si management vor duce, în 
opinia autorului la o convergență a procedurilor, adică acest tip de 
relaţie dintre cele două parti va prevala peste tot in lume invin- 
gând reticente sau reglementări nationale. Există o serie de autori 
care aduc argumente solide împotriva acestui tip de convergență a 
practicilor la nivel international, considerând că există tari cu tra- 
ditii puternice privind reglementarea relaţiilor dintre acţionariat şi 
management si care le promovează la rândul lor în țările în care îşi 
investesc banii (de exemplu tradiţia legală franceză se regăseşte în 
Argentina, Chile, Columbia, Grecia, Indonezia etc., tradiţia legală 
scandinavă se regăseşte în Danemarca, Norvegia, Suedia, Finlanda) 
(Guillen, 2004). În cadrul aceluiași argument anti convergenţă se 
înscrie şi studiul lui Rhodes si van Apeldoorn (2004) care sublini- 
aza faptul ca nici la nivelul Uniunii Europene nu s-a ajuns inca la 
un consens privind regulile guvernarii corporative, avand in vedere 
reglementari uneori contradictorii apartinand unor traditii capita- 
liste bine inradacinate in practicile de afaceri precum cele germane, 
anglo-saxone, franceze sau nordice. 

Useem surprinde bine provocările cărora trebuie să le facă fata 
managerii din corporatiile multinaționale supuse activismului 
investitorilor şi capitalului speculativ. Ei trebuie să tina seama de 
provocările pe termen scurt privind realizarea profitului, de sus- 
tenabilitatea afacerilor si de grupurile de stakeholderi si activişti 
civici care, ca urmare a mișcărilor sociale isi îndreaptă din ce în 

ce mai mult privirea catre corporatii. Mai ales ca noua perspectiva 
managerialistă a lui Useem ([1998]2004) si cazuri ca WorldCom 
si Enron? au produs schimbări majore in modul in care legiuitorii 
au decis sa protejeze drepturile actionarilor prin emiterea unui act 
legislativ - legea Sarbanes-Oxley. Una dintre prevederile legii sti- 
pulează obligativitatea corporațiilor listate la bursă de a formula 
coduri de etică şi complianta precum si de a pune în practică pro- 
ceduri pentru a asigura transparenţa operaţiunilor. Totuşi, această 


> Enron era a șaptea corporație ca mărime din Fortune 500, şi pentru al șase- 


lea an consecutiv a fost votată „Cea mai inovativă companie din America”. Codurile de 
etică, principiile şi valorile declarate de companie erau considerate un model pentru 
industrie. În acea perioadă Enron a declarat o creştere de opt ori a vânzărilor. Balanța 
financiară de la finalul anului 2000 a arătat un venit net de 1,3 miliarde dolari, cu casti- 
guri per acţiune de 25%. În 2001 consiliul de administrație al Enron a fost considerat cel 
mai bun din America de către revista Chief Executive. Cu toate acestea pe 3 decembrie 
2001, Enron a cerut să fie pusă sub protecţia legii falimentului, cu bunuri în valoare de 
49,8 miliarde dolari si datorii de 31,2 miliarde. Se vehiculau acuzaţii grave de fraudă 
contabilă, concurenţă neloială şi altele. Enron s-a înființat în 1983 când legea a dere- 
glementat in SUA piața de energie electrică, devenind cu rapiditate coloana vertebrală 
a brokerajului în domeniul energetic. $i în loc să se concentreze pe acest tip de afaceri, 
Enron a început un proces de extindere, cumpărând și vânzând şi alte tipuri de bunuri 
şi servicii: printuri, timp de publicitate, asigurări etc. Şi cu toate că a investit miliarde în 
aceste companii subsidiare, unele dintre ele au fost sortite eșecului. Desi pricepută în a 
înfiinţa alte afaceri, Enron a fost un eşec în a le administra. Dar în loc să fie deschisă în 
legătură cu pierderile și să le declare public, Enron a ales o soluție mult mai puţin onestă. 
A pus bazele unor companii partenere ceea ce i-a permis să-şi ascundă pierderile- prin 
aceasta evitând degradarea riscului și generând venituri fictive. La data aflării dezas- 
trului deja pierderile acţionarilor erau de 1,2 miliarde dolari din care 400 de milioane 
erau reprezentate de acțiuni deținute de angajaţi și investiţiile lor pentru pensii private. 
Arhitecutul şef al acestei scheme de parteneriate a fost Andrew S. Fastow, unul dintre 
vicepresedintii pe finanţe ai Enron încă din 1990. Conștient de iminenta dezastrului, 
Fastow a reuşit să vândă acțiuni de aproximativ 60 milioane dolari înainte de a demisi- 
ona, în aceeaşi situație fiind majoritatea managerilor de top ai Enron. Interesant este că 
una dintre vicepreședintele companiei, Sherron S. Watkins a încercat să informeze top 
managementul despre cele întâmplate, însă rapoartele ei au fost trecute cu vederea. În 
acest scandal a fost implicat si un vicepreşedinte al companiei de audit Arthur Ander- 
sen, care a avizat toate rapoartele financiare ale Enron. E clar că managementul a fost 
cauza unui asemenea dezastru, însă este greu de imaginat, dat fiind că toți cei implicați 
absolviseră şcoli de afaceri de renume, trecuseră prin cursuri de training de excepție și 
erau posesorii unui vast capital social si relational. Din această cauză erau considerate 
persoane de încredere de către guvern, agenţii de reglementare, angajaţi si chiar soci- 
etatea în ansamblu. Singurul lucru care le lipsea era onestitatea, capacitatea de a pune 
interesele persoanelor pe care le serveau mai sus decât interesult propriu si încrederea. 
Pe scurt, le-a lipsit capitalul moral. (Sison, [2003]2007, 129-137) 

lege nu a fost nici pe departe atât de aspră în comparaţie cu o situ- 
atie asemănătoare de fraudă si inselare a investitorilor care a con- 
dus în 1720 Parlamentul Englez să emită „Ihe Bubble Act” (legea 
gogoaşă). În respectivul caz, iniţiatorii unei fraude la bursă au fost 
trimişi la închisoare, iar legea dată subsecvent pedepsea ca infrac- 
tiune crearea unei companii cu scopul de a transfera acțiuni fără 
autoritate legală. Pare evident că doar în 300 de ani, puterea cor- 
porativă a crescut enorm, în asa fel încât, guvernele şi parlamentele 
nu-şi mai permit să sanctioneze la fel de aspru asemenea conduită 
(Bakan, 2005, 8). 

Aşa cum rezultă însă din teoriile citate, evoluţia corporației 
prezentată anterior este reprezentativă pentru spaţiul nord-ameri- 
can. Pentru că în Europa condiţiile şi relaţiile economice au fost de 
asemenea natură încât, nu putem spune că dezvoltarea corporației 
a trecut prin aceleaşi faze. Matten şi Moon ([2004]2007, 183-184) 
consideră că în Europa avem de a face cu un model de capitalism 
renan în care, instituţiile formale au inclus prevederi referitoare la 
responsabilitatea socială a corporațiilor (legi, reglementări, cerințe 
obligatorii), dar au dat naştere si unor instituţii mai putin formale, 
unor tradiţii, valori sau atitudini care au localizat rolul corporatii- 
lor în societate mai aproape de atingerea unor scopuri sociale decât 
în cazul sistemului nord-american. Monarhia suedeză a secolului 
al XIX-lea s-a concentrat pe nevoia de consens între diversele laturi 
ale vieţii economice şi sociale punând bazele pe care s-au construit 
instituţiile democratice ale secolului al XX-lea. În Germania, avem 
de a face cu un sistem de bresle, dar şi cu o activă participare co- 
munitară în chestiuni care tin de formularea si aplicarea legilor. În 
Marea Britanie postbelică, în chestiunile de importanţă națională 
cum ar fi politicile educaţionale, vocationale sau de dezvoltare teh- 
nologică se urmărea atingerea unui consens tripartit: guvern - me- 
diu de afaceri - sindicate. Totuși si în Europa, în ciuda existenţei 
unei puternici tradiţii de implicare a actorilor sociali în conducerea 
corporativă, modelul de corporație, mai precis de guvernare corpo- 
rativă americană şi-a făcut simţite efectele. Cauzele au fost legate de 
globalizarea piețelor financiare si de investiţii. Astfel Reich (2007) 
relatează un caz al companiei Alcatel din Franţa, unde un preşe- 

dinte al consiliului de administraţiei a fost schimbat din funcţie 
de către pensionarii din Florida (SUA) - în fapt de reprezentanții 
fondului de investiţii, care administra pensiile private ale acesto- 
ra şi care, pe valul activismului investiţional, a cerut o strategie de 
afaceri cu urmărirea unor profituri substanţiale pe termen scurt, 
în dauna păstrării locurilor de muncă pentru unii dintre angajaţii 
companiei. Convergenta politicilor părea a fi devenit o realitate de 
facto, chiar dacă, aproape în fiecare tara, legislaţia privind încorpo- 
rarea şi guvernarea corporativă are diferențe semnificative. 


Redefinirea corporației 


Totuşi întrebarea se pune dacă, luând în considerare atât abu- 
zurile şi ilegalitatile, dar si efectele locale ale acțiunilor globale, nu 
ar trebui să ne punem problema redefinirii corporației. Post, Pre- 
ston si Sachs (2002) cred că orice analiză a corporației ar trebui să 
plece de la premisa că „o corporație ESTE ceea ce FACE”. Cu atât 
mai mult cu cât, corporatia modernă se află în centrul unei rețele 
de interese interdependente şi de comunități, fiecare contribuind 
(voluntar sau involuntar) la performanța sa şi anticipând fiecare 
beneficii (sau măcar faptul de a nu avea parte de prejudicii care 
să nu rămână necompensate) ca urmare a rezultatelor activităţilor 
corporației. Scopul corporațiilor este să creeze bunăstare, acest fapt 
este indubitabil. Atractivitatea acestui tip de organizare a constat 
în abilitatea lui de a comasa capitalul din multiplele sale surse şi 
de a dilua suprafața de potenţiale riscuri, întotdeauna cu scopul 
de a crea bunăstare. Motivele pentru care corporatiile au succes in 
crearea de bunăstare pentru ,,circumscriptiile” lor este că acestea, 
formate din investitori, angajaţi, clienţi şi furnizori, contribuie în 
mod voluntar cu resurse la activitatea corporației urmarindu-si în 
acelaşi timp scopurile proprii. Într-o lume cu competiţie corectă 
corporatiile concurează pentru ,,circumscriptii” şi resurselor lor 
(e.g. mână de lucru ieftină, locaţii accesibile sau taxe mici) si în 
același timp „circumscripţiile” concurează pentru beneficiile pe 
care le furnizează corporatiile (e.g. locuri de muncă, modernizarea 
infrastructurii). Când concurenţa nu există sau e slabă, corporatia 

nu este mai imună fata de corupţie sau mai eficientă ca o birocratie 
sau altă formă de organizare. Dar, când mediul de afaceri este des- 
chis si activ, urmărirea câştigului personal prin intermediul proce- 
selor pieţei - inclusiv introducerea unor tehnologii inovative sau 
crearea unor noi întreprinderi sau afaceri — a condus la obținerea 
unor beneficii economice şi sociale pe scară largă. Deşi cea mai 
importantă justificare este dată de crearea bunăstării, legitimitatea 
corporației contemporane ca o instituţie care face parte din socie- 
tate, carta ei socială sau „licența de operare”, depinde de capacita- 
tea ei de a satisface aşteptările unui număr de circumscripţii din ce 
în ce mai mari si mai variate. Expectatiile pe care le are societatea 
din partea corporatiei moderne, administrata profesionist sunt ca 
aceasta sa creeze bunastare pentru constituentii ei intr-o maniera 
responsabila (adica nu prin necinste sau inselatorie). (Post, Preston 
si Sachs, 2002, 8-9). 


Deci de ce e nevoie să re-definim corporatia? 

1. Din cauza mărimii şi puterii pe care o au corporatiile mo- 
derne (mărimea, puterea de negociere, impactul, atât la ni- 
vel colectiv, cât şi la nivel individual sugerează nevoia redefi- 
nirii statutului politic şi legal al corporațiilor multinaționale 
şi dimensiunea responsabilitatilor lor manageriale). 

2. Lipsa de transparență a modelului „proprietății? si 
implicaţiile lui. Acţionarii deţin acţiuni dar ei nu dețin 
în proprietate corporatia în sensul complet al termenu- 
lui (argument prezentat şi de Philips (2003)) şi nu sunt 
constituentii ei vitali, fără de care compania nu ar putea 
exista. În unele state drepturile asociate dreptului de pro- 
prietate sunt sever limitate, considerându-se, mai ales în 
Asia şi Europa că, statutul legal al companiilor, perioada 
nelimitată de înființare şi răspunderea limitată nu sunt 
atribute naturale ale indivizilor, ci privilegii extraordinare 
oferite de stat în numele societăţii în ansamblu, parte a sis- 
temului în care operează respectivele companii. Corporaţia 
este o instituţie creată social şi, deci, nu este un fenomen 
natural, ca urmare, conformarea cu normele sociale larg 

acceptate este o dimensiune inerentă a sistemului corpora- 
tist în ansamblul lui. 


Adepții concepţiei proprietăţii (e.g. Friedman, Henderson - în 
general Şcoala de la Chicago) se asociază automat cu susținerea 
primatului actionariatului, în modul în care corporatia operează si 
cu ideea că scopul ultim al corporației este maximizarea, creşterea 
valorii companiei si, subsecvent, a profitului pentru acționari (Post, 
Preston şi Sachs, 2002, 13). Nu este nici o umbră de îndoială însă 
că acţionarii sunt indreptatiti la un profit pentru sumele de bani 
investite în corporație. In special acei indivizi care contribuie la 
startul şi extinderea afacerilor, de multe ori fiind expuşi unui risc 
considerabil, aşadar e normal ca ei să aştepte beneficii semnifica- 
tive. Totuşi, noile metode de investiţii canalizează banii investi- 
torilor pe piață spre companii deja formate si care au operaţiuni 
solide, pe baza riscurilor fiduciare asumate de companii interme- 
diare, ce atenuează interacțiunea dintre investitor şi compania în 
care se investeşte. Atât acționarii cât şi investitorii sunt interesaţi 
de stabilitatea companiei, de stabilitatea câştigurilor, de aprecierea 
valorii capitalului şi de protecţia împotriva pierderilor. Însă, ceea 
ce câştigă investitorii depinde de stabilitatea pieţei şi de compoziţia 
portofoliului acestora. Atât acționarii cât şi investitorii nu pot face 
ceva în sensul propriu al conducerii afacerilor unei companii în 
care deţin acţiuni si nici nu au dorinţa sau pretenţia de a face ceva 
în acest sens. Așa încât, statutul de proprietar este în fapt un ar- 
tefact. Chiar şi capacitatea acţionarilor de a afla un anume tip de 
informaţii despre companie şi operațiunile ei este sever limitat. Au- 
torii fac o precizare importanta: ceea ce deţin acţionarii este de fapt 
o hârtie sau o cifră într-o bază de date de pe calculator, ceea ce le 
permite două lucruri esenţiale (Post, Preston şi Sachs, 2002): 

1. să primească distribuții fractionate din venitul pe care îl 
produce corporatia - dacă acesta este produs si în măsu- 
ra în care directorii companiei aleg să autorizeze această 
distribuţie; 

2. să vândă simbolul (token-ul) proprietăţii altcuiva, în ter- 
meni pe care cele două parti le agreează în mod voluntar. 

În teoriile moderne ale firmei, proprietatea este percepută, 
atât în termeni cognitivi, behavioristi cât şi în termeni legali si 
fizici. Un individ dispune de proprietate asupra cunoştinţelor si 
competenţelor sale, așadar angajamentul de a lucra în cadrul sau 
pentru o anumită organizație implică o investiție comparabilă cu 
cea a investitorilor (aşa cum precizează si Blair, [1994]2004). (Post, 
Preston şi Sachs, 2002, 16). 

Aceste ultime schimbări de interpretare nu se reflectă în legislația 
naţională, însă din fericire corporatiile sunt conduse pentru a servi 
interesele unor grupuri largi de constituenți, atât din interiorul cât 
si din exteriorul companiilor. Aceşti constituenți sunt numiţi si de 
autori stakeholderi, constituenți care colaborează activ sau pasiv, 
voluntar sau involuntar la activitatea corporației. Asa încât, noua 
definiție a corporației ar suna: ,,corporatia este o organizaţie anga- 
jată în mobilizarea resurselor pentru utilizări productive, cu scopul 
de a crea bunăstare sau alte beneficii (si fără intenţia conștientă de 
a distruge bunăstarea, a creşte riscul sau a produce pagube), pen- 
tru multiplii ei constituenți, stakeholderii.” (Post, Preston si Sachs, 
2002, 17) În viziunea autorilor, stakeholderii într-o corporație sunt 
„indivizii şi circumscripțiile care contribuie, atât voluntar, cât si in- 
voluntar la capacitățile şi acțiunile corporației prin care aceasta cre- 
ează plus-valoare, astfel că aceştia sunt potenţialii ei beneficiari dar 
şi/sau cei care isi asumă riscurile” (Post, Preston si Sachs, 2002, 19). 

Teoria lui Post, Preston şi Sachs (2002) face trecerea spre o nouă 
perspectivă a rolului pe care pot să-l joace corporatiile în societa- 
te şi comunitate. Autorii sintetizează prin redefinirea corporației, 
atât perspectiva contractualistă, cât şi cea managerială adăugând 
preocuparea corporației fata de cei pe care îi afectează si de care 
este afectată. Rămâne semnificativ faptul că rolul corporației este 
de a produce bunăstare şi imperativul moral ca această bunăstare 
să nu fie dăunătoare pentru alte paliere ale vieţii economice sau 
sociale. Sunt susținătoarea acestui punct de vedere, pornit pe filie- 
ra Blair[1994]2004, Clarke[1998]2004 si Phlilips (2003). Având ca 
punct de plecare această nouă definiţie a corporației, vom vedea in 
capitolele următoare care ar fi etapele ce trebuie să le parcurgă orice 
corporație pentru a asigura bunăstarea tuturor constituentilor săi. 

Am putea concluziona acest capitol subliniind faptul ca exis- 
tenta, functionarea si guvernarea corporatiei a fost determinata in 
egală măsură istoric şi economic. Pornind de la o instituție similară 
birocraţiei şi constituită prin ordin direct de la monarh, exclusiv 
pentru un scop de utilitate publică, corporatia a evoluat spectacu- 
los spre o organizare a cărei proprietari transcend un singur spațiu 
geografic, a cărei produse/servicii se comercializează pe întreaga 
planetă, supusă reglementărilor a numeroase state naţionale şi re- 
gimuri politice. Ar mai fi de adăugat si faptul că, în contemporane- 
itate, corporatia se găseşte în mijlocul unui nod de relaţii - pe care 
le determină ea însăşi prin natura activităţii sale, sau care s-au con- 
stituit, organic în jurul ei, din cauza aşteptărilor pe care societatea 
începe să le articuleze - având la baza, printre altele, argumentele 
sustenabilitatii şi ale prezervarii existenţei vieţii pe planetă. Con- 
comitent, în interiorul corporatiei asistăm la o luptă pentru putere 
şi administrarea resurselor - la o rescriere a ierarhiilor intereselor 
economice pe termen scurt versus lung, respectiv, a bătăliei pentru 
putere între management si proprietari / acţionari. În aceste condi- 
tii se pune în discuţie si, de ce nu, chiar sub semnul întrebării, însuşi 
dreptul fundamental de proprietate al acţionarilor și a drepturilor 
conexe; legislaţia care există în acest moment neputând parcă tine 
pasul cu interesele şi pretenţiile pe care le emit diversii stakeholderi 
corporativi. Corporatia de azi nu mai poate fi doar o organizatie 
inteligenta, al carei scop este adaptarea la mediu pentru cresterea 
eficienţei, ea este câmpul pe care se confruntă forte divergente - 
înăuntru şi înafară, mai slabe şi mai puternice, pe pieţe libere sau 
puternic reglementate, pe termen scurt sau pe termen lung, iar re- 
gulile de azi nu sunt valabile pentru mâine pentru că, schimbarea 
socială a devenit singura constantă de care suntem siguri. 


Dimensiuni definitorii 
ale responsabilități sociale a corporațiilor 


Actuala discuţie despre responsabilitatea socială corporativă nu 
este „primul val” al constientizarii privind necesitatea distribuţiei 
bunăstării, dinspre cei puternici şi bogaţi, spre cei mai puţin favo- 
rizati, spre cei excluşi; dinspre deţinătorii de capital spre detinato- 
rii forței de munca. Mila si caritatea creştină, mecenatul, noblesse 
oblige, filantropia au tradiţii vechi, atât in Europa cât si în America. 
Cu toate că între conceptul de filantropie si cel de responsabilitate 
socială a corporațiilor se pune de multe ori semnul egal, între cele 
două fenomene egalitatea poate fi pusă doar din partea cuiva care 
are o înţelegere şi o cunoaștere superficiale. RSC presupune asu- 
marea conştientă a unei obligaţii care decurge din rolul de cetăţean 
al planetei, nu numai din partea persoanelor fizice, ci şi din partea 
corporațiilor sau persoanelor juridice. O să folosim pentru aceasta 
argumentare o metaforă întâlnită la Philips (2003). Philips spune 
că pentru a vedea care sunt instituţiile care au avut puterea si care, 
pe cale de consecinţă, şi-au asumat ulterior un rol fundamental în 
viata socială ar trebui să privim arhitectura oraşelor. Primele si cele 
mai impozante clădiri apărute sunt cele ale bisericii, şi într-adevăr 
în Evul Mediu biserica era cea mai importantă si puternică institu- 
tie de normare, influenţă si reglementare a vieții sociale. A urmat 
epoca modernă, în care cele mai impozante clădiri au aparținut bi- 
rocratiei statului, guvernelor, parlamentelor si preşedinţiei, statul 
asumându-și atât stimularea economiei, cât şi protecţia socială. Azi 
însă, cele mai impozante clădiri ale lumii sunt sediile corporațiilor 
multinaționale. Ele atestă atât puterea cât si influența exercitate de 
acestea în plan comunitar, regional şi global. Avem cazuri în care, 
de exemplu, toate organismele Naţiunilor Unite (incluzând Banca 
Mondială, Fondul Monetar Intentional) deservind aproape 190 de 
tari membre aveau cheltuieli operaționale de 18 miliarde de dolari 
la începutul anului 2001, în timp ce corporaţii ca Exxon Mobil sau 

General Electric (GE) aveau o capitalizare de piaţă în valoare de 32 
miliarde dolari în 2005, respectiv, 350 de miliarde de dolari GE în 
2004 (Hopkins, 2007, x). Există multe corporaţii care precizează 
cu mândrie că, bugetele lor anuale depășesc bugetele naționale ale 
unor state mai mici ca suprafaţă sau slab dezvoltate economic. În 
aceste condiţii, apare ca imperios necesară o reconsiderare a rapor- 
turilor, o rediscutare a responsabilitatilor, poate, luarea în discuţie 
a unui nou contract social. Şi pentru a ilustra aceste aspecte, vom 
urmări în continuare diverse perspective teoretice, provenind din 
mai multe sfere ale ştiinţelor sociale, pentru o analiza pluridiscipli- 
nara a relaţiei mediu de afaceri - societate — responsabilitate socială 
corporativă. Vom considera dimensiunile teoretice din: ştiinţe eco- 
nomice, morală, sociologie politologie şi psihologie. 


Dimensiunea economică a RSC 


Probabil că în interiorul acestui domeniu s-a născut cea mai 
aprigă controversă referitoare la responsabilitatea socială a corpo- 
ratiilor. Din punctul meu de vedere, avem de a face cu trei repere, 
uşor de identificat în literatura de specialitate care tratează relaţia 
mediu de afaceri - RSC. Primul este acela al economiei clasice, cu 
autori care aduc în sprijinul lor, cel mai adesea, cuvintele lui Adam 
Smith (1776) pe filiera Milton Friedman ([1970]2007). Al doilea 
moment este marcat de descoperirea teoriei jocurilor si diferenti- 
erea între cooperare şi competiţie - mai ales problema jucătorului 
pe cont propriu (free rider). Al treilea moment important este mar- 
cat de trecerea spre teoriile managementului modern, avându-l ca 
exponent pe Peter Drucker ([1963]2003), iar din punct de vedere 
al dezvoltărilor conceptuale ale RSC avem teoria stakeholderilor 
a lui Edward Freeman (1984). Observăm apoi o reîntoarcere în li- 
teratura de specialitate spre o reconciliere a punctelor de vedere 
neoconservatoare şi de economie socială, prin teoria averii de la 
baza piramidei, a cărei autori sunt Coimbatore Krishnarao Praha- 
lad - C.K. Prahalad si A. Hammond [2002]2003. 

Adam Smith - Teoriile economiei clasice 


Probabil cea mai faimoasă lucrare a lui Adam Smith, dar si cea 
mai citata in literatura economica este ,,Averea natiunilor’, aparuta 
in 1776, unde el face celebra afirmatie referitoare la mana invizibila, 
ca modalitate de auto-reglementare a pietei libere. Asa cum spune si 
Mark Skousen (2007) in una dintre cele mai bune lucrari de analiza 
a istoriei teoriei economice: ,, The Big Three in Economics: Adam Smi- 
th, Karl Marx and John Maynard Keynes” (Cele trei nume mari in 
economie: Adam Smith, Karl Marx si John Maynard Keynes), Adam 
Smith a fost avocatul cel mai infocat al principiului drepturilor na- 
turale - libertatea de a face ceea ce dorești fără vreo interferență din 
partea statului. El încurajează mişcarea liberă a capitatului, a muncii, 
a banilor şi a mărfurilor. Piaţa liberă şi auto-reglabilă se bazează pe 
trei piloni: libertate (indivizii au dreptul să producă şi să schimbe 
produse, muncă si capital în acele moduri care le convin); competiţie 
(indivizii au dreptul să concureze pentru producerea şi schimbul de 
bunuri şi servicii) şi justiţie (acţiunile indivizilor trebuie să fie juste 
şi cinstite, în acord cu regulile societăţii). În plus, în opinia lui, liber- 
tatea economică nu conduce doar spre o viata materială mai bună, 
ci este un drept fundamental al omului. La nivel macro însă, doar 
interesul propriu, voluntar a milioane de indivizi poate crea o socie- 
tate prosperă fără o intervenție din partea statului. Astfel în ,, Avutia 
naţiunilor”, Smith ([1776]1999,257) spune: 


„Fiecare individ poate încerca atât cât este posibil să pună la 
lucru capitalul pentru a ajuta industria naţională şi în acest fel 
să directioneze acel tip de industrie a căror produse aduc cea 
mai mare valoare; fiecare individ trebuie să facă eforturi pentru 
a permite ca venitul societăţii să fie cât mai mare posibil. În ge- 
neral el (n.t. individul) nu urmăreşte direct să promoveze inte- 
resul public si nici nu ştie de fapt cât contribuie la atingerea lui. 
Prin preferința de a susține industria locală si nu pe cea străină 
el nu-şi urmăreşte decât propria securitate; iar directionand in- 
dustria într-o asemenea manieră încât să producă cea mai mare 
valoare, el urmăreşte câştigul propriu, iar în acest proces, ca şi 

în altele, el este condus de o mână invizibilă pentru a atinge un 
scop ce nu a fost parte a intenţiei sale iniţiale.” 


Conceptul de mână invizibilă apare o singură dată în cartea lui 
Adam Smith, însă el a fost transformat, atât într-o mantra, cât si într- 
o metaforă de către economiștii clasici, ajungând să simbolizeze o 
economie de piaţă, liberă de orice intervenţie. Această mână invizi- 
bilă a fost caracterizată de către suporterii liberalismului economic 
ca având fineţea catifelei, gentilă si inteligentă, fiind pusă în opoziție 
cu mâna de fier a guvernului. Oponenții liberalismului economic 
însă o caracterizau ca tremurătoare, amputată sau ca pumnul neier- 
tător al competiţiei. Milton Friedman, a cărui poziţie fata de RSC a 
fost descrisă în primele pagini ale acestei lucrări se bazează pe teoria 
economică a lui Adam Smith atunci când spune că, singura respon- 
sabilitate a mediului de afaceri este să facă profit. Însă, aşa cum pre- 
cizează Skousen (2007, 27-28) contrar percepției majorității, Smith 
nu a îndemnat la lăcomie, egoism şi decadenta si nici nu şi-a dorit 
ca eficiența economică să înlocuiască moralitatea. Interesul personal 
nu înseamnă ignorarea nevoilor celorlalţi, în fapt, înseamnă exact 
opusul. În sistemul descris de el, atât cumpărătorul, cât şi vânzătorul 
beneficiază de pe urma unei tranzacţii voluntare. Aşa cum se poate 
observa, Smith ([1776]1999) este suporterul regulii de aur: poţi să te 
ajuţi pe tine ajutându-i pe alţii - poate cea mai simplă dar vibrantă 
percepţie a ceea ce astăzi numim responsabilitate socială a corpo- 
ratiilor. Cât despre intervenţia statului în economie, de la Keynes 
încoace, nimeni nu se mai îndoiește de necesitatea acesteia în peri- 
oadele de criză economică şi așa cum ne demonstrează actuala criză 
economică financiară, în contextul actual, mâna care e pe cale să sal- 
veze omenirea din criza economică este cea a guvernelor naţionale. 


Teoria jocurilor 
Teoria jocurilor ne este mai puţin cunoscută decât aplicaţia aces- 


teia în tehnicile de negociere - dilema prizonierului. Să spunem că 
avem de a face cu doi prizonieri, fiecare reţinut pentru acelaşi furt, 

în condiţiile în care nu există dovezi suficiente pentru condamnarea 
neechivocă a unuia dintre ei. În situația dată este important că fiecare 
dintre cei doi prizonieri poate furniza mărturia, care ar conduce la 
condamnarea fără dubiu a celuilalt. Dacă unul ar mărturisi şi celălalt 
nu, unul dintre ei ar scăpa, iar celălalt ar fi condamnat. Dacă amân- 
doi mărturisesc sunt condamnaţi amândoi, însă dacă nici unul nu 
mărturiseşte, atunci fiecare dintre ei poate primi pedeapsa minimă 
sau poate scăpa, din lipsă de dovezi. Aşa cum precizează Little (2002, 
89) teoria jocurilor a fost inventată de Neuman şi Morgenstern şi 
adusă la cunoștința publicului larg în cartea publicată sub titlul ,,Te- 
oria jocurilor şi comportamentul economic”. La acestă teorie şi-au 
adus contribuţia A. Tucker şi John Nash. Teoria analizează compor- 
tamentul oamenilor si al companiilor atunci când ei/ele depind de 
comportamentul altor jucători. Pentru funcționarea pieţei e nevoie 
să se tina cont si de alte condiţii, cum ar fi, de exemplu, cea a princi- 
piului optimului lui Pareto (o situaţie în care este imposibil să îmbu- 
natatesti starea unei persoane fără a o inrautati pe a altei persoane), 
prin interacțiunea mai multor actori e posibil să nu rezulte cel mai 
bun rezultat pentru toți cei implicaţi. Atunci când mizele sunt dife- 
rite pentru participanţi, poate apărea fenomenul jucătorului pe cont 
propriu (free rider) adică aceia care nu doresc să contribuie la ceva 
atunci când toţi ceilalți o fac, chiar dacă prin contribuţia lor şi-ar 
creşte propria bunăstare. (e.g. Pentru ca o clădire să beneficieze de 
reabilitare termică e necesar ca toţi locatarii să contribuie cu o sumă 
de bani, să cofinanteze proiectul. Unii locatari pot refuza să plătească, 
din zgârcenie, gândindu-se că miza e oricum destul de mare pentru 
ceilalți, iar ei vor acoperi partea celor care nu plătesc, pentru că un 
câştig mai mic este de preferat unei pagube comune) Din acest tip 
de calcul strategic fac parte, în opinia noastră, codurile voluntare de 
reglementare a conduitei corporative pentru anumite sectoare de ac- 
tivitate. La presiunea publicului sau a cerințelor de reglementare din 
partea statului, corporatiile dintr-un anumit domeniu formează coa- 
litii care impun anumite restricții sau promovează o serie de inovaţii 
ce implică cheltuieli suplimentare.! Deşi inițiativa este promovată ca 


1 Vezi Asociaţia pentru muncă corectă (Fair Labor Association) o iniţiativă lan- 


sată în timpul administraţiei Clinton în 1996 ca răspuns la faptul că multe companii 

una ce tine de RSC - ea aparține mai degrabă de managementul afa- 
cerilor, din perspectiva eficienţei cost-beneficiu, pentru menţinerea 
reputației şi a unui nivel de profituri acceptabil pentru industrie. Al- 
ternativa ar fi fost o reglementare legală a domeniului. Jucătorii mari 
de pe piaţă au preferat coduri de conduită care-i obligă la minime 
investiţii pentru menţinerea reputației. Ei isi asumă astfel obiective 
pe care dacă nu le ating, nu sunt sanctionati, îi îndeamnă pe alţii să îi 
urmeze, dar nu obligă. În acord cu această idee si Vogel (2005) consi- 
deră că multe companii etichetează drept RSC iniţiative pe care le-ar 
lua oricum ca parte a realizării normale a afacerilor, motivele pot fi 
altele decât constrângeri ale pieţei, sau pot reflecta presiuni sociale si 
îngrijorări de natură etică. 


Teoria stakeholderilor 


Un pas important în teoriile referitoare la managementul or- 
ganizatiilor a fost marcat de ideile lui Peter Drucker, de fapt din 
1950, de la prima apariţie în Harvard Business Review cu articolul 
„Management Must Manage” (Managementul trebuie să adminis- 
treze) şi până la cele mai recente scrieri, ideile sale gravitează în 
jurul responsabilitatilor ce caracterizează activitatea managerului. 
Drucker crede că, dacă în organizaţiile de acum 100 de ani struc- 
tura internă era o combinaţie dintre rang şi putere, în organizaţiile 
actuale pilonii interni trebuie să fie înţelegerea reciprocă şi respon- 
sabilitatea (Drucker, [1963]2003, 188). Din acest filon, se inspiră 
şi una dintre cele mai noi teorii de management, bazată pe idea de 
responsabilitate managerială. Deşi unii autori o plasează în cadrul 
teoriilor referitoare la corporație - ca opusă teoriilor de primat al 
shareholderilor (acţionarilor) atunci când vorbim de împărțirea 


producătoare de textile din SUA foloseau munca la negru si în condiţii mizere, angajând 
chiar si copii în țările unde existau secţii de producţie (sweatshops). Din 2002 aproape 
toți marii jucători de pe piaţă (Adidas, Gap, Levi Strauss) au solicitate să fie auditati, 
acceptând să facă publice fabricile din străinătate în care isi produceau marfa. Initiative 
similare soldate cu adoptarea unor coduri voluntare de conduită se regăsesc și în Euro- 
pa - Iniţiativa comerţului etic (Ethical Trading Initiative). Coduri similare există şi în 
domeniile de agricultură si alimentaţie: cafea, cacao sau in retail. (Vogel, 2005, 84-87) 

profitului (Philips, 2003) noi considerăm, în acord si cu autorul te- 
oriei Edward Freeman, că avem de a face, mai degrabă, cu o teorie 
normativă referitoare la managementul companiei şi nu neapărat 
cu una care reglementează guvernarea corporativă. Cu atât mai 
mult cu cât teoria se poate aplica şi companiilor multinaționale dar 
şi întreprinderilor mici şi mijlocii. În esenţă, teoria se bazează pe 
următoarea presupozitie: 


„Indiferent ce realizezi sau produci sau care este obiectivul 
tău final, trebuie să iei în calcul efectele pe care acţiunile tale 
le au asupra celorlalți, ca şi potentialele efecte ale acţiunii ce- 
lorlalti asupra ta; făcând acest lucru înseamnă că înţelegi com- 
portamentul, valorile şi contextul stakeholderilor. Pentru a avea 
succes în timp, e bine să ştii care sunt principiile tale. ...trebuie 
să înţelegi modul în care funcționează relațiile cu stakeholderii 
si pentru aceasta avem nevoie de trei nivele de analiză: rational 
(sau în cadrul organizaţiei ca întreg), pe proces (sau proceduri 
standard de operare) si tranzactional (la nivelul negocierilor zil- 
nice). Pornind de la aceste nivele, putem regândi strategic struc- 
turile, procesele şi activitățile companiei pentru a lua în calcul 
stakeholderii; trebuie să ţinem cont de faptul că interesele sta- 
keholderilor trebuie echilibrate în timp” (Freeman, 2005, 424) 


În opinia lui Freeman, dacă managementul organizational s-ar 
face in acest mod, ideea de RSC ar deveni superflua, pentru că, in 
derularea afacerilor s-ar lua în calcul toate grupurile sau indivizii 
care ar fi afectaţi de activitatea corporației. 

Totuşi, chiar şi Freeman admite că nu se pot lua în calcul toate 
interesele tuturor stakeholderilor în acelaşi timp. Pentru un mana- 
ger, este mai degrabă important să realizeze care sunt acele interese 
sine qua non pe care le are de luat în calcul, într-un tip de gândire 
inclusivă, dar totuși de tipul cost-beneficiu. Înainte de a creiona o 
strategie este important pentru un manager să evalueze corect, care 
sunt stakeholderii pe care trebuie să îi ia în calcul. Astfel, Freeman, 
Harrison şi Wicks (2007, 113-116) consideră că avem de a face cu: 
grupuri cu potential relativ mare de cooperare si cu potential de 

ameninţare relativ mare (stakeholderii ,,fluctuanti”); grupurile care 
sunt puţin cooperante şi au potenţial mare de amenințare concu- 
rentiala (stakeholderii „defensivi”); grupurile cu potential mare de 
cooperare şi cu risc mic de ameninţare concurentiala (stakeholde- 
rii „ofensivi”); grupuri cu potential scăzut de cooperare sau ame- 
nintare (stakeholderii „stabili”). 


COMPETITORII 

Fig. 5: Stakeholderii unei corporații Freeman, Harrison şi Wicks (2007, 7) 

Fluctuantii Defensivit Ofensivii Stabilii 
Cei ce fac Prieteni Critici Monitori 
regulile 


Fig.6 : Tipologia grupurilor în funcţie de care se formulează strategia de management 
Freeman, Harrison şi Wicks (2007, 116) 


96 | CAMELIA CRIŞAN 


Stakeholderii fluctuanti pot influenţa decisiv rezultatul unei si- 
tuatii. Fata de ei compania trebuie să aibă o strategie si chiar pro- 
grame de suport (e.g. grupurile de clienţi ai băncilor din România, 
care s-au coagulat ca urmare a Ordonanţei de Urgenţă nr. 50/2010 
şi amenință să dea în judecată instituţiile financiare de la care au 
luat credite). Existenţa stakeholderilor defensivi este ilustrarea fap- 
tului că, uneori, indivizii pot fi mult mai vulnerabili în faţa pri- 
etenilor decât în fata duşmanilor (e.g. clienţi ai băncilor care nu 
dau instituţiile în judecată, dar care negociază colectiv cu alte bănci 
re-finantarea contractelor de creditare în condiţii mai avantajoa- 
se). Stakeholderii ofensivi pot ajuta mult în atingerea obiectivelor 
şi există un risc mic ca ei să se manifeste amenintator. Probabil 
că ei deja au obosit să insiste ca o companie să adopte un anumit 
comportament, asa încât comportamentul lor nu are unde să mai 
crească amenintator. Dacă riscurile sunt mici, atunci orice program 
strategic merită încercat şi pot fi exploatate toate oportunitățile 
pentru câştig (e.g. ONG-urile de mediu care protestează împotriva 
unor companii de distribuţie a produselor petroliere). Stakeholde- 
rii stabili pot fi puţin de ajutor şi cu risc minim de amenințare. Cu 
toate acestea, schimbări în comportamentul companiei pot declan- 
şa reacții în comportamentul lor. Ei pot fi o sursă importantă de 
plus-valoare. E posibil ca organizaţia să nu le fi identificat com- 
portamentele reale de cooperare sau de amenințare (e.g. un grup 
de părinţi îngrijoraţi de efectele unui anumit tip de iaurt asupra 
sănătăţii copiilor). În cele din urmă, managementul pro-stakehol- 
deri este doar un mod simplu de a înțelege o lume complexă. Por- 
neste de la ideea că trebuie să înţelegi cine este afectat de acţiunile 
companiei tale si cum sunt ei afectați de aceasta, apoi vezi cum poți 
minimiza reacţia lor adversă încercând să rezolvi prin decizia ta 
îngrijorările lor. 

Cea mai recentă dezvoltare a teoriei stakeholderilor și impor- 
tanta managementului stakeholderilor îi aparţine lui Yves Fassin 
(2009). Păstrând modelul lui Freeman (2005), autorul propune o 
analiză strategică pentru a delimita stakeholderii, cu scopul prac- 
ticării unui management mai eficient. În funcţie de legitimitatea 
mizei, de influență/dominanţă si de responsabilitate, Fassin re- 

defineste stakeholderii in trei categorii, care stau la baza noului 
model: stakeholderii reali, care au, in abordarea clasica, mize rea- 
le in companie; grupurile de presiune care protejeaza si vegheaza 
interesele stakeholderilor reali (stakewatchers) si reglementatorii, 
care nu au mize, dar care impun regulamente şi un control extern 
(stakekeepers). Listarea partilor implicate dupa criterii functionale 
are ca efect crearea unei relatii triunghiulare intre tipurile de sta- 
keholderi. Pentru fiecare constituent exista un grup de presiune, 
iar pentru majoritatea stakeholderilor există un stakewatcher co- 
respunzator, denumiti stakeholderi asociati; in cele din urma, pen- 
tru fiecare grup asociat de stakeholder există câte un stakekeeper 
specific. Pentru a intelege mai bine regula lui Fassin, angajatii au 
sindicatele ca stakewatcheri, in timp ce guvernul, prin lege, este un 
stakekeeper pentru acestea. 


Stakeholder (angajati) Stakewatcher (sindicate) 


Stakekeeper (guvern) 
Fig.7 . Relaţia triunghiulară între grupurile de stakeholderi (Fassin, 2009) 


Modelul lui Fassin introduce societatea civilă si comunitățile 
intr-un grup separat de stakeholderi asociati, predominant de ti- 
pul stakewatcher. Media, alături de guvern, este clasificată ca un 
stakekeeper distinct, si nu ca un stakewatcher (Fassin, 2009, 123), 
datorita puterii de a pretinde corporatiilor un comportament res- 
ponsabil din punct de vedere social. Spre deosebire de modelul lui 
Freeman, modelul mizei se aseamana unui sistem solar, care pla- 
seaza în centrul său managementul, nu corporatia, în jurul căruia, 
la fel ca nişte planete, se rotesc stakeholderii, înconjurați la rândul 
lor de stakewatchers si stakekeepers. Datorită caracterului dinamic 
al stakeholderilor şi presiunilor, amenințărilor si oportunităţilor 
mediului corporativ care pot varia în timp, cele trei tipologii de 
stakeholderi se pot suprapune cu ușurință. 

Din această perspectivă, unele grupuri de presiune, ce pot fi 
concomitent grupuri de interese pot coopera cu compania si pot 
merita mai curând statutul de stakeholder decât de stakewatcher, 


98 | CAMELIA CRIŞAN 


pe când unii shareholderi pot fi abordati mai mult ca stakewatcheri 
decât ca stakeholderi. Media poate fi de ajutor în unele situaţii, 
agresivă în altele şi poate avea rol de stakekeeper, stakeholder sau 
stakewatcher. Din perspectiva lui Fassin (2009, 125), guvernul este 
un stakeholder complex, care impune reguli, dar poate fi tratat ca 
un „shareholder tăcut”, ca un stakekeeper sau un stakewatcher. 

Modelul Fassin este o adaptare la mediul de sarcină globalizat, 
competitiv al corporațiilor, iar ca dezvoltare a modelului lui Free- 
man, Harrison şi Wicks (2007), cel propus de Fassin se potriveşte 
cu evoluţia logică a stakeholderilor, păstrând elementele de esență 
în prezentarea grafică (centrul este înconjurat de alte cercuri, măr- 
ginite de alte cercuri externe). Strategia de management a stake- 
holderilor, stakekeeeperilor si a stakewatcherilor oferă beneficii 
pentru practicarea unui management al stakeholderilor eficient; 
din moment ce face posibilă identificarea amenințărilor şi opor- 
tunitatilor prin considerarea responsabilitatilor corporațiilor ra- 
portate la fiecare grup de stakeholderi. Spre deosebire de Freeman, 
Harrison şi Wicks (2007) dezvoltarea lui Fassin (2009) mută teoria 
stakeholderilor din sfera pur economică către teoriile sociale ale 
RSC, înlocuiește relaţiile de consultare ale stakeholderilor cu relaţii 
de parteneriat şi scoate managementul din monada organizationa- 
la, plasându-l în centrul unei reţele informaționale şi comunitare, 
dincolo de limitele corporației. 


Profitul de la baza piramidei „Bottom of Pyramid (BoP)” 

Probabil că cea mai recentă „revoluţie” în domeniul economic 
a venit după un articol scris în 2002 şi apărut în Harvard Business 
Review (2003) în care C.K. Prahalad şi Allen Hammond vorbesc 
despre averea şi profitul de la baza piramidei”. Autorii pornesc de 
la date demografice şi socio-economice constatând că aproxima- 
tiv 4 miliarde de oameni ai planetei (65% din populaţie) trăiesc cu 
un venit sub 2.000 de dolari anual, aproximativ 2 miliarde cu un 


Cartea pe care C.K. Prahalad a publicat-o ulterior singur, „Comoara de la baza 
piramidei”, a apărut într-o versiune revizuită și în limba română în 2009 

venit anual între 2.000 și 20.000 de dolari, în tip ce aproximativ 
100 de milioane de persoane câștigă peste 20.000 de dolari anu- 
al. Numeric, oamenii de la baza piramidei constituie un potenti- 
al colosal de cumpărare, o forță de 4 miliarde de consumatori. În 
ciuda acestei imense posibilități „piaţa de jos” este puţin atinsă de 
companiile multinaționale, iar reticenta lor este uşor de înţeles. În- 
grijorarile tin de diverse bariere care ar sta în fata comerțului liber: 
corupţie, analfabetism, lipsa de infrastructură, fluctuații ale mone- 
delor naţionale etc. De asemenea, se pune sub semnul întrebării 
puterea de cumpărare a săracilor planetei. Prahalad si Hammond 
([2002]2003, 11) dau ca exemplu compania Hindustan Lever, care 
a introdus un anumit tip de acadea pentru consumatorii de la baza 
piramidei şi care se vinde pentru un penny. Deşi poate părea un 
produs marginal, în doar şase luni acesta a devenit produsul cu cea 
mai mare creştere de vânzări din portofoliul companiei. Nu doar că 
este profitabil, ci mai mult, pe baza acadelei compania estima ve- 
nituri de 200 de milioane de dolari pe an în India. Succese similare 
s-au înregistrat şi cu detergentii ieftini sau cu sarea iodată. La fel 
de mult succes pot avea si serviciile financiare, consideră autorii, 
cu atât mai mult cu cât, de exemplu, cămătarii locali percep o do- 
bândă anuală între 200 şi 2.000% din suma împrumutată. Pornind 
de la această situaţie de fapt, Citybank a început un experiment în 
India permiţând accesarea fondurilor din bancomat şi un depozit 
minim de 25 de dolari şi înregistrând într-un singur an 150.000 de 
clienţi noi. Un alt exemplu a fost prezentat de către un reprezentant 
al companiei SC Johnson: care a arătat modul în care compania 
sa, denumită ironic compania pe care o găsești sub chiuveta de la 
bucătărie, având ca domeniu de activitate producerea substanțelor 
de curățat, a explorat oportunitatea de afaceri oferită de baza pira- 
midei în Nairobi, Kenya. În acest sens, reprezentanţii companiei, 
constatând că toaletele“ dintr-un cartier marginas al oraşului Nai- 


3 În cadrul workshop-ului Business and Poverty desfăşurat in 23 mai 2009 la 


CRASSH - Universitatea Cambridge, prezentarea: „Long-term” and „Long Call”: SCJ 
and the BoP Nairobi Toilet a lui Justin Dekoszmovszvky, Developing Markets, SC 
Jonhson. 

4 Este vorba de toalete comune care deservesc un număr de case, in condiţiile în 


care nu există canalizare sau apă curentă. 

robi contin germeni de peste 1.000 de ori mai multi fata de limita 
admisa intr-o toaleta din SUA, au constituit, impreuna cu tinerii 
dintr-un ONG local, grupe de voluntari care, promovand produse- 
le companiei si carand apa de la distanta, igienizau spatiile respec- 
tive. Apoi promovau beneficiile unor dependinte comune curate in 
cartiere şi indemnau locuitorii ca, in timp, să plătească sume infime 
grupelor de voluntari pentru menţinerea lor în stare de curăţenie. 
În acest scop, compania a decis să producă şi să vândă la preţuri 
speciale, grupelor de voluntari, transformați în mici antreprenori, 
produse de igienă care să se preteze activităților şi să poată fi ac- 
cesibile. Este evident că această ultimă activitate are nu doar o di- 
mensiune economică (producerea şi vinderea de produse), ci şi una 
socială şi de sănătate publică. Compania investeşte în cercetarea şi 
dezvoltarea de produse noi si creează, în același timp, în comunita- 
te, o nevoie care este legitimă, împuternicind antreprenori sociali 
care să înțeleagă si să promoveze proiectul. Această activitate tine 
în mod cert de un mod de gândire pro-RSC, deşi iniţiativele BoP a 
căror avocat a fost CK Prahalad sunt considerate de către unii au- 
tori, nimic altceva decât expresia unui nou tip de imperialism eco- 
nomic. Edwards (2008, 36-37) îl contrazice pe Prahalad şi spune că 
atunci când săracilor planetei li se oferă bunuri pe care le pot vinde 
sau cumpăra, nu avem de a face cu o strategie prin care se poate 
eradica sărăcia sau care poate să producă o schimbare majoră la ni- 
vel social sau politic. Atât profitul cât şi gloria de la baza piramidei 
sunt un miraj. O serie de autori citați de Edwards (2008) au venit cu 
dovezi care au atestat că aspectele prezentate în studiile de caz care 
susțineau teoria BoP implică consumatori care nu sunt săraci, iar 
produsele sau serviciile care sunt vândute prin intermediul „micro- 
antreprenorilor” au o penetrare slabă a pieţei, productivitatea acti- 
vitatii lor este insuficientă ca să le poată asigura venituri constante 
şi permanente. Ar fi mult mai eficient dacă centrarea eforturilor ar 
fi pe producători, mai degrabă decât pe consumatorii săraci, mai 
ales că recenta criză financiară şi împrumuturile ipotecare pentru 
achiziţionarea unor locuinţe ne-au demonstrat cât de mari sunt ris- 
curile de a ademeni pe pieţe săracii care nu-şi permit bunurile sau 
serviciile ce le sunt vândute. 

E important de precizat ca in cazul unor grupuri sociale, avem 
de a face cu o bolta simbolica unde saracia nu este anatemizata’, 
ceea ce face ca o potentiala interventie corporativa de identificare a 
unor nevoi si, ulterior, de vanzare a unor bunuri sau servicii trebuie 
impachetata, atat in termeni culturali cat si economici. 

Putem concluziona ca teoriile economice prezentate aici contri- 
buie la plămădirea unei mai bune înţelegeri a fenomenului respon- 
sabilitatii sociale corporative şi că, o serie dintre autorii consacrați 
ai acestui domeniu se orientează către teorii sau modele explicati- 
ve, care recunosc importanța din ce în ce mai crescută a reaseza- 
rii relaţiilor dintre mediul economic si societate. Avem de a face 
cu modele hibride, e dificil totuşi să delimitezi strict cât din RSC 
tine de rațiuni de afaceri, cu atât mai mult cu cât o serie de autori 
consideră ca responsabilitatea corporațiilor este un subiect al doc- 
trinelor economice ignorând o teorie alternativă că dimensiunea 
economică este o parte a explicării fenomenului RSC. 

Din punctul meu de vedere, modelul BoP este doar o încercare 
de resuscitare a unui mit al exploatării periferiei de către centru 
- având însă o fata umană. Cred mai degrabă în conducerea aface- 
rilor după modelul Freeman - cu corectia adusă de Fassin - guver- 
nele trebuie să joace nu doar rolul de stakewatcher, ci să-şi asume 
în numele contractului social şi al democraţiei un rol serios de re- 
glementator al pieţei - obligând marii jucători pe piață să tina cont 
în luarea deciziilor de interesele tuturor celor afectați în numele 
principiului externalitatii şi a responsabilităţi ce vine concomitent 
cu o mare forță economică. Pe de altă parte, nu se poate ignora 
validitatea argumentului adus de Edwards. E posibil ca o investiţie 
în dezvoltarea micilor antreprenori, în strategii şi politici de dez- 
voltare a antreprenoriatului social să fie o opţiune mai sustenabilă 
decât o strategie de afaceri care să producă bunuri si servicii pe care 
şi le permit săracii planetei. O astfel de nouă opţiune economică 
ar însemna să regândim globalizarea capitalismului ca fenomen, 


5 Vezi lucrarea „Let me be poor!: What it takes for business to get involved in 


building the welfare for Rroma/Gypsy communities in Romania” scrisă în co-autorat cu 
prof. Dumitru Bortun şi prezentată la workshop-ul Business and Poverty desfăşurat în 23 
mai 2009 la CRASSH - Universitatea Cambridge. 

să investim mai degrabă în dezvoltarea celor pauperi decât în re- 
locarea afacerilor, la realizarea de profit pe termen lung şi educa- 
rea consumatorului, decât la crearea unor comunităţi periferice de 
consumatori dependenţi care aduc câștig imediat. 


Dimensiunea morală a RSC 


Dimensiunea morală a RSC este utilizată, atât pentru a justi- 
fica anumite comportamente corporative cât şi, în egală măsură, 
ca argument al membrilor societăţii atunci când doresc un com- 
portament responsabil din partea mediului de afaceri. Pentru că, 
aşa cum precizează Crane şi Matten (2007, 7) „etica afacerilor este 
studiul situaţiilor de afaceri, activităţilor şi deciziilor în care se iau 
în considerare chestiuni legate de "bine" si de "rau" - raportate la 
diverse situații şi puncte de referinţă”. Prin bine si rău, autorii inte- 
leg moral-corect respectiv moral-incorect, în relaţie cu termenii de 
bine sau rău din punct de vedere strategic, financiar sau comercial. 
Mai mult, atunci când ne referim la etica în afaceri, nu este vor- 
ba pur si simplu de societăți comerciale, ci de toți actorii care isi 
împart piaţa bunurilor şi serviciilor, fie ei companii, universități, 
organizaţii profesionale sau non-profit, bănci sau partide politice. 
Autorii fac şi o diferenţiere între etică şi lege, pornind de la premisa 
că, deşi ambele îşi propun să facă distincția între bine şi rău, totuşi, 
ele nu sunt echivalente - ce este reglementat prin lege, de exemplu 
prioritatea de dreapta, nu e un lucru moral în sine deşi, are ca o 
consecință faptul că pe străzi se circulă în siguranță; pe de altă par- 
te a fi loial unui prieten bun este un lucru moral, însă nu există o 
prevedere legală care sancţionează lipsa de loialitate. 

În ceea ce priveşte anumite practici de afaceri, atunci când s-a 
ajuns la un consens că sunt necesare, acestea au fost consfintite prin 
lege, de exemplu salariul minim lunar - în același timp însă, alte 
activităţi ale companiilor se află într-o zonă nedeterminată încă, 
într-un soi de ,,disonanta cognitivă” sau de conflict între valori si 
pentru ele nu există încă reglementări legale. De exemplu, compa- 
nia este datoare să obțină profit pentru acţionarii ei; în același timp, 
oamenii care lucrează în acea companie sunt cei care contribuie la 

realizarea profitului, iar menţinerea lor motivaţi şi loiali prin plata 
unor salarii mari pot să menţină compania competitivă, însă sala- 
riile mari înseamnă un profit mai mic pentru acţionari. Corporaţia 
poate acționa într-o anumită comunitate, însă activitatea ei poluea- 
ză mediul înconjurător şi, în timp, starea de sănătate a comunităţii 
gazdă se deteriorează, totuși din taxele locale pe care le plăteşte în 
respectiva comunitate s-a construit un centru cultural. Întrebarea 
este - în primul caz - dacă profitul obţinut ar putea să se întoarcă la 
angajaţi sub formă de bonusuri sau trebuie să primeze datoria fata 
de acționar, iar în al doilea caz întrebarea este şi dacă compania a 
procedat moral atunci când a decis să-şi deschidă operațiunile legal 
în acea comunitate — tocmai pentru că în acea zonă reglementările 
de mediu erau mai putin stricte. Acest gen de întrebări nu au un 
răspuns simplu, pentru că nu există scheme predeterminate, nici 
calcule sau proceduri matematice care să se aplice unitar peste tot 
în lume. Există doar alegeri, iar etica afacerilor poate contribui la 
luarea celor mai bune decizii manageriale într-un anumit set de 
circumstanţe. 


Crăciun, Morar şi Macoviciuc (2005, 7) afirmă că „termenul de 
etică provine din grecescul ethos, care înseamnă caracter sau obis- 
nuinta, datină. Termenul de morală ne parvine de la latini şi semni- 
fică aproape același lucru. ...destui filosofi disting etica de morală, 
în acest fel: morala se referă la comportamentul uman văzut prin 
prisma valorilor (bine-rău, drept-nedrept etc.), iar etica se referă 
la studiul a tot ce intra în această categorie a valorilor si normelor 
morale în acțiune.” Crane şi Matten (2007) propun următoarea sis- 
tematizare: 


Morala Etica Teoria etică on potenţiale 
a probleme etice 
Etica .. pentru a .. ce poate fi 
rationalizeaza produce teoria aplicată în orice 
moralitatea... eticii... situaţie. 


Fig. 8: Relaţia dintre moralitate, etică şi teoria eticii (Crane şi Matten, 2007, 9) 

Credem că este datoria fiecăruia dintre noi să se întrebe dacă 
o corporație, fie că o definim strict ca un construct juridic sau nu, 
poate să aibă comportamente etice, conştiinţă, poate să aibă valori 
morale? Nu ar fi normal să spui că e suficient ca în modul de înfi- 
intare şi în desfăşurarea activităţii sale o corporație trebuie să res- 
pecte legile si, in acest fel, etica sau morala corporației nu mai sunt 
un subiect de discuţie sau de dispută. În fond - pentru a fi cetăţean 
- orice individ este obligat, pur şi simplu să respecte legile, nimeni 
nu-l condamnă dacă nu donează bani organizaţiilor caritabile sau 
dacă nu face muncă de voluntariat, doar încălcând legile eşti jude- 
cat şi pedepsit. Cu ce drept cerem corporațiilor să facă mai mult 
decât scopul pentru care au fost create - si anume acela de a crea 
profit? În opinia lui Goodpaster şi Matthews (2002, 135) atunci 
când vorbim despre responsabilitatea unui actor uman, trebuie să 
luăm în considerare trei sensuri: cauzal (cineva e responsabil de 
ceva - accentul se pune pe trecut, pe o acțiune care a determinat 
un rezultat), complianta fata de o lege sau regulă (avocatul care e 
responsabil de apărarea clientului - accentul se pune pe respecta- 
rea normelor sociale si legale), luarea de decizii (cineva e respon- 
sabil de ceva - accentul se pune pe judecata independentă a cuiva). 
Eliminând în acest fel confuzia referitoare la ce înseamnă un act 
moral, autorii consideră că dacă un grup (care nu este o persoană, 
dar este alcătuit din persoane) poate să acționeze ca o persoană în 
anumite cazuri, atunci e de aşteptat ca grupul să se comporte ca o 
persoană si în alte / celelalte cazuri. O corporație este alcătuită din 
persoane care deservesc legal interesele altor persoane, așadar şi ei 
i se aplică normele morale. 


Teoriile clasice 


Alte legitimări din perspectiva teoriilor tradiționale sunt propu- 
se de Carroll și Buchholtz, (2006, 214-223) care în urma unei sin- 
teze a literaturii despre etică opinează că, trebuie să luăm în calcul 
următoarele abordări atunci când vorbim de relaţia dintre mediul 
de afaceri și societate: principiile teleologice (care se concentrează 


CORPORATIILE ŞI SOCIETATEA | 105 


pe consecinţe) şi cele deontologice (care se concentrează pe obliga- 
tii, îndatoriri). Pentru a defini mai bine relațiile posibile, autorii ne 
propun patru teorii clasice: utilitarismul (trebuie să actionam intot- 
deauna pentru a produce cel mai bun raport bine/rău pentru noi si 
ceilalți sau trebuie să punem în practică acea activitate care produce 
cel mai mult bine pentru cât mai multe persoane). Little (2002, 39) 
vede utilitarismul ca pe o versiune a consecutivitatii ce postulea- 
ză că, dacă o acțiune e bună sau rea depinde în totalitate de cat de 
bune sunt consecinţele ei, însă aceasta ignoră importanța morală a 
drepturilor, obligațiilor, virtuţilor şi integrităţii. Reprezentanţii cei 
mai de seamă ai utilitarismului au fost Jeremy Bentham (1748-1832) 
şi John Stuart Mill (1806-1873). Un punct slab al utilitarismului ar 
fi acela că, pentru a atinge un rezultat, uneori nu luăm în seamă 
mijloacele necesare atingerii acestuia. În caz de concedieri, dintr-o 
companie ar putea fi dati prima dată afară angajaţii mai în vârstă 
sau mamele singure, chiar dacă acest fapt nu este unul moral după 
alte standarde. Little (2002, 54) consideră că principala critică ce 
i se poate aduce utilitarismului este aceea că ignoră egalitatea, iar 
grija pentru utilitate are două mari elemente componente: una este 
aceea că oamenii trebuie să fie tratați egal, doar dacă nu există un 
motiv moral pentru discriminare şi a doua se referă la situaţia în 
care o stare de bunăstare diminuată în comparaţie cu bunăstarea 
altora este o opțiune personală a individului sau e rezultată din vina 
lui. A doua teorie clasică este cea kantiană a imperativului categoric 
(acţionează în acel fel în care dorești ca şi ceilalți să acţioneze sau 
acționează în aşa fel încât să consideri celelalte persoane ca un scop 
şi nu ca un mijloc) al cărui autor este Immanuel Kant (1724-1804). 
A treia teorie clasică este cea a drepturilor, inspirată din filosofia lui 
John Locke (1632-1704) (drepturile nu pot fi încălcate considerând 
utilitatea lor, ele pot fi înlocuite doar de alte drepturi cu arie mai 
mare de generalitate). De exemplu, dacă o persoană este discrimi- 
nată, nu putem justifica această discriminare prin faptul că discri- 
minând una, facem un bine altor zece. Uneori însă avem de a face 
cu o miriadă de drepturi de care pot beneficia o serie de persoane, 
de exemplu, dreptul fumătorilor de a exercita această activitate, dar 
şi dreptul concomitent, al nefumătorilor de a respira un aer curat. 

Punctul slab al acestei perspective este acela că, trăind în secolul 
revendicărilor, nu ştim care drept este mai important decât altul, că 
e dificil de găsit echilibrul între toate drepturile de care poate bene- 
ficia un grup de persoane, uneori, în detrimentul altuia. A patra teo- 
rie clasică este aceea a justiţiei sociale a lui John Rawls (1921-2002). 
El consideră că ceea ce este bun provine din ceea ce este drept/co- 
rect, nu viceversa, ca în cazul teoriilor teleologice. Teoria lui este 
un contractualistă. (Little, 2002, 55) Desigur că întrebarea ce s-ar 
putea pune imediat este ce poate fi considerat corect în cazul fiecărei 
persoane. Boatright (2007, 73) consideră şi el că abordarea lui Rawls 
este una contractualistă - dacă indivizii ce urmează să semneze un 
contract acceptă cu toţii anumiţi termeni, care o să le guverneze re- 
latiile, atunci înseamnă că acei termeni sunt corecti si toți cei impli- 
cati sunt obligaţi să-l respecte. Importanta in acest caz este poziţia 
iniţială a părţilor, în sensul că ei trebuie să se afle în spatele „unui 
văl de ignoranță” - persoanele chemate să-şi dea acordul si care 
agreează asupra principiilor de corectitudine, trebuie să facă acest 
lucru fără a şti prea multe detalii despre ei înşişi sau situaţia în care 
se află. Nu-si cunosc propriile capacităţi sau gusturi, sunt rationali 
si isi caută propriul interes, ceea ce înseamnă că doresc să isi lăr- 
gească propria concepţie despre bine, însă nu ştiu care este această 
concepție. Nu au concepții morale cunoscute, aşa că, principiile de 
justiţie pe care le aleg sunt numai rezultatul interesului individual, 
rațional. Procesul este unul de negociere sau târguială între oamenii 
care fac propuneri si le acceptă sau resping pe ale altora până când se 
ajunge la o poziţie de unanimitate. Dacă oamenii ştiu în poziţia ini- 
tiala prea mult despre ei înşişi, pot ajunge într-o postură de blocaj, 
dar din spatele vălului ignoranței sunt forțați să fie impartiali şi să 
perceapă principiile propuse de ceilalți din perspectiva tuturor ce- 
lor implicaţi, concomitent. Însă în viata reală este putin probabil ca 
negocierea unui nou contract social să se facă în aceşti termeni. În 
situația ideală am avea un set unanim acceptat de drepturi sau valori 
care ar putea ghida relaţiile sociale. Little (2002, 57) consideră că, 
cea mai importantă critică ce îi poate fi adusă lui Rawls este faptul 
că acesta nu a reușit să demonstreze că principiile pe care oamenii 
le vor alege din spatele vălului ignoranței sunt principii ale justiţiei. 

Nu apar nicăieri referiri la drepturi sau merite. Mai mult, dat fiind 
că se află în spatele vălului ignoranței, un individ nu știe dacă nego- 
ciază din perspectiva unui membru al unui grup dezavantajat sau al 
unuia care are un nivel satisfăcător al bunăstării, aşadar, el nu este 
conştient de atitudinea pe care trebuie să o aibă în fata potentialelor 
riscuri. Ca urmare, individului îi este înlăturată orice bază pentru a 
putea face o alegere rațională. 

Tot la teoriile clasice, John Boatright (2007, 77-79) mai adau- 
gă libertarianismul ai cărei reprezentanţi sunt Frederick von Hayek 
(1899-1992) şi Robert Nozick (1938-2002). Ambii autori sunt tot- 
odată exponentii liberalismului clasic in politică si a principiului 
laissez faire în economie. Este important să detaliem aici teoria în- 
dreptatirilor (entitlement theory) a lui Nozick, care consideră că, o 
distribuţie e justă, dacă toate persoanele sunt indreptatite să dețină 
ceea ce deţin. Această teorie se bazează pe două principii: al corec- 
titudinii transferului (ceea ce posedăm, dacă intrarea în posesie s-a 
făcut corect de-a lungul tuturor generațiilor, poate fi urmărit până 
la primii proprietari - aceia care au destelenit terenul pentru a crea 
o anumită proprietate) şi principiul achiziţiei originare corecte. Dar 
pentru că anumite proprietăţi au fost însuşite prin fraudă sau forță, e 
necesar să existe și un al treilea principiu, acela al rectificării (pentru 
a corecta injustitia şi a repune în drepturi proprietarii de drept). O 
lume constând în achiziţii corecte, transferuri corecte ar fi una justă, 
indiferent care ar fi modelul de distribuţie (un exemplu de pattern 
de distribuţie ar fi acela socialist: de la fiecare în funcţie de putere, 
fiecăruia în funcţie de nevoi, Nozick însă consideră că orice tip de 
pattern de distribuţie poate viola dreptul la libertate individuală). 
Unii oameni, prin intermediul muncii grele, al practicilor viclene de 
comerț sau pur si simplu datorită norocului, ar putea să acumuleze 
o mare avere, în timp ce alții, datorită indolentei, greselilor de ratio- 
nament sau lipsei de noroc vor sfârşi, cel mai probabil, prin a deveni 
pauperi. Totusi, în această lume, bogatii nu au nici o obligaţie fata 
de cei săraci şi nici nu ar fi just să fie obligați să-şi asume o astfel de 
responsabilitate. In acest fel, teoria indreptatirilor s-ar putea expri- 
ma ca: de la fiecare ceea ce aleg, fiecăruia care e cel ales. Boatright 
(2007) formulează o serie de critici la adresa teoriei lui Nozick pe 

care personal le susțin. Mai întâi se întreabă de ce dreptul la un mi- 
nim nivel de bunăstare al unora este mai important decât dreptul 
la proprietate al altora, mai ales că Nozick compară chiar taxarea 
din partea statului cu munca forțată. În al doilea rând, exercitând 
dreptul de proprietate, unii oameni restrâng alte drepturi sau alege- 
rile altora. În al treilea rând, avem de a face, în realitate, cu o mare 
greutate de a rectifica situaţiile unor persoane, care au fost în mod 
injust deposedate de proprietate sau a căror proprietăţi au fost în 
mod injust transferate către noi proprietari. În opinia lui Boatright 
(2007, 80) „O teorie adecvată a justiţiei ar trebui să fie capabilă să 
ne conducă dinspre o lume injustă în una mai justă, un test pe care 
teoria lui Nozick nu il trece? 

La teoriile etice clasice, Carroll şi Buchholtz (2006, 218-220) 
mai adaugă două puncte de vedere care ar putea fi luate în calcul 
atunci când gândim termenii relaţiilor mediului de afaceri cu soci- 
etatea: principiul grijii — care în opinia celor doi autori este consi- 
derat ca unul ce reflectă teoria feministă (având-o ca exponent pe 
Carol Gilligan (n.1936)), o critică fata de teoriile etice tradiționale, 
masculine, de percepere a lumii. Se consideră că femeile vorbesc 
„pe o altă voce’, care e bazată mai mult pe responsabilitatea fata de 
ceilalți şi pe „hrănirea” relaţiilor de interdependenta. În viziunea 
feministă, teoriile utilitariste sau cele ale drepturilor se concentrea- 
ză prea mult pe sine şi pe procese cognitive individuale; ceilalți sunt 
percepuți ca ameninţări; de aceea drepturile pe care le dobandim 
fata de ei devin importante. Dat fiind că teoriile feministe privesc 
individul în punctul de întâlnire al unei rețele de relaţii, se accen- 
tuează valoarea morală a acestora si responsabilitatile care decurg 
din ele. Grija e astfel mai importantă decât corectitudinea/ justiţia 
sau drepturile. În acest sens, companiile ar trebui să ia acele decizii 
care satisfac stakeholderii implicaţi, conducând spre situaţii în care 
toate părțile câştigă (win-win siuations). Celălalt punct de vedere 
propus de Carroll şi Buchholtz (2006, 222) este asa numita regulă 
de aur, ce ne-a parvenit prin filiera religioasă iudeo-creştină, dar 
poate fi regăsită în toate marile curente religioase ale lumii. Aceas- 
ta este: „Nu-i face altuia ceva ce nu vrei să ti se facă si tie” (si din 
care se inspiră una din formele imperativului categoric kantian). În 

viata, aceasta înseamnă că nu trebuie să ne privim pe noi înşine ca 
pe o excepţie, ci trebuie să arătăm aceeași corectitudine şi justete în 
toate relațiile, indiferent că e vorba de afaceri sau nu. 


Teoria virtuţilor 


Un alt punct de vedere, care nu ţine atât de mult de distribuţia 
justiţiei sau a drepturilor în societate şi nu normează în mod impli- 
cit comportamentul corporativ versus societate, este teoria virtuti- 
lor exprimată de Aristotel în Etica nicomahica (citat de Boatright, 
2007). Această teorie se referă, mai degrabă în contextul RSC, la 
persoanele din corporaţii care trebuie să aibă o conduită etică, la 
caracterul acestora. Pentru că, așa cum subliniau Goodpaster şi 
Matthews (2002), si așa cum am văzut în cazul Enron, oamenii 
sunt aceia care conduc afacerile şi tot ei pot contribui, conștient, 
la prăbuşirea acestora în dauna interesului public şi în folos pur 
individual. Astfel, Solomon (1992), pornind de la teoria virtuţilor, 
face o analiză a punctelor de vedere prezentate până în prezent, cu 
aplicabilitate la relaţia mediu de afaceri - societate. Consider im- 
portantă prezentarea pe larg a analizei sale, ca un corolar la ches- 
tiunile discutate şi extrem de ilustrativă pentru subiectul acestui 
capitol. Aşadar, Solomon (1992, 36) consideră că, etica în practica 
afacerilor nu ţine neapărat de cursurile pe care le fac managerii în 
şcolile de business, ci de o serie de trăsături caracteriale - ,,virtuti” 
care se dobândesc prin socializare, dar şi ca urmare a mediului şi 
culturii organizaţiei, în care individul este format ca manager. Au- 
torul ironizează tinerii absolvenţi de şcoli economice care devin 
ulterior finantisti pe Wall-Street, a căror activitate este definită prin 
„a face bani”. O dată angajaţi, tinerii vor pune în practică toate tru- 
curile învăţate la şcoală, se vor pune bine cu un manager sau al- 
tul, preluând pattern-uri comportamentale valorizate în companie 
şi vor urca apoi pe scara ierarhică a organizaţiei, concomitent cu 
primirea unor salarii sau bonusuri din ce în ce mai mari. Autorul 
numeşte acest fenomen „lăcomie abstractă”. Ea se centrează în jurul 
banilor, a dorinţei de a te îmbogăţi pur şi simplu, nu pentru a obti- 

ne ceva asociat ei sau pentru a dovedi că posezi competenţă, ci doar 
de dragul de a avea, de a fi bogat. Ea este cea mai importantă stare 
de bine, mai importantă decât demnitatea personală sau fericirea. 
În viziunea lui Solomon (1992, 17) „capitalismul a reușit nu prin 
forță brută şi nu pentru că i-a îmbogăţit pe unii oameni, ci pentru 
că a produs cetăţeni responsabili şi - chiar dacă în mod inegal - co- 
munitati prospere. Nu se mai poate tolera mult concepția conform 
căreia companiile trebuie să se concentreze exclusiv pe producerea 
de venit şi vulgaritate si să ignore virtuțile tradiționale de respon- 
sabilitate, comunitate şi integritate. Afacerile sunt rezultatul unui 
simţ sofisticat al cooperării, nu o competiţie vulgară. Este vorba 
şi de productivitate, creativitate şi ingeniozitate umană, nu pur şi 
simplu de realizarea profitului”. În opinia lui Solomon (1992, 25) 
un autor la fel de contestat ca Milton Friedman este Alfred Carr, ce 
a publicat un articol în Harvard Business Review în care „susține 
pe larg ideea că afacerile seamănă mult cu pocherul, de aceea ele nu 
se supun regulilor moralei de zi cu zi”. Autorul demontează si ridi- 
culizează în continuare toate metaforele din limbajul de business 
în care a face afaceri seamănă cu a juca un joc, printre care: „Afară 
totul e o junglă”, „Ciocnirile brutale din mediul de afaceri”, „Ma- 
rea maşină a capitalismului” (în care managerii trebuie să „ungă 
piesele” pentru ca totul să meargă strună), „Jocul afacerilor”. So- 
lomon contestă şi argumentele lui Friedman ([1970]2007) şi mai 
ales faptul că managerii au responsabilitate fiduciară numai fata de 
investitori, iar orice alte utilizări a banilor corporației pentru cauze 
externe, dezirabile social, cum ar fi caritatea, educaţia, dezvoltarea 
comunitară reprezintă un furt de la cei care sunt proprietarii de 
drept ale respectivelor fonduri si a corporației, pe cale de consecin- 
ta. Acest punct de vedere este etichetat de Solomon (1992, 45-46) 
ca „motivul profitului”. Solomon consideră că a face vorbire doar 
despre primatul profitului, şi obligaţia unică de a-l face, este dă- 
unătoare şi pune în umbră scena mai largă pe care se desfăşoară 
afacerile. A da profitului o asemenea importanță - chiar mai mare 
decât celorlalte parti implicate în realizarea lui, este a acțiune pe- 
riculoasă. Oricine poate să-şi dea seama că, cea mai importantă 
cheltuială a unei companii sunt angajaţii ei, în termeni de salarii, 

bonusuri atașate performanţelor etc., adică între 30% si 50% din 
cheltuieli. In mod cert, din acest punct de vedere, drepturile an- 
gajatilor sunt primele care intra in conflict cu primatul profitului. 
Solomon sustine ideea lui Reich (2007) ca este necesar sa se ajunga 
la finalul capitalismului de tip cowboy. 


„Companiile, care fara să ştie, fabrică produse letale şi apoi 
refuză să le scoată imediat de pe piaţă, au nevoie de o mână 
mai rapidă decât mâna invizibilă a lui Adam Smith. Publicul 
nu este întotdeauna atent şi de multe ori tocmai cel mai vulne- 
rabil segment al populaţiei este cel mai prost informat. Regle- 
mentarea guvernamentală, care nici ea nu excelează prin rapi- 
ditate sau are aceeași imunitate ca ignoranta publica, nu este 
cea mai bună dintre opţiuni, dar până la apariţia altor soluţii 
(auto-reglementare și politici la nivel de industrie) concuren- 
ta va trebui cuplată cu reglementarea din partea guvernului, in 
strânsă legătură pentru a proteja suveranitatea consumatorului. 
Cheia succesului în cele mai multe dintre corporaţii este acel 
erou necunoscut, care este uneori desemnat cu condescendenta 
„omul companiei”, însă aceste persoane se simt confortabil să-şi 
imerseze identitățile in cele ale organizaţiei pentru a-i menţine 
structura şi a-i asigura existenţa.” (Solomon, 1992, 76) 


Referindu-se la corporație ca nexus de contracte, Solomon 
(1992, 81) consideră că este o greşeală fatală să crezi că o corporație 
este doar alăturarea voluntară a unor indivizi. O corporație este în 
primul rând o comunitate, iar o comunitate nu este doar o colecţie 
durabilă de indivizi. Comunitățile au structură. Comunitățile sunt 
organizate (chiar și cele mai dezorganizate). Iar structurile comuni- 
tare şi organizaţiile există, independent de indivizii care sunt parte 
a lor. Solomon susţine că, desi corporatiile sunt cetăţeni, ele nu 
au responsabilități sociale în termenii eticii afacerilor. În conditi- 
ile în care concepţia pe care noi o avem despre corporație rămâne 
la nivelul primitiv, de „ficțiune legală” sau „organizații care maxi- 
mizează profitul” vom avea dificultăți majore să arătăm modul în 
care o corporație are responsabilități sociale aşa cum au cetăţenii. 

Dar dacă ne gândim la apariția corporației ca similară cu nașterea 
unui cetățean, având în vedere că, în cazul ultimului există un sen- 
timent al identităţii şi ingrijorarii impartasite cu întreaga societate, 
atunci faptul că din partea corporațiilor se pretinde asumarea unei 
responsabilități sociale, nu mai este o controversă. Cheia în care 
trebuie interpretată relaţia stat-corporatie-societate este că, o corpo- 
ratie are beneficii din partea statului în care există ca cetăţean şi are 
în schimb, obligaţii si responsabilități. 


Revenind la „omul companiei” - abordarea aristoteliană a eticii 
afacerilor are la bază ideea că, ceea ce contează este integritatea si 
virtutea individuală, politicile corporative şi sociale bune vor în- 
curaja, proteja şi dezvolta aceste calităţile individuale. În al doilea 
rând, abordarea aristoteliană întăreşte importanța comunităţii, atât 
a comunităţii de afaceri, cât şi a comunității mai largi, a umanită- 
tii si de ce nu, a naturii ca parte a întregului. Accentuarea rolului 
comunităţii nu scade cu nimic importanța responsabilitatii indi- 
viduale. Abordarea lui Aristotel pune în centrul său conceptul de 
teleologie, orientarea spre un scop, care defineşte fiecare acţiune 
umană, inclusiv afacerile. De asemenea, în accepțiunea lui Solo- 
mon (1992) abordarea aristoteliană a eticii afacerilor ne împinge 
departe de „motivul profitului” pentru că, afacerile sunt conside- 
rate o parte esenţială a unei vieţi bune, a unui trai adecvat, a rela- 
iilor bune cu ceilalți, a dobândirii unui sentiment de auto-respect, 
a faptului că esti parte a ceva de care poţi fi mândru. În cadrul te- 
oriei aristoteliene „lăcomia abstractă” este un fel de patologie, un 
defect caracterial, un viciu nenatural şi antisocial (Solomon, 1992, 
98-99). O virtute este o caracteristică admirabilă şi excelentă, nu 
doar într-un context restrâns definit, ci şi într-o schemă socială mai 
largă. O virtute este o caracteristică care-l ajută pe individ să fie 
parte a societăţii şi să-şi aducă contribuţia la ea. Onestitatea este 
cu certitudine o virtute. Dacă toată lumea ar minţi, nimeni nu ar 
mai crede pe nimeni. Curajul este o virtute şi, poate, extremul său 
exemplu e acela oferit de către whistle blowers (persoanele, care de 
multe ori în ciuda politicilor companiei sau a propriului instinct de 
supravieţuire, demască fraude, atât în interiorul organizaţiei, dar şi 

către acei terți care ar putea opri o asemenea acţiune ilegală) (So- 
lomon, 1992, 109). De îndată ce agream definiția unei corporații 
ca fiind o comunitate mai înainte de toate si având o cultură care 
impartaseste valori cu societatea, atunci întrebări de genul: de unde 
vin valorile corporatiei?, sau cum poate fi o corporație responsabilă 
social?, dispar pentru că, nu mai au subiect. 

O abordare similară a problemelor etice cu care se confruntă o 
corporație este prezentată şi de Laura Nash ([1981]2003, 24) care 
propune o serie de 12 întrebări ce pot ajuta orice manager să ia o 
decizie, mai ales atunci când implicaţiile acelei situaţii depăşesc 
propria persoană si afectează compania sau stakeholderii acesteia. 
Există şi companii care instituie în organizaţii poziţia de ofiţer de 
etică şi conformitate, pentru a apăra, atât proprietarii şi interesele 
lor de efectele deciziilor managementului, cât si pentru ca aceștia 
să joace rolul „bunului” Mefisto consiliind managerul în legătură 
cu efectele unei decizii din variate perspective etice. Consider că 
o asemenea poziţie nu e decât una de supra-control şi, în acord cu 
Nash si Solomon, militez mai degrabă pentru un management ce 
are la bază dezvoltarea caracterului individual, a unui quiet moral 
leader (lider moral liniştit) aşa cum îl numea Joseph Badaracco Jr 
([2001]2003, 13), parte a unei culturi organizaționale care pune 
în centrul său asumarea responsabilitatii deciziilor, dar mai ales, 
răspunderea fata de efectele deciziilor. 

Afacerile sunt conduse de virtuți, ca si de nevoia de a face profit, 
iar aceste virtuţi nu sunt obstacole, ci standarde foarte înalte pentru 
afaceri, excelența. Ceea ce contează în final nu este dacă faci bani, 
ci CUM faci banii şi faptul că, scopul cuiva nu e să facă bani per 
se, ci să fie un personaj respectat. Recompensele vor urma, însă 
aceasta nu înseamnă că scopul principal al afacerilor este obţinerea 
de recompense. Să spui că virtutea în sine este o recompensă este 
un clişeu, dar este de datoria oamenilor să găsească strategia op- 
timă pentru atingerea fericirii, prioritățile, scopurile şi mijloacele 
ei (Solomon, 1992, 191). În fine, în opinia lui Solomon, schema 
aristoteliană a comunităţii şi virtuţilor personale este acel lucru de 
care au nevoie corporatiile în momente si situaţii dificile. Compe- 
titia dură poate fi sănătoasă, dar numai dacă este înțeleasă adecvat 


114| CAMELIA CRIŞAN 


şi nu se opune integrităţii, iar conceptul de competiţie nu se opu- 
ne cooperării. Corporaţia nu mai trebuie să fie (asta dacă a fost 
vreodată) monolitul care distruge suflete, eliminând individualita- 
tea si făcând să dispară integritatea personală. Împreună, oamenii 
sunt cei care reinventează corporatiile si încearcă să creeze o lume 
a afacerilor, care nu e doar prosperă şi productivă, dar care oferă 
în schimb si recompense personale si spirituale. Etica si excelența, 
comunitatea şi integritatea nu sunt doar simple mijloace pentru efi- 
cacitate şi eficiență. Ele sunt scopuri fără de care corporatiile îşi vor 
fi pierdut sufletul (Solomon, 1992, 266). 


Teoria comunitaristă 


Ideea prezenţei comunităţii în decizia corporativă, drept cel 
mai important stakeholder, a dat naştere chiar unui curent etic dis- 
tinct - comunitarismul, având în centrul său concepţia conform 
căreia, o persoană nu poate exista independent de societatea a că- 
rei membră este. Concepte ca: drepturi, merite sau justiție au sens 
numai în contextul unei anumite comunități. În opinia lui Little 
(2002, 85) cel mai important şi, în acelaşi timp, radical reprezen- 
tant al comunitarismului este Alisdair MacIntyre (n. 1929). Acesta 
respinge, atat radacina, cat si celelalte ramuri ale filosofiei mora- 
le care isi au izvorul in Iluminism sau care se bazează pe drepturi 
şi bunăstare. În concepţia lui MacIntyre (citat de Little, 2002), nu 
există nici o posibilă reconciliere între omul lui Rawls şi omul lui 
Nozick. În timp ce ultimul a muncit din greu si merită să se bucure 
de posesiunile sale este injust să-l taxăm pentru a-l ajuta pe sărma- 
nul om Rawlsonian. În același timp, omul Rawlsonian poate con- 
sidera că el nu-şi merită sărăcia, situaţie care este, ca urmare, una 
injustă. Dar, spune MacIntyre (citat de Little, 2002), atât Nozick cat 
şi Rawls neagă meritele şi, ca urmare, justiţia. Ceea ce este sau nu 
meritat constă, în esenţă în relaţie cu valorile comunitare. Noţiunea 
de merit e integrabilă doar contextului unei comunități al cărei re- 
ferential comun este nu doar ceea ce e bun pentru individ, ci şi ceea 
ce e bun pentru comunitatea ca întreg, iar indivizii îşi identifică 

interesele cu referire la cel din urmă bine. În societatea actuală nu 
mai există criterii rațional legitime pentru a decide între anumite 
drepturi si indreptatiri pe care grupurile si le revendică, în același 
timp cu drepturi și indreptatiri ce rezultă ca urmare a unor nevoi. 
S-a ajuns la această situație în opinia lui MacIntyre datorită Ilumi- 
nismului care a distrus valorile tradiționale bazate pe virtute. Atât 
managerii cât şi capitalistii lacomi sunt demni de antipatie, fiind de 
preferat o întoarcere la principiile eticii nicomahice a lui Aristotel. 
În viziunea lui Little (2002, 86), deseori viziunea asupra binelui 
unei comunități s-a transformat, în cele din urmă, într-o viziune 
împărtăşită asupra răului dintr-o comunitate şi mai degrabă frica 
de pericolul comun i-a coagulat pe oameni. De asemenea, mulți 
dintre cei care au interese lipsite de integritate, apelează la teme ce 
tin de salvgardarea binelui comunităţii pentru a se legitima (e.g. nu 
ne vindem tara in general, dar privatizarea acestei fabrici e bună, 
mai ales că mie personal îmi aduce un comision substanţial). De ce 
este important că am explicat pe larg punctul de vedere comunita- 
rian? Pentru că acesta trebuie scos cu deosebire în evidenţă atunci 
când vorbim de corporaţii care doresc exploatarea resurselor natu- 
rale neregenerabile. Aparține un zăcământ doar comunităţii locale 
sau unei națiuni? Până la ce nivel trebuie să meargă responsabi- 
litatea corporației în acest caz? Dar a statului care reglementează 
şi care este administratorul resurselor, atât pentru generaţia ac- 
tuală, dar si pentru generaţiile viitoare? În fapt, în acest caz, fără 
obținerea "licenţei sociale de operare” din partea comunităţilor nici 
o companie nu poate exploata în mod legitim resursele subsolului. 
Dacă la MacIntyre găsim un răspuns care tine de capitalul social, de 
sufletul comunităţii, de o perspectivă spaţială, la Hans Jonas (1903- 
1993) găsim răspunsul complementar. 


Teoria responsabilităţi fata de viitor 
Jonas (1985) încearcă să legitimeze obligativitatea de a gândi 


responsabil social, din perspectiva sustenabilitatii vieţii pe aceasta 
planetă, are o perspectivă temporală. El consideră că există impera- 

tive vechi si noi şi porneşte de la reinterpretarea imperativului cate- 
goric a lui Kant luând în calcul realităţile secolului XXI, progresul 
şi inovaţia tehnologică, adresate noilor tipuri de activități umane şi 
noilor tipuri de agenții sau organizaţii, care operează şi sunt ope- 
rate de oameni: ,,Actioneaza astfel încât efectele acţiunii tale să fie 
compatibile cu permanenta existenţei vieţii pe pământ”; sau mai 
simplu: „Nu compromite condiţiile ce permit continuarea indefini- 
tă a umanităţii pe pământ” (Jonas, 1985, 27). Datoriile şi obligaţiile 
noastre fata de viitor sunt non-negociabile, datoria noastră este de 
a asigura şi menţine condiţiile propice apariţiei (sau supravieţuirii) 
noilor generaţii. Acest imperativ nou trebuie tratat ca axiomă, el se 
adresează mai degrabă politicilor publice, decât conduitei indivi- 
duale si legitimează comportamentele actuale prin argumente care 
vin din viitor şi privesc viitorul. Există şi alte tipuri de etică ce au 
căutat să reglementeze viața pe pământ, având în vedere viitorul. 
Printre ele, dogma creştină ce propovaduieste găsirea împlinirii în 
viaţa de apoi. Individul trebuia să se califice pentru aceasta ducând 
o viata care să-l mulțumească pe Dumnezeu. Etica asociată acestei 
dogme face referire mai degrabă la prezent, la ce poate sau nu poate 
face credinciosul aici şi acum, şi nu neapărat, la viitor. Un alt tip de 
etică este cel ce pune în centru responsabilitatea politicianului, a 
conducătorului, pentru viitor. În acest context, cel mai bun stat în 
prezent este, de asemenea, si cel mai bun pentru viitor, fiindcă echi- 
librul stabil, pe care îl are acum, asigură că si viitorul său va fi la fel 
-criteriile legate de buna ordine și stabilitate nu se schimbă. Uto- 
pia modernă este al treilea tip de comportament etic argumentat 
din perspectiva viitorului către prezent, statul mesianic apare, doar 
dacă enoriașii se dovedesc demni să pună în aplicare normele nece- 
sare apariției sale. Teza lui Jonas (1985) se deosebeşte de punctele 
de vedere anterioare prin aceea că porneşte de la un dat observabil 
empiric: progresul tehnologic. Acesta necesită elaborarea unei etici 
anticipative corespunzătoare, iar responsabilitatea conexă este la 
fel de nouă ca şi posibilităţile care pot fi generate din activitatea lui 
homo faber în era digitală. Grija pentru viitorul umanității este da- 
toria cea mai importantă a acţiunii umane colective, în anii în care, 
civilizația tehnologică a devenit atotputernică, dacă nu în ceea ce 

priveşte potenţialul său productiv, atunci în ceea ce priveşte poten- 
tialul său distructiv. Această grijă trebuie să includă preocuparea 
pentru viitorul oricăror forme ale naturii de pe această planetă, ca 
o condiţie necesară a existenţei omului însuşi. Chiar dacă sensul 
grijii este instrumental, ea s-a dezvoltat ca o responsabilitate meta- 
fizică, dincolo de interesul propriu, datorită creşterii puterii pe care 
omul şi tehnologia le au asupra vieţii; omul devenind periculos, nu 
doar pentru el însuși, ci pentru întreaga biosferă (Jonas, 1985, 136). 
Intelectul omului modern, spre deosebire de intelectul contempla- 
tiv al generaţiilor precedente, este emancipat, agresiv, manipulator, 
hrănit de ştiinţa modernă. El se confruntă cu natura, nu doar la 
nivel de intenţie, ci şi la nivel de acțiune, atâta doar că acţiunile sale 
nu mai sunt compatibile cu funcționarea inconștientă a naturii. În 
om, natura însăşi s-a stricat, lăsându-și doar în conştiinţa morală 
a acestuia un substitut nesigur pentru auto-reglementarea prezer- 
vării ei (Jonas, 1985, 138). În opinia mea, Jonas evidenţiază ceea 
ce sublinia şi Bertolt Brecht în „Viaţa lui Galilei”, adică faptul că, 
oamenii de ştiinţă ar trebui să conceapă si să pună în practică un 
jurământ asemănător aceluia hipocratic. Ei ar trebui să-şi ia angaja- 
mentul că, ceea ce vor inventa nu va avea efecte dăunătoare asupra 
celorlalți şi, extrapolând, nici asupra vieţii pe planetă în general. Şi 
mai mult, fiecare om ar trebui să fie constientizat, educat si respon- 
sabilizat astfel încât, prin ce face, să nu permită punerea în pericol 
a naturii şi a existenţei generaţiilor viitoare. Aşa cum responsabi- 
litatea socială ar trebui să fie un punct central al culturii mediului 
de afaceri în relaţia cu toţi stakeholderii, similar, responsabilitatea 
fata de viitor, ar trebui să fie punctul central al „bolţii de valori” a 
umanității. 


Dacă ar fi să aleg un punct de vedere cu care mă identific perso- 
nal, în ceea ce priveşte o perspectivă etică a responsabilitatii sociale 
a corporațiilor, aş putea spune că, ader la o etică a virtuţii şi la o 
perspectivă comunitaristă asupra afacerilor. Cred că în interiorul 
organizaţiilor trebuie să construim caractere şi culturi, în care să 
primeze acele decizii şi acele tipuri de acţiuni care obligă individul 
să aleagă, cu conștiința deschisă, având în minte imperativul lui 

Jonas. Pentru a practica RSC-ul avem nevoie de umanitatea aceluia 
care cântăreşte bine dilemele etice, pentru care efectele contează, 
dar care, înainte de toate, posedă un caracter puternic, marcat de 
valori pozitive - un Om Aristotelian. Acel om va tine cont de va- 
lorile comunitare, indiferent unde isi va conduce afacerea, fara a 
produce pagube, protejand alte comunitati umane, mostenirea lor, 
prezervandu-le cu grija viitorul. 


Dimensiunea sociologica a RSC 


Aceasta dimensiune se refera la argumentele sociale, care pot 
legitima si conduce la explicarea aparitiei si dezvoltarii responsabi- 
litatii sociale a corporațiilor. Înainte de a ajunge la corporatia actu- 
ala este important sa trecem in revista tipurile de interactiuni din 
epoca moderna si post-moderna, dintre mediul economic si cel so- 
cial, pentru a reliefa presiunile sociale, coagularea grupurilor soci- 
ale şi tipurile de acţiune socială care au condus la o nouă abordare a 
relaţiilor dintre economic si social, aceea a responsabilitatii sociale. 


Teoria marxistă 


Vom începe cu teoria lui Karl Marx (1818-1883), care realizează 
în lucrarea Capitalul o analiză exhaustivă a acumulării primitive de 
capital pe continentul european, pentru a detalia în cele din urmă, 
cea mai vizibilă relaţie a capitalismului timpuriu. El consideră că, 
relaţiile economice de la nivelul unei societăţi sunt determinante 
pentru structurile sociale, politice, legale ale aceleiași societăţi. În 
opinia lui, indivizii pot fi: ori capitalisti - deținători de capital (fun- 
ciar sau financiar) şi mijloace de producţie, ori proletari - posesori 
ai propriei forte de munca. Pentru a intra în relații cu detinato- 
rii de capital, proletariatul trebuie să-şi vândă forța de muncă în 
condiţiile pieţei. Marx ([1913]1960) face distincția între muncă şi 
forţa productivă a muncii. Munca este punerea în practică a capa- 
citatilor intelectuale si fizice pentru a produce bunuri si servicii. 
Forţa productivă a muncii este capacitatea umană de a face un tip 

de muncă folositoare, care adaugă valoare bunurilor. Muncitorul 
vinde capitalistului forța productivă a muncii pentru un salariu. In 
cadrul procesului capitalist al muncii, mijloacele de producţie (care 
includ munca) sunt cumpărate pe piaţă. În fapt, forța de muncă nu 
creează produse pentru capitalist, ci capital — acel tip de proprietate 
care exploatează munca salariatului şi, care nu poate creşte, decât 
dacă primeşte în mod constant forță de muncă pentru a-şi conti- 
nua exploatarea. Producţia capitalistă nu este numai producţie de 
marfă; ea este, în esenţă, producţie de plusvaloare. 


„Muncitorul nu produce pentru sine ci pentru capital. Nu- 
mai acel muncitor este productiv care produce plusvaloare 
pentru capitalist, adică serveşte la autovalorificarea capitalului. 
Proprietatea în forma sa prezentă este bazată pe antagonismul 
dintre capital şi munca salariată. Pentru a fi capitalist este nece- 
sar să ai nu doar un statut pur personal, dar şi un status social 
în producţie. Capitalul este un produs colectiv şi numai prin 
acțiunea unită a membrilor societăţii, de fapt a tuturor mem- 
brilor societăţii, poate fi pus în mișcare. Ca urmare, capitalul 
nu reprezintă o putere personală, ci una socială. Când însă 
capitalul este apoi convertit în proprietate comună, în propri- 
etatea tuturor membrilor societăţii, proprietatea personală nu 
este transformată în proprietate socială. Doar caracterul soci- 
al al proprietăţii s-a schimbat. Şi-a pierdut caracterul de clasă”. 
(Marx, [1913]1960, 287) 


Preţul mediu al muncii salariate este salariul minim, i.e. acel pro- 
cent al mijloacelor de subzistență care sunt absolut necesare pentru ca 
să-l menţină pe muncitor în același statut, de muncitor. Sistemul este 
creat în asa fel încât, ceea ce reuşeşte să obțină muncitorul prin mij- 
loace specifice muncii, abia îi ajunge pentru a-şi satisface nevoile zil- 
nice. Acest mod dea trăi trebuie schimbat, întrucât muncitorul trăieş- 
te pur şi simplu pentru a contribui la sporirea capitalului (crearea de 
surplus’) şi este lăsat să trăiască doar atâta timp cât interesele claselor 


$  Surplusul este crucial în teoria lui Marx despre istorie. Surplusul este orice lucru 


care este produs şi de care nu e nevoie pentru supraviețuirea populaţiei. Ceva trebuie să 

dominante o impun. Dar în tendința sa oarbă şi nemasurata, în goana 
sa după supramuncă, capitalul depăşeşte nu numai limitele maxime 
morale, dar si pe cele pur fizice ale zilei de muncă (Marx, [1913]1960, 
287). Mai mult, în procesul muncii proletariatul este alienat — atât de 
produsul muncii sale, cât si de ceilalți membrii ai societăţii, de alti 
proletari, întrucât capitalismul îi permite doar acel tip de loisir, care 
îi asigură minima odihnă pentru a relua activitatea în folosul său. De 
aceea Marx ([1848]1969) în Manifestul Partidului Comunist conside- 
ră ca necesară o revoluţie către un nou sistem economic, politic şi 
social - comunismul. Din punct de vedere economic este nevoie de 
distrugerea sistemului de proprietate al sistemului capitalist, ceea ce 
va determina un sistem politic egalizator şi o societate fără clase. 


„În societatea burgheză forța de muncă ce respiră este doar 
un mijloc pentru a creşte munca acumulată, în societatea co- 
munistă munca acumulată este un mijloc pentru a lărgi, îm- 
bogati, promova existența muncitorului. În societatea burgheză 
trecutul domină prezentul, în cea comunistă prezentul domină 
trecutul. În societatea burgheză capitalul este independent si 
are individualitate, în timp ce persoana este dependentă şi nu 
are individualitate. Muncitorii nu au o patrie. De la ei nu poate 
fi luat ceea ce nu au. De aceea proletariatul trebuie mai întâi să 
preia supremaţia politică, trebuie să se înalțe la nivelul claselor 
conducătoare ale naţiunii, trebuie să se constituie el însuși într- 
o naţiune (dar nu în sensul burghez al termenului). Diferenţele 
naţionale şi antagonismul dispar pe zi ce trece chiar datorită 
burgheziei însăşi, a libertăţii de a face comerț, a pieței globale, 
a uniformitatii în modul de producţie si a condiţiilor de viata 
ca răspuns la acestea. Suprematia proletariatului va determina 
dispariţia rapidă a acestora. Acţiunea comună măcar în ţările 
civilizate dezvoltate este una dintre condiţiile de emancipare a 
proletariatului” (Marx, [1848]1969) 


fie făcut cu surplusul într-o societate care este suficient de eficientă pentru a-l avea şi sunt 
necesare decizii pentru a vedea cum poate fi folosit. Surplusul este baza societăţii de clase. 
El necesită alocare şi administrare. Ca urmare o societate se împarte pe clase: o clasă care 
produce valoare de surplus si o clasă care controlează si alocă producţia surplusului. 

Ce îi îndeamnă Marx pe muncitori în finalul Manifestului este: 
„Comuniștii nu mai doresc să-şi ascundă opiniile şi scopurile. Ei 
declară deschis că obiectivele lor pot fi atinse doar prin răsturna- 
rea forțată a condiţiilor sociale existente. Fie ca clasa conducătoare 
să tremure la auzul revoluţiei comuniste. Proletariatul nu mai are 
nimic de pierdut decât propriile lanţuri. Are însă o lume de câş- 
tigat. (Marx, [1848]1969)” Este evident că odată cu prăbușirea 
comunismului in Europa de Est, această mișcare nu şi-a dovedit 
sustenabilitatea istorică. Am putea spune că istoria l-a învins pe 
Marx. Cu toate acestea, multe dintre ideile marxiste isi păstrează 
până azi valoarea incontestabilă. Citind Capitalul poţi să ai o stra- 
nie senzaţie de deja vu - mai ales atunci când sunt relatate detaliat 
situații, care legitimează lupta muncitorilor cu legiuitorii şi capita- 
listii pentru o lungime decentă a zilei de muncă, despre implicarea 
în activitatea productivă a copiilor şi munca forțată a orfanilor. 
Sau, când constati cum activitatea din colonii a produs acumu- 
lari masive de capital în țările colonizatoare, sau, cum serviciile de 
asistenţă socială engleze ale vremii (la fel ca sistemul juridic sau cel 
administrativ, pliindu-se pe nevoile capitalistilor) fortau săracii la 
mobilitate în interiorul regatului, acolo unde era nevoie acută de 
forță de muncă. Sau, când presa vremii relatează primele cazuri de 
moarte datorate epuizării sau lipsei oricăror măsuri de protecţie şi 
siguranță. Pentru că multe dintre situaţiile semnalate de Marx din 
presa vremii, sweatshop sau moartea prin epuizare sunt fenomene 
care există şi azi pe mapamond, atât în țările dezvoltate, cât si în 
cele în curs de dezvoltare, în cadrul aceluiaşi sistem de producţie 
capitalist, în ciuda legislaţiei pusă în practică de atunci și a casti- 
gării, incontestabile, a unor drepturi de către proletariat. Prezenţa 
acestora şi multe alte abuzuri corporative sunt cauze care au de- 
terminat, nu o revoluţie socială de magnitudinea prognozată de 
Marx în societatea contemporană, post-modernă dar, în opinia 
noastră, ele au determinat aglutinări sociale care au avut ca efect, 
o presiune crescândă din partea societăţii, de creştere a responsa- 
bilizării corporative. 

Teorii neo-marxiste 


O analiză interesantă a teoriilor din sociologie apărute după 
Marx, este realizată de Ian Craib în 1992. Pentru tema noastră con- 
siderăm ca sunt demne de evidenţiat teoria alegerii rationale si te- 
oria critică propusă de Şcoala de la Frankfurt. Aceste teorii explică, 
în opinia mea, comportamente specifice de responsabilitate socială 
pe care şi l-au asumat până în prezent companiile şi oferă predicții 
pentru evoluţii ulterioare. 

Teoria alegerii raționale încearcă să construiască modele referi- 
toare la comportamentul indivizilor, care pot acţiona raţional într- 
o anumită situaţie. Teoria alegerii raționale îi are drept co-autori 
pe Icek Ajzen si Martin Fishbeim (citați de Craib, 1992) si se referă 
la faptul că, o parte a comportamentelor care au relevanţă socială 
sunt controlate din punct de vedere volitiv, asa încât, intenţia unei 
persoane de a pune în practică, sau nu, un anumit comportament, 
este rezultatul acelei voințe. În ceea ce priveşte dimensiunea socia- 
la, ea se referă la percepţia persoanei privind presiunile sociale puse 
asupra sa, pentru a manifesta un anumit comportament. În general 
oamenii vor intenționa să manifeste un comportament pe care ei îl 
evaluează pozitiv şi, când observă, că persoane importante pentru 
ei, susțin punerea în practică a acelui comportament. Atunci când 
ai de a face cu o atitudine fata de un comportament, convingerile 
cele mai profunde sunt cele care leagă acel comportament de re- 
zultatele lui aşteptate, pozitive sau negative. Cineva care crede că, 
punerea în practică a unui comportament va conduce la rezultate 
pozitive, va avea o atitudine favorabilă fata de punerea în practică 
a acelui comportament. Convingerile pe care se bazează atitudi- 
nile fata de un comportament sunt numite convingeri comporta- 
mentale. Normele subiective sunt si ele rezultatul credințelor - că o 
persoană ar trebui sau nu să manifeste un anumit comportament. 
Ca urmare, o persoană care crede că mai mulți dintre indivizii, ce 
constituie pentru ea o referință, susțin ca ea să manifeste un anu- 
mit comportament, se va supune acestei norme. Avem, așadar, de 
a face cu trei nivele de explicare a comportamentului: unul global 
(ca intenţie), apoi aceste intenţii sunt explicate prin atitudini fata 

de comportamente sau norme subiective, iar la nivelul următor 
atitudinile sunt explicate prin credinţe referitoare la consecințele 
punerii în practică ale unui comportament și aşteptările normative 
ale persoanelor de referință relevante pentru individ (Ajzen, 1991, 
279). Putem spune că teoria alegerii raționale este una de tip nor- 
mativ, pentru că, aşa cum consideră Jon Elster (1986 citat de Craib, 
1992, 71) descrie cel mai eficient mod de a atinge un anumit scop 
într-o anumită situaţie. 

Teoria alegerii raţionale este de asemenea una specială şi con- 
tingenta, fără un grad mare de generalitate. În ceea ce priveşte res- 
ponsabilitatea socială a corporațiilor ea este, în acest context, una 
mai degrabă de factură utilitarist-instrumentală. În baza alegerii 
rationale avem de a face cu o împărţire a publicului corporației în 
stakeholderi, analiza importanţei lor şi apoi elaborarea unor stra- 
tegii de creştere a profitului prin abordarea diferită a fiecărui sta- 
keholder. Tot în baza unei alegeri raţionale de menţinere a unui 
status quo şi de maximizare a profitului, proprietarul decide să 
ofere pachete de acțiuni angajaţilor si managementului - divizând 
dreptul de proprietate, creând premisele pentru asumarea comună 
a riscurilor şi împărţirea beneficiilor. In acelaşi timp, teoria ale- 
gerii raționale poate explica şi adoptarea unor coduri de conduită 
corporativă la nivelul unor ramuri industriale (importul de cafea, 
cacao, ulei de palmier, textile etc.), pentru promovarea unei ima- 
gini pozitive a companiilor din acel domeniu în rândul societăţii. 

Teoria critica isi are rădăcinile în fenomenul alienării din mar- 
xism (Craib, 1992, 199-201). În esenţă, indivizii au capacitatea de 
a-şi transforma mediul, printr-un efort colectiv, ceea ce implică 
munca în grup, iar prin transformarea mediului oamenii ajung să 
se transforme pe ei înşişi. Oamenii produc societăţile, iar socie- 
tatile produc la rândul lor oamenii. Alienarea apare atunci când 
mediul social, structurile sociale stabilite de către oameni ajung 
să-i domine pe cei pe care le-au produs. În capitalism, spune Marx 
([1913]1960) oamenii sunt separați de ceea ce produc, nu au con- 
trol asupra rezultatului muncii lor, sunt izolaţi unii de ceilalți şi 
natura colectivă a muncii lor este ascunsă - sunt delimitati de 
capacităţile proprii de a munci si a lua decizii. În fapt, în cazul 

alienării, oamenii sunt papusile sistemelor sociale pe care tot ei 
le-au produs. În acest context, teoria critică porneşte de la ideea că 
există ceva, esențialmente uman - abilitatea indivizilor de a lucra 
împreună pentru a transforma mediul in care trăiesc. Societati- 
le care ne fragmentează relaţiile, care ne limitează capacitatea de 
a lua decizii, în acord unii cu alţii, trebuie să fie subiectul unei 
critici sistematice, pentru că, sunt societăţi opresive, ce îi lipsesc 
pe indivizi de libertate. În primele capitole ale Capitalului, Marx 
(citat de Craib, 1992, 206) consideră că bunurile pot fi schimbate 
unele pentru altele, ca un troc sau prin intermediul banilor. Putem 
spune de exemplu că o carte este echivalentul a trei pahare de cris- 
tal. Noi functionam in această ecuaţie atâta timp cât trăim în baza 
unui venit fix: cumpărând un obiect înseamnă că avem de renun- 
tat la altul, ceva ce economiștii numesc cost de oportunitate. Eco- 
nomistii clasici ar putea explica acest raport în termeni de cerere şi 
ofertă -cantitatea dintr-un anumit bun, care este disponibilă şi câți 
oameni doresc acel bun. Aceste două forțe determină prețul, ceea 
ce ne permite să punem în relaţie bunuri care nu sunt similare. În 
viziunea lui Marx, preţul nu este întotdeauna o reflectare corectă a 
valorii unui bun. El distinge între valoarea de folosinţă - care este 
în totalitate subiectivă şi valoarea de schimb - valoarea unui bun, 
măsurată în termeni de alte bunuri (folosind exemplul de mai sus 
- două cărți fac un set de pahare de cristal). Aşa încât, dat fiind ca 
putem pune semnul egal între mai multe tipuri de bunuri, înseam- 
nă că ele au ceva în comun. Ceea ce au ele în comun, în viziunea 
lui Marx, este cantitatea de muncă întrebuințată în producerea 
lor. Dar această cantitate de muncă implicată de producerea bu- 
nurilor, ce determină valoarea la care ele sunt tranzacţionate sau 
schimbate unele pentru altele, este parte a unui sistem complex de 
relații sociale. Diviziunea muncii într-o societate, modul în care 
o societate isi alocă forța de munca pentru anumite sarcini, este 
rezultatul unei reţele de relaţii între oameni. Însă sistemul capi- 
talist transformă aceste relaţii de schimb dintre oameni, în relaţii 
de schimb între lucruri - valorile comparative ale anumitor bu- 
nuri reflectă o reţea de relaţii dintre oameni (Craib, 1992). În acest 
context, se vorbeşte despre piață ca despre un organism viu, care 

determină ceea ce facem - dar care devine o putere ce ne domină 
pe noi înşine. Datorită alienării, indivizii din societatea capitalistă 
apar ca un conglomerat, lipsiţi de individualitate. Lumea moderna 
se profilează ca un desert spiritual, dispărând orice semnificaţie 
a vieţii, oamenii sunt suflete goale si pierdute într-o lume pe care 
nu o înţeleg. În opinia Şcolii de la Frankfurt, acest peisaj sinis- 
tru se transformă într-un coşmar: lumea socială este un monstru 
electronic ce se hrăneşte din însuși membrii ei, manipulând si ab- 
sorbind orice rezistenţă care s-ar putea manifesta. Printre repre- 
zentantii Şcolii de la Frankfurt se numără Walter Benjamin, Leo 
Lowenthal, Erich Fromm, Theodor Adorno, Max Horkheimer şi 
Herbert Marcuse. Craig (1992, 210) consideră că Herbert Marcuse 
(1898-1979) a contribuit cel mai mult la structurarea teoriei critice 
în anii târzii ai creaţiei sale. 

El a susţinut că relaţia dintre forțele de producţie si detinato- 
rii de capital nu mai putea fi considerată una antagonică. Prole- 
tariatul producea un nivel suficient al propriei bunăstări, încât ei 
preferau să fie angajaţi pentru a contribui la sporirea ei, în timp 
ce profitul începea sa fie pus în slujba producerii de deșeuri şi a 
unor false nevoi. Creşterea monopolurilor şi intervenţia pe scară 
larga a statului, atât la nivel national, cât si international a condus 
la un control din ce în ce mai larg si sofisticat asupra vieții oame- 
nilor. În opinia lui Marcuse (citat de Craig, 1992), chiar dacă clasa 
muncitoare nu se mai putea afla în avangarda iniţierii mişcărilor 
sociale - pentru că fusese cumpărată sau manipulata de către sis- 
tem - alte grupuri, care nu erau la fel de bine integrate ar fi putut 
aprinde scânteia care i-ar trezi pe ceilalți: intelectuali, studenți, 
grupuri minoritare. Jurgen Habermas (n. 1929), care a studiat sub 
îndrumarea lui Theodor Adorno si este considerat moștenitorul 
cel mai important al Şcolii de la Frankfurt, iese din cercul vicios 
optimism-pesimism al reprezentanţilor Şcolii şi se concentrează 
mai mult pe analiza structurilor sociale şi acţiunii, întorcându-se 
spre un model analitic. Habermas ([1985] 2000) aduce contribu- 
tii teoriei critice şi se îndreaptă spre filosofia lingvistică pentru a 
elabora bazele acestei teorii. În termeni de teorie, Habermas se 
apropie de Talcott Parsons, sugerând că fiecare tip de societate este 

guvernat de un anume complex instituțional: pot fi instituții eco- 
nomice - ca în cazul capitalismului timpuriu, statul - ca în cazul 
capitalismului dezvoltat sau relaţiile de rudenie precum în cazul 
societăţilor tribale. Instituţiile însele pot fi percepute ca întrupări 
ale valorilor şi normelor culturale, pe care el le vede progresând 
către nivele din ce în ce mai mari de universalitate. Pentru a în- 
telege evoluţia societăţilor, trebuie să înțelegem modul în care se 
dezvoltă aceste norme şi valori. 

Habermas([1985] 2000) consideră că în capitalismul modern, 
statul domină economia si viata socială. Afacerile publice, sfera 
publică s-a transformat dintr-o zonă de discuţii şi alegeri într-o 
zonă in care, experţii rezolvă probleme tehnice, folosind rationali- 
tatea instrumentală. Conflictul de clasă specific marxismului clasic 
nu mai poate explica situația actuală. Deşi mai pot apărea conflicte 
bazate pe revendicări în legătură cu nivelul salariilor si condiţiile 
de muncă, cele mai importante schimbări au loc în organizarea 
socială, iar noi trebuie să înțelegem aceste forme de interacțiune. 
Pe firul acestui raționament ajungem la cea mai importantă con- 
tributie a lui Habermas, teoria crizelor. El identifică trei tipuri de 
crize, ca fiind endemice capitalismului, fiecare dintre stadiile dez- 
voltarii sistemului scoate la iveala un nou tip, desi cea anterioara 
nu a fost complet epuizată. Cea mai importantă criză este aceea 
economică, văzută ca rezultatul unui conflict dintre muncă şi capi- 
tal, determinând intervenţia şi exercitarea puterii statului, singura 
care ar avea şanse de succes în administrarea acestei crize. Creş- 
terea intervenţiei statului produce ceea ce se cheamă o „criză de 
raționalitate”. Si aceasta este o criză a sistemului, pentru că statul 
trebuie să împrumute constant pentru a-şi îndeplini funcţiile, ceea 
ce conduce la o inflație permanentă si la criză financiară. Criza de 
raționalitate apare pentru că problemele îşi au originea în incapa- 
citatea statului de a reconcilia interese diferite şi conflictuale ale 
capitalului privat. În domeniul integrării sociale, criza de ratio- 
nalitate apare ca o criză de legitimizare: dacă statul nu poate găsi 
strategiile potrivite pentru a reconcilia interesele conflictuale pe 
care încearcă să le conducă, atunci își pierde legitimitatea în ochii 
populaţiei, eşuează în îndeplinirea sarcinilor şi motivele existenţei 


CORPORATIILE ŞI SOCIETATEA | 127 


sale devin neclare, vagi. Criza raţională poate fi administrată în ca- 
drul subsistemului politic, însă condiţiile se schimbă atunci când 
e vorba de cel de-al treilea tip de criză. Aceasta se instalează în 
sistemul socio-cultural şi este etichetată drept, criză de motivaţie. 
Dacă crizele economice tin de integrarea sistemului, crizele rati- 
onale tin de administrarea lui, iar crizele motivationale tin doar 
de integrarea sociala. Habermas([1985] 2000) Cresterea puterii 
statelor si controlul tehnocrat necesar administrarii celorlalte for- 
me de crize au efectul subminarii motivatiei persoanelor de a mai 
fi parte a sistemului. Imboldul catre competitie economica scade, 
impreuna cu ,,etica muncii” adica nevoia interna a indivizilor de 
a munci. Dispare pentru că munca devine rutinieră şi organizată 
birocratic, iar sistemul economic pare auto-sustenabil. Un stat, din 
ce în ce mai puternic birocratizat subminează posibilitatea par- 
ticipării reale a indivizilor în procesele de luare a deciziilor prin 
intermediul mecanismelor şi instituţiilor democratice, cum ar fi 
partidele politice şi alegerile. Unele mișcări moderne, cum ar fi cea 
a studenţilor din anii 1960, cea pentru drepturile femeilor, cea de 
protecția mediului sau anti-nucleare pot fi percepute ca simptome 
ale unei crize motivationale. 


Teoria mișcărilor sociale si de conştiinţă 


Am văzut cum, în faza de definire a CSR, la Frederick (2006), 
dar si în cazul altor autori (Carroll si Buchholtz, 2006), se consta- 
tă o legătură cauzală între mișcările sociale americane si apariţia 
unei forme elevate, mature de responsabilitate socială corporati- 
vă, care depăşeşte faza de filantropie sau noblesse oblige. Cel mai 
des nominalizate sunt mișcările pentru drepturi, anti-rasiale şi de 
emancipare ale femeilor; acestea putând fi rezultatul unor crize de 
motivaţie, însă ele ajung să se coaguleze, în faza de maturitate, în 
subculturi sociale, devenind mainstream (curent dominant) şi de- 
terminând profunde schimbări la nivelul societăţii. Începută în anii 
1970, rezultantă a unei revolte socio-culturale, în opinia mea, avem 
de a face, mai întâi în Statele Unite si apoi la nivel mondial, cu o 

subcultură critică — creativii culturali (cultural creatives). Această 
mişcare / subcultură a fost identificată iniţial de Ray şi Anderson 
(2000, 128) în SUA, dar ea isi continuă si intensifică prezenţa in 
zilele noastre, dincolo de granițele țării de origine. Rezultată din 
atitudinile anti-sistem si criza motivationala, cultural creatives sunt 
departe de antagonismul de clasă, cu atât mai mult cu cât, repre- 
zentantii creativilor culturali sunt, în egală măsură, capitalistii si 
muncitorii. Ray şi Anderson (2000) consideră că, în procesul de 
structurare şi definire al acestei sub-culturi, au fost esenţiale două 
tipuri de mişcări: cele sociale (egalitate în drepturi, feministe, eco- 
logiste etc.) şi cele care tin de conștiință. Autorii impart miscari- 
le sociale, in politice si culturale, subliniind ca, spre deosebire de 
mişcările politice, a căror importanţă si forță este recunoscută de 
media sau guvern, latura culturală a mișcărilor sociale este mult 
mai subtilă, însă la fel de puternică „având loc în rețele subterane”. 
Ținând cont de sensibilitatea societăţii americane, autorii mentio- 
nează, doar în treacăt, faptul că mișcările sociale şi-au avut izvorul 
ideologic in noua stângă - recunosc acest lucru doar cu referire la 
originea mişcării feministe, pentru a arăta similaritatea dintre cre- 
ativii culturali si activiștii din societatea post-industrială în viziune 
neo-marxistă. Autorii precizează însă faptul că, nu ar dori ca sub- 
cultura cultural creatives să fie catalogată de dreapta sau de stânga 
„În acest moment, oameni refuză să fie etichetati ca de stânga sau 
de dreapta, sau să se identifice cu vreo parte. Colorati stânga cu 
roşu şi dreapta cu albastru. Dar noua direcţie politică ce apare nu 
vrea să aibă nimic de a face cu vechea stângă sau vechea dreaptă. 
Colorati-o în verde” (Ray si Anderson, 2000, 336) 

În ceea ce priveşte mişcarea ce tine de conştiinţă, pentru prima 
generaţie de creativi - anii '60 - '70 - „redescoperirea” sinelui a fost 
ca o deşteptare, o trezire personală având ca scop o mai bună auto- 
înţelegere; pentru generația următoare însă, anii '80- '90, trezirea a 
avut un caracter cultural — „să vadă, să simtă si să fie conștienți des- 
pre propria viata si să contribuie la vindecarea întregii lumi” Cea de 
a doua generaţie, mult mai atașată valorilor spirituale şi psihologi- 
ce, include si cel mai mare număr de activişti în mișcările sociale şi 
legate de conştiinţă. (Ray şi Anderson, 2000, 175-192). 


CORPORATIILE ŞI SOCIETATEA | 129 


O caracteristică esenţială a creativilor culturali este faptul că 
aceştia manifestă îngrijorare fata de activitatea corporațiilor, ce au 
ca scop exclusiv creşterea profitului prin concedieri, poluare si ex- 
ploatarea țărilor sărace. „În acest moment există o ruptură între 
lucrurile care îngrijorează trei pătrimi din populaţia lumii şi pre- 
rogativele pe care le au corporatiile, guvernele si elitele bogate ce 
beneficiază de pe urma faptului că lucrurile sunt asa cum sunt” 
(Ray și Anderson, 2000, 128) 

Toate dimensiunile RSC din piramida lui Carroll şi Buchholtz 
(2006) sunt apreciate si valorizate de către creativii culturali - di- 
mensiunea filantropică (voluntariatului), dimensiunea etică (ega- 
litate în drepturi si creşterea rolurilor manageriale pentru femei), 
dimensiunea legală (limitarea abuzurilor fata de grupurile vulnera- 
bile, protecția mediului), dimensiunea economică (afaceri sustena- 
bile). În fapt, sustenabilitatea - acel tip de dezvoltare care va asigura 
actualele nevoi ale umanităţii, fără a periclita abilitatea generațiilor 
viitoare de a-şi satisface propriile nevoi (World Commission on 
Environment and Development, Raportul Brundland, 1987) este 
un concept în jurul căruia gravitează RSC, reprezentând o trăsătură 
cardinală a profilului creativilor culturali. 

Sustenabilitatea este şi conceptul central al teoriei neo-marxiste 
a lui Robertson ([1978]1998), care susţine că societatea post-indus- 
trială este una de tip SHE’ (sane-humane-econogical) adică sana- 
toasă - umană - ecologică, spre deosebire de societatea moderna, 
industrială care este de tip HE (hyper-expansionist) adică hiper-ex- 
pansionistă. HE este o lume dominată de elita tehnocrată (tehno- 
structura lui John Kenneth Galbraith’ - a cărui critică o face Ralph 


7 She se traduce din limba engleză cu „ea” şi reprezintă o societate dominată de 


forța si valorile feminine. He se traduce din limba engleză „el” si semnifică o societate 
dominată de forţa si valorile masculine. 

8 În opinia lui Galbraith (1967, citat de Miliband, 1968) tehnostructura este 
constituită din persoanele in mâna cărora a ajuns puterea corporativă, pentru că ea nu 
mai este deținută nici de către capitalistii de tip vechi (care au dispărut), nici de către 
acționarii pasivi şi nici de către manageri. Tehnostructura cuprinde un grup foarte mare 
de persoane care contribuie cu informaţii la luarea deciziilor de grup, incluzând atât di- 
rectorii executivi seniori cât și gulere albe și albastre a căror funcţie este să se conforme- 
ze mai mult sau mai putin mecanic instrucțiunilor sau rutinei. Sunt cuprinși toți aceia 
care au cunoștințe specializate, talent sau experiență pentru luarea deciziilor de grup. 

Miliband (1968, 217)), pe când SHE are o serie de caracteristici 
specifice, atât subculturii cultural creatives, cât şi subsumate con- 
ceptului de durabilitate: dezvoltarea bunăstării umane, trecerea de 
la polarizarea rolurilor sexelor la echilibrul lor, dezvoltarea potenti- 
alului personal, trecerea de la know-how-ul şi dependența de mari- 
le corporaţii la autonomie şi independenţă, trecerea de la urbaniza- 
rea excesivă la un model mai dispersat al locuirii, descentralizarea 
puterii, trecerea de la tehnologii poluante la tehnologii nepoluante, 
trecerea de la raționalitate (emisfera stângă a creierului) la intuiție 
(emisfera dreaptă a creierului) (Robertson ([1978]1998, 25-27) 

De asemenea, în comun cu subcultura cultural creatives, so- 
cietatea de tip SHE va fi caracterizată preponderent de economia 
socială, de noi instituţii financiare ce le vor permite oamenilor 
să-şi investească economiile în dezvoltarea acelor proiecte care îi 
reprezintă şi pe care ei le susţin. În această societate, oamenii vor 
simţi nevoia să se elibereze pe ei insisi şi apoi pe ceilalți de depen- 
denta excesivă fata de sistemul a cărui parte sunt. În viziunea lui 
Robertson ([1978]1998), procesele pe care trebuie să le parcur- 
gă societatea pentru a deveni SHE sunt: eliberarea de dependen- 
ta (dependenţa de munca, de corporaţii, de bunuri, de religie) şi 
orientarea spre alternative, facilitarea eliberării pentru ceilalți şi 
împuternicirea lor (utilizarea de tehnologii mai putin dependente 
de anumite surse de energie, dobândirea abilităţilor şi a cunostin- 
telor pentru a face lucruri practice fără ajutor specializat din afară, 
câştigarea independenţei, descentralizarea şi implicarea plenară în 
viata comunităţii in care trăieşti). Ambele procese trebuie să se 
combine în acelaşi timp într-unul singur, formând astfel un proces 
nou. Transformarea ar fi, aşadar, un proces pluralist, polimorf şi 
policentric. 


Liniile dintre angajator şi angajat sunt ocultate de tehnicieni, oameni de ştiinţă, analiști 
financiari, programatori si alti specialişti care fac parte din ambele categorii. Miliband 
ironizează modul în care puterea este definită difuz, făcând să pară că organizaţiile în 
care operează tehnostructura sunt democratice, diferenţa dintre proprietate şi control 
e împinsă până la limita ei ultimă - cei care controlează corporatiile nu au aproape 
nici un drept de proprietate, iar proprietatea este un fenomen irelevant pentru politicile 
corporative. Prin pachetele de acțiuni deţinute, atât proprietarii, cât şi investitorii sau 
managerii deţin in mod real atât proprietatea cât si controlul asupra corporației. 

În acest proces al transformării, indivizii ar putea juca urmă- 
toarele roluri: demolare - spargere a vechiului sistem; reformare - 
îmbunătăţirea vechiului sistem prin schimbări care îl vor face mai 
bun si mai puternic; construire — ajută la dezvoltarea punctelor de 
creştere pentru o nouă societate; eliberare — se eliberează pe ei si pe 
ceilalți de actuala dependenţă; decolonizare - se asigură că vechiul 
sistem se rupe cât mai puţin dureros posibil de toţi cei care sunt 
dependenţi de el; împuternicire - îi ajută pe ceilalți să câştige con- 
trol asupra vieţii lor; modelare a stilului de viață - oameni care-şi 
schimbă stilul de viata şi îi ajută si pe ceilalți s-o facă; reconstrucție 
metafizică - cei care explorează şi comunică noi concepte referitoa- 
re la putere, dezvoltare personală, schimbările de paradigmă, revo- 
lutionarii ideologici; strategic - oamenii care recunosc că toţi cei 
menţionaţi înainte vor contribui pozitiv la transformarea societăţii 
şi care se asigură că transformarea, deşi policentrică este înțeleasă 
de masele largi. 

Transformarea socială este trasată incremental si orientată către 
un scop de către Robertson ([1978]1998) spre deosebire de sub- 
cultura cultural creatives, unde evidenţierea comunalitatii membri- 
lor şi rezultatul eforturilor pentru schimbare nu se pot face atât 
de uşor. Constientizarea este un demers personal, iar mişcărilor 
legate de conştiinţă le-a lipsit institutionalizarea - nu există bise- 
rici, mănăstiri sau alte organizaţii care să capitalizeze progresele, 
fiecare generaţie de creativi pare să o ia de la capăt, sisific. Așa încât 
pentru ca aceşti creativi culturali să devină agenți ai schimbării, ei 
au nevoie de „multipliers” (multiplicatori) „oameni cărora le pasă 
şi care doresc să se implice, astfel încât acțiunile să aibă mai multă 
forță” dar si de instituţii care să le susţină valorile (ziare, reviste, 
portaluri web etc.) pentru a nu fi nevoie să creeze mereu si mereu 
structuri suport. (Ray şi Anderson, 2000, 202 - 204). În cazul tre- 
cerii de la societatea HE la cea SHE, alienarea este procesul care 
îi face pe oameni să înţeleagă că sunt trataţi ca simple mărfuri în 
societatea actuală; ei vor fi aduşi împreună de conștiința condiţiei 
lor de mărfuri. Trezirea va însemna că oamenii decid să schimbe 
direcţia vieţii lor, dar ipso facto, vor schimba structura relaţiilor din 
societate. (Robertson ([1978]1998, 33) Factorul declanșator este 

economic, în viziunea neo-marxista, urmând ca „revoluția consti- 
intei” sa fie una ulterioară. Pentru creativii culturali, trezirea a fost 
una socială şi a conştiinţei, iar sensul şi direcţia acţiunii lor are şi 
o dimensiune economică, dar trece dincolo de aceasta spre suste- 
nabilitate si armonie între toate componentele vieții. Pentru a ope- 
ra transformarea însă, creativii culturali trebuie să dobândească 
o conştiinţă a apartenenţei, nu numai la o cultură, ci si la un grup 
social. Considerăm un grup social ca „un grup de indivizi definiti 
de criterii prin apartenenţă formale şi informale, care împărtăşesc 
un sentiment al unităţii şi sunt legaţi împreună prin modele de in- 
teractiune relativ stabile” (Dicţionar de sociologie, 2003). Este evi- 
dent, din descrierea lui Ray şi Anderson (2000), că aceşti creativi 
culturali sunt, mai degrabă, o masă de persoane, un public, prea 
divers pentru a constitui vreodată un grup social în definiția clasică 
a termenului. Cum ar putea ei produce schimbarea, cum s-ar putea 
coagula pentru a atinge masă critică? Cum ar putea o criză motiva- 
tionala să determine acțiunea socială? 

Ar fi de interes să observăm, comparativ, şi drept exemplu, cum 
s-a produs trecerea de la masă sau mulțime, reprezentată de publi- 
cul larg, receptor al mass-media, spre grupurile de presiune, gru- 
puri ce se formează în jurul unor idei pe care le susțin chiar şi din- 
colo de granițele naționale şi pentru a căror punere în practică sau 
respectare nu ezită să ajungă la acţiuni de protest sau boicot. Con- 
siderăm publicul ca „o comunitate pur spirituală, ca o diseminare 
de indivizi separați fizic şi a căror coeziune este pur mentală” (Tar- 
de, [1898]2007, 20-61) un concept care, conform aceluiași Tarde 
([1898]2007) depăşeşte noţiunea de auditoriu sau cea de mulțime 
prin structurare. Publicul apare, doar după ce se inventează tiparul 
ca mijloc al comunicării de masă şi după ce „oamenii pasionaţi de 
aceleaşi studii au devenit mult prea numeroşi pentru a se mai putea 
cunoaşte personal si n-au simţit stabilindu-se între ei legătura unei 
anume solidaritati decât prin comunicări impersonale care aveau o 
frecvenţă si o regularitate suficiente.” O mulțime, pe de alta parte, 
„n-ar putea creşte dincolo de anumite dimensiuni marcate de li- 
mitele vocii si ale privirii fără să se rupă imediat sau fără să devină 
incapabilă de o acţiune de ansamblu... Interesant este faptul că, 

mulțimea presupune o proximitate fizică a membrilor ei şi un inte- 
res imediat, pe când legăturile inter-public trec în planul ideatic, al 
conștiinței. Publicul apare doar în relaţie cu media, respectiv prin 
expunerea sa la idei sau opinii colportate de către media, indiferent 
de tipul acesteia. Desigur, Tarde ([1898]2007) consideră că proce- 
sul poate fi şi revers - diverse grupuri profesionale, mișcări litera- 
re, partide, secte sau organizaţii doresc să înființeze propriile ziare 
pentru a fi înconjurate de publicuri care să strălucească în jurul lor, 
„ca un fel de atmosferă ambiantă în care să se scalde, de conştiinţă 
colectivă de care să fie luminată”. În același timp, raportul numeric 
public-multime devine unul invers proportional, datorita media. 
„Majoritatea celor care odinioară ar fi fost curiosi si pasionaţi să 
audă un discurs isi spun în prezent: „îl voi citi într-un ziar.... Un in- 
divid poate aparține simultan mai multor publicuri; şi astfel, putin 
câte puţin, publicurile se lărgesc, în timp ce mulțimile se restrâng, 
iar importanţa lor scade încă şi mai rapid” În același timp, publicu- 
rile ca şi mulțimile pot fi implicate în acţiuni vindicative, de justiție 
socială, însă în acest caz le este caracteristică raționalitatea, răbda- 
rea şi perspicacitatea. Ceea ce pune publicurile în mișcare este atin- 
gerea unui anumit grad de surescitare. Dacă în cazul mulțimilor 
răbufnirea e datorată contagiunii reciproce a sentimentelor printre 
indivizii aflaţi laolaltă, publicurile se îndreaptă cu aceeași uşurinţă 
către idealuri şi utopii ca şi spre ostracizare, persecuție şi depose- 
dare, inspiratorii fiind cei care se adresează înclinațiilor publicului 
si îi conduc ușor spre scopul lor. 

Teoria despre publicuri a lui Tarde ([1898]2007) a fost prelu- 
ata de către Bruno Latour (2007) în actor-network theory (ANT) 
(teoria actor-retea). Latour (2007, 31) nu foloseste termenul de pu- 
blicuri, ci acela de grupuri si considera ca, pentru a delimita un 
grup e necesar sa existe un purtator de cuvant care sa vorbeasca 
despre existenta grupului. Grupul are nevoie de oameni care sa-i 
defineasca identitatea, sa-i justifice existenta prin invocarea de re- 
guli si precedente si pentru a compara o identitate cu alta. Daca la 
Tarde ([1898]2007, 29) media - prin reprezentanții ei, publicistii, 
pot coagula un anumit public, si tot ei ca instigatori pun grupurile 
in mișcare, influenţa pe care o manifestă membri aceluiași public 


134 | CAMELIA CRIŞAN 


unii asupra altora fiind mult mai slabă; Latour (2007, 31) consideră 
că grupurile nu sunt „lucruri tăcute, ci mai degrabă, produsul unei 
forfote continui, rezultatul vocilor contradictorii, care spun ce e un 
grup si cine îi aparţine”. Cum granița unui grup este mereu în for- 
mare, pentru ca un grup să fie definit, e necesar să se definească și o 
listă a anti-grupurilor. Deşi este dificil să înţelegi ce pune în mişcare 
un anumit grup, mai ales atunci când e vorba de a fi în favoarea sau 
a discredita un agent / o instituţie, este necesar să urmezi o serie de 
cârlige - indicii. De asemenea, pentru a ieşi din dilema - papusarul 
conduce păpuşa sau păpuşa îi influențează mișcările papusarului, 
Latour (2007, 61-62) propune ca metodă de cercetare, să urmărim 
actorii înşişi în contextele date, concatenările de mediatori sau fa- 
cilitatori ai acțiunii. Comunicarea şi rețelele sociale ar fi răspunsul 
la întrebările de mai sus, rizomul? - facilitat de accesul la internet, 
accesul la media globală, intensificarea transportului si determinat 
de revoluțiile conștiinței si criza motivationala. 

Pentru Lippmann (1993, citat de Dobrescu, 2007, 69) publicul 
este format din cetăţeni în calitatea lor privată şi care, deşi ar fi de 
aşteptat să ia deciziile într-o democraţie modernă, sunt de fapt o 
fantomă; concluzia fiind că, în relaţia cu sistemul politic, publicul 
este un outsider. Societatea modernă este greu de descifrat de către 
cetățeanul obișnuit, aşadar ansamblul opiniilor ignorante nu poate 
avea vreun impact asupra afacerilor publice. Cum încercările de 
a controla cursul evenimentelor sunt inutile, cetățenii mizează să 
controleze comportamentul altora prin persuasiune. Ca şi la Tar- 
de, atunci când oamenii au aceeaşi opinie, ei formează un public. 
În viziunea lui Lippmann, cetăţenii sunt, mai degrabă, observatori 
ai procesului, salvarea democraţiei venind de la o clasă de experţi, 


? Conceptul de rizom, introdus de către Gilles Deleuze și Félix Guattari în 1980 


în colecţia de texte A Thousand Plateaus (O mie de platouri) este definit ca un sistem 
fără un punct central, fără ierarhie, fără reprezentare, fără o memorie generală sau or- 
ganizată, fără un „computer” central, caracterizat doar prin schimbări de situaţii sau 
circumstanțe. Îi este specifică rizomului capacitatea de a face conexiuni cu el însuși în 
orice moment, capacitatea de a uni orice element cu alt element; el constă într-o multitu- 
dine de singularitati sintetizate într-un întreg de relaţiile cu exteriorul. Structura rămâne 
în continuare rizom chiar dacă unele din părţile sale se distrug - părțile rămase pot 
funcţiona în continuare și chiar se pot dezvolta în ciuda rupturii locale, a proceselor de 
scoatere sau mutare. (http://www.capitalismandschizophrenia.org/index.php/Rhizome) 

profesioniști — foarte asemănători cu birocratii lui Max Weber, sau 
tehnostructura corporativă la Galbraith. Latour (2007), este mai 
aproape de opiniile lui Dewey (1954, citat de Dobrescu, 2007, 74) 
- publicul devine cu adevărat public în momentul în care se orga- 
nizează, deci creează mecanismele pentru a controla consecințele 
acțiunilor. Totuşi el are o altă viziune referitoare la cetăţeni, actori 
ai reţelelor sociale, perspectiva lui e aceea a concretetii actului so- 
cial, al imputernicirii si creşterii conştientizării asupra activităţii 
actorilor, în timp ce unele aspecte sunt relativizate sau minimizate. 


„Nu e din cauză că există ezitări referitoare la sursa acţiunii, 
că trebuie să ne grăbim şi să spunem de unde apare, care e izvo- 
rul ei, fie că e vorba despre „forţe globale din societate”, „pasi- 
uni intime ale inimii”, ,,intentionalitatea persoanei”..., „rolurile 
atribuite de așteptările sociale” sau „ghinionul”. Incertitudinea 
ar trebui să rămână incertă tot timpul, pentru că nu dorim să ne 
grăbim şi să afirmăm că actorii nu ştiu ce fac, că există o forță 
socială care „îi determină” să facă lucrurile inconştient. ...Nu e 
pentru că actorii ştiu ce fac si cercetării nu, ci pentru că ambele 
parti trebuie să fie surprinse de identitatea participanţilor ori- 
care ar fi cursul acţiunii, dacă vor să se reasambleze din nou.... 
Fiecare interviu, document sau comentariu, indiferent cât de 
simplu ar părea va oferi analistului o paletă largă de entități pe 
care să le ia în calcul pentru a determina „cum” şi „de ce” al unei 
anumite acțiuni” (Latour, 2007) 


Aşadar, doar urmărindu-l pe homo faber social cu paşii mici şi 
cu ochelari de miop putem realiza asocierile, nodurile de acţiune 
şi rezultatele acţiunii sale în plan social. Actorul re-asamblează și 
reconstruieste socialul. 

Schimbarea de optica este determinata, in opinia mea si de alte 
două mutatii: modul in care cetățeanul are in prezent acces la in- 
formație (practic nu mai este nevoie să accesezi voluntar media 
ca să fii informat, bombardamentul informaţional este continuu 
şi imposibil de oprit) şi evoluția către un nou tip de individ, post- 
modern, interesat de comunitate si vecinătate, îngrijorat de pro- 

bleme de mediu, cu un stil de viata decent, ce rejectează opulenţă 
şi condamnă corporatiile multinaționale că sunt conduse exclusiv 
de profit — the cultural creative (creativul cultural) (Ray şi Ander- 
son, 2000). Edwards (2008, 77) este de acord că în ultimul secol 
s-au atins mai multe deziderate privind schimbarea socială, însă, 
în opinia lui aceasta se datorează si angajamentului statului fata de 
dreptate si justiţie socială si, de asemenea, mișcărilor sociale (fe- 
ministe, antirasiale şi de mediu) care, la rândul lor, au fost rezulta- 
tul dezvoltării societăţii civile şi a puterii guvernelor de a face bine. 
În opinia lui Edwards (2008), dar şi a lui Reich (2007) sau Bonner 
şi Wiggin (2006), oamenii acestui secol au cel putin două roluri pe 
care le joacă: în cadrul pieţei ei sunt consumatori, iar în cadrul so- 
cietatii civile sunt cetățeni. Uneori această dublă capacitate îi pune 
pe oameni în poziţii conflictuale, aproape de disonanta cognitivă. 
Reich (2007) dă exemplul atitudinii pe care americanii o au fata 
de lanţul de supermagazine Wal-Mart. Dată fiind puterea de ne- 
gociere cu producătorii sau distribuitorii de produse, Wal-Mart 
îşi permite să ofere preţuri extrem de scăzute pentru lucrurile pe 
care le comercializează pe rafturile sale. Reprezentanţii compani- 
ei consideră că, în acest fel, isi respectă responsabilitatea fata de 
consumatori — de a le vinde produse de calitate la preţuri mici. În 
același timp, compania luptă să păstreze preţurile jos, prin oferirea 
unor salarii mizere angajaţilor ei, nu le plăteşte asigurări medica- 
le şi descurajează orice tip de activitate sindicală. Această politică 
îndreptată spre menţinerea unor standarde de minimă salarizare 
a angajaţilor a mers până acolo încât Wal-Mart a refuzat deschi- 
derea unui magazin în Canada pentru că nu ar fi putut împiedica 
înscrierea angajaţilor săi într-un sindicat. În acelaşi timp, în ora- 
şele unde se deschide o reprezentanta Wal-Mart se constată fali- 
mentarea micilor magazine din centru (main street shops) pentru 
că ele nu pot face fata concurenţei. Avem de a face în situația data, 
cu o dublă atitudine, pe care o poate lua un individ - mulțumire 
în calitate de consumator pentru că are acces la produse ieftine, pe 
de altă parte în calitate de cetăţean îngrijorare faţă de tratamentul 
angajaţilor companiei şi de ruinarea micilor comercianți din co- 
munitatea sa. Din acest motiv, multe localități au permis marilor 

lanţuri de magazine să se stabilească doar la o distanță conside- 
rabilă de oraş pentru a proteja activităţile comerciale din centru 
şi, implicit, clasa socială a antreprenorilor locali. Dar nu numai 
cetăţenii, prin participare politică sau civică, pot fi promotorii 
schimbării sociale. Literatura de specialitate vorbeşte chiar despre 
apariția unui nou tip de capitalist - antreprenorii sociali (Edwards, 
2008) acei indivizi care folosesc metode inovative pentru a rezolva 
probleme sociale si de mediu prin idei si resurse atrase din dife- 
rite sectoare, care generează venituri, însă nu pentru a face profit 
personal; care se angajează în producerea de bunuri si servicii din 
domeniul sănătăţii, educaţiei, serviciilor sociale folosind resurse 
locale şi pentru a produce bunăstarea propriei comunități. Antre- 
prenorul social acceptă un profit mai mic pentru a face mai mult 
bine („Less profit to do more good”) şi nu este neapărat o expresie 
a actualului capitalism, ci o provocare la adresa lui. Antrepreno- 
rii sociali folosesc inovarea, nu doar în sensul de a produce profit 
la costuri mai mici, ci si pentru a fi capabili să ofere salarii mai 
mari, folosind resursele locale, auto-dezvoltându-se şi guvernând 
afacerile, promovând participarea stakeholderilor si a utilizatori- 
lor, având un grad mare de autonomie. Aceşti antreprenori soci- 
ali sunt numiţi de către Steve Lerner - eco-pionieri (1998), iar pe 
baza lor Hawken, Lovins şi Lovins (1999) consideră că se poate 
pune baza unei noi revoluţii industriale. 

Concluzionând teoriile şi punctele de vedere exprimate, avem 
de a face cu un salt calitativ, de la proletariatul alienat al capita- 
lismului timpuriu, către angajatul corporativ, individul sofisticat 
post-modern, de la capitalistul primitiv la antreprenorul social. 
Aceasta din urmă situaţie este specifică, totuși, după părerea mea, 
unora dintre statele industrializate avansate, pentru că în Asia de 
Sud Est, Africa sau America Latină, ca şi în unele state ale Europei 
de Est, chiar în România, asistăm în continuare la modele hibri- 
de: antreprenorii sociali coexistă în acelaşi sistem în care are loc 
exploatarea forței de muncă de către sistemul capitalist prin inter- 
mediul corporațiilor. În statele industrializate cred că nu se putea 
ajunge la mișcările pentru drepturi sau cele legate de conştiinţă, la 
diferenţierea cetatean-consumator în lipsa unui nivel de bunăsta- 

re relativ, ce a permis constituirea unei clase mijlocii, definită mai 
degrabă cultural decât economic, dar care, dezvoltând în timp con- 
ştiinţa specifică şi-a creat sau însușit mijloacele necesare în „lupta” 
cu puterea corporativă. Proletariatul a evoluat în țările dezvoltate 
pentru că economia a evoluat şi ea, dinspre producţie spre servi- 
cii, dând naştere, nu numai altui tip de om corporativ - un om pe 
care se bazează expertiza şi supraviețuirea pe piaţă a corporației, ci 
unui alt tip de capitalist. El nu este parte a tehnostructurii care con- 
trolează corporatia, dar câştigă suficient de bine, astfel încât să-şi 
cumpere independenţa financiară, să facă propriile reguli pe piața 
forţei de muncă si, determinat de o criză a conştiinţei, să procede- 
ze la schimbarea din interior a unui sistem - nu la eradicarea lui. 
În societatea modernă omul companiei, managerul, tehnocratul, 
antreprenorul social şi luptătorul pentru drepturi civice coexistă şi 
uneori sunt intrupati de aceeași persoană. Alienarea marxistă s-a 
transformat pentru unii într-un comportament aproape schizoid 
- omul companiei e obligat să susțină exploatarea resurselor natu- 
rale la serviciu, dar în timpul liber plantează copaci sau se alătură 
demersurilor Green Peace. Acţiunea socială a grupurilor este de- 
terminant influențată, prin intermediul tehnologiei, de conţinutul 
generat de utilizatori şi mai puţin de liderii politici sau media. În 
opinia mea, acest gen de acțiune socială se va intensifica în viitor. 
Conflictul nu mai este unul dintre proletariat şi deţinătorii de ca- 
pital, ci între suporterii si detractorii unei dezvoltări sustenabile, 
între suporterii stilului HE si cei ai stilului SHE. Convergenta nu e 
doar necesară, ci şi posibilă, pentru că, creativii culturali ce sunt în 
acelaşi timp şi oamenii companiei, erodează valorile tradiționale 
dinăuntru, în timp ce, acțiunea civică pune presiune din afară. Li- 
antul care-i leagă pe oameni în grupuri este inefabil, dar el a în- 
ceput să fie mai uşor de identificat odată cu apariția rețelelor de 
socializare. Rizomul iese la suprafață, dar se comportă in continu- 
are la fel, chiar dacă totul, sau aproape totul e la vedere. Cerinţele 
sociale se transformă în obligaţii pentru companii prin presiune, 
iar mediul economic încearcă să-şi menţină status quo-ul prin lob- 
by. De aceea înţelegerea perspectivei politologice asupra RSC este 
crucială, pentru că, articularea schimbării sistemului capitalist îşi 

va găsi în cele din urmă consfintirea în noi legi, decizii şi, de ce nu, 
noi instituţii politice. 


Dimensiunea politică a RSC 


O corporație nu poate exista în afara unui stat national, care 
îi oferă personalitate juridică. Însă, fenomenul globalizării a pus 
relaţia dintre corporaţii şi statele naţionale, sistemele lor politice 
şi societatea civilă în general, în raporturi din ce în ce mai variate 
şi complexe. Toate definițiile RSC-ului converg către faptul că, nu 
poţi considera o companie responsabilă social doar dacă aceasta 
respectă legea şi-şi plăteşte taxele. Efortul său trebuie să fie si în spi- 
ritul legii. Ce se întâmplă însă acolo unde, datorită forței financiare, 
sistemul corporatist face legea doar în favoarea sa, unde mediul de 
afaceri negociază direct cu statele nationale depășindu-le ca forță 
financiară şi, ca urmare, de foarte puţine ori ajunge să fie respon- 
sabil legal sau pasibil de a fi tras la răspundere de către acesta? În 
ce condiţii putem vorbi de corporaţii ca fiind şi cetăţeni naționali? 
Şi în ce condiţii vorbim de corporaţii si ca despre niște cetăţeni 
globali? Ce rol mai poate juca statul national în reglementarea ac- 
tivitatii corporative? Poate fi statul, prin tehnocrati, agenţii de re- 
glementare si instituţii legiuitoare, arbitrul sau negociatorul între 
economie şi societate? 

Vom vorbi, aşadar, în această parte a lucrării despre rolul 
corporațiilor din diverse perspective ale ştiinţei politice, reglemen- 
tarea relaţiei dintre statul national și corporație prin prisma glo- 
balizării, precum şi relaţiile intra-statale dintre corporație si alte 
instituţii politice şi sociale. 

Separarea proprietăţii de managementul companiei si pierderea 
rezultată în urma dispariţiei implicării directe a proprietarilor în 
companie, a forțat pe mulţi să reconsidere rolul pieţelor şi nevoia 
de proprietate privată a capitalului, formarea concepţiei de respon- 
sabilitate civică în cultura cetăţenilor, prezervarea libertăţii şi asi- 
gurarea progresului economic. Carpinschi (1998, 178) consideră că 
„trecerea de la capitalismul individualist antreprenorial, centrat pe 
acumularea primitivă a capitalului, la capitalismul managerial cu 

funcţii sociale, s-a realizat într-o serie de tari occidentale în condi- 
tiile ascensiunii principiilor democratice şi a implementării acesto- 
ra în regimuri pluripartitiste, parlamentare. În acest context are loc 
trecerea de la individualismul concurential, la liberalismul clasic...” 
Pentru a explica acest fenomen în SUA, Kaen (2003) ne propune să 
reconsiderăm pe scurt două teorii politico-economice: republica- 
nismul civic şi liberalismul secolului al XIX-lea. Republicanismul 
civic (Stokes, 2002, 31- 34 citat de Moon, Crane și Matten, 2008) 
valorizează „binele public sau civic” mai degrabă, şi nu consideră 
că binele public este o simplă agregare a binelui individual. Pre- 
tuieste, de asemenea, obligaţia de a te supune legilor, plata taxelor, 
să participi ca jurat si să-ți satisfaci serviciul militar. Binele civic 
şi respectarea obligaţiilor sunt descrise ca “virtuţi civice”. În acest 
model, cetățenia este o activitate politică care formează şi exprimă 
voinţa populară si, în acelaşi timp, angajamentul persoanei fata de 
comunitate. Detinerea de proprietăţi este percepută ca promotoare 
a stabilităţii sociale si politice şi era considerată un scut împotriva 
încercărilor demagogice de a obține controlul din partea medii- 
lor politice. Datorită acestei legături importante între proprietate 
şi comportament civic responsabil, deținerea proprietăţii devine 
baza dreptului statutar de a participa la viata politică. Mai mult, 
drepturile cetățenilor şi obligaţiile, incluzând angajamentele co- 
munitare, au fost definite în termeni de proprietate. Participarea în 
viata politică locală a fost considerată ca pregătire pentru eventuala 
participare civică la nivele mai înalte - regiune, stat federal (Kaen, 
2003). Liberalii aveau viziuni contrare celor ale republicanilor. 
Aceşti liberali ai secolului al XIX-lea, desi susțineau democraţia si 
libertatea, erau mai cinici în legătură cu natura umană decât repu- 
blicanii. Liberalii, spre deosebire de republicanii civici, nu credeau 
în schimbarea naturii umane prin mecanismele pieţei şi, deci, nu 
militau pentru răspândirea detinerii de proprietăţi. Liberalii au pus 
accentul pe crearea de structuri instituționale, proceduri şi sisteme 
de guvernare care aveau rolul de a fragmenta sau cel puţin de a 
descuraja concentrarea puterii economice şi politice şi de a limita 
un grup să domine și să încerce să profite de pe urma altor grupuri. 
Dar, dacă nu era nevoie de piaţă si deținerea proprietăţii pentru a 

schimba comportamentul uman (așa cum republicanii credeau că 
este de fapt) atunci care putea fi resortul? În viziunea liberalilor este 
nevoie de piaţă pentru a facilita tranzacţiile economice; limitarea 
acestora nefiind o alternativă eficientă. Proprietatea există pentru 
a fi folosită în crearea bunăstării economice prin investiții şi ge- 
nerarea creşterii economice. Piaţa şi proprietatea individuală au 
favorizat autodeterminarea economică - individul nu mai trebuia 
să se bazeze pe aristocrație pentru a-şi câştiga existența sau nu mai 
era forțat să îşi „vândă” munca. În schimb, putea să obțină cel mai 
bun pret pentru munca sa sau produsele pe care le tranzactiona pe 
piaţă. Cu alte cuvinte, piaţa a fost cea care a făcut posibilă rupe- 
rea dependenţei - piaţa a fost la fel de importantă ca proprietatea 
pentru a le permite indivizilor să se bucure de beneficiile „vieții, 
libertăţii şi căutării fericirii” (Kaen, 2003). Creşterea economică era 
importantă deoarece, dacă fiecare ajungea la o situaţie economica 
îndestulătoare, problemele asociate cu distribuţia inegală a bunăs- 
tării ar fi dispărut - adică același vânt ar fi condus la mișcarea tu- 
turor bărcilor. Şi republicanismul civic si liberalismul, ca doctrine 
politice generale, prezintă premisele pentru un sistem economic în 
care mediul corporativ domină socialului, singura diferență fiind 
baza legitimitatii - proprietatea versus încrederea oarbă în piețe. 


Teoria cetăţeniei corporative 


Crane, Matten şi Moon (2008, 32) introduc în discuţia politică 
un termen neutru: cetățenia, pe care o definesc în conformitate cu 
taxonomia lui Stokes (2002, citat de Crane, Matten si Moon, 2008) 
adică pe lângă apartenenţa națională, cetățenia mai înseamnă si 
răspundere, legitimitate şi participare. În acest context se analizea- 
ză potenţialul de a fi cetățean al corporațiilor folosindu-se cadrul 
oferit de modelele democratice ale republicanismului civic, demo- 
cratiei evolutive (developmental democracy) si a democraţiei con- 
sultative. 

(Crane, Matten şi Moon, 2008, 33) 


Tabel 1: Corporatiile participând la guvernare în rol de cetățeni 


Republicanism civic 


Democraţie evolutivă 


Democraţie consultativă 


Natura 
cetățeniei 


Baza pentru 
cetățenie 


Participare într-o 

comunitate, implicând 

obligații referitoare la 

binele public sau civic 

+ Status legal și admi- 
nistrativ 

+ Proces de participare 


Reţea densă de 

relații interpersonale în 

societate pen70/3tru 

bunăstarea individuală 

si socială 

+ Status legal și admi- 
nistrativ 

+ Proces de participare 


Deliberare liberă asu- 

pra deciziilor publice 

dintr-o comunitate 

+ Status legal și admi- 
nistrativ 

+ Proces de participare 


Natura Obligatie fata de Indeplinirea obligaţiilor | Implicare directă în 

participării guvern și împărțirea față de societate (mai | rezolvarea colectivă 

din partea administrării cu elitele | degrabă decât față de | de probleme pe baza 

cetățenilor + Activitate ce ţine de | guvern) și stabilirea egalității și a valorilor 
grupurile de presiune | relațiilor directe cu alţi | pluraliste pentru rezol- 

Potenţial, ca | + Participare directă în | cetăţeni varea unor probleme 

metaforă, guvernare e Implicare corporativă | complexe 

pentru + Lobby corporativ la faţă de toți stake- + Corporatiile isi asumă 

cetățenie nivel de guvern holderii dincolo de un rol deliberativ în 

corporativă + „Noua guvernare”: motivul rațional al societate 
mediul de afaceri bunăstării sociale + Corporatiile deschid/ 
ca partener pentru fac posibile procesele 
actorii societăţii civile de deliberare la nive- 

+ Guvernare prin lul societății — trece- 

activităţile economice rea către democraţia 
zilnice stakeholderilor 

Baza norma- | Corporatiile artrebuisă | Corporatiile ar trebui Corporatiile ar trebui să 

tivă pentru participe în guvernarea | să alinieze propriile participe în deliberările 

cetățenia societății interese cu cele ale civice ca egali. 

corporativă bunăstării sociale 

Condiții pen- |- Corporatiile sunt + Corporatiile sunt + Corporatiile sunt 

tru aplicarea agregări ale interese- | agregări ale interese- | agregari ale interese- 

metaforei lor umane lor umane lor umane 

cetățeniei la |e Corporațiile sunt pa- |e Corporatiile sunt pa- |e Corporatiile sunt pa- 

corporații sibile de răspundere sibile de răspundere sibile de răspundere 


analog altor tipuri de 
cetățeni surogat 


analog altor tipuri de 
cetățeni surogat 

+ Există legături reci- 
proce între corporații 
şi societatea civilă 


analog altor tipuri de 
cetățeni surogat 
Există legături între 
corporații și societa- 
tea civilă 

Corporatiile exercită 
un tip de auto-control 
Arene pentru delibe- 
rari libere si corecte 

În cadrul republicanismului civic, aşa cum este definit de Sto- 
kes (2002, citat de Crane, Matten și Moon, 2008, 34) cetățenia este 
activitatea politică care formează voința populară si este în acelaşi 
timp expresia acesteia, reflectând angajamentul fata de comunitate 
al cuiva. Corporatiile nu se pot angaja în toate tipurile de activități 
comunitare specifice cetățenilor, însă în cadrul acestui model, ele 
trebuie să se supună legii si să-şi plătească taxele, în condiţiile în 
care posibilităţile de participare directă sunt încă în faza de subiect 
de dezbatere. Cât de etică ar fi participarea corporațiilor în luarea 
deciziei politice este doar un alt aspect al problemei, mai ales că, cel 
putin în Statele Unite avem de a face cu campanii de lobby puter- 
nice pentru susținerea unui interes corporativ sau a altuia, uneori 
vădit în dauna interesului public. În acelaşi timp există şi exemple 
care arată că, corporatiile au acţionat individual sau colectiv şi ca 
grupuri de presiune, atunci când guvernele au intenţionat să intro- 
ducă reglementări în anumite domenii impunând asumarea unor 
obligaţii sociale sau ecologice pentru mediul de afaceri. Un exem- 
plu este acela al Global Climate Coalition (Coaliția Globală pentru 
Climă - CGC - o coaliţie a companiilor din domeniul carburanți- 
lor fosili) care s-a opus prin toate mijloacele ca guvernul american 
să semneze Protocolul de la Kyoto privind reducerea emisiilor de 
CO, din atmosferă; adică în termeni de luptă şi participare politică 
o corporație acționează ca orice alt cetățean care-și apără si prote- 
jează propriile interese. În ceea ce priveşte participarea efectivă la 
guvernare, Crane, Matten şi Moon (2008, 38) consideră că aceas- 
ta se poate manifesta în două modalităţi: un sistem de împărţire 
a guvernării în sistemele politice dezvoltate (adică statul intră în 
diverse parteneriate cu ONG-urile sau companiile ca răspuns la o 
supraîncărcare de activități sau în virtutea recunoaşterii faptului că 
nu posedă toate soluţiile sau cele mai bune soluţii la diverse proble- 
me sociale). A doua modalitate este acea de asumare a unor roluri 
specific guvernamentale de către corporație în cadrul activităţilor 
economice curente (de exemplu alocarea de fonduri pentru anumi- 
te proiecte, ca parte a unor strategii interne, proiecte care trec din- 
colo de simple initiative filantropice). Aşadar, participarea politica 
a corporației este una de tip normativ în cadrul modelului republi- 

canismului civic - atâta vreme cât ea contribuie la binele general. 
Însă, desi unele companii îmbrățișează conceptul de cetăţenie cor- 
porativă, ele nu se dau în lături de la a acţiona împotriva binelui 
public atunci când motivul profitului este vital supraviețuirii sau 
din simpla rațiune de a face profit. 

În ceea ce priveşte democraţia evolutivă, aici noţiunea de ce- 
tatenie, aşa cum a definit-o Stokes (2002, citat de Crane, Matten 
şi Moon, 2008, 40) porneşte de la premisa că, pentru a se dezvolta 
politici democratice este necesar ca oamenii să aibă un comporta- 
ment înalt participativ în reţele de bună cooperare unii cu ceilalți 
- adică un nivel înalt de capital social. În cadrul acestui model, cor- 
poratiile nu au obligaţii doar fata de guvern, ci si fata de societate 
în general. În acest sens, delegarea responsabilitatii dinspre guvern 
către corporaţii pentru rezolvarea unor chestiuni sociale presante 
este apreciată negativ, pentru că, e mai degrabă de așteptat ca, în 
calitate de cetăţeni, corporatiile să-şi asume singure acest rol, să 
devină protagonişti activi în procesul de guvernare. Un asemenea 
exemplu este dat de o serie de lanţuri mari de supermagazine din 
Marea Britanie, care, înainte de adoptarea unei legi, au decis in- 
terzicerea comercializării produselor modificate genetic, doar ca 
urmare a presiunii venite din partea consumatorilor. Rămâne însă 
sub semnul întrebării dacă asumarea acestor roluri contribuie la 
bunăstarea socială. 

În cadrul democraţiei consultative (Stokes, 2002, citat de Cra- 
ne, Matten şi Moon, 2008, 41) cetăţenii nu doar participă în viaţa 
publică, ei participă într-o manieră deliberată, ei sunt imputerni- 
citi să aibă o opinie, ceea ce le permite să răspundă mai bine si 
să ia decizii faţă de chestiuni complexe. Cetăţenii iau în conside- 
rare si alte puncte de vedere, angajarea lor politică e privită din 
perspectiva rezolvării unei probleme comune şi nu a unei simple 
ridicări de mâini sau a atingerii unui consens. Din această per- 
spectivă un exemplu ar fi includerea stakeholderilor în consiliile 
de administraţie ale unor corporaţii sau în decizii care afectează 
anumite comunități. Modelul democraţiei consultative se apropie 
de conceptul de democraţie a stakeholderilor sau de participare şi 
dialog a stakeholderilor. 

Ca o concluzie referitoare la rolul politic al corporațiilor, autorii 
consideră că acest nou tip de implicare din partea lor trebuie accep- 
tat. El trebuie consacrat într-un statut de cetăţeni surogat, similar 
aceluia deținut de alte entităţi: grupuri de presiune, asociaţii soci- 
ale sau noi mișcări sociale. Însă din acest punct, căile de argumen- 
tare se diferenţiază, pentru că celelalte entități sunt alcătuite din 
cetăţeni şi răspunzătoare în fata acestora, în timp ce, corporatiile 
răspund doar în fata consiliilor de administraţie si, desi deciziile 
lor pot afecta întreaga societate, răspunderea lor e doar în fata câ- 
torva persoane. Totuşi, şi unora dintre organizaţiile societăţii civile 
li se poate reproşa lipsa de participare civică în luarea deciziilor şi 
reprezentarea unor anumite interese, care pot să nu coincidă tot 
timpul cu interesele întregii societăți. Așa încât, pentru a exclude 
corporatiile de la guvernarea societăţii, ar trebui să se demonstreze 
că toți ceilalți participanţi: guvernele sau organizaţiile neguverna- 
mentale sunt mai răspunzătoare în fata cetăţenilor ale căror intere- 
se spun că le reprezintă. Sau li se poate cere corporațiilor să fie mai 
deschise, transparente si să dezvăluie mai multe dintre practicile pe 
care le au — într-un cuvânt să se lărgească baza socială fata de care 
corporatiile sunt răspunzătoare. O altă variantă ar fi ca interesele 
corporației să se suprapună peste interesele sociale sau ale cetate- 
nilor şi, pornind de la această premisă, corporatia să se auto-regle- 
menteze, asigurându-se că cerinţele sociale sunt respectate într-o 
manieră care-i permite corporației să rămână profitabilă. Totuși, 
la nivel de putere economică, corporatia nu poate fi comparată cu 
un cetățean normal al unui stat. Corporaţia creează sisteme de de- 
pendenta. Puterea ei este comparabilă cu cea a guvernelor pe lângă 
care poate, datorită lobby-ului, să-şi promoveze şi, mai important, 
să-şi impună interesele. Crane, Matten şi Moon (2008, 41) conclu- 
zionează că, rolul de cetățean al corporației este cumva ambiguu si 
depinde de statul in care corporatia este constituită sau isi desfa- 
şoară activitatea. Totuși, desi sunt persoane juridice, corporatiile 
beneficiază de anumite drepturi specifice persoanelor fizice, ceea 
ce le dă un statut de cvasi-cetatenie. Aşadar, cetățenia corporativă 
poate constitui un cadru in care statutul corporației în societate 
să se facă în raport cu o agendă normativă mai bine structurată şi 

în care responsabilitatea socială corporativă să aibă o dimensiune 
clară de obligaţie. 


Relaţia corporațiilor cu alti actori civici si politici 


Analizând raportul dintre răspunderea şi transparența orga- 
nizatiilor neguvernamentale si a corporațiilor, Michael Edwards 
(2008, 27-29) aduce o serie de argumente în favoarea capacității 
de reprezentare a organizațiilor societăţii civile, în sensul că chiar 
dacă diverse grupuri ale societăţii civile au anumite agende politice 
sau sociale, ele sunt capabile să cultive norme şi practici de coo- 
perare, solidaritate şi protecție - diferite de logica afacerilor sau a 
pieţei. Această reţea variată de organizaţii se asigură că interesele 
tuturor sunt reprezentate. Organizațiile societăţii civile sunt cadrul 
în care se manifestă grupuri care doresc schimbări fundamentale 
în structurile sociale şi economice, în politici şi în lumea ideilor. 
Ele nu pot rezolva probleme de sărăcie şi discriminare pentru că 
asemenea acțiuni necesită decizie la nivel politic şi resurse. Socie- 
tatea civilă dezvoltată este însă solul pe care se poate dezvolta de- 
mocratia publică, organizând cetăţenii şi exercitând presiuni pen- 
tru responsabilizarea corporativă. Aşadar, societatea civilă este o 
contrabalansare necesară pentru mediul de afaceri si puterea lui. 
Organizațiile societăţii civile, tocmai pentru că emulează direct din 
interesele comunităţii sau societăţii sunt reprezentative şi transpa- 
rente, într-o manieră în care, corporatiile nu pot fi pentru moment, 
chiar dacă apar tendinţe spre deschidere şi implicare socială prin 
fundaţiile corporative. Voi dedica, spre finalul acestui capitol, mai 
multe pagini filantropiei corporative, argumentând de ce, în opinia 
mea, aceasta este mai degrabă o manifestare de relaţii publice şi nu 
o demonstraţie a faptului că respectiva companie este responsabilă 
social. Poate cel mai important analist critic al relaţiei dintre cor- 
poratie şi stat este Joel Bakan (2005). El porneşte de la premisa că 
raportul cel mai important dintre stat şi corporație se manifesta 
prin intermediul reglementării, respectiv, prin agenţiile sale statul 
supervizează activitatea pieţei şi balansează cu legi sau decizii de- 

rapajele de putere din partea corporațiilor în raport cu cetăţenii. 
Tocmai de aceea, considera Bakan, corporatiile sunt un dușman 
al democraţiei, pentru că, prin practicile lor, ele încearcă să ajungă 
la aceşti deținători de putere pentru a-i corupe, astfel încât, să le 
protejeze şi promoveze interesele si a obţine cât mai mult profit. 


„Pentru că reglementarea reduce profitabilitatea, strategia 
de a o elimina are mult sens din punct de vedere al afacerii. Di- 
rectorul companiei care, din cauza unei îngrijorări principiale 
pentru integritatea procesului democratic refuză să fie implicat 
în jocuri de influență politică, isi dezamageste acționarii şi nu 
îşi îndeplineşte mandatul legal de a promova cele mai bune in- 
terese ale corporației. Sarcina directorilor executivi este, nu de 
a proteja democraţia, ci de a-i menţine incertitudinile şi a evita 
obstacolele pe care le prezintă (Bakan, 2005, 101-102)” 


Bakan oferă ca ilustrare cazul unei lobbiste celebre, Anne 
Wexler, pe lista căreia sunt incluşi mai multi clienți corporativi si 
care a declarat într-un interviu că, cu ceva vreme în urmă, unul din- 
tre amendamentele propuse de administraţia Clinton, ce urmărea 
creşterea eficienţei în utilizarea combustibililor fosili şi avea impact 
asupra companiilor producătoare de autovehicule pentru că acestea 
trebuiau să-şi re-adapteze liniile de producţie si ar fi redus produc- 
tia la masini cu o capacitate cilindrică mare - cu alte cuvinte avea 
potenţialul de a le reduce profiturile, a fost respins de congres cu 
o largă majoritate. Companiile producătoare de autovehicule au 
cheltuit milioane de dolari pentru a-şi susține cauza, motiv pentru 
care autorul concluzionează că, atunci când corporatiile fac lobby 
la nivelul administratiilor centrale, scopul lor este de a evita regle- 
mentarea — uneori urmăresc ca guvernele să stopeze introducerea 
unei legi, alteori să slăbească sau să elimine reglementări care există 
deja. Se aduce din nou în discuţie, după părerea mea, necesitatea 
acceptării faptului că, implementarea unor strategii de afaceri res- 
ponsabile constituie o obligație, măcar la nivel principial, iar aceasta 
derivă din realitatea că, puterea trebuie pusă în relație directă cu res- 
ponsabilizarea detinatorului ei. În cazul relaţiilor dintre corporație 

şi cetățean sau chiar corporație si stat relaţiile nu sunt egale. Într-o 
democraţie consultativă precum cea descrisă de Crane, Matten şi 
Moon (2008), relaţiile dintre participanţii la viaţa publică sunt de 
egalitate. Dar acest principiu nu se regăseşte în fapt atunci când vor- 
bim de corporaţii. Mai mult, o serie de autori citați de Bakan (2005, 
144), Robert Monks şi Ira Jackson discreditează ideea necesității 
reglementării, nu doar pentru că piața se auto-reglementeaza prin 
intermediul mâinii invizibile (subiect discutat anterior) ci si pentru 
că, soluţiile le dă piaţa. Acestea sunt „democraţia consumatorilor” şi 
întoarcerea spre capitalismul fiduciar. În primul caz, se acreditează 
ideea că în era informaţiei, consumatorii se pot informa pentru a 
preveni abuzurile corporative, iar acționarii au posibilitatea ca, prin 
pârghii de guvernare corporativă, să crească responsabilitatea ma- 
nagerilor. Bakan argumentează că, pe termen scurt, au existat mo- 
dificări pozitive ale comportamentului corporativ datorate presiu- 
nii consumatorilor sau intervențiilor actionariatului, însă ele nu au 
avut efect durabil şi în nici un caz acestea nu pot înlocui intervenţia 
guvernamentală. În opinia lui „democraţia este un sistem ierarhic. 
Necesită ca oamenii, prin intermediul guvernelor rezultate în urma 
votului lor, să-şi exercite suveranitatea asupra corporațiilor, nu ega- 
litatea cu ele; să aibă autoritatea de a decide ce pot, nu pot sau trebu- 
ie să facă corporatiile. Dacă spunem că o corporație este în relaţie de 
parteneriat cu guvernul, atunci trebuie să fim îngrijorați de soarta 
democraţiei, pentru că înseamnă că guvernul şi-a abdicat suverani- 
tatea fata de corporație (Bakan, 2005, 108)” 


Corporatiile si globalizarea 


Mai nou insa, efectele pozitive sau nocive ale activitatii corpo- 
ratiilor asupra economiei nu se mai definesc doar in relatie cu un 
singur stat national. Globalizarea a schimbat perspectiva. Definesc 
globalizarea in acord cu Thomas Friedman ([1999]2008, 30) ca: 
„integrarea inexorabilă a pieţelor, a statelor nationale si tehnologii- 
lor într-un grad fără precedent - şi anume într-o modalitate care da 
indivizilor, întreprinderilor şi statelor naţionale posibilitatea de a 

ajunge mai departe, mai rapid, mai profund şi mai ieftin ca oricând 
şi într-o manieră care, pe de altă parte produce o reacţie puternică 
din partea celor pe care acest nou sistem, fie îi agresează, fie îi lasă 
în urmă”. Opinia autorului este că o condiţie sine qua non a globali- 
zării e dată de existența economiilor deschise, a comerțului liber şi 
concurenţei ce favorizează expansiunea capitalismului. Friedman 
([1999]2008) consideră că sistemul globalizării poate fi caracterizat 
pe deplin printr-un singur cuvânt: web (reţea - se referă la rețeaua 
internet), în timp ce relaţiile dintre actorii sociali vor fi de compe- 
titie. Cel mai important actor şi beneficiar al globalizării sunt cor- 
poratiile, care, ca urmare a deschiderii pieţelor, au depăşit limitele 
statului în care au fost înregistrate legal pentru a-şi desfășura acti- 
vitatea în toate colțurile lumii, devenind companii multinaționale 
(CMN). 

În atare condiţii, Crane, Matten şi Moon (2008) consideră că, 
avem de a face cu un nou tip de cetățenie corporativă- aceea cos- 
mopolită ce poate fi privită din patru perspective teoretice: Inter- 
naționalism (cosmopolism legal - CL), Societatea civilă globală 
(cosmopolism politic - CP), Comunitățile transnationale (CT), 
Post-nationalismul (PN). Pentru internationalism baza normati- 
va a cetateniei este asigurata de valorile morale aplicabile univer- 
sal, pentru cosmopolismul politic baza normativa a cetateniei este 
asigurata de pluralitatea principiilor politice democratice, con- 
struite cognitiv in moduri similare cu comunităţile. Pentru teoria 
comunităţilor transnationale cetățenia este determinată de mul- 
tiple identități culturale de grupuri (mai degrabă etnice) extrem 
de mobile, iar în teoria post-nationalismului baza cetăţeniei este 
o constituţie, pusă în practică pe principiul respectării legilor în 
urma unui proces de deliberare şi valori democratice (Crane, Mat- 
ten şi Moon, 2008, 172). 

Spre deosebire de Thomas Friedman ([1999]2008) autorii con- 
sideră că globalizarea nu este un fenomen natural determinat de o 
evoluţie istorică, ci un fenomen construit deliberat, căruia îi dau 
amploare corporatiile. Pornind pe această linie de argumentare, 
corporatiile nu doar influențează globalizarea, ci determină indi- 
rect, transformarea cetăţeniei într-o epocă globală. 

Alţi artizani ai globalizării sunt, în opinia lui Sklair (2007, 98) 
reprezentanţii clasei capitaliste transnationale (CCT). Faptul că e 
transnationala are două sensuri: membrii ei au perspective mai 
degrabă globale decât locale si, de asemenea, aceştia sunt oameni 
care operează transnational în activitatea lor zilnică. CCT are patru 
dimensiuni: cea corporatistă (cei ce dețin sau controlează CMN- 
uri şi companiile lor subsidiare); cea statală formată din birocrati 
şi politicieni globali sau supra-statali; cea tehnocrată formată din 
profesionişti ai globalizării şi dimensiunea consumeristă (alcătui- 
tă din media şi comercianţi). Persoanele migrează în cadrul celor 
patru dimensiuni enunțate, dar împreună alcătuiesc elita puterii 
(the power elite). Caracterul transnational al acestei clase capita- 
liste este determinat de următoarele aspecte: interesele economice 
ale membrilor ei sunt din ce în ce mai mult interconectate global 
mai degrabă decât în statele de origine. Proprietatea şi acţiunile în 
corporatiile pe care le deţin sau le controlează devin şi ele globa- 
lizate, urmând directive de creştere si obţinere a profitului pentru 
acţionari. În acest sens, în accepțiunea lui Sklair (2007), singurul 
concept care contează este acela al pieţei pe care operează o com- 
panie, iar piaţa poate sau nu să coincidă cu teritoriul unui anume 
stat național. În al doilea rând CCT încearcă să-şi exercite controlul 
economic la locul de muncă, controlul politic în politica națională 
şi internaţională şi controlul vieţii de zi cu zi sub forma practicilor 
şi retoricii consumeriste. Exercitarea controlului asupra pieţei for- 
tei de muncă e făcută de exemplu prin intermediul amenințării cu 
relocarea afacerilor. Alt aspect este dat de faptul că membrii CCT 
au stiluri de viata similare şi învaţă cam la aceleaşi şcoli de afa- 
ceri din vestul Europei sau America de Nord - ceea ce le asigură o 
uniformitate ideologică, apartenenţa la cluburi exclusiviste şi so- 
cializare în stațiuni ultra-luxoase. Nu în cele din urmă, capitalistii 
transnationali se consideră atât cetăţeni ai țării lor de origine, dar si 
cetăţeni globali, universali. Deşi pot migra între diverse dimensiuni 
sau între membrii acestei clase, se pot isca conflicte dar, există un 
liant care reuşeşte să-i tina împreună: „ideologia culturală a consu- 
merismului este valoarea fundamentală care ţine sistemul intact, 
şi îi permite, în același timp, o largă varietate de alternative... Cele 

patru factiuni ale CCT in fiecare regiune, tara, oras, societate sau 
comunitate performeaza functiuni complementare pentru a realiza 
intregul. Atingerea acestor obiective e facilitata de activitatea agen- 
tilor nationali si a organizatiilor conectate intr-o retea complexa de 
jonctiuni. (Sklair, 2007, 100)” 

Pe langa artizanii sau actorii globalizarii, Crane, Matten si 
Moon (2008) consideră că trebuie să vorbim de un set de condiţii 
care au catalizat apariția globalizării: existența unui spațiu omo- 
gen, cu sisteme democratice, caracterizate prin economie de piață 
unde actorii privați să-şi poată manifesta influența, cu tarife mici 
si lipsă a reglementării - principiul convergentei de care amintea 
în capitolul precedent Useem ([1998]2004). Un alt factor crucial 
al globalizării a fost tehnologia și, mai ales, accesibilitatea acesteia, 
ce a permis o comunicare rapidă a informaţiei şi mişcări în timp 
scurt de capital, forță de muncă si produse. Nu stim dacă, mai întâi 
am avut artizanii globalizării şi apoi condiţiile de manifestare a 
acesteia. Ar însemna să ne pozitionam în fata unei dileme de tipul, 
ce a fost prima data: oul sau găina; şi nu acesta e scopul prezentei 
lucrări. Un lucru este cert, şi anume că, un efect secundar al tehno- 
logiei si al unei lumi fără bariere a fost relocarea afacerilor, ceea ce 
a permis ca unele companii să se stabilească cu unități de producţie 
in tari în care reglementările de mediu erau mai relaxate, în locuri 
în care forţa de muncă era mai ieftină si din abundență sau unde 
taxele şi impozitele erau mai mici. Astfel încât, pe lângă bunăsta- 
rea relativă pentru comunităţile şi țările gazdă, pe care o aduceau 
în acest fel companiile multinaționale (CMN) s-au înregistrat o 
serie de abuzuri - vezi cazurile Nike (Vietnam) sau Bhopal (India). 
În unele tari corporatiile negociază direct cu guvernele nationale, 
mai ales in cele în curs de dezvoltare — adică avem de a face cu o 
relație de egalitate între corporație şi statul national. În viziunea 
lui Stiglitz ([2006]2008) de exemplu CMN nu sunt doar bogate, ci 
deţin chiar şi putere politică. Arma folosită împotriva guvernelor 
este relocarea afacerilor. Totuși CMN nu li se poate nega un rol 
important în răspândirea avantajelor globalizării în țările în curs 
de dezvoltare, prin: comerț, transfer tehnologic, investiţii directe, 
produse mai bune ca preţ şi calitate, iar de aici rezultă creşteri ale 

nivelului de trai, inflaţie mică si dobânzi mai mici. Întrebarea pe 
care ne-o punem, împreună cu Stiglitz ([2006]2008, 165) este: ce se 
poate face pentru minimizarea daunelor si maximizarea contribu- 
tiei lor nete la dezvoltarea societății, mai ales că globalizarea nu are 
sens dacă nu conduce la dezvoltare, si nu doar a țărilor bogate, ci a 
tuturor țărilor. Autorul combate primatul actionariatului, pentru 
că „deseori motivațiile private nu se aliniază cu costurile şi avan- 
tajele sociale...iar atunci când se întâmplă acest lucru, urmărirea 
interesului propriu nu are drept consecință bunăstarea societăţii.” 
Această lipsă de aliniere este etichetată de economiștii moderni 
drept „eşecul pieţei”, pieţele determină unele lucruri într-o măsură 
prea mică (e.g. cercetarea) iar altele într-o măsură prea mare (e.g. 
poluarea). Stiglitz ([2006]2008, 180) consideră că pot fi luate o se- 
rie de măsuri, mai ales în țările de origine ale corporațiilor, în țări- 
le industrializate, avansate, pentru a nu le permite corporațiilor să 
scape aşa de uşor după comiterea unor abuzuri: „reducea nivelului 
de corupţie prin legi adoptate la nivel national care sancţionează 
acest tip de practică si în operaţiunile internationale ale corporati- 
ei; eradicarea secretului bancar, care oferă un refugiu sigur pentru 
câştigurile obținute în mod necinstit; necesitatea îmbunătăţirii le- 
gislatiei corporative - persoanele din conducerea firmei ar trebui 
să fie considerate responsabile pentru mai multe dintre acțiunile 
lor, ceea ce înseamnă că legea privitoare la responsabilitatea limi- 
tată a investitorilor trebuie schimbată pentru a nu permite absol- 
virea lor de răspundere; de asemenea, domeniul răspunderii tre- 
buie lărgit dincolo la responsabilitatea fata de acţionari, pentru ca 
daunele ecologice, adică furtul moştenirii unei întregi comunități, 
nu reprezintă o infracțiune mai puţin gravă decât înşelarea inves- 
titorilor. Doar unele dintre țările europene beneficiază de cadre 
legale care recunosc obligațiile corporațiilor, nu numai fata de an- 
gajatii lor, ci şi fata de alte persoane afectate de politicile lor; ceea 
ce face a fi imperios necesară, adoptarea unor legi globale pentru 
o economie globală”. Stiglitz este si el un susținător al convergentei 
practicilor ce reglementează relaţiile dintre state si corporaţii (i.e. 
cadre legislative internaţionale, tribunale internaţionale). Acelaşi 
tip de soluţie — creşterea reglementării atunci când vine vorba de 

activitatea CMN este propus şi de Bakan (2005, 161-164), conside- 
rând că, reglementarea este calea prin care statul se relegitimizează 
în raport cu corporatiile şi calea, prin care acestea sunt puse sub 
control democratic. În acelaşi timp, trebuie întărite agenţiile gu- 
vernamentale, care pun în practică reglementarea, prin existența 
unui număr suficient de angajaţi ai acestora, prin capacitatea de 
aplicare a unor amenzi care să fie punitive şi să-i determine pe di- 
rectorii companiilor să pună în practică acțiunile potrivite. Sanc- 
tiunile pot creşte concomitent cu recidiva corporativă, astfel încât, 
unora li se poate interzice să mai facă afaceri cu statul pentru o 
anumită perioada de timp. Reglementările din domeniul protec- 
tiei mediului sau al sănătăţii si securității in muncă trebuie să res- 
pecte principiul prevenirii şi trebuie să aibă, ca efect, suspendarea 
imediată a activităţii corporațiilor până la stabilirea faptului că 
activitatea lor nu este un pericol pentru populaţie sau mediu. De 
asemenea, responsabilitatea reglementării sau controlului nu tre- 
buie plasată doar pe umerii unor agenţii guvernamentale, puterea 
trebuie împărțită la nivel local cu consiliile locale, în care cetăţenii 
trebuie să joace un rol mai important de monitorizare. Sindicatele 
trebuie protejate și funcționarea lor întărită, concomitent cu aso- 
ciatiile de consumatori, organizaţiile neguvernamentale sau cele 
civice. Sistemul politic trebuie întărit de asemenea - alegerile si 
mai ales finanțarea acestora din partea corporațiilor trebuie făcute 
într-o manieră transparentă si, deşi corporatiile trebuie să fie parte 
a procesului de consultare, ele nu pot fi tolerate, totuși, în rolul 
de partener al guvernelor. Influenţa lor trebuie să fie comparabilă 
cu cea a altor grupuri de stakeholderi. De asemenea, în sistemul 
politic trebuie să se producă reforme prin care să se facă auzite 
vocile celor care au fost deziluzionati de puterea politică în trecut 
- baza de reprezentare a aleşilor trebuie să cuprindă un număr cât 
mai mare de cetăţeni. Nu în cele din urmă, aceste măsuri trebuie 
să fie concomitente cu crearea unei sfere publice robuste, puter- 
nice. Adică, grupurile publice considerate vulnerabile, sacre din 
punct de vedere moral sau subiecte predilecte ale exploatării cor- 
porative trebuie protejate. Trebuie dezbătut, cât de mare trebuie să 
fie influența corporativă asupra minţii copiilor (prin marketingul 

adresat acestora), asupra utilităţilor publice, a instituţiilor cultura- 
le sau universităţilor, a sistemelor de protecţie socială, a închisori- 
lor, mediului înconjurător sau poliţiei. De asemenea, într-o lume 
globalizată, statele trebuie să lucreze împreună pentru a schimba 
ideologiile instituţiilor internaționale de tipul Băncii Mondiale sau 
Fondului Monetar Internaţional pentru ca acestea să se delimite- 
ze de fundamentalismul pieţei, presiuni pentru de-reglementare 
şi privatizare. În opinia lui Bakan (2005, 164) ideologia acestor 
instituţii nu trebuie considerată ca sculptată în piatră pentru tot- 
deauna, aşa cum au fost formulate inițial mandatele lor la Bretton 
Woods, ci trebuie să reflecte o ideologie care să corespundă lumii 
de azi. Şi, mai important decât orice, este să ne reamintim că, cor- 
poratiile sunt o creaţie a omului — ele nu au viata sau putere decât 
în limitele pe care le-au primit de la state. Iar aceste limite ar trebui 
să fie încă sub controlul nostru. 

În opinia mea, globalizarea pune comunităţile nationale si lo- 
cale în fața unui fapt împlinit - CMN ies şi intră în viețile noastre 
după cum le dictează interesul - dar, în egală măsură si în fata unui 
nou set de provocări. Provocări pentru care, multe comunităţi sau 
guverne naţionale nu sunt pregătite. Nu există nici instrumentele 
legale şi nici expertiza pe care să te poţi baza în astfel de situaţii. O 
slăbiciune a proceselor decizionale şi a cadrului de reglementare 
normativa, de care CMN profită din plin - ele par a fi mereu cu un 
pas înaintea celor cu care vor negocia. Cazul companiei Nokia ce a 
plecat din Germania în căutarea unor pieţe de muncă mai ieftine şi 
a unor taxe locale mai mici ajungând dar şi plecând urgent din Ro- 
mânia, si de la Jucu este de notorietate. Cum e, de asemenea, de no- 
torietate faptul că, după ce a convins autorităţile naţionale şi locale 
să investească masiv în infrastructură promițând să rezolve situaţia 
şomerilor din zonă si să contribuie apoi prin taxe la bugetele locale, 
Nokia a decis să-și închidă operaţiunile din România. Investiţiile 
statului și ale autorităţilor locale au depăşit cu mult "pomul lăudat”. 
Germania, care a făcut aceleași eforturi pentru a găzdui unitatea de 
producție a Nokia a dat compania în judecată. Statul român, mai 
prost pregătit pentru asemenea situații, fără un plan de contingenta 
şi cu o putere de negociere mai mică în raport cu această companie 

multinațională a rămas fără pârghii şi nu a putut cere companiei 
daune reparatorii. (Curcea, 2011) 

Cazul de la Jucu nu este singular, în prezent România se găseşte 
din ce în ce mai prinsă în vârtejul globalizării, reglementării sau 
reformei sistemului electoral - concomitent cu acreditarea ideii că 
cetăţenii nu pot face prea multe ca să influenţeze mersul lucrurilor. 
Spre exemplu, noi trăim din plin efectele relocării CMN-urilor, fapt 
ilustrat de muncitoarele chinezoaice "importate" ca să lucreze într- 
o fabrică de confecţii de la Bacău si care, erau ţinute de angajator 
în adevărate lagăre de muncă moderne. După apariţia în media a 
acestui caz, autorităţile române au constatat că legislația în dome- 
niul muncii era respectată. Nu același lucru se poate spune şi des- 
pre drepturile angajatelor care erau ţinute "sub cheie” în perimetrul 
companiei, delimitat de restul lumii cu un gard de sârmă ghimpată. 
Acest gen de abuz nu este reglementat si nu poate fi documentat 
uşor, mai ales că chinezoaicele nu vorbeau româneşte, nu se pu- 
teau adresa autorităților şi nu puteau depune plângere (Enache, 29 
ianuarie 2007, Pop, 31 august 2006). În România nici autorităţile şi 
nici societatea nu au fost pregătite pentru un asemenea fenomen - 
importul forței de muncă, evenimentul de la Bacau a fost interesant 
doar după ce s-a aflat, cu iz de picanterie, că muncitoarele l-au ata- 
cat în cantină pe managerul general cu cuțite si furculite de plastic 
pentru ca să li se plătească drepturile salariale promise (Leanca, 
21 ianuarie 2007; Pop, 31 august 2007). Pentru cazul de la Bacău 
a existat şi un dezinteres frizând alienarea din partea comunității 
locale. Muncitoarele românce nu au arătat nici ele nici un semn de 
solidaritate colegelor chinezoaice pe care le percepeau ca "furandu- 
le” locurile de munca (Crişan, 2011). 

Poate că nu întâmplător, diversi analiști acreditează in spațiul 
public ideea necesității dispariţiei treptate a statului naţional, 
în fapt dacă urmărim ştirile, slăbirea puterii guvernamentale ni 
se prezintă ca o realitate de facto. Semnele acestui fenomen ar fi 
incompetenta statului, lipsa lui de forță în negocierile cu bănci sau 
instituții financiare internaţionale, cu corporaţii sau cu investitori, 
incapacitatea reglementării eficiente şi a impunerii de sancțiuni 
actorilor corporativi atunci când aceştia încalcă legea (vezi amen- 

zile aplicate de Consiliul Concurenţei operatorilor din domeniul 
telefoniei mobile sau a companiilor petroliere). Totuşi Friedman 
([1999]2008) consideră că „unul dintre motivele pentru care statul 
naţional nu va dispărea niciodată, chiar dacă va fi mai slab, este ace- 
la că el reprezintă ultimul măslin - ultima expresie a apartenenței 
noastre din punct de vedere lingvistic, geografic şi istoric. Singur 
poţi fi o persoană bogată, singur poţi fi o persoană inteligentă, dar 
singur nu poţi fi o persoană completa. Pentru aceasta trebuie să fii 
o parte din si să ai rădăcini într-un crâng de măslini. Actorii glo- 
balizării rămân statele nationale, dar lor li se adaugă superpietele 
şi indivizii superputernici sau corporaţii superputernice.” Şi totuși, 
în opinia noastră, nu doar reglementările agenţiilor naţionale sau 
ale structurilor supra-statale vor contribui la conduite responsabile 
din partea CMN, crângul de măslin are în componența sa şi orga- 
nizatiile neguvernamentale care se folosesc la rândul lor de globa- 
lizare. Stiglitz ([2006]2008), în acord cu Bakan (2005), consideră 
că, la rândul ei, şi societatea civilă a adoptat un rol mai activ, mo- 
nitorizând acţiunile marilor companii miniere şi ale firmelor pro- 
ducătoare, care îşi tratează rău angajaţii (vezi cazul Roşia Montană 
Gold Corporation - unde Stephanie Roth, o activistă ecologistă din 
străinătate, a mobilizat organizaţii din vestul Europei şi America, 
apoi a coalizat ONG-urile locale pentru a stopa dezastrul de ex- 
ploatare a aurului folosind cianurile din Munţii Apuseni) (Crișan, 
2008). Noile tehnologii care au contribuit la apariţia globalizării au 
fost utilizate pentru a aduce acest gen de abuzuri în atenţia opiniei 
publice nationale si internationale, astfel încât si cele mai imorale 
companii au fost silite să dea socoteală pentru faptele lor. 


„Aceasta este realitatea si nu va putea fi modificată cu usu- 
rinta: nu trebuie nici să considerăm corporatiile niște infractori, 
aşa cum au fost portretizate frecvent, însă nici binefăcători ge- 
nerosi ai țărilor in curs de dezvoltare. Răspunderea limitată a 
stimulat dezvoltarea capitalismului modern, însă în contextul 
globalizării, abuzurile asociate ei s-au extins la scară globală; 
fără reformele sugerate, situația s-ar putea inrautati foarte mult. 
Lecţia care trebuie învățată este simplă: stimulentele sunt im- 

portante, iar guvernele şi comunitatea internațională trebuie să 
depună mai multe eforturi pentru a se asigura că motivațiile 
corporațiilor sunt mai apropiate de cele ale oamenilor pe care 
îi afectează acţiunile lor, în special ale celor mai puţin puternici 
din țările în curs de dezvoltare Stiglitz ([2006]2008, 182)” 


Către o repozitionare a relațiilor dintre stat si corporație 


Este interesant că, atât Stiglitz cât si Friedman percep globaliza- 
rea, în forma ei economică drept un dat inevitabil, societăţii civile 
şi statului rămânându-le doar să se asigure că sunt puse în practică 
reglementările care ar determina un comportament responsabil al 
actorilor globali. Sklair (2007) în schimb consideră că, globalizarea 
capitalistă are o alternativă, o alternativă ce se proiectează inevita- 
bil datorită a două tipuri de crize: cea a polarizării claselor sociale şi 
criza lipsei de sustenabilitate ecologică. O cale de ieşire din globa- 
lizarea capitalistă este democraţia cooperativă (o formă tranzitorie 
de societate) către o globalizare socialistă (o etichetă pentru acea 
formă a globalizării care ar termina polarizarea de clasă şi criza 
ecologică). Strategia pentru realizarea acestei transformări implică, 
în opinia autorului, eliminarea graduală a ideologiei-culturii con- 
sumerismului si înlocuirea ei cu o cultură-ideologie a drepturilor 
omului. Ceea ce înseamnă că în locul concentrării culturii şi a va- 
lorilor pe care le susţinem pe posesiuni, pe ce avem, vieţile noastre 
ar trebui să fie trăite ținând cont de un sistem unanim agreat de 
drepturi ale omului şi responsabilitate față de ceilalți. Fiecare din- 
tre noi ar trebui să ne evaluăm consumul în termeni de drepturi si 
responsabilităţi, iar acestea ar trebui să determine o serie de noduri 
retelare si practici de ajutor reciproc, transnationale. Pentru atinge- 
rea acestui deziderat sunt necesare stadii tranzitorii, însă realitatea 
a demonstrat că, pot fi identificate practici socialiste în sisteme ca- 
pitaliste, inversa fiind valabilă şi ea. În cadrul globalizării socialiste, 
unitățile de producție vor fi mai mici şi mai sustenabile pe termen 
lung decât marile companii transnationale, practicile politice vor 
fi acelea ale unor comunităţi auto-guvernabile şi se vor baza pe 

relaţii de cooperare, în timp ce culturile și ideologiile vor reflec- 
ta cele mai înalte valori umane. Cu toate că îşi asumă exprimarea 
utopică, Sklair (2007) consideră că, aceasta este una dintre alterna- 
tivele viabile la actualele crize ale globalizării capitaliste, măcar în 
unele state ale lumii, fiind îngrijorat mai mult decât orice, de lipsa 
altor opţiuni pentru viitor. Același tip de ideologie este propus si de 
către cercetătorii români Ion Glodeanu si Oscar Hoffman (2006, 
23) care consideră că noul model de dezvoltare al societăţii umane 
trebuie să se bazeze pe o nouă alianţă, realizată în jurul parteneria- 
tului dintre om-societate si natură şi nu pe „exploatarea” naturii de 
către om. În termeni economici, acest nou tip de dezvoltare trebuie 
să se bazeze pe sprijinirea întreprinderilor mici si mijlocii (IMM) 
ca adevărate locomotive pentru economia unei tari. In România 
IMM-urile au o pondere de 99,5% din totalul întreprinderilor şi 
asigură 41% din locurile de muncă, însă sunt ineficiente fata de 
întreprinderile mari, pentru că nu au resurse umane si nici financi- 
are să susțină o dezvoltare de anvergură şi de durată. De aceea, din 
punctul de vedere al autorilor este imperios necesar ca IMM-urile 
să intre în reţele de colaborare, mai ales în ceea ce priveşte resur- 
sele umane si activităţile de cercetare-inovare, cu universități sau 
institute de cercetare. Mai mult, se consideră că, statul trebuie să 
joace un rol mai important în contracararea externalitatilor negati- 
ve ale pieţelor globalizate, intervenind pe piaţă şi contribuind, prin 
promovarea activă a colaborării actorilor implicați, la garantarea 
interesului public si gestionarea acestuia cu succes. 


Dimensiunea psihologiei sociale și organizaționale a RSC 


Toate punctele de vedere teoretice prezentate descriu corporatia 
în sistemul ei extern de relaţii sau văd reflectia ei în mediul de afa- 
ceri şi în mediul social. Există însă şi un microclimat intern, o se- 
rie de rețele, noduri de comunicare, interacțiuni care determină de 
fapt - dincolo de normele guvernării corporative si de consideren- 
tele economice de realizare a profitului, modul cum se răsfrânge în 
exterior responsabilitatea socială a acesteia. Demersul nostru are 
ca punct de plecare o serie întreagă de cercetări, care au pornit de 

la premisa că oamenii - managerii şi angajaţii - sunt cei care dau 
tonul responsabilitatii pe care o arată compania fata de mediu şi 
societate — şi o pot cataliza, menţine sau limita. Ca urmare, mi se 
pare îndreptăţit să pornesc si într-un demers de analiză a RSC-ului 
corporativ având în centrul său oamenii care conduc corporatiile 
şi cei care lucrează în ele, în egală măsură cu studierea culturilor 
organizaționale pe care aceştia le reprezintă şi le promovează. Cât 
de importante sunt resorturile individuale în conturarea unei con- 
duite social responsabile pentru o companie? Se poate învăţa res- 
ponsabilitatea la nivel organizational? Se pot unii manageri opune 
unei culturi, unui trend, unei conștiințe organizaționale a respon- 
sabilitatii sociale? 


Comportamentul civic organizational 


Dacă cineva, o persoană, ar pune în practică fapte de respon- 
sabilitate socială ce au valenţe asociate, cel mai des, cu grija fata 
de ceva - mediu, comunități, viitorul planetei, am spune despre 
această persoană că are un comportament prosocial!%. În termeni 
organizationali Organ, Podsakoff şi MacKenzie (2006, 8-10) pre- 
iau conceptul de comportament prosocial și îl poziţionează sub 
denumirea de organizational citizenship behaviour (OCB), tradus 
în limba română drept comportament civic organizational (CCO). 
Termenul este definit ca un tip de comportament individual, cu 
caracter discretionar (volitiv), nu este nici direct şi nici explicit 
recunoscut de către sistemul formal de recompense al organizaţiei 
şi care, agregat la nivelul mai multor indivizi, promovează functi- 
onarea eficientă şi efectivă a organizaţiei. Prin discretionar, autorii 
înţeleg faptul că, un comportament specific într-un context spe- 
cific nu este o cerință absolută a fişei postului (adică în termenii 
literali si specifici ai contractului de muncă dintre individ şi orga- 


10 Acel comportament intenționat, realizat în afara obligaţiilor profesionale si 


orientat spre susţinerea, conservarea și promovarea valorilor sociale. Între manifestările 
comportamentului prosocial, autorul consideră că putem include: ajutorarea semenilor, 
sprijinirea dezvoltării celorlalți dar si jertfa de sine sau jertfa pentru dreptate. Chelcea 
(1994, 118) 

nizatie). Mai degrabă, respectivul comportament implică intenti- 
onalitate şi este o opțiune personală, în condiţiile in care, dacă un 
angajat decide să nu practice acel comportament nu va fi sanctio- 
nat de către organizaţie. De asemenea, trebuie precizat faptul că, 
recompensele care pot urma manifestării comportamentului civic 
organizational nu trebuie garantate contractual prin proceduri 
sau politici formale, în cel mai bun caz ele pot avea o natură pro- 
babilistă si cel mult pot fi rezultatul rationamentului personal al 
individului care poate aștepta o anume recompensă, însă obtine- 
rea ei trebuie să fie incerta în termeni de timp sau modalitate. Cu 
alte cuvinte, persoana care pune în practică un comportament de 
acest tip poate spera că într-un mod vag, indefinit va fi răsplătită, 
dar nu într-un mod punctual, ca o relaţie directă între acțiune şi 
consecinţă. Operaţional, conceptul de CCO a fost definit prin in- 
termediul a 7 dimensiuni, dimensiuni care au rezultat ca urmare a 
sintezei literaturii ştiinţifice din domeniu realizate de LePine, Erez 
şi Johnson (2002, citați de Organ, Podsakoff şi Mackenzie, 2006, 
297-310). Acestea sunt: 

1. Ajutorare (ajutarea voluntară a celorlalți în cazul rezolvării 
sau prevenirii apariţiei unor probleme legate de muncă); 

2. Anduranta (sportmanship) (voinţa de a tolera disconfortul 
inevitabil şi obligaţii sau sarcini dificile legate de exercita- 
rea muncii fără a te plânge în legătură cu ele. “Bunii sportivi 
sau jucătorii de echipă” sunt nu doar aceia care nu se plâng 
atunci când suferă de disconfort, ci aceia care menţin o atitu- 
dine pozitivă chiar şi atunci când lucrurile iau altă întorsătu- 
ră decât ar dori, nu se simt ofensati când ceilalți nu le iau in 
seamă sugestiile, pot să-şi sacrifice interesul personal pentru 
binele grupului de muncă si nu iau personal respingerea, pe 
care ceilalți o au fata de ideile sau opiniile exprimate de ei); 

3. Loialitate organizaţională (constă în mod esenţial în promo- 
varea organizaţiei în afară, protejarea şi apărarea ei în fața 
amenințărilor externe şi angajamentul fata de ea chiar si în 
cele mai dificile condiţii); 

4. Complianta organizațională (această dimensiune se referă 
la internalizarea şi acceptarea de către o persoană a reguli- 

lor, procedurilor si reglementărilor unei organizaţii, ceea ce 
conduce la o scrupulozitate în aderarea la ele chiar si atunci 
când nu e nimeni care să monitorizeze sau să controleze 
respectarea lor. Motivul pentru care acest comportament 
este inclus ca dimensiune e faptul că, deși e de aşteptat ca 
toată lumea să respecte reglementările organizației, în fapt, 
nu toți angajaţii sau prea puţini fac acest lucru tot timpul. 
Aşa că, atunci când un angajat le respectă cu religiozitate 
chiar şi atunci când nu este verificat, el se comportă ca un 
“bun cetățean”); 

Initiativa individuală (aici sunt incluse acte voluntare de 
creaţie şi inovare destinate a îmbunătăţi sarcina cuiva sau 
performanța organizaţiei, insistând cu mult entuziasm şi 
efort pentru a-şi realiza activitatea, oferindu-se ca voluntar 
pentru a primi responsabilităţi suplimentare si încurajarea 
celorlalți din organizaţie să procedeze similar. Acest gen de 
comportamente sugerează faptul că angajatul trece dincolo 
de cerinţele postului); 

Virtute civică (reprezintă interesul la nivel macro și angaja- 
mentul fata de organizaţie ca întreg. Acest gen de atitudine 
este arătat de către voinţa de a participa activ în procesele de 
guvernare corporativă e.g. participarea la întâlniri, implica- 
rea în dezbateri legate de politici, exprimarea unor opinii 
fata de direcţia pe care o poate lua organizaţia, monitoriza- 
rea mediului extern pentru a identifica oportunități şi ame- 
nintari, protejarea intereselor organizaţiei ca urmare a unor 
sacrificii personale sau profesionale. Aceste comportamente 
reflectă faptul că persoana respectivă înţelege faptul că este 
parte a unui construct mai mare, mai grandios si acceptă 
responsabilitatile care decurg din această situație în acelaşi 
fel în care cetăţenii unei tari acceptă că au o serie de respon- 
sabilitati fata de tara în care trăiesc); 

Auto-dezvoltare (se referă la comportamentele voluntare 
prin care angajaţii se implică în îmbunătăţirea cunostinte- 
lor, deprinderilor si atitudinilor necesare în exercitarea ac- 
tivitatii la locul de muncă). 

Pentru a înțelege mai bine în ce constă comportamentul civic 
organizational o să folosesc un exemplu dat de Barry Schwartz 
(2009). Acesta constată că, în fişa postului pentru oamenii de cu- 
ratenie dintr-un spital american erau enumerate diverse sarcini pe 
care le aveau de prestat: curățarea saloanelor, ceruirea parchetu- 
lui, golirea cosurilor de gunoi etc., însă nici una dintre sarcinile 
menţionate nu se referea la interacțiunea oamenilor de serviciu cu 
pacienţii sau cu alte persoane din corpul medical; de asemenea, nu 
existau referiri la virtuțile pe care trebuie să le arate o persoană la 
locul respectiv de muncă sau caracterul ei. Şi totuşi, atunci când în- 
grijitorii au fost intervievaţi, în cadrul unui experiment, au povestit 
cum, ignorând conştient fişa postului unul dintre ei nu a curățat o 
sală de aşteptare unde adormiseră membrii unei familii după ce au 
aşteptat o noapte întreagă rezultatul unei operaţii complicate pen- 
tru unul dintre copii. Îngrijitorului i s-a părut că asigură calitatea şi 
confortul insotitorilor dacă ignoră ce are de facut şi îi lasă să doar- 
mă linistiti. Într-un alt caz un om de serviciu a declarat că făcea 
curat de două ori pe zi în salonul unui tânăr care se afla în comă 
profundă pentru că îşi dorea ca în momentul în care se trezeşte să 
găsească o cameră plăcută si curată. Desigur că gesturi de acest fel, 
umane, altruiste şi empatice au avut un impact semnificativ pentru 
gradul de confort al celor care beneficiau de acele servicii, conco- 
mitent cu o satisfacție crescută a muncii pentru cei care au furnizat 
acele servicii. 


Constiinta corporativă 


Nu numai promovarea si susținerea comportamentului civic 
organizational este o cale ce conduce spre organizaţii responsabile, 
ci si construirea unei culturi a responsabilitatii, un compas moral al 
organizaţiei. Kenneth Goodpaster (2007) este un susținător al ideii 
de conştiinţă a corporației. El a analizat o serie de derapaje ale com- 
portamentului personal si corporativ (cazul Boetsky, Enron/Art- 
hur Andersen, dar şi a dezastrului navetelor Columbia sau Chal- 
lenger) şi a demonstrat influența culturilor organizaționale şi 

comportamentelor teleopatice în efectele negative produse asupra 
companiilor. Ca urmare, el crede că o schimbare a mentalitatii / 
caracterului managerial e răspunsul la efectele negative ale ires- 
ponsabilitatii corporative. Goodpaster (2007, 28-29) defineşte tele- 
opatia ca fiind o boala care afecteaza perceptia, ratiunea si actiunile 
unui individ, modul in care el vede (sau nu vede) lumea si modul in 
care decide sa ia in considerare ceea ce vede in luarea deciziei refe- 
ritoare la actiune. Printre simptomele acestei boli, autorul conside- 
ră că putem enumera: fixatia asupra unor scopuri tangibile in lipsa 
oricărei moderatii (lăcomia abstractă identificată de Solomon), 
tendința de a rationaliza sau chiar nega responsabilități sau realități 
care pot împiedica atingerea acelor scopuri, o separare generală a 
eticii aplicate în conducerea afacerilor de etica aplicată în deciziile 
vieţii de zi cu zi (comportament schizoid, disonanta cognitivă), 
ceea ce conduce la o detaşare referitoare la implicaţiile umane ata- 
şate atingerii acelor scopuri. Comportamentul teleopat nu este pur 
şi simplu orientat spre un scop, nici nu poate fi confundat cu deter- 
minarea, perseverenta, curajul sau tenacitatea. Acestea sunt, cum 
spune Goodpaster (2007, 33), virtuţi, nu vicii. La baza comporta- 
mentului de acest tip stau setări mentale (mindsets) care pun gân- 
durile în acţiune - echivalente normelor subiective de la Ajzen. 
Despre aceleaşi setări mentale vorbeşte si Peter Senge (2006, 179), 
care consideră că, pentru a atinge măiestria personală în conduce- 
rea organizației, managerii trebuie să facă diferenţa dintre conclu- 
ziile bazate pe observaţii directe şi cele care rezultă din generalizări 
sau salturi de abstractizare. Însă, setările mentale nu sunt nici pur 
comportamentale şi nici pur cognitive, ci includ elemente din am- 
bele. Structura lor este aceea a concluziei care rezultă din silogis- 
mului pătratului lui Boethius - din două premise (una care expri- 
mă o valoare şi cealaltă care exprimă un fapt sau o credință bazată 
pe experiență). De exemplu, setările mentale ideale ale cuiva care 
crede în paradigma mâinii invizibile sunt constituite din valoriza- 
rea competiţiei totale, tranzacţii voluntare si informate între actorii 
pieţei şi nu există nici un cost pe care societatea îl are de suportat ca 
urmare a activităţii unei corporaţii. Realitatea, apelul la fapte, ne 
arată o cu totul altă imagine despre sistemul capitalist al pieţei. Însă 

gândind în perimetrul valorilor de mai sus, unui om de afaceri i se 
pare că nu e necesar să mai arate omenie sau umanitate în condu- 
cerea zilnică a afacerilor - pentru că sistemul e suficient de bun si 
are grijă de toate — chiar şi de externalitati ca: poluare, risipă, supra- 
consum. În lumea reală, credinţele reale sunt acelea care orientează 
comportamentul concret al oamenilor. Aceste precizări sunt im- 
portante pentru că, în cazul persoanei teleopate, care ia decizia 
într-o organizaţie, nu contează decât atingerea scopului, motiv 
pentru care ea înlătură pur şi simplu propria judecată, sau în cel 
mai bun caz, intensitatea judecății proprii este mult diminuată. 
Pentru a-și atinge scopul în condiţiile unei miriade de valori care-i 
orientează decizia, individul poate abdica, renunța sau, în cel mai 
bun caz, pune în balanță anumite valori fata de altele si, tocmai 
această trunchiere şi acest dezechilibru determină, atât la nivelul 
organizaţiilor, cât şi la nivelul indivizilor îndepărtarea de integrita- 
te. Perpetuarea acestor comportamente şi orientarea spre atingerea 
scopurilor cu orice pret, poate conduce în anumite organizaţii la 
normalizarea deviantei. Tocmai de aceea Goodpaster (2007, 49) 
consideră că, indivizilor în poziţii de decizie din organizaţii trebuie 
să li se inducă importanţa analizei situaţiilor din multiple perspec- 
tive, răspunderea specială care rezultă din ocuparea unui post de 
decizie, drepturile pe care le au părţile interesate sau afectate de 
decizie şi consecinţele deciziei pentru fiecare în parte. Această seta- 
re mentală de administrare şi luare a deciziilor în organizații este 
denumită de autor conștiință corporativă. La nivel organizational, 
conștiința corporativă se manifestă printr-un tip de cultură a con- 
stientizarii (trezirii) etice, ce cuprinde ca manifestări: auto-reflectia 
(necesitatea ruperii cercului vicios al culturii competitivităţii şi 
dependenţei de muncă - workaholism), învăţarea şi practicarea 
umilintei (rationalizarea faptelor greşite, ieşirea din starea de nega- 
tie, solicitarea şi acordarea unui feedback onest colegilor sau supe- 
riorilor), anticiparea (o cultură care încurajează vigilenta perma- 
nentă si reînnoirea - noi angajaţi si noi lideri), implicarea 
comunitară (prin activități filantropice, de voluntariat si contribuţii 
în natură pentru comunitatea în care compania își desfășoară acti- 
vitatea). Prezenţa sau dezvoltarea conștiinței corporative se poate 

manifesta în trei forme la nivel organizational (Goodpaster, 2007, 
68). Tipul 1 de gândire corporativă: conştiinţa ca un ghid pentru 
propriul interes. Acţiunile corporative sunt acelea de marketing 
asociat unei cauze, relaţii publice sau filantropie. În cazul tipului 2 
de gândire corporativă conştiinţa este o constrângere sistemică în 
fata alegerilor de afaceri pe care le face compania. Pentru tipul 2a 
este vorba de constrângeri ale pieţei („mâna invizibilă” — orice va- 
lori etice de care are nevoie sistemul economic există deja, sunt 
parte integrantă, iar eforturile suplimentare nu sunt necesare), iar 
pentru tipul 2b este vorba de constrângeri politice şi legale (aici 
avem de a face cu o mână vizibilă, din afara organizaţiei care îl obli- 
gă pe manager să ia în considerare şi alte constrângeri politice, le- 
gale, sociale). Tipul 3 de gândire corporativă consideră conştiinţa o 
călăuză determinantă. Asigurarea respectului pentru ceilalți prin 
mâna invizibilă sau presiunile sistemului nu este suficientă, aceasta 
se transformă într-o forță independentă care orientează conştiinţa 
operantă a liderului de organizație. Astfel, răspunderea etică a ma- 
nagerului merge mână în mână cu recunoașterea autorității sale. În 
acest tip 3 de organizaţie se contopesc si capătă înţelesul plenar, 
necondiţionat, atât conştiinţa individuală cât şi cea corporativă. 
Pentru a deveni o companie de tipul 3, autonomă din punct de ve- 
dere etic, Goodpaster (2007, 115) consideră că trebuie parcurşi o 
serie de paşi. Mai întâi, organizaţia trebuie să-şi identifice direcţia 
(misiunea) dincolo de scopul implicit - acela de a face profit - ana- 
log cu modul în care o persoană îşi găseşte chemarea sau vocaţia. În 
al doilea rând, liderii de organizaţii trebuie să identifice şi, acolo 
unde este cazul, să ajusteze profilul valoric al companiei. Managerii 
trebuie să asculte si să înțeleagă punctele tari, dar si cele slabe ale 
valorilor organizaţiei. În a treia fază pentru orientarea conștiinței 
corporative este necesară acordarea importanţei cuvenite procesu- 
lui de transformare prin care trece compania. Cu alte cuvinte, în 
această fază, conştiinţa de la nivelul managementului se împinge în 
jos pe scara ierarhică, ea devine motivaţie si prioritate a organizati- 
ei. Constiinta trebuie „vândută” celorlalte paliere organizaționale 
care, la rândul lor, trebuie să o înveţe şi să o aplice. Procesul nu este 
unul static, companiile putând trece, în timp, prin faze de redesco- 

perire a misiunii sau reson detre pe parcursul mai multor cicluri de 
management. În opinia mea teoria lui Goodpaster pune prea mult 
accent pe rolul aproape exclusiv pe care-l are top managementul 
într-o companie, considerând că o transformare a conştiinţei se 
poate realiza doar de sus în jos la nivel organizational. În opinia 
mea e necesar un proces complementar şi anume, acela al învăţării 
organizaționale. Trezirea conştiinţei - starea de awareness — este 
doar începutul acestui proces. O alternativă post-awareness, având 
efectul potenţial de a face din companii actori responsabili în soci- 
etate, este propusă de Peter Senge (2006). 


Învățarea corporativă a sustenabilitatii 


Acesta e cunoscut pentru că, a inventat conceptul de organiza- 
tie care învaţă (learning organization) adaptând conceptul de acti- 
une si invatare organizationala de la Chris Argyris (2005). Pornim 
de la premisa că, atât o cultură a eticii, cât si un comportament 
managerial si corporativ responsabil se învaţă. 


Potrivire 
Reguli de Strategii de 
; m 
Nepotrivire 
Buclă simplă 
de învățare 
Buclă dublă de 
învățare 


Fig. 9: Invatare organizațională şi managerială (Argyris, 2005, 263) 


În cadrul procesului de învăţare printr-o buclă simplă (single 
loop learning) obiectivul ar fi acela de a corecta o eroare în strategia 
existentă fără a aduce corectii sau modificări valorilor fundamen- 
tale care stau la baza strategiei. Învăţarea prin buclă dublă (double 
loop learning) apare atunci când, în încercarea de a remedia o eroa- 
re, este necesar să schimbi si valorile fundamentale, prejudecățile 
şi pre-conceptiile care guvernează acţiunile, parte a unei strategii. 

În fiecare organizaţie, în opinia lui Argyris (2005) există o teorie 
susținută, afirmata, despre care se susţine că se aplică in organi- 
zatie (espoused theory), şi, în paralel cu aceasta, există o teorie-in- 
uz (theory-in-use) pe care autorul îl denumeşte modelul I. Valorile 
care guvernează modelul I sunt: controlul unilateral, maximizarea 
castigului şi minimizarea pierderilor, reprimarea sentimentelor ne- 
gative şi raționalitatea. Consecințele aplicării acestui model în orga- 
nizatii sunt: agravarea erorilor, profeţii auto-implinite şi invartirea 
în cerc. Modelul mental specific este gândirea defensivă, rutinele 
activităţii sunt anti-invatare şi super-protectoare, ca urmare avem 
de a face cu formarea unui cerc vicios. Pornind de la premisa că în- 
vatarea înseamnă identificarea şi corectarea unor greşeli este nece- 
sară existența unui tipar nou care să ne arate calea de rupere a cer- 
cului vicios a teoriei-in-uz I. Strategiile de acțiune pentru atingerea 
modelului II constau în încurajarea exemplificărilor/ creării stării 
de conștientizare pentru pretentiile/ revendicările cuiva, incuraja- 
rea auto-interogării în legătură cu ele şi apoi testarea lor robustă în 
mediul organizational. Se încurajează o setare mentală productivă, 
premisele sunt explicit exprimate, inferentele sunt transparente, iar 
concluziile sunt trase ca urmare a unor proceduri valide ce pot re- 
zista oricăror teste independente. De multe ori în organizaţii cele 
două modele coexistă, iar procesul de auto-reflectie şi învăţare, 
dacă nu este bine ghidat, poate exacerba auto-apărarea și perpetu- 
area cercului vicios. Astfel, se poate ca, firme considerate modele 
de organizaţii, campioni ai inovării, pierd undeva, pe drumul dez- 
voltării această capacitate. Noii directori de mari corporații se văd 
puşi în postura de a restabili valori ca responsabilitatea personală, 
transparenţa şi asumarea riscurilor în condiţiile în care predeceso- 
rii lor fuseseră aclamati tocmai pentru că le scoseseră din culturile 
aceloraşi organizații. Fenomenul este descris de către autor astfel: 


»... în toate organizaţiile există componente manageriale de 
suprafaţă sau de subsol. Cele de la suprafață sunt administra- 
te prin intermediul gândirii productive, transparenţei sau de 
testare a performanţei. Adevărul (cu a mic) este o idee bună. 
Organizaţia de subsol este dominată de gândire defensivă, iar 

obiectivul este de a proteja jucătorii de necazuri sau amenin- 
tari. Se recompensează negarea profesionistă şi responsabilita- 
tea personală. Adevărul e o idee bună atunci când nu produce 
prea multe necazuri. Dacă aduce necazuri, el trebuie formulat, 
învârtit şi în cele din urmă acoperit. (Argyris, 2005, 278). 


Acest tip de comportament este identificat de autor la Enron, 
Arthur Andersen, Shell, NASA, Biserica Catolică si alte instituţii 
care de-a lungul timpului au fost subiectul unor scandaluri finan- 
ciare sau de altă natură cu mare impact mediatic - unde cauza 
fundamentală din spatele cauzei aparente a fost perpetuarea unei 
culturi lipsite de integritate, îmbibată de auto-suficienta si inhibi- 
toare pentru discuţii tranşante si transparente. Soluţia de învățare 
organizațională propusă de Senge (2006) merge cu un pas mai de- 
parte, accentuând rolul managerului şi al altor stakeholderi în acest 
proces, în acord cu aforismul lui Einstein că, nu poți găsi soluţia 
unei probleme în acelaşi context, care a generat problema. Auto- 
rul recunoaşte necesitatea transformării şi schimbării de optică la 
nivelul managerului si organizaţiei, prin parcurgerea a patru paşi: 
măiestria personală, modele mentale (proces al schimbării pe care 
el îl denumeşte metanoia), viziune împărtăşită şi învăţare în echi- 
pă. 'Toate acestea se regăsesc și la Goodpaster și la Argyris, însă 
Senge adaugă un alt element si anume, gândirea sistemică. Aceşti 
factori formează teoria celor cinci discipline. În cadrul teoriei sale, 
gândirea sistemică nu se referă la gândirea organizaţiei ca sistem, 
ci la faptul că, o organizaţie constientizeaza faptul că este partea 
a unui sistem ea însăşi, a unei lumi a cărei caracteristică primară 
este interdependenta. Ceea ce Argyris numea învăţarea într-o sin- 
gură buclă e denumită de Senge et al (2004) drept învăţare reactivă, 
guvernată de folosirea unor moduri de gândire uzuale, de perce- 
pere a lumii prin intermediul unor patternuri obișnuite, familiare, 
în care ne simțim confortabil. Nu luăm în considerare interpretări 
care sunt diferite de cele pe care le ştim şi în care avem încredere. 
Sfârşim în acest caz prin a întări aceleaşi modele pre-stabilite. Însă 
există alternative. Şi pentru a le identifica e important ca oamenii 
să-şi pună următoarea problemă: „Ce întrebare iti ghidează funda- 

mental munca?” Un experiment care a pornit de la această întreba- 
re şi e descris de Senge et al (2004, 11) ajunge la concluzia că, toate 
tipurile de învățare includ gândirea şi acțiunea. Învăţarea se referă 
la modul cum interactionam cu lumea si tipul de capacităţi pe care 
trebuie să ni le dezvoltăm din aceste interacțiuni. Ceea ce diferă 
însă este adâncimea constientizarii şi, ca urmare, acţiunea pe care 
o punem în practică. Dacă gradul de conştientizare nu depăşeşte ce 
se vede la suprafață, acţiunea va fi de fapt o reacţie. Pătrunzând însă 
în adâncime pentru a vedea miriadele de cauze, acţiunile noastre 
se schimbă dramatic. Pătrunderea în adâncime se face, aşa cum 
spunea si Argyris, prin întrebări, auto-reflectie şi chiar suspendarea 
propriilor păreri în linişte pentru a le putea auzi şi asculta pe ale 
altora. Ca în cazul oamenilor, şi în cazul organizaţiilor e important 
să auzi şi să recunosti opiniile altora, devenind conștient de preju- 
decatile şi presupozitiile tale. Astfel, procesul de învăţare nu este 
unul ciclic, ci sub formă de U. La baza primei curbe a literei U gă- 
sim tăcerea şi ascultarea a ceea ce e pe cale să se producă. În această 
etapă indivizii experimentează starea de simtire - sunt pe deplin 
parte a realităţii propriei situaţii şi pot recunoaşte celelalte realități 
ale celorlalte persoane. La baza literei U oamenii trec printr-o fază 
de reflecţie adâncă, de tensiune creativă, care îi conectează, pe de o 
parte, cu realitatea din care vin, dar le si permite să exploreze noi 
opțiuni şi adevăruri despre lucrurile pe care si le doresc cu adevă- 
rat. În partea celei de a doua curbe a lui U avem prototipul noilor 
alegeri, la care indivizii nu se gândiseră înainte şi pe care le pun 
împreună într-un proces de învățare în echipă, pentru a crea alter- 
native de a opera în sisteme complexe, alternative care sunt radicale 
fata de ceea ce existat înainte, dar în aceeaşi măsură practice. Partea 
a treia este un proces dinamic, pentru că membrii continuă în pro- 
funzime înţelegerea comună si clarificarea viziunii. 

Viziune personală Crearea vizsunii împărtășite 


Fig. 10: Procesul de învăţare în U şi cele cinci discipline (Senge, 2006, 403) 


Un proces alternativ al învăţării RSC în organizaţii propune Si- 
mon Zadek ([2004]2007). Spre deosebire de modelele Argyris şi 
Senge, acesta este un model liniar. Astfel, o organizaţie învaţă si 
aplică o serie de politici şi proceduri în relaţie directă cu cât de 
repede sunt prezente anumite chestiuni presante pe agenda pu- 
blică (Fig 11). Pe abscisă găsim stadiile învățării organizaționale: 
defensiv, compliant, managerial, strategic şi acțiune civică, iar pe 
ordonată stadiile de dezvoltare ale unei chestiuni în conștiința so- 
cială (adică nivelurile de conștientizare şi, respectiv, acţiune fata de 
ceva care preocupă societatea la un moment dat) — în cazul nostru 
specific, vorbim de responsabilitatea socială corporativă. În prima 
fază, cea defensivă, motto-ul companiei este: Nu e treaba noastră 
să reparăm chestia asta! Compania trebuie să facă fata de obicei 
criticilor care vin de la consumatori, media sau organizații civice, 
pentru că a încălcat legea, a produs pagube, a poluat mediul etc. 
În faza de complianta, mottoul companiei este: Facem doar ceea ce 
trebuie să facem! Compania înţelege că trebuie să facă ceva pentru 
a-şi menţine sau apăra reputaţia, iar inițiativele de filantropie sau 
cele sociale sunt considerate pur si simplu un cost asociat afacerii. 
În general ceea ce e promovat drept iniţiativă de RSC nu e altceva 

decât respectarea legii, însă unele companii prezintă respectarea 
legii ca o realizare, o performanţă de RSC (e.g. introducerea pungi- 
lor biodegradabile de către marile lanţuri de magazine). Pentru cel 
de-al treilea stadiu al învăţării, motto-ul este: Asta e, așa sunt afa- 
cerile! Ajunsă în stadiul managerial, compania realizează că are o 
problemă cu dezvoltarea pe termen lung, care nu poate fi rezolvată 
doar prin strategii de relații publice, asa încât chestiunile de suste- 
nabilitate se poziţionează către interiorul proceselor care au loc în 
companie şi sunt conştientizate de conducerea acesteia. Pe măsură 
ce corporatia înţelege importanţa chestiunii, avem în stadiul patru 
caracteristic motto-ul: Ne dă un avantaj competitiv! Compania isi 
aliniază practicile de afaceri în funcţie de pricipiile practicilor de 
afaceri responsabile, fiindcă înţelege că, acest tip de abordare o să-i 
asigure succesul pe termen lung. În faza a cincea, aceea a acţiunii 
civice, compania îşi spune: Trebuie să ne asigurăm că toți ceilalți 
fac ca noi! Adică respectiva firmă îşi asumă rolul de a promova şi 
determina acțiunea colectivă pentru a rezolva chestiuni de mare 
importanţă pentru societate sau comunitatea în care îşi desfăşoară 
activitatea Zadek ([2004]2007, 160-161). 


A 


Acţiune Zonă cu oportunităţi crescute 
civică 
Strategic 
Managerial 


Compliant 


Defensiv Zonă cu risc mare 


> 
Latenta Emergenta Consolidare Maturitate 


Fig. 11: Dezvoltarea organizationala versus maturitatea unei chestiuni sociale 
(Zadek, 2004, 169) 

Într-un studiu care urmărea să surprindă unde, pe acest conti- 
nuum: defensiv, compliant, managerial, strategic şi acțiune civică, 
se află companiile românești, am descoperit că în Top 100 firme din 
România (după cifra de afaceri din 2009) învăţarea RSC se afla în 
stadii mixte, hibride. Totuşi, modelul relativ pur cu cea mai mare 
frecvenţă este cel managerial, adică cele mai multe dintre compa- 
niile de la noi din tara folosesc RSC pentru a-şi promova imaginea, 
pentru a obține notorietate — învăţarea este la nivel de suprafață, 
conştientizarea “atinge” doar managementul, iar comportamen- 
tul responsabil este promovat în măsura în care ajută afacerile. 
(Crişan, Reveiu, Andrusenco, 2011) 

Procesele de invatare ale RSC pot avea loc, in opinia mea, numai 
in masura in care o companie isi leaga destinul de constientizarea 
necesității sustenabilitatii sale pe piaţă, când începe să-şi alinieze 
priorităţile cu noile realităţi, aşa cum se prefigurează acestea. Când 
realizează că, o rezolvare simplă nu face decât să întârzie apariția 
problemelor fundamentale pentru a căror rezolvare va plăti, în fi- 
nal, mult mai mult. O soluţie sustenabilă nu se poate găsi fără o 
conștientizare şi o transmitere a învățării pe scară organizaţională 
de sus în jos şi de jos în sus, concomitent cu oferirea oportunității 
pentru toţi angajaţii de a deveni conştienţi, de a agrea în urma unui 
proces de auto-reflectie si de a-şi asuma responsabilitatea pentru o 
construcție comună. Apariţia şi menţinerea unei conștiințe corpo- 
rative şi, ca o consecinţă, a unui comportament etic al organizaţiei 
nu se poate mima pe termen lung, nu se poate face prin instituţii 
anorganic plantate la nivelul organizaţiei, ci prin învăţarea şi pro- 
pagarea în organizaţie a conştientizării, a învăţării cu sens, a trezirii 
individuale si a lucrului împreună. 


Comportamentul pro-social și filantropia corporativă 


Poate cel mai ilustrativ exemplu al conştiinţei corporative este 
filantropia. Dacă altruismul este o trăsătură caracterială, iar com- 
portamentul pro-social expresia sa în relaţiile inter-umane, filan- 
tropia este, în opinia noastră expresia întrajutorării şi generozitatii 

institutionalizate — atât la nivel personal cât si la nivel organizați- 
onal. Filantropia se bazeaza pe altruism, insa acestuia i se adauga 
indisolubil, un status social inalt, constientizarea existentei unei 
discrepante mari, intre bunastarea personala sau organizationala, 
respectiv, nivelul de bunăstare al altor indivizi sau al societăţii in 
general şi, conştientizarea sentimentului responsabilității. Argu- 
mentele pe care le aduc în susţinerea punctului meu de vedere nu 
sunt doar ultimele cercetări din domeniu, care relevă că o orga- 
nizatie este atât de filantropica pe cât se consideră de filantropic 
managerul general sau proprietarul acesteia (Dennis, Buchholtz, 
Butts, 2009), ci şi pentru că, încă de la începuturile sale filantropia 
a fost legată de actele de caritate, mecenat sau noblesse oblige 
- adică de manifestări ale comportamentului pro-social fata de 
societate sau stakeholderi. Într-o lucrare extrem de amplă dedi- 
cată filantropiei, Bishop şi Green (2008) fac o radiografie foarte 
interesantă fenomenului, ca parte a sistemului de piaţă capitalist, 
începând de la antici şi pană la noile dezvoltări ale secolului al 
XXI-lea: marii filantro-capitalisti, celeb-tropisti sau, o noua spe- 
cie, polit-tropistii. 

Termenul de filantropie provine din grecescul philo/antropos 
(adică dragoste pentru umanitate) si manifestările ei, asa cum 
precizează Bishop şi Green (2008, 22) pot fi evidenţiate încă din 
antichitate, când generalul roman Agrippa a reparat clădirile pu- 
blice din Roma, a pus statui în băile publice si a curățat canalele 
de scurgere. A da altora din ceea ce ai tu era un obicei al societăţii 
greceşti sau romane, iar motivaţia donatorilor de atunci era jus- 
tificată de menţinerea păcii sociale. Creştinismul a folosit această 
solidaritate fata de semeni si a institutionalizat mila. Concomitent, 
creştinismul considera sărăcia o virtute, o valoare spirituală, dar 
vindea mântuirea şi, ca urmare, clasele dominante au început să 
facă donaţii bisericilor pentru asigurarea unei poziţii privilegiate în 
viața de apoi, fenomen care s-a păstrat de exemplu până azi în com- 
portamentul filantropic al românilor - o societate traditional cres- 
tina unde modernitatea nu şi-a făcut simțită peste tot prezența. 


1! Dintr-un studiu reprezentativ national privind comportamentul filantropic al 


românilor realizat in 2002 si repetat peste 5 ani în 2007 a reiesit că cei mai multi donatori 

Apariţia noilor clase sociale în vestul Europei, și mai ales a noii 
clase capitaliste a contribuit la renașterea filantropiei individuale. 
În acest sens, în 1601 parlamentul britanic adoptă Legea Scopurilor 
Caritabile care reglementează cheltuirea averii bogatilor în spriji- 
nul săracilor. Legea privitoare la caritate a fost una care încerca să 
reducă disparitatile dintre clasele sociale în condiţiile în care, în 
aceeaşi epocă, se reglementează şi prima schemă de asistență soci- 
ală prin adoptarea Legii Sărăciei, ce-i taxează pe bogaţi pentru a se 
obține fonduri de ajutorare a celor săraci. Bishop si Green (2008) 
consideră în continuare că nu civismul, altruismul sau concurența 
din partea statului a condus la o revigorare a filantropiei, ci noile 
idei revoluționare iluministe, concomitent cu crearea societăților 
pe acţiuni şi acumularea capitalului din comerţ. Averile se muta 
din domeniul latifundiar sau agricultură spre comerț si industrie. 
Până în 1840, 40% dintre milionarii englezi isi făcuseră averile din 
industrie, iar ziarele englezeşti susțineau că veniturile unor funda- 
tii din Londra erau mai mari decât banii guvernelor din unele tari 
europene, ca de exemplu Suedia, Danemarca sau Portugalia. Epo- 
ca victoriană a consemnat şi prima campanie de relații publice şi 
de schimbare a imaginii pentru anumiţi filantropi prin poveştile 
de succes publicate de Charles Dickens. În același timp în Europa 
continentală, ameninţată de spectrul revoluțiilor muncitorești si al 
mişcărilor comuniste începe un program de taxare, care conduce 
la o primă schemă pilot de asigurări sociale, în timpul lui Otto von 
Bismarck. În timp ce taxele cresc în Europa, în America are loc 
o nouă revigorare a conceptului filantropiei personale. Bishop si 
Green (2008, 26) vorbesc despre unul dintre cei mai bogaţi pro- 
prietari de pământ din Anglia care moare în anii 1930 lăsând o 
avere de 2,3 milioane de lire sterline în timp ce în acelaşi an în SUA, 
John D. Rockefeller devine primul miliardar în dolari - o sumă fa- 
buloasă chiar dacă luăm în calcul paritatea liră sterlină dolar din 
acea vreme. Atât John Rockefeller cât și Andrew Carnegie au fost 
magnați ce dominau în SUA o întreagă ramură industrială, averile 
lor crescând în același ritm cu expansiunea economiei americane. 


individuali isi directioneaza fondurile spre biserică 44 % in 2002, respectiv 42,3% în 
2007 (Asociaţia pentru Relaţii Comunitare -Allavida, 2003 și Brasovean et al, 2009) 

Apetitul pentru filantropie în cazul lui Andrew Carnegie e pus pe 
seama sentimentelor sale de vinovăţie fata de modul în care şi-a fă- 
cut averea, se pare că la un moment dat a înăbuşit în sânge o grevă 
care a avut loc la una din companiile sale din oraşul Homestead, 
statul Pennsylvania. Interesant însă este faptul că cei doi magnați, 
atât Rockefeller cât şi Carnegie şi-au cheltuit averile pe înființarea 
şi dotarea materială a peste 3000 de biblioteci publice din SUA şi 
Scotia. Peste timp, un alt mare filantro-capitalist, Bill Gates (co- 
fondator al corporației Microsoft) şi-a înființat propria organizație 
caritabilă prin care isi administrează averea si isi investeşte resurse- 
le în bibliotecile publice ale lumii prin programul Global Libraries. 
Prin aceasta, filantropia a devenit globală, iar programul respectiv 
contribuie şi în România la conectarea digitală si modernizarea 
a peste 2.000 de biblioteci publice (http://www.biblionet.ro/) şi la 
formarea profesională a peste 3.000 de bibliotecari. Si totuşi, nu toţi 
bogatii planetei donează. În fapt, doar jumătate dintre ei sunt activi 
ca filantropi, aceasta în condiţiile în care „distanţa dintre super- 
bogaţi şi oamenii obişnuiţi se lărgeşte pe zi ce trece. De exemplu, 
din 1980 top 1% al celor mai bogaţi oameni din SUA şi-au dublat 
veniturile, top 0,1% şi-au triplat veniturile şi top 0,01% şi-au mărit 
veniturile de patru ori, adică cu cât eşti mai bogat, cu atât mai bogat 
devii (Bishop şi Green, 2008, 18)? 

Probabil că în prezent, cel mai cunoscut filantro-capitalist al 
lumii este Bill Gates, căruia i s-a alăturat de curând si miliarda- 
rul Warren Buffet. Fundaţia prin care ei isi implementează viziu- 
nea despre reducerea disparitatilor de dezvoltare din lume si care 
poartă numele lui Gates şi al soţiei sale Melinda, are meritul de a 
se orienta în acţiunile pe care le susţine spre domenii care in mod 
normal nu ar atrage atenţia publică, pentru care este nevoie de in- 
vestitii serioase şi de lungă durată, unde rezultatele nu sunt specta- 
culoase şi imediate, dar care contribuie în mod sustenabil la creş- 
terea calităţii vieții comunităţilor sau naţiunilor unde se desfăşoară 
respectivele iniţiative. Un exemplu se referă la aglutinarea interese- 
lor companiilor farmaceutice şi a instituţiilor internaționale pen- 
tru a găsi un vaccin/ medicament care să contribuie la combaterea 
malariei. Bill Gates susținea într-o expunere, că sumele cheltuite 

pentru viagra sau pentru tratamente de combatere a calvitiei sunt 
mult mai mari decât banii alocati cercetărilor pentru eradicarea 
malariei, boală care omoară sute de milioane de oameni anual, mai 
ales în Africa (Gates, 2009) - dar pentru care, evident, ar fi mai 
puţini cumpărători bogaţi care să determine un efort de cercetare 
susținut din partea companiilor farmaceutice. În acţiunile sale, Bill 
Gates urmează credo-ul lui Carnegie, care a înţeles valoarea parte- 
neriatelor: „Nu doresc ca lumea să-şi amintească de mine pentru 
ceea ce am dat eu însumi ci pentru ce i-am convins pe alții să dea” 
(citat de Bishop si Green, 2008, 27). Gates a reuşit să persuadeze si 
alti magnați să investească în proiectele fundaţiei sale, iar faptul că 
este dedicat întru totul cauzelor sale i-a întărit legitimitatea în fața 
altor bogaţi ai planetei. 

Filantropia s-a extins ca arie de acoperire si către bogatii din 
domeniul cinematografiei sau ai artelor, astfel că, din ce în ce mai 
multe celebrități de la Hollywood donează din banii proprii pen- 
tru diverse cauze mergând de la sustenabilitate până la programe 
de eradicare a minelor anti personal. Cantareti ca Bono - solistul 
formaţiei irlandeze U2 organizează concerte la nivel global pen- 
tru eradicarea sărăciei în Africa, actrița Angelina Jolie a devenit 
ambasador al UNICEF, cântăreața Jenifter Lopez a jucat și finanţat 
filme care demascau condiţiile jalnice de munca si abuzurile anga- 
jatorilor din companiile situate în oraşele mexicane de la granița 
cu SUA. Exemplele pot continua, pentru că asemenea inițiative, 
personale sau în parteneriat, au cunoscut o răspândire exponen- 
tiala în ultimele decade. Mişcarea către verde sau către responsa- 
bilizare a prins adepţi si în mediul politic (polit-tropistii), fiind 
cunoscut cazul fostului preşedinte american Bill Clinton, fondator 
la organizaţiei Clinton Global Initiative (CGI) care reuneşte o serie 
de filantropi în cadrul unor cine de gală unde fiecare îşi asumă şi 
finanţează diverse propuneri ale gazdei pentru soluţionarea unor 
probleme la nivel global, urmând ca la finalul implicării lor să pri- 
mească certificate de recunoaştere a realizărilor lor în același cadru 
festiv. Printre categoriile de persoane implicate în filantropie se mai 
pot enumera membrii caselor regale, tinerii investitori din Silicon 
Valley care şi-au pornit afacerile concomitent cu organizaţii cari- 

tabile cărora le donează anual o parte a banilor obţinuţi din profit 
(vezi cazul lui Peter Omydar si Jeff Skoll fondatori ai eBay) (Bishop 
şi Green, 2008, 119). 

Însă iniţiativele filantropice nu au avut întotdeauna numai 
această dimensiune pozitivă, în spatele faptelor bune au stat uneori 
şi intenții necurate, iar publicul are dreptate să privească cu suspi- 
ciune activităţile filantropice ale unor companii sau persoane. Se 
poate crede pe bună dreptate, că unii oameni de afaceri îşi transferă 
banii în organizații caritabile ca să plătească taxe mai puţine. Au 
fost situaţii în care, activiștii sociali nu au acceptat bani din par- 
tea unor persoane sau companii pentru că erau consideraţi bani 
murdari. (Scharfman, 1994) Sau când banii făcuţi din afaceri, mai 
mult sau mai puţin oneroase, unele chiar scandaloase (vezi averea 
făcută de George Soros prin destabilizarea lirei sterline sau fondul 
de investiţii condus de Cristopher Cooper-Hohn care a profitat de 
pe urma unui atac asupra bursei germane) au fost folosiţi pentru a 
„spăla imaginea” (green-washing) fiind investiţi în proiecte filantro- 
pice si caritabile. Unele dintre fundaţiile astfel constituite nu sunt 
transparente în folosirea fondurilor sau salariile şi cheltuielile de 
personal ale unor organizaţii sunt obscen de mari egalând salarii 
din sectorul de piață pentru profit. (Bishop şi Green, 2008, 83). Au 
existat şi mișcări care au contribuit la demascarea acestui tip de 
comportament ipocrit filantropic - muckrakers (jurnalişti a căror 
unic scop era să descopere şi să expună scandaluri, corupţia din 
politică, fraude sau să deconspire scheme de înșelăciuni puse la 
cale de diversi sarlatani) şi care au pus in gardă opinia publică, mai 
ales între anii 1900 şi 1915. În urma acestor dezvăluiri, republicanii 
conduşi pe atunci de Teddy Roosevelt au pus în aplicare primele 
agenţii de reglementare ale pieţei, creând astfel primele limitări si 
oportunități pentru filantropia corporativă (Scharfman, 1994, 248). 

Întrebarea cea mai importantă, în contextul filantropiei, este 
dacă ea poate fi considerată o formă de responsabilitate socială cor- 
porativă, dacă comportamentul filantropic este expresia conştiinţei 
corporative - a unei schimbări de viziune referitoare la afaceri sau 
un simplu act de captatio benevolentiae şi relații publice. O dis- 
tinctie este însă necesară între de toate - aceea dintre filantropia 

personală (adică oameni care donează bani din averile proprii) 
şi filantropia corporativă (banii pentru diverse cauze sunt parte a 
bugetelor operaţionale ale companiilor sau parte ale unor trusturi 
caritabile înființate si finanţate de către organizaţiile însăşi). În ceea 
ce priveşte filantropia personală, o consider necesară si lăudabilă, 
nu doar din perspectiva altruismului personal, ci şi din perspectiva 
urmăririi unei misiuni sau responsabilități personale pe care crede 
că o are un individ fata de societate, în general sau în particular, 
fata de națiunea sau comunitatea care i-a facilitat acumularea ave- 
rii. Warren Buffet, probabil în prezent unul dintre cei mai bogaţi 
trei oameni de pe planetă, spunea că el datorează Americii, conditi- 
ilor pieţei şi democraţiei din tara sa tot ceea ce este şi are în prezent. 
Daca ar fi încercat să acumuleze aceeași avere in altă tara, crede că 
nu ar fi reuşit cu siguranță acest lucru. Ca urmare, consideră că 
este responsabil să dea ceva înapoi societăţii care i-a facilitat as- 
censiunea şi bunăstarea. Filantropia personală, în mod evident nu 
are de-a face responsabilitatea corporativă întrucât resursele sunt la 
discretia totală a posesorului lor. Cred că situația devine mai com- 
plexă atunci când averea individuală este administrată de către o 
fundaţie caritabilă, dar analiza diferenţei de nuanţă în acest caz nu 
este obiectul prezentului demers. 

În ceea ce priveşte filantropia corporativă, avem de a face cu mai 
multe tipuri de păreri. Începând de la piramida lui Carroll, până 
la lucrarea lui Bishop şi Green (2009) dimensiunea filantropică a 
activităţii corporative este definită ca o parte componentă a RSC. 
Sunt două întrebări importante în acest context: Cât de legitimă 
este filantropia corporativă - adică alocarea de bani din „buzunarul 
corporației” direct către proiecte sociale?, iar cealaltă întrebare este: 
Putem considera filantropia corporativă o formă de responsabilita- 
te socială a corporației? 

Dacă doctrina laissez faire considera ilegitimă capacitatea 
managerului de a face donaţii în numele companiei, avem pe de 
altă parte o decizie a Curţii Supreme de Justiţie din SUA din 1899 
(Scharfman, 1994, 245-246) în numele doctrinei ultra vires (com- 
portament dincolo de puterile incidentale ale firmei) referitoare 
la actele de filantropie corporativă, care statuează ca legale dona- 

tiile din partea companiilor dacă acestea produc un beneficiu di- 
rect companiei. Au fost citate în primul capitol al prezentei lucrări 
activităţile proprietarilor companiei Cadbury care au făcut parte 
dintr-un trend al sfârşitului de secol al XIX-lea, finantand servi- 
cii care ajutau direct forța de muncă, dar indirect aveau un efect 
favorabil asupra companiei. Firma construia cartiere de locuinţe, 
şcoli, grădinițe sau biblioteci localizate în ceea ce se numea „ora- 
sul companiei” (company town) pentru a atrage şi reține forța de 
muncă de bună calitate. Totuși acea perioadă a fost marcată de sen- 
tintele contradictorii ale judecătorilor americani - împărţite între 
a permite companiilor donaţii pentru cauze ce erau în beneficiul 
direct al companiei şi a le interzice sau imputa managerilor aseme- 
nea decizii. După primul război mondial, din ce în ce mai multe 
state americane au permis corporațiilor să depăşească în donații 
principiul ultra vires, culminând cu o declaraţie a unui judecător de 
la Curtea Supremă de Justiţie din SUA care susținea că, filantropia 
corporativă, nelegată direct de profilul activității firmei este o acti- 
vitate necesară pentru supraviețuirea (legitimitatea) organizaţiilor 
de afaceri. (Scharfman, 1994, 250). Aceleaşi instanţe au limitat în 
SUA si tipul de donaţii care erau deductibile din banii corporației 
şi pentru care nu se plătea impozit, în scopul de a limita evaziunea 
fiscală, mai ales după cel de al doilea război mondial, când sume- 
le donate organizaţiilor şi cauzelor diverse a devenit semnificativă. 
După anii 1960 şi celebra luare de poziţie a lui Milton Friedman, în 
contextul în care societatea cerea din ce în ce mai multă responsa- 
bilitate din parte companiilor, apare o resuscitare a termenului de 
filantropie. Cheltuirea fondurilor se face pe două direcţii distincte: 
cea care are legătură cu si sprijină direct activitatea companiei - 
numită şi filantropie strategică (e.g. o companie de telefonie mobilă 
din România- Orange sprijină cu tehnologie laboratorul de cerce- 
tare al Facultăţii de Telecomunicaţii din cadrul Politehnicii din Bu- 
cureşti). În cadrul filantropiei strategice sunt incluse de obicei acele 
activități ce tin de marketingul social - asocierea unui produs cu 
o cauză şi donarea unei parti a profitului către acest scop. Celălalt 
tip de filantropie are legătură cu acele cauze sau proiecte ce nu sus- 
tin în mod direct activitatea companiei -denumită de Dennis, Bu- 

chholtz şi Butts (2009) filantropie altruistă. În opinia mea, dat fiind 
că cel de-al doilea tip de filantropie contribuie indirect la formarea 
în societate a unei imagini pozitive despre o companie, aceasta ar 
trebui să se numească filantropie de brand sau de promovare. 
Filantropia altruistă ar trebui să se materializeze în acele acțiuni 
pe care compania decide să nu le promoveze pentru a nu avea nici 
un fel de beneficii de imagine directe sau indirecte de pe urma lor. 
Doar acest tip de filantropie altruistă intră in aria responsabilități 
sociale corporative. Acele activităţi care fac parte din filosofia de 
afaceri responsabile a companiei, din strategia proprie de a fi un 
bun cetăţean corporativ. Există şi autori care consideră că atunci 
când o corporație realizează o contribuţie directă către o fundaţie, 
o asociaţie sau către o cauză sub formă de bani, când oferă servicii 
sau materiale, donaţii sau sponsorizări aceasta reprezintă o formă 
de responsabilitate socială corporativă (Kotler şi Lee, 2005, 23). În 
opinia mea însă genul de activităţi filantropice care constau exclusiv 
în cheltuirea unor resurse financiare corporative - prin contribuții 
financiare directe ale companiei pentru susţinerea unei cauze, mar- 
keting social, completarea cu fonduri corporative pentru scheme 
de donaţii din partea angajaţilor, sponsorizarea unor evenimente 
nu pot fi considerate per se, o formă a responsabilitatii sociale cor- 
porative. Din punctul meu de vedere, dacă activitățile menţionate 
mai sus sunt puse în practică de către o companie, având scopul 
direct şi exclusiv de a promova o imagine pozitivă, legată de activi- 
tatea sa ori pentru a ajuta la creşterea profitabilitatii, notorietății şi 
brandului în timp ce alte paliere ale activităţii corporative sunt ires- 
ponsabil gestionate (e.g. compania isi abuzeaza angajaţii, poluează 
mediul înconjurător, folosesc la fabricarea unor produse substanţe 
interzise, sunt mari consumatori de energie, ignoră drepturile co- 
munitatilor în care operează) atunci filantropia, nu numai că nu 
poate fi considerată legitim o parte a responsabilitatii corporative, 
dar este şi ne-etică. În aceste condiţii cheltuielile filantropice sunt 
de cele mai multe ori, doar un cost al afacerii şi, ca urmare, nu 
reflectă angajamentul real către asumarea unei responsabilități fata 
de societate, un nou tip de conştiinţă si comportament de afaceri 
in general sau fata de un anumit grup de stakeholderi in particu- 

lar. Adică se dau bani pentru o imagine mai bună, ceea ce face ca 
înşelătoria să fie cu atât mai mare. Diferenţa mare dintre RSC şi 
filantropie este - şi aici opinia mea concordă cu cea a profesorului 
Wayne Visser (2009) - că responsabilitatea socială se referă mai 
mult la modul în care o corporație produce profitul (este răspun- 
sul la întrebarea CUM) - practicile sale pe piaţă, în relaţiile cu sta- 
keholderii si guvernele şi are mai putin de a face cu modul în care 
o companie decide să îşi cheltuie banii. Filantropia ţine exclusiv de 
modul în care o companie isi cheltuie o parte din bani în relație 
cu societatea sau stakeholderii (este răspunsul la întrebarea CÂT şi 
CUI). RSC are ca obiect de activitate procesele organizaționale de 
la input-uri până la produsul final şi obţinerea profitului, pe când 
filantropia se concentrează pe distribuirea unei părți din output-ul 
financiar al companiei. Confuzia e mare, deoarece companii care 
îşi cheltuie banii în proiecte filantropice consideră că trebuie să fie 
catalogate ca actori responsabili pe piaţă doar din acest motiv. În 
opinia mea, acest tip de așteptare este o eroare. Eticheta respon- 
sabilitatii trebuie purtată în urma unui proces mult mai complex 
şi greu de atins pentru corporaţii, în care valorile nu sunt vândute 
la ghiseu ci ele se implementează în activitatea zilnică - de sus in 
jos, şi de jos în sus ca urmare a unui proces de învăţare, negociere 
şi conştientizare a misiunii sociale pe care o are companie. Ceea ce 
trebuie înţeles în final este faptul că filantropia (doar cea altruistă) 
este un proces secundar, subsumat responsabilitatii sociale a cor- 
poratiei, altfel vorbim de marketing. 

Pe de altă parte, nu poate fi negat rolul benefic pe care îl au une- 
le inițiative corporative sau unele campanii de relaţii publice (RP) 
mai ales în partea de responsabilizare, informare sau conştientizare 
- Avon care se asociază cu activități privind combaterea canceru- 
lui la sân sau Body Shop care vinde produse speciale de pe urma 
cărora finanţează proiecte care contribuie la combaterea violenței 
domestice. Aceste iniţiative menţin în atenţia publicului subiecte 
de interes si îi fac pe oameni să conștientizeze probleme sociale. 
Dar aceste companii- cum ar fi Body Shop si mai ales fondatoarea 
acestei companii Anita Roddick, au devenit actori civici extrem de 
vocali si şi-au câştigat notorietatea datorită integrităţii si alinierii 

vorbelor la fapte. La ei filantropia este un produs secundar, respon- 
sabilitatea însă este parte a culturii organizaționale şi se regăseşte 
la toate nivelurile — de la deciziile manageriale, la departamentele 
de cercetare, marketing si chiar în activităţi simple ale omului de 
serviciu. 


În final, consider demn de notat că toţi autorii citați mai sus în 
acest capitol poziţionează oarecum antagonic corporatiile, statul si 
societatea civilă - dacă Crane, Matten si Moon vorbesc de cetăţeni 
dar inegali în drepturi, Stiglitz şi Edwards le opun corporațiilor or- 
ganizatiile non-guvernamentale, iar Sklair, Reich, Bonner si Wiggin 
opun drepturile omului / cetățeanului doctrinei consumeriste 
/ consumatorului. O notă aparte o reprezintă poziţia lui Bakan, 
care opune statul corporației şi militează pentru o mai strictă regle- 
mentare. În cele din urmă, apreciez punctele de vedere româneşti 
ale profesorilor Glodeanu si Hoffman care ne arată cum trebuie să 
fie concepută dezvoltarea, ca un meci cu suma nulă din care toate 
părţile trebuie să câștige, arătând că pentru o perspectivă aparent 
utopică a globalizării propusă de Sklair există o materializare con- 
cretă: ieşirea din ideologia laissez faire, combinată cu intervenţia 
statului national, apărător şi garant al interesului public. În aceste 
condiţii, paradigma cetăţeniei corporative şi mai ales a democraţiei 
deliberative în cadrul statelor naţionale sau a structurilor supra- 
statale pare a fi aceea care, în opinia mea, contribuie la fixarea unui 
cadru de discuţie ce permite o depăşire mai uşoară a disonantelor: 
corporatie-stat-societate civilă, om-cetatean-consumator. Teoriile 
de mai sus ne oferă şi punctul de plecare spre o necesară reformă a 
sistemului capitalist, reformă ce are ca punct de plecare conceptul 
de RSC şi, ca misiune, dezvoltarea durabilă a umanităţii, în condiţii 
de bunăstare pentru un cât mai mare număr dintre semenii noştri. 


Responsabilitatea socială a corporațiilor 
si criza financiară globală: către o repozitionare 
a relațiilor din cadrul sistemului capitalist 


S-au scurs deja 5 ani de la declanșarea crizei creditelor subpri- 
me din SUA si țările din spaţiul euro-atlantic se găsesc încă sub 
imperiul recesiunii. S-ar părea că toate dezvoltările conceptuale pe 
care se fundamentează discuţia despre responsabilitatea socială cor- 
porativă, cărţile şi studiile apărute, discursurile pro-sustenabilita- 
te ale preşedinţilor de companii multinaționale, noua paradigmă a 
relaţiilor dintre mediul de afaceri şi societate sunt doar atât, dezbateri 
teoretice; pentru că în planul acţiunii concrete respirăm prin toți po- 
rii doar pieţe dereglementate, mâini invizibile şi realizarea cu orice 
pret a profitului. Există şi semnale contrare, iar lucrarea de fata a atras 
atenţia asupra lor, dar totuşi, o privire obiectivă a realităţii ne arată 
că paradigma Friedman e încă puternică în activitatea companiilor 
şi foarte rezistentă în mentalul colectiv al managementului. Cu toa- 
te acestea, a persista în gândirea, că singurul scop al afacerilor este 
realizarea profitului, indiferent de consecinţele sociale, este cel mai 
păgubos scenariu pe care îl putem creiona pentru viitorul nostru. În 
acest scenariu, RSC este un act voluntar, discretionar, o manifestare 
de relaţii publice, de creştere a notorietății, de filantropie. 

Un scenariu alternativ ar trebui să ia în considerare trecerea mai 
fermă spre paradigma Chomsky, unde responsabilitatea socială este 
privită ca obligaţie, iar acest demers se poate pune în practică prin 
cel putin două mijloace: fie creşterea reglementării din partea sta- 
tului, fie mișcări sociale sau boicot social. Am putea opina că aceste 
două soluţii, reîmputernicirea statului si retransformarea consu- 
matorilor în cetăţeni oferă cadrul dezvoltării sustenabile - mai ales 
în cazul țărilor cu economie liberă de piață. Mai mult, trebuie să 
aibă loc, nu numai regândirea relaţiilor dintre mediul de afaceri şi 
societate, ci şi restructurarea viziunii din cadrul sistemului capita- 
list de conducere a economiei, a relaţiilor dintre actori, a relaţiilor 

dintre stakeholderi, a modului cum vom legifera drepturile conexe 
proprietăţii în cazul corporațiilor. Ni s-au perindat prin fata ochilor 
diverse sintagme si tot atâtea idei prin care reforma capitalismului 
este prezentată ca necesară: „capitalismul creativ” (sintagmă lansa- 
tă de Bill Gates, care îl parafrazează pe Joseph Schumpeter), „ca- 
pitalismul natural’, „capitalismul moral’, „capitalismul ca si cum 
lumea ar conta”. 

Criza pe care o parcurgem, si care nu a afectat toate statele lumii 
în aceeaşi măsură a scos în evidență faptul că, în diverse parti ale 
lumii, sistemul capitalist funcționează, dar in alti parametri. Pentru 
noi, cei afectaţi, e clar că lucrurile nu pot continua ca până acum. 
E nevoie să ne gândim la alte opţiuni, la alternative de dezvoltare. 
De fapt, conceperea unei soluţii alternative nu este o noutate, însă ea 
a devenit o „tendinţă socială” în momentul când a devenit evident, 
pentru o masă suficient de mare de indivizi că, dezvoltarea plenară 
a comunităților şi/sau regiunilor nu poate fi asigurată de un capita- 
lism bazat pe speculație (bani plătiţi cu bani pentru a face bani), în 
lipsa producţiei industriale sănătoase, gândite din perspectiva suste- 
nabilitatii, şi în absenţa unei reglementări venite din partea statelor 
naţionale. 

Unul dintre tipurile de capitalism care a supravieţuit crizei este 
capitalismul de stat, o formă de capitalism hibridă care se practică 
în China, naţiune care, nu numai că a cunoscut o dezvoltare econo- 
mică, în timp ce majoritatea țărilor vestice au intrat în recesiune, ci 
care a refuzat să devalorizeze propria monedă, „a preferat să piardă 
şi să menţină cursul (n.n. a propriei monede), făcând... primul gest 
de cetăţenie globală” (Dobrescu, 2010, 301). 

Chiar dacă nu a fost punctul central al acestei lucrări, nu putem 
să nu luăm în considerare o instituţie ce apare ca produs sui generis 
al capitalismului de stat - corporatia guvernamentală, corporatia 
înfiinţată de stat, condusă de stat, administrând resurse ale statului 
naţional, dar care, cel puţin în cazul Chinei, se transformă, treptat, 
într-o instituţie transnationala — purtătoare a intereselor financiare, 
strategice şi de profit ale statului care i-a dat ființă (Dobrescu, 2010, 
174; Bremmer, 2010, 139). Dacă istoria e ciclică, atunci putem afir- 
ma că, la începutul secolului al XXI-lea asistăm la apariția corpora- 

tiei în spaţiul chinez, având aceeași fondatori ca primele corporaţii 
europene din secolele al XVII-lea şi al XVIII-lea, subiect tratat pe 
larg în prezentarea concepţiei lui Max Weber. Evident, altele sunt 
auspiciile, însă nu putem să nu constatăm similarități, chiar dacă 
la o diferenţă de trei sau patru secole. Ne putem întreba, dacă vom 
avea o evoluţie a corporației de stat chineze, similară celei din spa- 
tiul occidental sau dacă responsabilitatea guvernamentală se va 
răsfrânge direct asupra modului în care vor opera actorii econo- 
mici. Este extrem de dificil să facem predicții întemeiate cu privire 
la evoluţia unor procese cu un grad de noutate atât de mare, care au 
şi vor avea loc într-un context fără precedent în istoria universală: 
îmbinarea globalizării cu dezvoltarea capitalismului de stat într-o 
țară de mari dimensiuni, deținătoare de putere globală. 

Unii analişti consideră capitalismul de stat chinez, un model eco- 
nomic cu potential mare de risc, desi aceiași analiști recunosc că, pie- 
tele dereglementate (mai ales cele americane) au adus omenirea în 
pragul colapsului financiar. Cu alte cuvinte, deşi interesele financiare 
ale Wall-Street s-au dovedit mai puternice decât capacitatea statu- 
lui de a preveni o criză, intervențiile statale pentru creşterea regle- 
mentării pieţelor financiare continuă să nu fie privite cu ochi buni 
(Bremmer, 2010). Adversarii reglementării susțin că, maximizarea 
controlului asupra activităţilor care generează bunăstare nu sporeşte 
nici eficiența economică, nici justiţia socială: „Guvernele pot folosi 
instrumentele oferite de capitalismul de stat pentru a atinge scopuri 
politice ce nu servesc bunăstării generale. Sistemul le permite să mi- 
nimizeze riscurile politice pe care le au de înfruntat, prin maximiza- 
rea controlului asupra acelor activităţi ce generează o cantitate sub- 
stantiala de bunăstare, iar aceasta nu e o formulă pentru a produce o 
performanţă economică mai eficientă sau mai echitabilă” (Bremmer, 
2010, 153). Putem oferi drept contra-argument pentru teza formu- 
lată în citatul de mai sus faptul că, la originea crizei economice a stat 
tocmai credința în „absolutismul” auto-reglementării pieţelor, cre- 
dinta oarbă în capacitatea mâinii invizibile. Sustin punctul de vedere 
formulat de Dobrescu (2010, 124) conform căruia e nevoie de regle- 
mentare, nu de suprareglementare: e nevoie de acel tip de intervenţie 
guvernamentală care va restaura încrederea cetățeanului în sistem, 

în companii, în instrumentele instituţionale de detectare şi prevenire 
a neregulilori. 

În opinia mea, criza financiară este doar o ocazie, nu o cauză - 
o experienţă socială care întăreşte argumentele pentru acest tip de 
intervenţie a statului. Trebuie totuși să admitem, în acord cu Do- 
brescu (2010, 307), că piaţa liberă şi nereglementată, si capitalismul 
de stat, sunt doar două versiuni de interpretare a capitalismului, 
diferenţa dintre aceste versiuni fiind mult mai mică decât diferența 
dintre capitalism şi oricare alt model de dezvoltare socială: „diferă 
formula prin care socialul este conectat la procesul creşterii, cum 
sunt gândite sursele sociale ale creşterii economice, cum sunt pon- 
derate cele două sfere”. 

În interiorul acestui continuum pe care definim capitalismul 
(piaţa liberă şi minim reglementată la o limită şi capitalismul de 
stat la cealaltă), văd etapa corespunzătoare responsabilitatii sociale 
corporative şi dezvoltării durabile (paradigma Chomsky) într-o a 
treia dimensiune. RSC isi are originea în interiorul sistemului capi- 
talist clasic, este urmarea unor presiuni venite dinspre zona socială, 
din organizaţii, din comunități sau, altfel spus, un anticorp coagulat 
la nivelul întregii societăţi. În acelaşi timp, acest nou model care 
implică reglementare şi recunoaşte necesitatea proprietăţii publice 
(de stat) asupra unor bunuri şi servicii, nu poate fi etichetat nici 
drept capitalism de stat. Acel mod de organizare economică este, 
după părerea mea, specific Chinei, puternic ancorat cultural şi vine 
la pachet cu limitări ale unor drepturi politice şi îngrădiri ale unor 
libertăţi civice. Parafrazând discuţia despre creativii culturali, dacă 


1 Există si alte analize din care rezultă că un capitalism administrat de stat poate 


fi mai responsabil din punct de vedere social şi, pe termen lung, mai eficient din punct 
de vedere economic decât alte tipuri de capitalism, cum ar fi capitalismul oligarhic, cel 
al firmelor mari sau cel antreprenorial (Baumol, Litan, Schramm, [2007]2009, 57). De 
pildă, în capitalismul de stat creşterea economică este un obiectiv central al statului, spre 
deosebire de capitalismul oligarhic, unde „creșterea economică poate fi doar un obiectiv 
derivat, subordonat scopului central: atingerea unui nivel de creştere economică sufi- 
cient ca să împiedice revoltele sociale” (Baumol, Litan, Schramm, [2007]2009, 65). În 
viziunea autorilor, scopul central al acestui tip de capitalism este „să menţină şi să îmbu- 
natateasca poziţia economică a oligarhilor (inclusiv a liderilor guvernului)”. Desigur, în 
capitalismul oligarhic RSC nu poate exista decât în forma cea mai degradată: ca politică 
de brand deghizată în responsabilitate socială. 

am colora în albastru capitalismul clasic și în roşu capitalismul de 
stat, RSC nu ar fi o nuanţă de albastru sau de roşu, ci o nouă culoare, 
verde. Ideologiilor bunăstării personale si a bunăstării pentru toţi i 
se opune aceea a bunăstării cu măsură, dacă mai vrem să vorbim de 
bunăstare în viitorul nu prea îndepărtat. 

Criza financiară a fost atât o provocare, cât şi o oportunitate 
pentru sistemul capitalist, pentru că a legitimat, o dată în plus, ne- 
cesitatea căutării unui nou model. În această perioadă imaginea în 
societate a unor companii sau guverne nationale a fost mai sifonata 
decât a altora. Băncile, companiile de asigurări şi cele de investiţii 
- promotoare ale capitalismului speculativ si a dereglementării 
masive, au avut cel mai mult de suferit — atât din punct de vedere 
al conducerii afacerilor - fiind salvate de statele nationale sau de 
organisme internaţionale pe banii contribuabililor cât şi din punct 
de vedere al imaginii în societate. N-au fost anatemizate tocmai 
acele companii, chiar şi din mediul bancar, care au dat dovadă de 
„conştiință”, care au avut un comportament responsabil si care au 
investit sustenabil şi etic (vezi exemplul băncii Triodos din Olanda, 
de Graaf, 2012). Ele nu au avut nevoie de intervenţii masive ale 
statelor naționale pentru a ieşi din faliment sau pentru a nu ajunge 
la faliment. Situaţia actuală a oferit o întărire a convingerilor oame- 
nilor că, efortul de a obliga companiile să fie responsabile este sin- 
gura cale optimă pentru supraviețuirea noastră ca specie. Nu doar 
pentru că avem de a face cu o sărăcire continuă a resurselor, ci pen- 
tru că o gândire consumeristă fără previzionarea consecințelor pe 
termen lung si fără o schimbare de atitudine, va conduce la o criză 
ecologică fără precedent, la „scufundarea planetei” (Schnellhuber, 
2009 citat de Dobrescu, 2010). 

În opinia mea, asistăm la apariţia şi expansiunea unei noi ati- 
tudini a lui homo sapiens. Un homo sapiens mai conectat în rețele 
sociale, mai conştient de propria menire şi putere, mai responsabil 
şi mai informat, de la o zi la alta. Dacă până mai deunăzi spuneam 
că informaţia înseamnă putere, am putea reformula, spunând că 
astăzi, rețeaua si accesul la internet înseamnă putere. Generatiile 
care se nasc şi intră direct în mediul online vor obliga companiile 
să se gândească de două ori înainte de a lua o decizie iresponsabilă. 

Dacă până mai ieri corporatia îşi permitea să se joace pe un teren 
pe care doar ea îl controla, astăzi ea boxează într-un ring asupra 
căruia cu toţii avem ochii atintiti. Si nu doar mișcările sociale de- 
terminate de accesul la tehnologie vor fi un factor decisiv în con- 
turarea noului model de economie, ci şi reglementarea ce vine de 
la tehnostructura deţinătoare de conştiinţă eco. Mă refer aici, cu 
titlu de exemplu, la noua viziune pe care o are Comisia Europeană 
(CE) despre afaceri responsabile concretizată mai întâi de toate în 
noua definiţie pe care forul european o dă acestui concept, RSC 
este definită ca "responsabilitatea companiilor pentru impactul pe 
care îl au asupra societăţii. (EC, 2011). Faţă de vechea definiţie 
care spunea că această asumare se face voluntar, în noua versiu- 
ne, Comisia spune că îngrijorările consumatorilor, cele referitoare 
la mediu, de etică şi privind drepturile omului TREBUIE luate în 
calcul ca aparţinând fundamental modului de a face afaceri (cel 
putin în spaţiul european). Companiilor li se cere, să fie ele însele 
actorii initiatori ai implementării RSC. Autorităţile statului trebuie 
să joace, atât un rol de a susține aceste iniţiative (poate prin tăieri 
de taxe si impozite), dar şi de a da acele legi care să contribuie la 
reglementare, promovând transparenţa şi sancțiuni legale pentru 
acele companii care nu respectă acest comportament de business 
(Crişan, 2011). De prisos să adăugăm că, de cele mai multe ori do- 
cumentele programatice ale CE se transformă în directive şi apoi 
în legislaţie naţională. Adică devin obligatorii pentru toţi actorii 
pieţei. Transformarea către modelul alternativ, având în centrul său 
RSC se structurează si se îndreaptă spre concretete. Criza financiară 
ne-a arătat din nou slăbiciunile sistemului, limitele lui de creştere, 
dar şi oportunităţile. Rămâne ca, folosindu-ne de cei doi mediatori: 
mișcările sociale determinate de accesul la tehnologie şi creşterea 
nivelului de reglementare, să vedem paşi mici spre o bunăstare cu 
moderație, respectând principiile sustenabilitatii. 

Am început lucrarea spunând că în acest moment nu există în 
lume instituție mai puternică decât corporatia multinațională. În 
finalul lucrării sunt tentată să amendez afirmaţia respectivă, spu- 
nând că, în contrapondere, nu există în lume putere mai mare ca 
aceea a rețelei sociale. 

Unde se găseşte România in această ecuație? După părerea mea, 
încă la periferie şi, totuşi, in trend. Din ce în ce mai multi dintre 
conationalii noştri înțeleg de ce e important să fie responsabili, de 
ce e important să ceară companiilor să fie responsabile; tot mai 
multi dintre conationalii nostri îşi cunosc drepturile şi devin activi 
pentru a se asigura că le sunt respectate (e.g. boicotul împotriva 
companiilor petroliere din anul 2011). Companiile răspund, fiecare 
după putere, interes şi grad de cunoaștere, iar inițiative lăudabile, 
pași mici spre comunităţi, spre conştientizarea necesităţii menține- 
rii unui mediu curat încep să fie văzuţi din ce în ce mai des. Există 
totuşi o falie care ne îndeamnă spre pesimism şi ne impune o ati- 
tudine rezervată. Falia respectivă se înregistrează în sfera publică. 
Aici asistăm, parcă, la un dialog al surzilor, între mediul de afa- 
ceri, guvern, mediul academic si societate. Ne lipseşte un proiect 
comun, o viziune referitoare la dezvoltarea/supravietuirea noastră 
pe termen lung, ca nație. Ne lipsesc liderii politici cu care să con- 
struim proiecte de dezvoltare. Boltii noastre comune de valori îi 
lipseşte grija pentru generaţiile viitoare şi mândria de a lăsa ceva 
în urmă. 

Poate că o lucrare ca aceasta se va materializa în viitor, nu doar 
într-o analiză transversală a unui fenomen, utilă doar mediului 
academic, ci, în spiritul sociologiei militans, va fi promovată pen- 
tru a avea impact asupra modului în care educăm viitorii angajaţi 
ai companiilor româneşti, viitorii manageri sau viitorii politicieni, 
astfel încât, să construim o cultură a responsabilitatii pentru binele 
nostru comun. 

